
Cuvânt-înainte 
 
UN FENOMENOLOG AL RECEPTĂRII  
OPEREI EMINESCIENE 
 
 
Date fiind vastitatea şi profunzimea explorărilor bibliografice privind 
„traducerile şi ecourile eminesciene”, realizate de Dumitru Copilu-Copillin, 
putem vorbi despre o adevărată fenomenologie a receptării. Operaţia de 
înregistrare statistică obişnuită recheamă în acest caz şi o tratare evaluativă 
(deci nu doar descriptivă, sumar-matematică). Dumitru Copilu-Copillin se vede 
obligat – şi face acest lucru cu competenţă profesională şi respect sfânt pentru 
valori (ceea ce e foarte important la ora aceasta) – să urmărească fenomenul 
universalizării operei eminesciane cu întreaga sa complexitate. 
Ce reprezintă acest fenomen? Bineînţeles, traducerile ca atare ajunse – 
iată –, după precizările sale actuale, la 80 (cifra vârstei pe care visa s-o atingă, 
cea a bătrânului Rege Lear, invocat în Împărat şi proletar), ecourile imediate 
de natură publicistică, festivă, prezenţa în enciclopedii şi dicţionare 
enciclopedice, comemorările internaţionale prestigioase (precum cele din 
cadrul UNESCO), dar în special studiile aprofundate cu caracter monografic  şi 
comparat, care atinge la ora aceasta cifra de 1000. 
Opera de traducere nu se limitează doar la un act de transpunere într-o altă 
limbă mai mult sau mai puţin reuşită. Ea presupune, esenţialmente, o verificare de 
ordin valoric cu o altă cultură (naţională) în lumina benefică a întâlnirilor 
transfrontaliere, o recunoaştere a faptului că poetul exprimă prin modul său 
  
 
 
 
 
 
 
 
Eminescu în circuitul universal 
 
 12 
absolut individual, prin „cogito”-ul său, precum stipulează noua critică, „un fond 
uman general, de natură intelectuală, etnică, lingvistică” după cum preciza poetul 
definind aportul fiecărui popor adus pe „bina (=scena) cea mare a omenirii”. 

Universalitatea lui Eminescu este probată de (ca să preluăm nişte termeni 
dintr-o cunoscută lucrare a lui Umberto Eco) un Cititor Model colectiv, aflat pe 
diferite meridiane ale Lumii, de un Univers al discursului eminescian care 
generează după voie jocul semiozei nelimitate, de codurile şi subcodurile 
caracteristice altei culturi. Fireşte, Eminescu însuşi este un Autor Model cu o 
strategie textuală îndreptată spre Cititorul Model şi cu ceea ce semioticianul 
italian denumeşte deschidere (opera aperta). 
Pe tapetul larg al demonstraţiei universalităţii se pun motivele abordate 
(topoii) pe care le găsim în Antichitate, în Evul Mediu, în epoca romantismului, 
a clasicismului sau a simbolismului, influenţele radiante (în termenii lui 
Tieghem), aduse de mode şi curente, dar şi cele catalitice şi modelatoare (în 
termenii lui Blaga), influenţele exercitate de Eminescu asupra unor poeţi din 
alte arealuri (asupra celor albanezi, de exemplu), similitudinile cu poeţii 
naţionali ai altor popoare (slave, latine), descoperirea unor filoane nu doar 
tipologice sau tematice, ci şi vizionare, meditative, existenţiale, precum cel 
metafizic remarcat de Rosa del Conte ca însemn al modernităţii, cel elegiac 
(este, după cubanezul Salvador Bueño, chiar cel mai mare elegiac în context 
universal), ontologic (din perspectiva exegetică a Svetlanei Paleologu-Matta), 
filosofic (fiind un poet – înţelept, constructural gândirii indiene, conform 
demonstraţiei Amitei Bhose). 
Un statut aparte, în contextul receptării, îl au traducerile „congeniale”, 
făcute de mari poeţi precum Ivan Krasko, „părinte al literaturii slovace”, Anna 
Ahmatova, Rafael Alberti, Elisaveta Bagreana, Jindra Huškova. De menţionat, 
pentru prestanţa lor evaluativă, Seminarele desfăşurate în Franţa („Eminescu 
după Eminescu”), Italia (la Veneţia, în 2000: „Eminescu – 150”), Turcia 
(„Eminescu şi Yunus Emre”), tezele de doctorat, devenite monografii de 
referinţe ale lui Alain Guillermou (Geneza interioară a poeziilor lui Eminescu), 
Rosa del Conte (Eminescu sau despre Absolut), Iuri Kojevnikov (Eminescu şi 
problemele romantismului în literatura română), Song-Ki-Kim (Eminescu şi Song-
Wöl-Kim), Lasqush Poradeci, cel mai mare poet albanez influenţat de Eminescu 
(Poezia populară română şi cultura germană în opera lui Eminescu), prefeţele şi 
articolele semnate de Bernard Shaw, Salvatore Quasimodo, Giuseppe Ungaretti, 
Eduardas Mieželaitis, de vestiţii comparatişti van Tieghem, Baldensperger, 
Heitmann, Korș, Iaţimirski. 

Enunţul statistic, după cum precizează însuşi cercetătorul, este prezentat „în 
paralel cu exemple şi semnificaţii ce pun în evidenţă dimensiuni, valori şi aşteptări 
ale evoluţiei receptării prezente şi viitoare”,  prezentarea personalităţii 
eminesciene „sumar, dar explicit într-o ordine cronologică, pe limbi din zonele 
geografice de pe toate meridianele lumii, cu indicarea localităţilor ca centre de 
iradiere a mesajului eminescian, diseminat îndeosebi pe parcursul ultimilor 
aproape trei decenii, de când ascensiunea cunoaşterii prin receptare se asociază 
cu înrâurirea catalitică şi asimilarea operei în literaturile naţionale, iar prin 
recunoaşterea şi consacrarea ei ca valoare universală, devenind implicit o 
componentă românească a patrimoniului cultural mondial”. 
Eminescu înregistrează şi fenomenul traducerilor şi comentării prin 
intermediul altor limbi, în special germană, rusă şi engleză. Sunt trecute, 
bunăoară, într-o revistă statistică peste 90 de traduceri şi referinţe critice ca 
ecouri la publicaţiile de limbă germană - apărute numai în timpul vieţii poetului - 
sub formă de replici sau extinderi în Austria, Italia, Franţa, Elveţia, Rusia, Ungaria şi 
România, în mari centre culturale situate la mari extremităţi ale lumii: Leipzig, 
Chicago, Viena, Sankt-Petersburg, Florenţa, New York, Bonn, Budapesta şi 
Bucureşti. 
Surprinzătoare este concluzia pe care o face cercetătorul privind receptarea 
în arealul cultural slav, care corespunde orizontului de aşteptare propriu lumii 
moderne marcată de „ofensiva” internetului: „Avem în vedere, consemnează 
Dumitru Copilu-Copillin, atât extinderea prezenţei creaţiei eminesciene în 
publicaţiile slave online, cât şi intensificarea cercetării şi elaborării de lucrări – 
comparative – nu doar pe teme punctuale de interes local şi naţional, ci 
deopotrivă, pe teme vizând valorile literare naţionale de dimensiune universală, 
cum ar fi raporturile tipologice sau de filiaţii între valorile etalon naţionale, de 
limbă literară şi măiestrie, cum ar fi reprezentanţii comparabili şi compatibili de 
regulă numiţi «Poeţi Naţionali»”. 
Meritul fundamental al profesorului Dumitru Copilu-Copillin este acela de a 
ne da o lucrare bibliografică, în care identifică, prelucrează şi evaluează cu metode  
şi într-o viziune modernă sursele eminesciene şi de a ne oferi enunţul statistic – 
”ştiinţa faptelor petrecute” – conform preceptului lui Leonardo da Vinci: „Orice 
adevăr este adevăr numai dacă este demonstrat, matematic” împreună cu 
anumite explicitări de ordin istorico-literar şi sociologic. Sunt de remarcat acribia, 

erudiţia, plăcerea intelectuală de „a naviga” pe internet, dar şi de a merge direct 
la surse (dicţionare, volume de traduceri, monografii, proiecte, comunicate, 
acţiuni publice etc.). Profesorul – cercetător nu-şi ascunde bucuria când găseşte 
aprecieri superlative, comentând cu însufleţire şi exaltare (e un mod de a sfida 
detractorii) şi depăşind astfel ariditatea expunerii statistice. 
Sub ochii noştri se ridică piramidal un Eminescu, al cărui valoare universală e 
absolut indiscutabilă, comparabilă cu cea a tuturor poeţilor reprezentativi ai lumii. 
 
Acad. Mihai Cimpoi 

Cuvântul autorului 
 
PREDICŢII ADEVERITE 
Aspecte ale vieţii ca suport biografic al operei lui Mihai Eminescu 
 
 
1853. În urmă cu mai bine de 160 de ani, cărturarul tribun al Revoluţiei 
Române din 1848, Simion Bărnuţiu, autorul manifestului care formula principiile 
cuprinse în programul Adunării Naţionale de pe Câmpia Libertăţii de la Blaj din 15-
17 mai 1848, vicepreşedintele acestui forum naţional şi lider al mişcării ardelene, 
după înfrângerea revoluţiei a fost nevoit să ia calea pribegiei prin mai multe ţări 
pentru ca în cele din urmă să se refugieze la Viena. Curmarea cu limbajul armelor 
a cauzei naţionale pentru care a militat, lipsit atunci de vreun orizont pentru 
izbândă, însă cu speranţa că în viitor din sânul poporului înveşnicit se va ivi eroul 
care, „crede în steaua mereu incandescentă a neamului”, aidoma unui „Luceafăr” 
călăuzitor pentru destinul poporului român şi pentru „tinereţea limbei sale”, l-au 
îndreptăţit să transmită în scris viitorimii următoarea mărturisire de credinţă: 
„Când va răsări est Luceafăr pe cerul Daciei, bătrânii ei vor întineri de bucurie, 
fetele ei vor corona cu flori pe îngerul care va cuteza a lua vălul străin ce le 
întunecă, feciori-l vor purta în triumf ca pe un mare erou, care au şters macula 
străină de pre numele românesc, poporul îi va eterna memoria cu mormânt de 
neuitare pe care i-l va înălţa în inima sa cea recunoscătoare, ca făuritorul 
tinereţii limbei sale”.  
Într-un moment de cumpănă pentru naţiunea română, aflată sub opresiunea 
imperiilor habsburgic şi austro-ungar, ţarist şi otoman, Simion Bărnuţiu crezând 
cu tărie în ideea de reîntregire a Patriei strămoşeşti şi că „va răsări est Luceafăr pe 
cerul Daciei” române, fără să ştie cine va fi acela, i-a prevestit venirea.  

Înainte de a urma firul istoric al cronologiei evenimentelor doveditoare, vom 
devansa premoniţia Timpului – Supremul Judecător – care a învestit cu această 
misiune, asumată naţional, de exponent al spiritualităţii neamului românesc, pe 
poetul Mihai Eminescu, a cărui viaţă scurtă, dar tumultoasă de scriitor şi om 
politic militant, a fost închinată cauzei naţionale până la sacrificiul de martiriu. 
Scriitorul Eminescu ne-a lăsat moştenire o operă scrisă într-o limbă literară 
modernă etalon, devenită limbă naţională, în care românii de pretutindeni 
vorbim, citim, scriem şi simţim româneşte, operă naţională care acum ne 
reprezintă în lume prin traducerea şi ecoul ei, deocamdată identificată de noi  în 
publicaţii editate în cel puţin 80 de limbi din peste 250 de ţări şi regiuni autonome 
ale lumii. 
În anul 1853, Eminescu avea 3 ani. În anul 1864 se stingea prematur din viaţă 
Simion Bărnuţiu, eminentul profesor universitar, istoric, filozof, filolog, ziarist, jurist şi 
unul dintre principalii organizatori şi ideologi ai revoluţiei române din Transilvania 
anului 1848. După 2 ani de la moartea lui Bărnuţiu, aripile zborului poetic 
eminescian şi-au luat avânt, la debutul din anul, pentru el simbolic, 1866, cu poezia 
„La mormântul lui Aron Pumnul”, după care părăseşte şcoala, luând calea pribegiei 
vreme de 4 ani. Aşadar, la 16 ani pleacă din Cernăuţi, părăsind Bucovina, sub 
pretextul susţinerii unui examen, ajunge tocmai în acele localităţi unde a trăit şi a 
fost profesor Bărnuţiu, mai întâi la mult visatul Blaj, de acolo la Sibiu, iar mai târziu 
un timp locuind la Iaşi îl preocupa, între altele, ecourile vieţii, activităţii şi scrierilor 
acestui tribun paşoptist care erau încă vii în memoria contemporanilor poetului. 
Crezul tribunului Bărnuţiu în cauza românilor ca naţiune politică şi mai cu seamă în 
drepturile românilor din Transilvania de  a se uni cu ţara, putea să fi fost pentru 
Eminescu un îndemn în a-şi trăi viaţa dăruită aceluiaşi crez. 
Pilda vieţii acestui tip de cărturar militant, Eminescu a avut însă norocul să o 
înţeleagă mai bine într-o realitate trăită aievea, pentru un timp, ca elev alături de 
profesorul şi mentorul său, Aron Pumnul, alt paşoptist de frunte şi el militând 
pentru „drepturile ce se cuvin” românilor din Transilvania şi Bucovina. Înalta 
conştiinţă civică, unele iniţiative şi fapte de viaţă – similare la cei doi magiştri 
amintiţi şi discipol – pot conduce la ideea că ar fi putut influenţa destinul 
discipolului de militant pentru înaltele idealuri general umane, naţionale şi 
personale. 
Aron Pumnul, fostul fiu de iobag din satul Cuciulata de lângă Făgăraş, a rămas 
orfan, dar prin intermediul unui om de bine, care i-a observat inteligenţa deosebită, 

i s-a înlesnit târziu, la 14 ani, accesul la şcoala normală din Odorhei. După patru ani, 
ca absolvent eminent, a putut să urmeze studiile de filozofie la Blaj (aici a frecventat 
cursurile lui Simion Bărnuţiu) şi la Cluj (la liceul Piarist, unde a fost coleg cu alt 
paşoptist, Avram Iancu). După absolvire e numit profesor de filozofie la Blaj şi în 
acelaşi an, la îndemnul lui Bărnuţiu, cu o bursă oferită de Episcopia din Blaj, 
urmează cursurile universitare de Teologie şi Filosofie la Institutul „Sf. Varvara” din 
Viena.  
La Viena i se conturează formaţia intelectuală, răsfrântă şi asupra educaţiei 
viitorului său elev preferat, Eminescu. Preocupările studentului Pumnul sunt 
orientate hotărât spre filosofia naţionalistă a „luminilor” (iluminismul „Şcolii 
Ardelene”, devenit temeiul unui program al intelectualilor ardeleni de „luminare” a 
poporului), dar manifestă interes şi pentru Aristotel, Seneca, Spinoza, Voltaire, 
Rousseau, Kant, Roltek etc., traduce „Fizica” lui Baumeister şi lucrarea lui Colson 
„De l’etat present et de l’avenir des principautés de Moldavie et de Valachie”, 
pregătirea filologică fiind o preocupare permanentă. În anii petrecuţi la Viena, 
Pumnul organizează pentru studenţii români societatea „Rumânimea cea tânără”, 
programul căreia reflectând idealurile iluministe şi patriotice de „formare a viitorilor 
dascăli bine pregătiţi în domeniul istoriei, economiei, fizicii, dreptului natural şi 
naţional, precum şi de iniţiere în traducerea de cărţi şi manuale”.  
După absolvirea cursurilor universitare, din Viena, în 1846, îşi reia activitatea 
ca profesor de filozofie la Blaj. În anul următor, aici A. Pumnul îşi începe 
activitatea de jurnalist cu articole de filosofie practică şi de educaţie moral-
creştină în revista cărturarului Timotei Cipariu, „Organul luminărei” (devenit, în 
1848 „Organul Naţional”), prima publicaţie românească editată nu în alfabetul 
uzitat atunci, chirilic, ci cu litere latine, de asemenea în „Învăţătoriul 
poporului” (1848, după scurt timp ziarul a fost interzis de cenzura maghiară). În 
aceste publicaţii Pumnul tipăreşte vestitul articol, „Viaţa năciunei 
române, dulceaţa limbei şi a simţemăntelor ei”, dar mai scrie şi despre viaţa 
românilor, făcând un patetic apel „să se cunoască şi să se preţuiască, să fie 
conştienţi de naţionalitatea şi de drepturile lor”. Aron Pumnul îl ştia pe Bărnuţiu 
din anii în care îi frecventa cursurile la Blaj, dar l-a cunoscut mai bine în acţiunile 
comune la care au participat în timpul evenimentelor revoluţionare din 
Transilvania anului 1848, al căror ecou se va reflecta în opera eminesciană. 
Cunoaşterea semnificaţiei social-istorice a evenimentelor la care au participat 
activ Bărnuţiu şi Pumnul, în contextul revoluţiilor europene şi naţionale, ne-ar putea 

explica chiar obiectul activităţii omului politic Eminescu, înţeles ca suport biografic al 
operei jurnalistice, în bună parte şi literare. Coincidenţa dintre unele obiective şi 
momente ale Revoluţiei din 1848 şi câteva înscrisuri ale prozatorului, poetului şi 
ziaristului Eminescu îndeamnă la reflecţii şi induc certitudinea unor filiaţii între 
activitatea şi scrierile acestora. Nu ne surprind, în acest sens, unele tipuri de iniţiative 
şi acţiuni ale lui Bărnuţiu şi Pumnul, întâlnite şi în activitatea de student şi mai târziu 
de ziarist a lui Eminescu, unele devenite chiar obiective ale activităţii ziaristului, cum 
ar fi apărarea dreptului românilor de asociere în lupta pentru „uniunea” Transilvaniei 
cu România. În acelaşi timp, surprinzătoare par şi similitudinile dintre o serie de 
evenimente ale revoluţiei paşoptiste din Transilvania şi câteva momente – „episoade 
reale până la impresii nemijlocite şi cuvinte” – transcrise parcă dintr-un carneţel sau 
evocate după amintirile altora şi publicate tocmai de aceea fragmentar într-o 
exprimare mai explicită de cronică obiectivă, nemistificată, care explică „lupta şi jertfa 
românilor ardeleni pentru supravieţuire naţională”. Consacrarea în istoria literară ca 
„proză de ficţiune” – reflectă „Destinul revoluţionarului cu înfăţişare de demon 
romantic” din „jurnalul lui Toma” despre „pribunul Ioan din oastea lăncierilor lui 
Iancu” – coincide cu intenţia lui Eminescu de a-şi proiecta personajele într-un 
„roman social”, cum denumea chiar el, eseuri precum „Sărmanul Dionis/Geniu 
pustiu/Toma Nour în Siberia”, în care se afirma că „descrierea Revoluţiei este 
cutremurătoare. Internaţionalismul umanitarist a eşuat, într-un război sângeros între 
naţiuni”. Această tematică este abordată şi în articole publicate ca ziarist profesionist, 
îndeosebi la „Timpul”, chiar în câteva poeme. Aşadar, contextul revoluţionar 
european şi naţional, care ne-ar putea explica destinul omului »litic, parţial şi al 
poetului Eminescu, configurat în cartea de faţă, îl reprezintă atât evenimentele 
Revoluţiei din 1848, obiectivele şi consecinţele ei, în care au fost implicaţi unii dintre 
tribunii ei, în postura de mentori spirituali în anii tinereţii, cât şi realitatea social-
istorică în care a trăit, în care au fost implicaţi opozanţii ideilor şi conduitei sale de 
militant pentru „cauză naţională”. Aşa ceva ne arată şi datele istoriografice ştiute ori 
neştiute sau încifrate, semnificaţia şi ecoul cărora se reflectă în succinta cronică – 
povestea vieţii unui căutător de comori spirituale neperisabile – prezentată în 
paginile care urmează.  
• În ţările Europei cu regimuri absolutiste, cuprinse de mari zguduiri 
naţionale şi sociale, revoluţia desfăşurată în anii 1848-1849 a fost îndreptată 
împotriva ordinii încă supranaţionale, dând semnalul deşteptării 
naţionalismului european. Deşi înăbuşite, revoluţiile de la 1848 au fixat pe 
termen lung obiectivul creării statelor naţionale în Europa. Scânteia a 

izbucnit în Sicilia, la Palermo în 12 ianuarie împotriva regimului absolutist. 
Insurecţia s-a întins şi în alte părţi ale insulei, dar răscoala a putut fi 
înăbuşită cu relativă uşurinţă de baionetele armatei burbonice. La 22 
februarie, focul a izbucnit la Paris, oraşul numeroaselor revolte. Monarhia a 
fost răsturnată pentru câteva luni sub presiunea revoluţionară a poporului, 
dar principiul libertăţilor cetăţeneşti cerute de revoluţionarii francezi a 
evoluat şi s-a transformat în libertăţi naţionale pentru popoarele supuse, 
iar peste revendicările sociale s-a suprapus ideea de unitate naţională, factor 
deosebit de important care a avut repercusiuni asupra întregii Europe. 
Participând la aceste evenimente din Paris, viitorul istoric Nicolae Bălcescu 
şi alţi tineri români, aflaţi atunci la studii şi animaţi de aceste principii, şi-au 
grăbit întoarcerea în ţară pentru a le înfăptui. Sub acelaşi imbold al 
revendicărilor sociale şi unităţii naţionale, dar într-o formă revoluţionară 
mai radicală, revoluţiile care au izbucnit în prima jumătate a anului 1848 în 
Europa centrală şi carpato-dunăreană (Austria, Cehia, Ungaria, Croaţia, 
Serbia de Nord, Polonia de vest, Slovacia, Transilvania, Moldova, Ţara Ro-
mânească) s-au integrat în uriaşul val revoluţionar european. Popoarele 
oprimate din imperiul habsburgic şi monarhia ungară – cehi, slovaci, 
italieni, croaţi, maghiari, români – îşi revendicau dreptul la libertate 
naţională şi socială.  
În martie 1848 revoluţiile izbucnesc aproape concomitent, la Praga în 11 
martie, la Viena în 13 martie, iar în Ungaria va irumpe, în forme radicale, 
începând din 15 martie. Aici intelectualitatea liberală maghiară dorea să 
impună Ungaria ca stat naţional independent de Austria, acum 
dependentă de Imperiul Habsburgic cu centrul politic la Viena, condus de un 
împărat. Ideea de libertate şi de unitate naţională era înţeleasă de 
nobilimea/burghezia maghiară în sensul formării unei naţiuni civice maghiare, 
după modelul preconizat de Revoluţia franceză, adică neţinând seama de 
componenţa etnică eterogenă a ţării, ba tocmai prin asimilarea etniilor diferite 
de cea maghiară şi omogenizarea forţată a specificului diferitelor regiuni ca şi 
prin impunerea unei singure limbi oficiale, adică maghiarizare. Revoluţia din 
1848 a fost consemnată de istorici, în acest înţeles, ca „eveniment determinant 
al istoriei Ungariei din epoca modernă, considerată unul din fundamentele 
identităţii naţionale a poporului maghiar”. De aceea, între cele trei sărbători 
naţionale ale Ungariei, figurează 15 martie 1848, pentru a marca trei 
coordonate: 1. „Cele 12 puncte ale revoluţiei” sub deviza „Egalitate, 

libertate, fraternitate!” (care exprima explicit „Ce doreşte revoluţia maghiară”, 
între obiective însă punctul „12. Uniune”, sigurul neexplicit – enciclopediile 
şi tratatele de istorie citându-l ca „12. Uniune-cu Transilvania” – adică 
încorporarea Transilvaniei în Ungaria); 2. „Revoluţionarii notabili” care le-
au realizat (militari de carieră, între cei 8 nominalizaţi fiind remarcaţi 
generalii Lajos Kossuth, Józef Bem şi colonelul Sándor Petőfi) în 3. „Bătălii 
ale Revoluţiei Maghiare” (în care aceasta a triumfat, între „septembrie 
1848 şi august 1849”, la „Pákozd, Schwechat, Mór, Kápolna, Komarno, 
Segheşvar, Szőreg, Temeşvár”). Unii istorici şi-au pus însă întrebarea 
legitimă, de ce în această listă nu au fost nominalizate şi localităţile pe care 
istoria le-a consemnat ca importante, dar pentru perioada anterioară (martie-
septembrie 1848), legate de bătăliile revoluţiei românilor din 
Transilvania, iar în ceea ce priveşte cele două nominalizate în listă, adică 
Sighişoara şi Timişoara, ele reprezentau în realitatea de atunci momentele de 
triumf ale Revoluţiei Române din Transilvania, în sensul că „armatele 
maghiare au fost zdrobite definitiv în aceste localităţi de forţele aliate” armate 
ruso-austriece şi cu concursul românilor din Garda Naţională. Atacul asupra 
Timişoarei, desfăşurat între 11 iunie şi 9 august 1849, a fost ultima dintre cele 
mai importante bătălii, care „au consfinţit practic înfrângerea în teren” a 
Revoluţiei Maghiare, făcând posibilă urmărirea şi capturarea la Şiria-Arad, a 
ultimilor 13 generali, consideraţi de partea maghiară „eroi”, predaţi 
austriecilor şi lichidaţi, în timp ce generalii Bem şi Kossuth au reuşit să scape, 
fugind în Turcia.  
Documente istorice publice, accesibile azi oricui pe internet – de unde şi 
cităm – atestă faptul că preţul plătit a fost enorm (în ce priveşte partea română): 
peste 40.000 de români ucişi, peste 70 de biserici româneşti distruse şi peste 300 
de sate locuite de români devastate şi incendiate. Ca expresie a intoleranţei 
religioase faţă de români, au fost arse complet 41 de biserici ortodoxe şi 30 de 
biserici greco-catolice. Biserici ortodoxe jefuite în întregime 319, iar biserici greco-
catolice 396. Chiar în zilele noastre, în muzeele publice din unele castele ale 
foştilor grofi Teleki din Guruslău, Berchezi şi Colţău de Maramureş, deschise 
pentru vizitatori anual, mai ales în 15 martie, de ziua maghiarilor de pretutindeni, 
se păstrează obiecte relicve (bucăţi din „Faimoasele spânzurători” de care au 
atârnat peste 40 de „captivi” români, alături de „picturi în ulei de mare valoare” 
cu scene de groază, arme de foc, evocări despre cei peste 100 de răniţi muribunzi 
pe câmpul de bătaie, despre aproape 300 de ţărani, preoţi, primari, notari români 

maltrataţi şi spânzuraţi). Mari personalităţi ale vremii – ne vom limita doar la trei 
– înfăţişează scene cutremurătoare ale acestui război civil provocat (adevărat, de 
aprobare sau dezaprobare), precum cele 4 cărţi publicate între 1848 şi 1860, 
aparţinând vestitului scriitor academician, Jókai Mór, Florile sălbăticiei, Tablouri 
de revoluţie şi luptă din 1848-1849, Jurnalul unui pribeag, Istoria naţiunii maghiare 
şi poemul Cântul naţional din 1848 şi alte lucrări de Petófi Sándor, respectiv, 
nuvela Geniu pustiu din 1871 de Mihai Eminescu). Istoricii observă că asemenea 
crime barbare nu puteau să-şi aibă locul într-o Europă a „libertăţii, egalităţii şi 
fraternităţii”. 
• Procesul revoluţionar din Ungaria, început la 15 martie 1848, a 
izbucnit sub forma unei răscoale. În fruntea mulţimii revoluţionare, 
enciclopediile îl remarcă pe liderul liberal, Petőfi Sándor, „poetul romantic 
maghiar, erou al revoluţiei de la 1848 din Ungaria şi Transilvania”. În 
dimineaţa zilei de 15 martie, Petőfi împreună cu un grup de revoluţionari au 
început să mărşăluiască în jurul oraşului Pesta. Oprindu-se în faţa noii clădiri 
a impunătorului Muzeu Naţional, urcat pe o platformă a citit „Cele 12 puncte 
ale revoluţiei” (la care era co-autor), după care a recitat cu înflăcărare poemul 
revoluţionar proaspăt scris, „Nemzeti Dal!” („Cântul Naţional”, adesea tradus 
„Song” sau „Imn”, în 6 strofe), care se spune că a inspirat Revoluţia maghiară 
din 1848: „Ridică-te maghiarule, Patria te cheamă! / Timpul nostru este 
acum ori niciodată!... Sabia străluceşte mai luminos decât lanţul, / 
Împodobeşte-ţi cu ea braţul, / Care mai poartă încă lanţuri! / Întoarce-te 
acum, vechea noastră sabie strămoşească! /...Numele de maghiar va fi 
mare din nou! /...Prin Dumnezeul maghiarilor / Noi promitem / Că nu vom 
mai fi sclavi!”. Ultimele versuri au fost scandate în pas de marş pe traseul 
spre temniţa din care au fost eliberaţi deţinuţii politici; la două tipografii, sub 
pretextul desfiinţării cenzurii s-au tipărit pe loc textele „Cântului Naţional” şi 
„Cele 12 puncte”, care au fost împărţite mulţimii ce creştea cu miile. 
Demonstranţii au continuat marşul, apoi au trecut pe celălalt mal al Dunării 
la Buda. Sub presiunea mulţimii, dar fără vărsare de sânge la Buda şi Pesta, 
guvernatorul imperial a fost forţat să semneze cele „12 puncte”.  
Ulterior, dieta ungară a decretat independenţa Ungariei faţă de Imperiul 
Habsburgic, intenţionând realizarea unui imperiu propriu al ungurilor, de fapt 
reconstituirea Ungariei Mari din 1526. A urmat însă ruptura 
între Viena şi Pesta, când mareşalilor le-a fost dat controlul asupra întregii armate 

a Ungariei, expansioniste, în sensul că obiectivul urmărit era de acum realizarea 
punctului „12. Uniunea” (cu Transilvania). După alte acţiuni „revoluţionare” 
maghiare, Curtea Imperială de la Viena a ordonat dizolvarea guvernului maghiar, 
ca „incapabil să păstreze ordinea publică”. În aceste condiţii guvernul revoluţionar 
maghiar, sub guvernatorul Lajos Kossuth a făcut apel la generalul Iosef Bem, care 
a reuşit în primăvara anului 1849 să cucerească Transilvania, în afară doar de zona 
munţilor Apuseni a lui Avram Iancu. Puţine şi confuze au fost încercările de 
conciliere dintre maghiari şi români, susţinute chiar de Avram Iancu şi Nicolae 
Bălcescu, sub pretextul nu al luptei armate, ci al neutralităţi. 
Dilema revoluţiei maghiare istoricii o explică astfel: întrucât popoarele 
conlocuitoare din Ardeal erau îngrijorate de problema „egalei îndreptăţiri”, în 
caz de izbândă, ungurimea, care se menţinea prin privilegii, ar fi rămas o 
minoritate oarecare, în primejdie să fie „înghiţită”; se impuneau deci două 
imperative: primul, unirea imediată a Transilvaniei cu Ungaria, al 
doilea, oprimarea în continuare a naţiunilor conlocuitoare prin autoritatea 
statului maghiar astfel întregit. Unul din artizanii acestor imperative, 
Lajos Kossuth încă din 16 august 1846 preia ideea: „Dacă miile de nobili şi-ar 
pierde averea, iar naţionalitatea lor s-ar reduce, cea mai mare parte a 
milioanelor care i-ar ocupa locul, nu va mai fi maghiară”. Nobilimea 
maghiară „revoluţionară”, cu privilegii mobiliare imense, care a pus pe 
picioare o armată bine organizată, în mare parte recrutată cu sila din rândul 
băştinaşilor ardeleni, în consecinţă a încercat să-şi impună controlul asupra 
întregului Ardeal. În acest context au fost reprimate mişcările de împotrivire 
ale românilor, saşilor şi ungurilor rămaşi fideli Casei de Habsburg. Liderii 
românilor din Transilvania – ca şi vecinii croaţi din Croaţia – nu au împărtăşit 
ideea creării unui stat naţional maghiar de acest tip unde etniile majoritare, 
cum este şi cea din Transilvania, ar fi urmat să rămână mai departe fără 
drepturi politice egale cu ale maghiarilor, minoritari în Transilvania, de acea 
au convocat adunări populare proprii în care să discute aceste probleme. 
• Revoluţia Română de la 1848-1849 a fost parte a revoluţiei europene 
din acelaşi an şi expresie a procesului de afirmare a naţiunii române şi a 
conştiinţei naţionale, deci a avut un caracter preponderent naţional din cauza 
faptului că părţi din teritoriul naţional se aflau în stăpânirea imperiilor 
vecine (Transilvania sub dominaţia imperiului ungar, Bucovina supusă celui 
habsburgico-austriac), în timp ce Moldova şi Muntenia erau constrânse să 

accepte protectoratul Rusiei ţariste şi suzeranitatea Imperiului Otoman). 
Revoluţia europeană de la 1848 a fost, după cum sublinia Nicolae Bălcescu, 
„ocazia, nu cauza revoluţiei române", cauzele revoluţiei române constând 
în „cele 18 veacuri de asuprire". În preajma anului 1848 exista atât în 
Transilvania, cât şi în Moldova şi în Ţara Românească o stare revoluţionară 
care cerea, în mod obiectiv, atât trecerea la acţiune pentru înlăturarea 
iobăgiei (în maghiară jobbágy=şerb, şerbie) ce apăsa cea mai mare parte a 
populaţiei, cât şi dobândirea independenţei şi înfăptuirea unităţii ţărilor 
româneşti. Iar aceste năzuinţe erau împărtăşite de cea mai mare parte a 
societăţii. În Transilvania, revoluţia de la 1848 a urmat unui lung şir de 
răscoale în apărarea drepturilor legitime ale românilor, precum a fost cea 
condusă de Horea. Vestea izbucnirii revoluţiei din Pesta, la 15 martie 1848, 
a fost primită cu însufleţire şi speranţă de unii revoluţionari români din 
Transilvania. Dar după 20 martie încep să apară manifeste de împotrivire în 
oraşele şi satele Transilvaniei, unele chiar afişate pe clădirile oraşului Sibiu. 
Acestea cuprind gândurile şi entuziasmul revoluţionar al intelectualităţii 
româneşti. Vestea revoluţiilor, din ţările Europei, s-a răspândit în sistem 
„domino”, în Austria şi Ungaria, deci şi în localităţi din Transilvania, 
cuprinzând cu rapiditate oraşele Timişoara, Arad, Oradea, Blaj, Sibiu, Cluj, 
Aiud, Alba Iulia, Dej, Odorhei, Tg. Mureş, Braşov etc., majoritatea localităţi 
unde s-au desfăşurat adunări populare.  
Cu acest prilej au fost dezbătute „reformele” promise, dar vizibil 
platformele erau duale, – drepturile serveau numai interesul ungurilor din 
Ungaria şi Transilvania, iar românii transilvăneni continuau să rămână ca şi 
înainte, lipsiţi de drepturile legitime. Împotriva acestor decizii, militanţii 
români protestează cu energie şi solemnitate, între aceştia amintind 
personalităţi ca Simion Bărnuţiu, căruia i se vor alătura alţi intelectuali 
fruntaşi ai revoluţiei, precum Avram Iancu, George Bariţiu, Timotei 
Cipariu, Aron Pumnul ş.a.  
Primul glas românesc care se ridică în Transilvania, respingând 
viguros „uniunea” (cu Ungaria), a fost al lui Simion Bărnuţiu, care în seara 
zilei de 24 martie 1848, concepe şi apoi răspândeşte celebrul său manifest, 
„Fraţilor români!”, în care enunţă principiile sale, formulate în lucrări şi 
cursuri universitare, începând din anul 1842, despre naţiunea română şi 
soarta românilor din Transilvania, prin care se conturau punctele unui prim 
program, cuprinse în actele programatice ulterioare. Totodată, prin acest 

document se protesta împotriva declaraţiei nobilimii maghiare din 21 martie 
1848 privind alipirea Transilvaniei la Regatul Ungariei. Un rol important în 
răspândirea informaţiilor către cetăţenii români l-au avut „Organul 
luminării”, prima gazetă românească apărută pe meleagurile Albei, leagănul 
atâtor mari evenimente istorice şi culturale (acum centrul fiind Blajul, unde 
în 1847, fondatorii gazetei erau cărturarii Timotei Cipariu, redactor şef şi 
adjunctul său Aron Pumnul, în 1848 devenind „Organul Naţional”), dar şi 
ziarul „Învăţătoriul român”. 
Datorită evenimentelor politice, care se desfăşurau „vertiginos” în 
Transilvania, în ziua de 25 martie cărturarii blăjeni, s-au întrunit în casa lui 
Timotei Cipariu într-o conferinţă, la care au luat parte corpul profesoral şi 
canonici din Blaj. La propunerea profesorului Aron Pumnul, în după-amiaza 
aceleiaşi zile, conferinţa a continuat în clădirea mare a liceului, într-o atmosferă 
de înflăcărare tinerească impusă de cei care s-au alăturat, – seminariştii, 
studenţii teologi şi elevii din clasele superioare ale şcolilor blăjene. 
În timp ce la Sibiu, Simion Bărnuţiu răspândea manifestul program în 
principalele localităţi din Transilvania, Aron Pumnul, la Blaj, concepea 
textul unei chemări de participare la o primă mare adunare populară: 
„Proclamaţie Circulariu pentru convocarea Adunării pe Duminica 
Tomii (din 30 aprilie, la Blaj): Români! Acesta vă fie cugetul, fapta şi 
vorba care să răsune din graiul fiecăruia, să trăiască!...(naţiunile) 
neamurile din Ardeal, adecă cea maghiară, săcuie, română, şi 
sasă...Cugetul, faptele şi vorbele cele răsunătoare ale fiecăruia să fie 
pacea, slobozenia şi frăţietatea! Însă aceasta n-au fost până acum, pentru 
că românii n-au avut drepturile ce să cuvin unui neam, ei au avut numai 
deregătorie, însă drepturi nu. Aceste drepturi...trebuie să ni le câştigăm 
noi pe calea legii... adunându-ne într-un loc pe Duminica Tomii în Blaj 
toţi protopopii, câte cu doi preoţi şi câte cu doi oameni din tot satul 
românesc...că aceasta o pofteşte însuşi mântuinţa neamului nostru, nu vă 
temeţi de nimenea. Spuneţi ungurilor, săcuilor şi saşilor că noi îi iubim ca 
pre fraţii noştri, cu carii lăcuim întru o ţară...spuneţi-le în gura mare că 
noi nu voim a câştiga drepturile omenimei prin sabie, ci prin legile minţei 
sănătoase şi pentru aceea ne adunăm să ne înţălegem cari sânt drepturile 
acele; căci dreptul câştigat cu sabia nu e drept, ci răpire şi 
uzurpăciune...dreptul întemeiat pe mintea sănătoasă ţine până când ţine 
mintea...Aceasta e frăţinătatea cea adevărată pre care e întemeiată 

fericirea ţării cea din lontru, ...Auziţi dară români! Uniţi-vă în voinţă...ce 
va rămâne însămnat în cartea întâmplărilor neamului nostru şi prin 
urmare venitorimea oamenilor de omenie ne vor binecuvânta sau ne vor 
blăstăma precum vom fi vrednici. Vivat naţio!” 
Ideea convocării unor mari adunări populare cu rol de Congres naţional apare 
mai întâi la Târgu-Mureş, dar la Blaj profesorul Aron Pumnul îşi prezintă public şi 
răspândeşte proclamaţia sa, poate mai puţin fermă, dar incitatoare de aprinse 
speranţe pentru românii care erau pentru prima dată convocaţi a se sfătui asupra 
problemei lor naţionale. Pentru a publica „Proclamaţia”, Aron Pumnul a apelat la 
tipografia mitropoliei din Blaj, însă a fost refuzat şi avertizat: „De marea 
responsabilitate ce-şi ia pre sine, convocând o naţiune întreagă, care e una din 
prerogativele autorităţei”. Refuzul nu l-a descurajat, iar proclamaţia a scris-o manual 
în 42 de exemplare, apoi transcrisă de studenţii şi elevii săi tot manual în 400 de 
exemplare, în două variante, cu litere chirilice şi latine. În 12 aprilie, Proclamaţia-
manifest a fost citită în faţa tineretului studios entuziasmat din Blaj şi înmânată 
participanţilor, care în 22 aprilie urmau să plece spre casele lor în vacanţa de Paşti şi 
să o răspândească în toate zonele Transilvaniei. 
Un număr de „Proclamaţii” fiind confiscat de autorităţile maghiare, 
Guvernatorul Transilvaniei, Jozsef Teleki, alarmat de situaţia creată şi cunoscând 
bine „cetatea” românismului de la Blaj, în ajunul Duminicii Tomii din 30 aprilie a 
dispus măsuri aspre de intimidare şi de pedepsire: cere să fie informat pe larg cine 
a convocat adunarea, prin cine şi cum s-a răspândit convocatorul. Iată cum arăta 
raportul unui jandarm: „Aşa cum aţi cerut Înălţimea–Voastră vă trimit proba ce-
am confiscat de la cei doi instigatori (Adorjan Varga, satul Braseu – Hunedoara şi 
Istvan Balint din Dobra – Mureş), teologi din Blaj această fiţuică (ţâdula) prin care 
îndemnau la răzmeriţă (felkeles) şi nesupunere...Acel tălhar (Aron Pumnul n.n.) 
îndemna ţăranii să meargă la Blaj pentru a se răzvrăti contra stăpânirii”. În 
consecinţă, au fost trimise imediat circulare tuturor protopopilor pentru a fi 
informaţi preoţii şi enoriaşii că adunarea nu a fost aprobată, şi deci este ilegală, 
aşa încât oamenii să nu cumva să meargă la adunarea de la Blaj, şi să-i „ameninţe 
că vor fi împuşcaţi sau spânzuraţi”. Se dezlănţuia o adevărată vânătoare pe 
urmele proclamaţiei. Se spionau satele, ca să se afle dacă şi-au ales delegaţi 
pentru Blaj şi dacă oamenii stăpânirii puteau pune mâna pe ei. Pe numele lui Aron 
Pumnul a fost emis un ordin de arestare şi condamnare la moarte, – urmare casa 
din Blaj i-a fost devastată, bunurile distruse, iar cartea tradusă în timpul studenţiei 

la Viena despre „Prezentul şi viitorul principatelor Moldova şi Valahia” a fost arsă 
în piaţa publică. Aron Pumnul a luat calea pribegiei, pierzându-i-se urma. 
Prevăzută a fi o adunare populară la Blaj, de pregătire a marii Adunări Naţionale 
din 15 mai tot la Blaj, cu toate împotrivirile autorităţilor maghiare, la adunarea din 30 
aprilie 1848 – rămasă în istorie sub denumirea Duminica Tomii cea însângerată – au 
reuşit să ajungă o mulţime de participanţi, majoritatea fiind grupurile organizate ale 
moţilor în frunte cu Avram Iancu. De la această adunare a lipsit însă organizatorul, 
Aron Pumnul, la fel preoţii şi canonicii din Blaj precum şi protopopii satelor din 
Transilvania, cauza fiind restricţiile impuse. În dimineaţa zilei de 30 aprilie, în piaţa 
Blajului, în jurul catedralei s-au adunat mulţimile, cam 4.000 până la 6.000 de oameni. 
De la balustrada catedralei au început să vorbească tinerii. Alexandru Papiu-
Ilarian pare a fi fost cel mai activ: „A sosit însă ora mântuirii, un spirit ceresc, spiritul 
libertăţii universale a deşteptat toate seminţiile Europei. Acest spirit a ajuns şi la noi 
chemându-ne la deşteptarea din somnul cel de moarte”. Punctul culminant al 
primei mari adunări a românilor a fost după-masa, când s-a auzit că vine – de la 
Braşov, unde participase în ziua de Paşti la o altă mare adunare populară – Simion 
Bărnuţiu. La sosirea conducătorului (căci acum mulţimile aveau un conducător), s-a 
strigat „Vivat!” şi „Să trăiască!”. Atitudinea din cuvântarea lui Bărnuţiu a fost una 
moderată, deoarece adunarea fiind ţinută şi aşa peste voia autorităţilor maghiare nu 
dorea să compromită ţinerea celeilalte adunări convocate peste 15 zile. Scopul, din 
punct de vedere românesc, a fost însă atins: românii au făcut o repetiţie generală a 
Adunării Naţionale din 15 mai 1848. 
Începând cu 8 mai miile de oameni încep să se reverse ca un fluviu molcom spre 
Blaj, la marea „dietă" românească. Autorităţile, ca şi în cazul primei adunări de la Blaj, 
încearcă pe cât le stătea în putinţă să zăgăzuiască mulţimile ce se îndreptau spre 
oraşul-simbol pentru ei, cel al desfiinţării iobăgiei şi al curmării asupririi naţionale. 
Strict supravegheaţi şi controlaţi de către autorităţile maghiare erau grupurile de 
fruntaşi revoluţionari veniţi atât din toate zonele Transilvaniei, cât şi din celelalte 
provincii româneşti, Moldova (Alexandru Ioan Cuza, Vasile Alecsandri, Alecu Russo, 
ş.a.) şi Tara Românească (Dumitru Brătianu, Nicolae Bălcescu şi alţii nu au obţinut 
paşapoarte). Toţi românii îmbrăcaţi în straie de sărbătoare se îndreptau spre Blaj cu 
flamuri naţionale Tricolor cu inscripţia „Libertate, Dreptate, Frăţie”. Sâmbătă a sosit 
Avram Iancu împreună cu un număr de 10.000 de moţi. De teama unor repercusiuni 
social-politice, autorităţile maghiare încercând o diversiune au dispus ca iniţial 
conferinţa pregătitoare din ajun să fie o întrunire doar a reprezentanţilor celor două 

confesiuni adverse (ortodoxă – românească şi greco-catolică – maghiară), care să se 
ţină separat, la Sibiu şi la Blaj. Dar nereuşind, atunci au acceptat totuşi să aibă loc, însă 
anume în interiorul catedralei din Blaj, duminică 14 mai 1848. Piaţa din faţa 
impunătoarei biserici gemea de lume. Tribunii salutau poporul în tradiţia creştină de 
Paşti, – „Hristos a înviat!” la care se răspundea „Hristos a înviat!”, „Libertatea a 
înviat!". Catedrala s-a umplut până la refuz, – ortodocşi şi greco-catolici amestecaţi, 
uitând orice deosebiri confesionale în acea atmosferă de românism militant. După 
liturghie, episcopii Ioan Lemeni, – greco-catolic şi Andrei Şaguna, – 
ortodox, neaşteptat, au ieşit la braţ şi s-au declarat fraţi, „fără făţărie” ,îndemnând 
credincioşii români să se considere cu toţii la fel. Înspre seară, Simion Bărnuţiu a fost 
obligat, tot în interiorul catedralei, să-şi rostească cel mai amplu şi mai mult aşteptat 
dintre discursuri. După un scurt cuvânt de deschidere al lui Vasile Raţiu, este aşteptat, 
dorit şi chemat, într-o furtună de aplauze, Simion Bărnuţiu. Devenit celebru, discursul 
bine echilibrat este structurat în trei părţi distincte, care se încheie cu concluziile: 1. 
Adunarea românilor din 15 mai e Adunare Generală Naţională a întregii ginţi 
române din Transilvania, 2. Adunarea generală naţională română are să proclame 
sărbătoreşte, în ziua de mâine, libertatea şi independenţa naţiunii române, 3. 
Adunarea are să pretindă ştergerea iobăgiei şi cenzurii, 4. Adunarea are să 
protesteze în contra unirii Transilvaniei cu Ungaria.  
În dimineaţa zilei de luni, 15 mai 1848, semnalul de începere al Adunării 
mulţimilor venite din toate provinciile româneşti este dat cu clopotul cel mare al 
Catedralei „Sfânta Treime” din Blaj. Intelectualii români s-au ridicat pe o „tindă” din 
faţa Catedralei. Îndrumările privind orânduirea participanţilor ca întrunire paşnică 
au fost explicate poporului de către Preşedintele ales al Adunării Naţionale, 
episcopul Andrei Şaguna. La iniţiativa lui Simion Bărnuţiu, ales Vicepreşedinte, 
prima Adunare Naţională Română urma să aibă loc nu în biserică, ci în câmpul 
liber din spatele Catedralei şi al şcolilor înspre râul Târnava Mare, unde să încapă cei 
40.000–60.000 de participanţi. În mijlocul câmpiei unde se afla tribuna s-a format 
un cerc mare în jurul ei. În acest cerc, la tribună se aşezară fruntaşii: cei doi 
preşedinţi (episcopii Andrei Şaguna, Ioan Lemeni), vicepreşedinţii (Simion Bărnuţiu, 
George Bariţiu), Avram Iancu, Alexandru Papiu Ilarian, August Treboniu-Laurian, 
Timotei Cipariu, comisarii guberniali şi alţii, iar în jurul lor preoţimea, nobilimea, 
intelectualii, invitaţii de seamă.  
La îndrumarea tribunilor se formară cărări ca razele unei stele între cetele de 
oameni, dând o anume frumuseţe şi măreţie adunării. În locuri mai îndepărtate de 

tribuna centrală erau ridicate alte tribune de pe care tribunii poporului tălmăceau 
mulţimii ceea ce se vorbea în mijlocul adunării (Vezi imaginea Foto 1, Iconografie). 
După rugăciunea episcopului Şaguna, la cererea poporului, a luat cuvântul 
Simion Bărnuţiu, ca prin vocea lui să rostească voinţa şi dorinţa întregii naţiuni 
române din Transilvania: I. Adunarea aceasta se proclamă de Adunare Generală 
a naţiunii române din Transilvania, II. Câmpul acesta, pe care se ţine prima 
adunare naţională română din Transilvania, întru eterna aducere aminte a 
acestei lucrări glorioase, se va numi Câmpul libertăţii pentru totdeauna, III. 
Naţiunea română declară, că vrea să rămână pururea credincioasă înălţatului 
împărat al Austriei şi mare principe al Transilvaniei, IV. Naţiunea română se 
declară şi se proclamă ca naţiune de sine stătătoare şi de parte întregitoare a 
Transilvaniei, pe temeiul libertăţii egale. 
Toate punctele au fost votate în unanimitate. Flamurile naţionale fluturau, iar 
miile de oameni strigau: „Vivat libera naţiune română!". De la tribună, Simion 
Bărnuţiu anunţa cu glas puternic ştirea că se depune jurământul. Toţi cei care 
jurau, având o mână pusă pe inimă, iar cealaltă ridicată în sus, după datină, au 
repetat (pe fragmente): „Eu, N.N....ca român voi susţine totdeauna naţiunea 
noastră română pe calea dreaptă şi legiuită, şi o voi apăra cu toate puterile în 
contra oricărui atac şi asupriri. Nu voi lucra niciodată în contra drepturilor şi 
intereselor naţiunii române, ci voi ţinea şi voi apăra legea şi limba noastră 
română, precum şi Libertatea, Egalitatea şi Frăţietatea. Pe aceste principii voi 
respecta toate naţiunile ardelene, poftind egală respectare de la dânsele. Nu voi 
încerca să asupresc pe nimene, dar nici nu voi suferi să ne asuprească nimene. 
Voi conlucra după putinţă la desfiinţarea iobăgiei, la emanciparea industriei şi a 
comerţului, la păzirea dreptăţii, la înaintarea binelui, umanităţii, al naţiunii 
române şi al patriei noastre. Aşa să-mi ajute Dumnezeu şi să-mi dea mântuire 
sufletului. Amin". Apoi cerând învoire, adaugă: „Am dat textul Jurământului 
deoarece el este pilduitor şi din punct de vedere moral, – comparat cu jurământul 
celor trei naţiuni, unguri, secui şi saşi, depus în 1437, acesta, al românilor este un 
jurământ al toleranţei el nefiind îndreptat împotriva nimănui; celălalt, a fost un 
jurământ al intoleranţei deoarece i-a înlăturat pe români de la orice drepturi”. 
Mai mulţi oratori ţinură cuvântările de încheiere, care exprimau crezul 
mulţimilor întrunite pe „Câmpia Libertăţii” (denumire consacrată în memoria 
colectivă): „Noi vrem să ne unim cu ţara!". S-a mai propus ca întru aducere-
aminte pe acest loc să se ridice un monument. În acordurile imnului bisericesc, 

„Mărire-ntru Cel de Sus", şi între bubuiturile salvelor de artilerie, tocmai când 
începu ploaia, Marea Adunare de la Blaj a luat sfârşit. 
A doua zi, 16 mai 1848, August Treboniu-Laurian a prezentat de la tribună 
„PETIŢIA NAŢIONALĂ ADOPTATĂ DE ADUNAREA DE LA BLAJ PRIN CARE SUNT EXPRIMATE 
REVENDICĂRILE ROMÂNILOR TRANSILVANI”, sub denumirea „Proclamaţia de la Blaj”. 
Textul petiţiei urma să fie înmânat unor delegaţi pentru a fi prezentat Împăratului la 
Viena, autorităţilor maghiare din Transilvania, fruntaşilor revoluţionari din Ţara 
Românească şi Moldova, de asemenea să fie răspândite, prin viu grai sau sub formă 
scrisă, în rândul etniilor conlocuitoare şi neamurilor din ţările europene. În 
programul acestei „Petiţii” sunt cuprinse cele 16 articole cu următoarele 
revendicări: dreptul românilor (majoritari) de a fi reprezentaţi în dietă; dreptul de 
a folosi limba română în legislaţie şi administraţie; emanciparea bisericii ortodoxe 
române de sub jurisdicţia mitropoliei sârbeşti; desfiinţarea iobăgiei; desfiinţarea 
breslelor; libertatea cuvântului şi a tiparului; asigurarea libertăţii personale şi a 
întrunirilor; înarmarea poporului şi înfiinţarea gărzii naţionale; libertatea 
industriei şi a comerţului; învăţământ de toate gradele în limba română; impozit 
proporţional cu veniturile etc. Punctele au fost votate în aplauze generale şi 
strigăte, – „Trăiască!”, apoi Treboniu-Laurian, Bărnuţiu şi Bariţiu au fost purtaţi pe 
braţe de mulţimea entuziasmată. 
O recentă evocare sumară, care circulă acum în lume pe reţelele online, 
întregeşte imaginea evenimentului cu date şi semnificaţii, neîntâlnite în 
enciclopedii şi lucrări de specialitate privind participarea liberă la adunarea de la 
Blaj, – alături de români, din proprie iniţiativă şi un „număr important” de 
maghiari şi saşi. Impresii inedite s-au păstrat de la un „memorialist” sighişorean, 
care cu greu s-a hotărât să vină, împreună cu alţi cinci saşi – cum se spunea – la o 
mare „adunătură” de iobagi români răzvrătiţi. Au plecat pregătiţi de drum lung şi 
obositor, dar ajungând în orăşelul Blaj au întâlnit mii de oameni în straie de 
sărbătoare, cu privirile mândre şi mişcându-se molcom în grupuri pe străzile cu 
clădiri împodobite de steaguri tricolor şi portretele tribunilor, noaptea iluminat şi 
plin de veselie, dimineaţa poporenii poftindu-se unii pe alţii în aliniamente 
ordonate. „Adunarea îşi începe opera cu o rugăciune solemnă şi a fost într-adevăr 
înălţător a vedea cum miile căzură dintr-o dată toţi împreună, ca creştinii în 
genunchi...O privelişte frumoasă, măreaţă, o privelişte care trebuia să mişte 
adânc orice inimă omenească. Bărnuţiu era Cel care a dat o revoluţie, o justificare 
a pasului revoluţionar”. La marginile îndepărtate ale luncii Târnava Mare, în faţa 

sălciilor, armata înşirată „cu tunurile date jos de pe afet a făcut impresie mare nu 
numai asupra mea, ci în măsură şi mai mare şi asupra ciobanilor şi ţăranilor simpli 
români, care de altfel au fost mândri şi s-au simţit onoraţi prin prezenţa 
detaşamentului, întrucât conducătorii le-au explicat în mod isteţ şi cuminte că 
aceste măsuri militare de precauţiune s-au luat numai întru siguranţa adunării şi 
pentru respingerea unor răzvrătiţi unguri care ar încerca eventual să se apropie cu 
intenţii duşmăneşti...Noi deputaţi naţiunii săseşti, adică drumeţii veseli, fără a mai 
aştepta rezultatul consfătuirilor ne-am întors adânc impresionaţi de cele văzute” 
(http://cimec.ro / http://complexulmuzealbn.ro). Faptul era confirmat de o altă 
consemnare: „Generalul austriac Schurter, comandantul trupelor destinate pentru 
păstrarea ordinii, afirma după acest moment că „nicăieri pe unde a umblat în 
Europa nu a văzut o adunare de popor atât de mare şi atât de disciplinată”. 
• Ecourile primei Adunări Naţionale a românilor din mai 1848 nu au 
întârziat să apară, dar acestea au fost diferite, de susţinere (☺) şi de 
împotrivire (☻), atunci şi peste timp. 
☺ Evenimentul de importanţă istorică naţională, desfăşurat pe 
„Câmpia Libertăţii” din Blaj, în mai 1848, a stimulat imediat coagularea 
energiilor colective, care au condus la apariţia unor evenimente de 
neobişnuită înălţare spirituală şi importanţă istorico-culturală naţională. De 
reamintit încă emoţia produsă în mentalul colectiv de atmosfera vibrantă a 
Marii Adunări Naţionale, amplificată de frazele Jurământului, rostite de 
la tribuna centrală spre tribunele mai îndepărtate, şi de aici spre mulţimile 
de la margine, repetate într-o singură voce a zecilor de mii de glasuri. 
Fiecare frază era întărită de zvâcnirea mâinilor în sus – fenomen 
asemănător cu ră-sunetul vuietului unei rugăciuni între două stânci – apoi 
alte fraze şi ecourile lor, până la finalul apoteotic „Amin!”. A urmat 
răspunsul, „Vivat libera naţiune română!”, acum spontan întors cu 
prelungiri peste flamurile Tricolor înspre unica ţintă, – grupul tribunilor 
din centrul mulţimilor şi de la ei în amintirea urmaşilor. Acest răsunet 
emoţional a inspirat în timp numeroase opere literar-artistice, între care 
una s-a impus încă de atunci prin ecourile ei în conştiinţa publică 
românească. Avem în vedere celebrul poem întitulat chiar „Un răsunet”, 
cunoscut însă şi consacrat sub denumirea primelor două cuvinte ale 
primului vers, citit sau cântat, „Deşteaptă-te române”.  

Suzana, soţia autorului, Andrei Mureşanu, îşi amintea peste ani: „De la o 
asemenea întâlnire s-a întors bărbatul meu, târziu, după miezul nopţii, fiind 
foarte agitat. El nu s-a culcat, ci s-a aşezat la masa de scris şi a scris până 
târziu după ce se făcuse ziuă, mai sculându-se din când în când de la masă şi 
plimbându-se prin odaie, citind din ceea ce scrisese. Erau strofe din 
„Deşteaptă-te române!”. Andrei Mureşanu – în viaţa de toate zilele poet, 
traducător, ziarist, profesor – prin destin a rămas, tribunul paşoptist 
braşovean, după ani imortalizat de Eminescu. - „Preot deşteptării noastre, 
semnelor vremii poet” („Epigonii”). Trăirile sale pe viu se spune că le-a 
exprimat în versuri, dar în cadenţa unei melodii vechi, duioase şi tărăgănate 
(„Din sânul maicii mele, născut în griji, necazuri, / Restriştea mi-a fost leagăn, 
cu lacrimi m-am hrănit”), însă pe un ton viguros, triumfal, în ritmul unui marş 
revoluţionar, simţind nevoia ca – mărturiseşte autorul – pentru aranjamentul 
muzical şi transcrierea melodiei pe note muzicale corespunzătoare să apeleze 
la cel mai cunoscut muzician şi cântăreţ al vremii, numit de George 
Călinescu, – „unul dintre pionierii culturii muzicale şi literare româneşti”, 
Anton Pann, „cel isteţ ca un proverb", cum îl aprecia acelaşi Mihai Eminescu. 
În vederea publicării Marşului, s-a dat o adevărată luptă, pentru a se 
înşela vigilenţa cenzurii, reuşind ca să fie publicat întâia oară la 21 iunie 
1848, în suplimentul literar „Foaie pentru minte, inimă şi literatură" al 
periodicului românesc „Gazeta de Transilvania” din Braşov, condusă de 
George Bariţiu. Atunci şi ulterior a fost recitat şi cântat, mai întâi în Scheii 
Braşovului de către autor şi alţi tribuni ai revoluţiei române, ca marşul 
revoluţionarilor români din Transilvania, numit de marele istoric Nicolae 
Bălcescu o „adevărată Marseilleză a românilor”. Pentru a sărbători 
evenimentul de pe „Câmpia libertăţii” din timpul Revoluţiei în 1848, atât de 
vibrant în posteritate, potrivit unui document („Monitorul Oficial”, nr. 14, 
1848), Marşul a fost interpretat public oficial întâia oară de către o 
prestigioasă formaţie corală în faţa unei mulţimi entuziaste, în Ţara 
Românească, la data de 29 iulie 1848. 
Mesager peste timp ca simbol al deşteptării naţionale, „Deşteaptă-te 
române!” a continuat să fie cântat la diferite adunări populare şi alegeri. De 
sărbătoarea Crăciunului, corul maestrului G. Dima a stăpânit sufletele 
mulţumite. De la început a avut un puternic impact asupra conştiinţei 
româneşti, întrucât încununa idealul naţional românesc, acela al „unirii în cuget 
şi simţiri a românilor din cele patru unghiuri” (Ţara Românească, Moldova, 

Transilvania şi Bucovina-Basarabia): „Priviţi, măreţe umbre, Mihai, Ştefan, 
Corvine”. Începând din 1848, „Deşteaptă-te române!" a fost un cântec foarte 
drag românilor, insuflându-le curajul în timpul momentelor cruciale: în timpul 
Războiului de Independenţă (1877-1878), la Marea Unire din 1918 („Glasul 
Ardealului”, nr. 25, din 11 decembrie 1918, reeditează 11 strofe), în primul şi al 
doilea Război Mondial. Pentru o vreme, a fost Imn naţional al Republicii 
Democratice Moldoveneşti (1917-1918) şi al Republicii Moldoveneşti (1991-
1994). Textul a cunoscut o severă cenzură înainte de 1918, în Transilvania, 
Basarabia şi Bucovina, mai ales după 30 decembrie 1947 în România, când s-a 
instaurat socialismul comunist (totuşi cântat la revolta din 1987 de la Braşov). 
„Deşteaptă-te române” parcă a renăscut speranţele românilor în timpul 
evenimentelor revoluţionare din Decembrie 1989 (la Radio România, în 22 
decembrie, între orele19-24 a fost transmis de 12 ori), justificând îndemnul 
vizionar-patriotic al devizei, „acum ori niciodată” (de altfel, îndemn regăsit în 
toate imnurile naţionale, de la „paion”-ul, cu care grecii au luptat la Marathon şi 
Salamina, până la „Marseilleza"), pentru ca la 24 ianuarie 1990 să fie adoptat 
ca Imnul Naţional al României, consacrat ca Imn de stat în Constituţia 
României din 1991. La 26 august 1994, o Lege adoptată de Parlamentul 
României obliga intonarea Imnului naţional de către autorităţile şi instituţiile 
publice, inclusiv în şcoli. Acest istoric al devenirii Imnului Naţional s-a 
finalizat odată cu consfinţirea semnificaţiei care continuă să fie atribuite 
vibrantelor amintiri despre evenimentele în timpul cărora a fost scris, cântat, 
publicat şi consemnat într-un document oficial, întâia oară, în ziua de 29 iulie 
1848, dată oficializată, conform Legii nr. 99/1998, ca „Ziua Imnului Naţional 
al României – Deşteaptă-te române!, simbol al demnităţii Revoluţiei 
Române de la 1848”.  
Sub aceeaşi vibrantă impresie, reprezentantul revoluţionarilor 
moldoveni la Marea sărbătoare de la Blaj, Vasile Alecsandri – considerat 
cel mai mare poet român – scrie atunci trei poezii (toate publicate în „Foaie 
pentru minte, inimă şi literatură” din Braşov, ca şi „Un răsunet” de Andrei 
Mureşanu): 
• „15 mai 1848” (publicată în 10 mai 1848, pare a fi scrisă în „ziua-
nvierii” de Paşti, ca un ecou-manifest, promovat de adunarea din Duminica 
Tomii, care anunţa programul marilor speranţe din 15 mai 1848): „Azi e 
ziua de-nviere a românului popor, / Care singur îşi urzeşte dulce, mândru 
viitor.../ Fraţilor, nădejde bună! Viitorul ce urziţi / Va fi vrednic de trecutul 

a strămoşilor slăviţi! / Bărbăţia şi unirea între voi de-acum domnească, / Şi 
strigaţi în libertate: România să trăiască!”  
• „Hora Ardealului 1848”: (scrisă ca ecou al Marii Adunări din 15 mai, 
dar publicată în 14 iunie 1848):”Ardelean, copii de munte! / Ia-n rădică-
acum cea frunte / Şi te-nsuflă de mândrie / Că-mi eşti fiu de Românie!”, / 
Ardeleni! Lumea ne vede! / Mama dragă-n noi se crede / Că de-acum 
românu-n lume / A fi vrednic de-al său nume.../Ura fraţi în fericire! / Ura 
fraţi într-o unire / Să-nvârtim hora frăţiei / Pe pământul României!” 
• „Deşteptarea României” (publicată în 24 mai 1848, purtând mesajul 
aceluiaşi eveniment care a inspirat poezia „Deşteaptă-te române”; textul 
iniţial fiind „Către români”, de altfel o primă variantă a cunoscutei „Hora 
Unirii” – „Hai să dăm mână cu mână / Cei cu inima română, / Să-nvârtim 
hora frăţiei / Pe pământul României!” – care, fără strofele despre Ardeal, 
ulterior a fost pusă pe note şi interpretată la instalarea domnitorului 
Alexandru Ioan Cuza în 1859 şi publicată în revista marelui om de stat şi 
patriot, M. Kogălniceanu, „Steaua Dunării” din 9 iunie 1856): „Voi ce staţi 
în adormire, voi ce staţi în nemişcare, / N-auziţi prin somnul vostru acel 
glas triumfător, / Ce se-nalţă pân’ la ceruri din a lumii deşteptare, / Ca o 
lungă salutare, / Cantr-un falnic viitor?.../ Până când să ne tot plece cruda, 
oarba tiranie / Şi la caru-i de trufie / Să ne-njuge ea pe noi? / Şi de-acum pe 
veşnicie / Cu toţi mâinile vă daţi! / Hai, copii de-acelaşi sânge! Hai cu toţi 
într-o unire / Libertate-acum sau moarte să cătăm, să dobândim”. 
Însufleţiţi de ceea ce au văzut la Blaj şi încărcaţi de nobila misiune pe 
care şi-au asumat-o, membrii delegaţiei din Moldova pleacă la Braşov, unde 
Andrei Mureşan le va cânta, apoi va publica „Deşteaptă-te române”, iar 
Vasile Alecsandri va publica cele trei poezii. Grupul paşoptiştilor 
moldoveni, în intenţia de a duce mai departe mesajul Adunării Naţionale de 
la Blaj, redactează un document important intitulat „Prinţipiile noastre 
pentru reformarea Patriei”. Documentul ajunge şi la Cernăuţi, unde se 
desfăşurase deja, la 20 mai, o adunare populară, din iniţiativa Comitetului 
de acţiune, sub preşedinţia vornicului Eudoxiu Hurmuzachi, care întăreşte la 
rândul său mesajul revoluţiei paşoptiste printr-o „Petiţie ţării”. 
☻ Deşi a fost răspândită în marile oraşe europene, ca mesaj al apărării 
cauzei revoluţiei române, în contextul uriaşului val al „regenerării”, provocat 
de „primăvara popoarelor”, în acest înţeles fiind înmânată şi Împăratului de la 
Viena, „protectorul” autonomiei Transilvaniei, precum şi guvernatorului 

Transilvaniei de la Cluj, „Petiţia naţională adoptată de Adunarea de la 
Blaj prin care sunt exprimate revendicările românilor transilvani”, 
votată la 16 mai 1848 de către zecile de mii de participanţi, a avut, după 
numai 12 zile, un singur răspuns: Dieta maghiară de la Cluj, din 29 mai 
1848, „între fluturările pălăriilor, a năframelor şi scuturarea săbiilor, 
pronunţă uniunea” (conform punctului 12 al revoluţiei din Ungaria, adică 
încorporarea Transilvaniei în Ungaria). Din consemnările istoricilor 
reţinem ca reacţie – pentru a păstra echilibrul – două declaraţii, una din 
partea românului Simion Bărnuţiu: „V-aţi propus a contopi cu sila Ardealul 
(Transilvania) cu Ţara Ungurească, scriind încă şi pe flamure: uniune sau 
moarte” (ecou peste timp, eroul eminescian din nuvela „Geniu pustiu” preia 
replica românului Bărnuţiu: „Ungurii cugetau cum că prin uniune şi furci – 
spânzurători, n.n. – vor stinge pe români de pe faţa pământului, că vor putea 
pune ideea uniunii ungare în creierii cei bătrâni şi înfricoşaţi ai munţilor, 
creieri ce începuse a se înfierbânta de-o idee uriaşă şi sublimă: libertatea”). 
A doua declaraţie, vine din partea ungurului Wesselenyi Miklos: baia de 
sânge provocată de războiul civil din Transilvania a fost preţul cu care 
Transilvania a fost pusă la „picioarele Ungariei”.  
Urmare, Transilvania a pierdut identitatea politică proprie, de care se 
bucura, iar naţiunii române majoritare i s-au negat toate drepturile. Pentru 
acţiunile antiunioniste, în august, la Sibiu, se consemnează încercarea 
nereuşită de arestare a tribunului Simion Bărnuţiu (ca simplă 
coincidenţă, – peste 35 de ani, la Bucureşti, se consemnează aceeaşi 
încercare, de data aceasta reuşită, de arestare a membrilor societăţii 
„Carpaţi”, în care activa şi Mihai Eminescu, evident pentru aceleaşi acţiuni 
antiunioniste, însă mai radicale). La Braşov, redactorul George Bariţiu, 
care publicase marşul revoluţionar „Deşteaptă-te române” este 
ameninţat cu spânzurătoarea (altă coincidenţă, peste 23 de ani, dezvoltând 
ideea acestui marş revoluţionar într-un mesaj profetic, exprimat în cele 230 
de versuri ale Poemului dramatic „Mureşanu”, rebelul adolescent Mihai 
Eminescu scria cu temere, de la Viena, unui redactor al revistei „Convorbiri 
literare” din Iaşi, în vederea publicării: „Vi l-aşi trimite, însă mă tem că 
atunci justiţia va pune mâna pe mine”).  
Majoritatea revoluţionarilor paşoptişti români din Transilvania, sub 
ameninţare încep să ia calea pribegiei. Reuşesc, totuşi, o ultimă zvâcnire 
istorică a revoluţiei paşoptiste din Transilvania: în septembrie 1848 are loc 

a treia Adunare de la Blaj, cu o participare estimată la peste 60 mii de 
oameni, în majoritate români, dar şi numeroşi foşti iobagi maghiari. Sunt 
prezenţi Ioan Axente Sever, alături de Avram Iancu şi moţii săi înarmaţi. Se 
hotărăşte activarea Gărzii Naţionale pentru a se putea lupta cu arma în mână. Se 
intra în faza revoluţionară de confruntare. Documentul redactat cu acest prilej, 
pentru a fi transmis autorităţilor, poartă titlul „Protocol”, în care se reafirmă 
programul revoluţiei române cu cele 16 puncte adoptate de Adunarea 
Naţională de la Blaj din 15 mai 1848. Ideea unităţii românilor este reluată şi în 
decembrie 1848, la o mare adunare populară organizată la Sibiu, încheiată cu o 
nouă petiţie către împăratul austriac. Din Bucovina austriacă, unde se refugiase, 
Aron Pumnul trimite Scrisoarea din februarie 1849, către tribunul ardelean 
George Bariţiu, în care actualizează şi prezintă un proiect de unire a tuturor 
românilor din Imperiul austriac, acest proiect coroborându-se la Olmütz cu 
„Memoriul naţiunii române din Marele Principat al Ardealului, din 
Banat, din părţile vecine ale Ungariei şi din Bucovina către Împărat”.  
Toate demersurile Împăratului de la Viena de a sancţiona legile privind 
„uniunea” Transilvaniei cu Ungaria, de asemenea declaraţiile generalului 
austriac Puchner de război împotriva „rebelilor maghiari”, în condiţiile 
declanşării războiului civil din Transilvania, dar şi toate încercările de 
pacificare şi negocierile privind drepturile românilor sau relaţiile interetnice 
din Transilvania, îndeosebi cu partea maghiară şi cu cea austriacă, au eşuat. 
Armata lui Bem ocupă Ardealul. Dar armata ţaristo-austriacă intervine şi o 
înfrânge definitiv. Cele două revoluţii – române şi maghiare – sunt astfel 
înfrânte. În următoarele două decenii, Austria şi Ungaria convieţuiesc, cu 
contre, în privinţa Transilvaniei, până la compromisul dualităţii statale 
austro-ungare, oficializată în 1867. Între timp, la Pesta parlamentul ungar 
propune un plan de colonizare a Câmpiei Transilvane cu maghiari, pentru ca 
„românii să nu fie acolo singuri”.  
Un scurt remember al perioadei care indică cel mai bine obiectivul, total 
diferit, al celor două revoluţii – maghiare şi româneşti – din Transilvania, ar 
putea face mai explicite cauza şi efectul lor. Între martie–iunie 1849, 
generalul Jozef Bem, aflat la conducerea armatei maghiare din Ungaria, prin 
luptă armată ocupă aproape întreg teritoriul Transilvaniei, care – conform 
Constituţiei Imperiului austriac – se afla încă sub protectoratul habsburgic 
de la Viena ca Mare Principat Autonom. La sfârşitul lunii iunie 1849, 
trupele ţariste – la solicitarea Austriei aliate – intră în Transilvania, sub 

comanda supremă a generalului rus Lüders, care recucereşte zonele 
strategice şi toate marile oraşe ardelene, dar lupta cea mai lungă şi grea – 
care de altfel hotărăşte soarta revoluţiei maghiare din Transilvania – are loc 
la Albeşti lângă Sighişoara (Segesvár), în 31 iulie 1849. 
Evenimentele înfrângerii celor două revoluţii, maghiare şi române – ca 
efecte colaterale – au însă şi o semnificaţie aparte, în plan cultural, atât 
pentru Ungaria, cât şi pentru România. În lupta de la Albeşti de Sighişoara 
moare poetul naţional al Ungariei, Sándor Petőfi (pe numele său 
adevărat, în transcript latin, Alexander Petrovics, nume cu care semnează 
primele poezii, ulterior publicând sub pseudonimul Sándor Petófi, asemeni 
poetului naţional al României, care din Eminovici devine Eminescu). 
Pierzându-şi poziţia ocupată la începutul revoluţiei din Ungaria, Petőfi 
practică diferite ocupaţii, inclusiv funcţii mici în diferite teatre, profesor, 
ziarist, apoi dedicându-se poeziei, care îl consacră prin lirica de dragoste şi 
capodopere ca Janos cel viteaz, Apostolul, menţionatul Cânt naţional ş.a., 
obiect al multor studii comparatiste publicate despre Petőfi şi Eminescu.  
În 1846 Petőfi face o călătorie în Ardeal, la Carei, la moşia contelui 
„unionist” Sándor Teleki, unde o cunoaşte pe viitoarea lui soţie, Júlia 
Szendrey. Soţii Petőfi locuiesc un timp la castelul contelui de la Colţău. În 
septembrie 1849, în plină ofensivă a generalului Bem de recucerire a 
Transilvaniei, colonelul liberal Petőfi se înrolează în armată, iar în ianuarie 
cere să fie transferat în armata maghiară condusă de chiar generalul Józef 
Bem, care-l primeşte cu deosebită căldură, curând devenind adjunctul lui, 
iar după primele lupte îl distinge cu „Medalia pentru merite în război". 
Documente recente susţin că Petőfi nu ar fi căzut în luptele de la Albeşti, ci 
că aici ar fi fost luat prizonier şi deportat în Siberia, unde a murit nu se ştie 
când. 
● În privinţa cărturarilor români, tribuni ai revoluţiei din Transil-
vania, între care Simion Bărnuţiu, Aron Pumnul, Andrei Mureşanu ş.a., 
după înfrângerea revoluţiei, sub ameninţări au fost siliţi să se refugieze în 
alte ţări. Supravieţuind, în ultimii ani de viaţă au continuat să fie persoane 
publice marcante. Aceştia au fost un exemplu de viaţă pentru viitorul ziarist-
om politic Eminescu, el având însă – spre deosebire de predecesorii săi – o 
viaţă de martiriu în lupta pentru aceeaşi cauză naţională. 
După intrarea trupelor generalului Jozef Bem în oraşul Sibiu, în noaptea de 11 
martie 1849, Comitetul Naţional Român este dizolvat, iar membrii, în frunte cu 

preşedintele Simion Bărnuţiu, se refugiază în Ţara Românească, trecând frontiera 
din Carpaţi cu ajutorul ţăranilor din localitatea Mărginimea Sibiului. În martie, 
Bărnuţiu este arestat la Râmnicu Vâlcea, apoi eliberat din arest prin intervenţiile 
starostelui. În luna mai, şi alţi fruntaşi ai revoluţiei române se refugiază în 
Muntenia, unde sunt arestaţi de nou instalata locotenenţă domnească. Bărnuţiu 
scapă, dar este arestat din nou la Turnu Severin, unde îl salvează consulul Huber 
de la Galaţi. Ajuns la Galaţi, din acest port Bărnuţiu pleacă pe mare, trecând prin 
Constantinopol, Smirna, Sra, Corcyra, Trieste, iar la 23 iunie 1849, ajungând în 
capitala imperială Viena, rămâne aici până în septembrie, când se încheie 
războiul. Posibil, în aceste vremuri, lipsite de orice orizont, visează la „cel 
Luceafăr” profetic salvator al cauzei neamului românesc. Spre sfârşitul vieţii îşi 
reia activitatea de profesor universitar la Iaşi. 
În aceeaşi perioadă şi Andrei Mureşanu – poetul tribun care a scris multe 
versuri, dar o singură poezie, „Deşteaptă-te române!”, pentru răsunetul ei 
revoluţionar fiind ameninţat de autorităţile maghiare – se refugiază în Muntenia, 
unde este luat prizonier de armata ţaristă şi dus până în nordul Moldovei, la 
întoarcere stabilindu-se ca modest funcţionar acasă, „Şi bogat în sărăcia-i ca un 
astru el apune” („Epigonii”).  
Aron Pumnul, încă în aprilie 1848, înainte de adunarea populară din 
Duminica Tomii, ca persoană „indezirabilă” urmărită se refugiază în satul natal de 
lângă Făgăraş, unde îşi continuă activitatea de organizare a rezistenţei româneşti 
în zonă, dar la venirea soldaţilor unguri în sat a trebuit să fugă din calea acestora. 
Un contemporan relata: „Îl băgară sătenii într-un butoi mare de curechi (varză) şi-l 
trecură pe lângă despărţământul militar fără a fi cunoscut". Salvat cu ajutorul 
consătenilor, pe căi ocolite şi deghizat a trecut Carpaţii în Valahia (se pare pe 
acelaşi traseu, urmat peste aproape două decenii de elevul său Eminescu). La 
Bucureşti, Guvernul revoluţionar l-a numit comisar de propagandă la Râmnicul 
Sărat, dar la venirea armatelor ţariste, în noiembrie este nevoit să se refugieze în 
afara graniţelor ţării, la Cernăuţi, în Bucovina, ducatul autonom al Imperiului dual 
Austro-Ungaria. 
• Urmare a intrării trupelor ruseşti în Iaşi, în iunie 1848, „restabilind Ordinea”, 
un grup de vreo 50 de revoluţionari, în frunte cu Alexandru Ioan Cuza, Alecu 
Russo, Costache Negri (mai târziu Mihail Kogălniceanu) şi Vasile Alecsandri cu 
familia într-o noapte se refugiază la Cernăuţi. Despre starea sufletească dramatică 
a „fugarilor” aflăm din poezia „Adio Moldovei”: „Scumpă ţară şi frumoasă / O! 

Moldovă, ţara mea! / Cine pleacă şi te lasă, E pătruns de jale grea.../Cine ştie, cine 
ştie / Dacă-mpins de-a soartei vânt, / M-oi întoarce-n veselie / Să sărut acest 
pământ”. În acelaşi timp însă erau încrezători în ceea ce vor putea întreprinde în 
această ţară străină, dar soră de neam, Bucovina, – prin slova bardului de la 
Mirceşti aceştia glosau: „Dulce Bucovină, / Veselă grădină.../Naşte prin şoptire / 
Scumpă amintire/ De-un trecut, Mare – Glorios” (Alecsandri scrie atunci aceste 
poezii, care vor fi publicate pe rând alături de proasptele culese „Mioriţa”, „Toma 
Alimoş” ş.a., în revista „Bucovina”, înfiinţată în luna octombrie 1848). 
Revoluţionarii moldoveni sunt găzduiţi în casele marelui vornic şi bunului 
patriot Doxachi Hurmuzachi. La Cernăuţi – „oază ferită încă de represiunea 
reacţiunii” – aceştia au găsit un mediu prielnic pentru răspândirea mesajului 
Adunării Naţionale de la Blaj, în acelaşi timp pentru a-şi continua activitatea, 
îndeosebi cea politică revoluţionară subterană din Moldova. Aici, în numele lor, 
Alecsandri redactează – cu litere chirilice – „Protestaţie în numele Moldovei, a 
omenirii şi a lui Dumnezeu” împotriva „tiraniei, asupririi, nelegiuirilor Prinţului 
Moldovei”, care „duc pe calea peirei”. Acest pamflet în proză împotriva lui 
Dimitrie Sturza, a fost tipărit ca foaie volantă în 1000 de exemplare, odată cu 
poemul „Deşteptarea României”, difuzate la întâlnirile publice sub semnul marilor 
întrebări ale vremii: „N-auziţi prin somnul vostru acel glas triumfător / Ce se-nalţă 
pân la ceruri din a lumii deşteptare!” În timpul verii, Comitetul revoluţionar 
moldovean (V. Alecsandri, Al. I. Cuza, C. Negri ş.a.) redactează „Proclamaţia 
Partidului Naţional din Moldova către români” şi proiectează acţiuni, în 
colaborare cu tribunii revoluţionari din Valahia şi Transilvania, pentru „ca să 
discutăm despre viitorul ţării şi naţiunii”. Mesajul era întărit de Mihai 
Kogălniceanu, aflat încă la Iaşi, care redactează în peste 100 de pagini „Dorinţele 
partidei naţionale în Moldova” (lucrări-manifest publicate tot la Cernăuţi, 
începând din octombrie, în noua gazetă, „Bucovina”). Proclamaţia cuprindea 
principii şi programe pe care să se întemeieze statul român modern ce urma să ia 
naştere, sintetizate în celebra formulă, conform căreia obiectivul este Uniunea 
Principatelor, „cheia bolţii fără de care s-ar prăbuşi tot edificiul paladiului 
naţional”. 
În acest context istoric, în luna noiembrie 1848, Aron Pumnul ajunge deghizat 
la Cernăuţi. În faţa unuia dintre primii întâlniţi, care i-a inspirat încredere, 
întâmplător părintele Iraclie Porumbescu, s-a descoperit, spunând cine este. 
Acesta îl îmbrăţişează şi îl duce direct la familia vornicului Hurmuzachi, care îl 

găzduieşte şi în curând îi găseşte şi o slujbă, cea de redactor responsabil al părţii 
române a nou înfiinţatei gazete „Bucovina”, care se edita în limbile germană şi 
română. Ca ziarist, omul politic Pumnul, urmărind efectele Revoluţiei în 
Transilvania natală, în consens cu proiectele confraţilor din Moldova şi Ţara 
Românească, redactează şi expediază în Transilvania din Bucovina, ţara care l-a 
adoptat, documentul menţionat privind cauza unirii românilor.  
La Cernăuţi, autorităţile austriece i-au fost recunoscătoare lui Aron Pumnul 
pentru rolul asumat în lupta împotriva „rebelilor maghiari”, care doreau desprinderea 
Ungariei de Imperiul Habsburgic şi – la propunerea vornicului Hurmuzachi – s-a înscris, 
a participat şi a reuşit la un concurs, ocupând primul postul de profesor la prima 
catedră de limbă şi literatură română, înfiinţată de Austria la una dintre cele mai 
prestigioase unităţi de învăţământ din Bucovina, „Ober Gymnasium” – „Liceul 
German” din Cernăuţi, de altfel, unicul liceu existent atunci în nordul Moldovei şi 
Bucovina, unde a devenit profesorul unei generaţii de excepţie de tineri români, 
printre care Mihai Eminescu. Inaugurarea cursului şi a catedrei a fost consemnată ca 
eveniment, la care au participat elevii şi profesorii şcolii, elita intelectuală românească 
şi publicul interesat să-l asculte pe noul venit, la recomandarea marelui vornic 
Hurmuzachi. De altfel, lecţiile predate la clasă şi ieşirile lui publice erau atractive şi 
impresionau prin erudiţie, viziune patriotică echilibrată şi aplicare practică. 
Apreciindu-i peste timp activitatea, Nicolae Iorga vedea în el pe „marele dascăl de 
simţire şi credinţă românească al Bucovinei”.  
Profesorul Pumnul se implică activ şi în viaţa social-culturală a urbei. În mai 
1862 are loc Adunarea constitutivă a „Reuniunii Române de lectură din Cernăuţi” 
(din primul comitet fac parte Alexandru Hurmuzachi preşedinte, iar ca membri 
Aron Pumnul ş.a.). Cu aprobarea guvernului monarhiei habsburgice de la Viena, 
începând din ianuarie 1865 aceasta se va numi „Societatea pentru cultura şi 
literatura română în Bucovina” (după modelul ASTRA, înfiinţată în 1861 la Sibiu), 
care încă de la început a editat propriul organ de presă, „Foaia Societăţii pentru 
Literatură şi Cultură Română în Bucovina”. Societatea a organizat activităţi, a 
instituit chiar şi premii, acordate pentru contribuţii deosebite, printre beneficiari 
fiind mulţi fruntaşi revoluţionari ardeleni, între care şi Aron Pumnul.  
Oraşul Cernăuţi era un centru cultural renumit, însă în 1864 a reprezentat un 
reviriment cultural cele 33 de spectacole susţinute de vestita trupă de teatru 
Tardini-Vlădicescu, venită în turneu din provinciile româneşti, în repertoriu 
figurând atât melodrame franţuzeşti, cât şi piese româneşti de Negruzzi, Milo, mai 

ales comediile lui Vasile Alecsandri, popular aici şi ca poet. La toate spectacolele 
din sălile arhipline participau, pe locuri rezervate cu preţ redus ori gratuite, mulţi 
elevi, printre aceştia unul nelipsit, aşteptând cu nerăbdare începerea 
spectacolelor, însoţite de obicei cu cântece patriotice româneşti, apoi ascultând 
încremenit feeria de pe scenă, iar după aceea întreţinându-se la şcoală şi la joacă 
cu replici şi gesturi din rolurile interpretate de actori sau fragmente din 
„cânticelele vesele”, – acel elev de 14 ani fiind Mihăilă Eminoviciu, viitorul poet 
Mihai Eminescu. 
Între anii 1858-1866 elevul Eminoviciu frecventează, cu intermitenţă, clasele 
primare, apoi o parte din clasele liceale, unde îl are ca profesor pe renumitul deja 
Aron Pumnul, cu care şi-a împletit destinul atât de armonios. Tatăl elevului îl 
cunoştea bine pe profesorul Pumnul, la el aducându-şi anterior băieţii mai mari, 
dar întâlnirea cu „cel mai rău” dintre ei, Mihai, a fost pentru amândoi unică. Elevul 
nu prea era interesat de multe materii, însă la română – materia predată de 
„profesorul iubit de elevi pentru blândeţe şi răbdare” – era foarte activ, participa 
cu interes la aplicaţiile de la clasă, fiind apreciat pentru „repeziciunea memorării şi 
profunzimea cugetării”, iar simpatia era reciprocă. Discuţiile din clasă continuau şi 
după lecţii, chiar la bătuta mingii în curtea şcolii, uneori însă, din cauza bolii, 
profesorul Pumnul pleca de la lecţie, elevii conducându-l până la birjă, dar Mihai îl 
conducea ocrotitor până acasă. Motive în plus pentru a-l menţine în gazdă ca 
„privatist”, prin aceasta satisfăcându-i şi setea vădită pentru lectură la biblioteca 
proprie, chiar oferindu-i, fără să fi încredinţat, altădată altcuiva, custodia de 
„îngrijitor” al bibliotecii, care era în realitate biblioteca publică a şcolii. Această 
bibliotecă, a profesorului Aron Pumnul, cuprindea un bogat fond de cărţi şi reviste 
vechi şi noi personale, mai ales donaţii, la solicitare primite de la marile 
personalităţi din toate provinciile româneşti. În condiţiile în care erau interzise 
bibliotecile personale cu carte românească, această bibliotecă funcţiona, ferită de 
ochii autorităţilor, într-una din odăile unor anexe ale casei profesorului de la 
marginea oraşului, casă prevăzută cu portiţă de lemn şi înecată în verdeaţă. 
Alături de odaia în care trăiau, în gazdă, elevii români mai nevoiaşi, elevul 
bibliotecar a preferat să locuiască în bibliotecă, unde ziua după lecţii oferea 
cititorilor cărţi şi noaptea dormea printre dulapurile cu rafturi. Aici a putut citi „tot 
până la ultimul tom”. Însă cu ardoare se apleca asupra opurilor „preaiubitului 
profesor”, scrise nu în alfabetul chirilic, ci cu litere latine, între care „Convorbiri 
între un tată şi un fiu asupra limbei şi literelor româneşti”, dar mai ales 
„Lepturariu rumânesc cules d’en scriptori rumâni” (editat la Viena, în 1862-1865, 

4 tomuri în 6 volume). Istoriografia îl consemnează ca pe o prima antologie de 
„texte poporane şi culte” româneşti, însoţite de date despre autori, realizată din 
raţiuni didactice, de la cronicari până la tinerii contemporani (din care nu lipseau 
Dosoftei, Ureche, Neculce, Cantemir sau Asachi, Alecsandri, Anton Pann, – peste 
100, din toate provinciile româneşti), în acelaşi timp apreciată ca o primă 
încercare de istorie a literaturii române vechi şi moderne (interzisă în Ungaria). 
Biograful George Călinescu aprecia că Aron Pumnul, unul dintre puţinii 
profesori români ai lui Eminescu la Cernăuţi, era „un mare patriot, care înlesnea 
copiilor citirea de cărţi româneşti şi se purta prietenos cu studenţii”. „Însuşirile 
excepţionale” ale elevului sunt remarcate şi de Ernst Rudolf Neubauer (poet, 
jurnalist, împreună cu Pumnul gazetar la ziarul „Bucovina”), profesor remarcabil de 
istorie, estetică şi literatură germană, care îşi familiariza elevii cu mediul de cultură 
german şi universal, atrăgându-i cu legendele popoarelor, îndeosebi cu mitologia 
grecilor şi romanilor dintr-o „Istoria universală”, pe care noul său elev o purta mai 
tot timpul cu el (dăruită apoi cu dedicaţie bibliotecii lui Pumnul). Se ştia că în 
această şcoală se făcea şi o educaţie în spiritul patriotic al revoluţiei din 1848.  
Părintele adoptiv, profesorul Pumnul, i-a dat elevului său aripi prin lecturarea 
marilor înaintaşi, cei care ne-au lăsat” o limbă ca un fagure de miere” („Epigonii”), 
moment al vieţii crucial în formarea personalităţii literare a poetului şi filozofului 
erudit de mai târziu. Acolo citeşte şi inspirat începe să scrie în taină poezii, unele 
publicate mai târziu.  
Istoriografii eminescieni susţin că, poetul cu talentul lui, fără Aron Pumnul, şi-
ar fi întârziat mult debutul literar. Aron Pumnul l-a însufleţit şi i-a dat aripi către 
marea poezie prin lectura aprofundată a înaintaşilor, luând de la ei modelul rimei, 
unele figuri poetice şi chiar teme literare. În acelaşi timp, în articolele publicate, în 
gazeta „Bucovina”, despre Transilvania, Pumnul promova „spiritul” marilor 
patrioţi ardeleni, Gheorghe Şincai, Petru Maior, Avram Iancu, Simion Bărnuţiu, şi 
aducea „dorul nepotolit de a deştepta în popor conştiinţa naţională”. Trebuie 
precizat şi faptul că Profesorul Aron Pumnul refuză revenirea la Făgăraş (unde 
conaţionalii în semn de preţuire l-au ales, în lipsă, „senator”) şi nu răspunde la 
invitaţia de a accepta postul de profesor la Universitatea din Iaşi, preferând să 
rămână pe funcţia din liceu pentru „deşteptarea tinerimii” şi cultivarea „crezului” 
că „Poporul este trupul naţiunii, iar limba este sufletul ei. Pentru aceea, precum 
trupul fără suflet e mort, tot aşa e moartă şi naţiunea fără limbă”. În custodia sa 
bibliotecarul avea şi aceste ziare înnobilate de asemenea idealuri.  

În 24 ianuarie 1866, la numai 47 de ani, Aron Pumnul moare. „Societatea 
pentru cultura şi literatura română în Bucovina” organizează funeraliile, care au 
avut mare ecou în toate provinciile româneşti. Revista „Familia” îşi anunţa cititorii: 
„Un stâlp al culturii naţionale s-a ruinat; o făclie a luminării noastre s-a stins; o 
stea ivită pe orizontul întunecos al românimei a apus!,…bărbatul binecuvântat al 
naţiunei noastre”. 
„M. Eminoviciu, privatist”, sub această semnătură îşi deplânge mentorul, în 
elegia sa, „La moartea lui Aron Pumnul”, scrisă în aceeaşi zi, cu care şi debutează ca 
poet, în cărticica difuzată la ceremonia funerară, „Laecrimioarele învaeţaeceilor 
gimnaesiaşti d’en Cernaeuţi la mormîntul preaiubitului lor profesoriu Arune Pumnul 
raepaeusat într’a 12/24 ianuariu 1866”: „Îmbracă-te în doliu, frumoasă 
Bucovină/...(s-a) dus...ah! geniul mare al deşteptării tale/...Se stinse un luceafăr, se 
stinse o lumină/...”. Astfel, exprimându-şi durerea, prin vers, urma să se aprindă 
întâile scânteieri poetice de geniu ale acelui „Luceafăr”, prevestit de Simion 
Bărnuţiu. 
O primă confirmare, în acest înţeles, a fost vestea pe care elevul bibliotecar o 
citise la „Poşta redacţiei”, în revista „Familia”, primită tocmai din Pesta 
ungurească, în care „un porumbel cu un plic sigilat în cioc aducea în fiecare număr 
răspunsuri blânde debutanţilor”. Depăşindu-şi starea elegiacă, visând la o idilă cu 
„şoapte de amor”, îşi încercă norocul, punând în plic – pentru acelaşi închipuit 
porumbel ca la întoarcere să o poată preda destinatarului în loc de răspuns – 
poezioara „De-aş avea şi eu o floare” (scrisă înaintea celei apărute în cărticica 
omagială, dar ca şi aceasta cu modele clasice de rimă, ritm, figuri poetice, 
muzicalitate, strofe, teme). Curând după aceea, porumbelul cu „plic sigilat în cioc” 
îi aduce, de acum pe adresa personală, vestea: „Deschidem cu bucurie coloanele 
foii noastre acestui june numai de 16 ani, care cu primele sale încercări de poet 
ne-a surprins plăcut”. Pe adresantul din Cernăuţi l-a bucurat nespus, dar mai mult 
l-a surprins semnătura, „Eminescu”, nume care i se părea mai firesc, dar nici 
editorul şi nici semnatarul nu-şi dădeau seama atunci că acesta va fi numele celui 
mai mare poet român şi unul dintre mai marii poeţi ai lumii. După apariţia altor 
poezii, junele poet mărturisea într-o depeşă editorului său Iosif Vulcan că în 
curând va părăsi Cernăuţii. După moartea profesorului, mult iubit şi apreciat, Aron 
Pumnul, Eminescu exclamă, regretând: „Pumnul nu mai este”. Şi părăseşte 
definitiv şcoala.  

Pe elevul de 16 ani de acum nu-l mai reţinea nimic la Cernăuţi. În acei 
ani i-au mai încântat viaţa evenimente, devenite sărbătoare românească în 
urbea austriacă, anume spectacolele într-o frumoasă limbă românească ale 
unor vestite trupe româneşti de teatru. Atunci şi în anii care au urmat, din 
cauza unor examene, dar mai ales dintr-un îndemn lăuntric – în fibra fiinţei 
sale se strecurase devoranta pasiune pentru teatru – însoţeşte timp de câţiva 
ani diferite trupe de teatru ca preţios colaborator (la început ca sufleur).  
Scriitoarea de limbă germană, Mite Kremnitz în amintirile sale confirma: 
„Colindă Ardealul, Muntenia şi Moldova cu acea trupă de actori, în care era 
aici actor, aici poet dramatic, aici regizor, aici sufleur. Înfrăţit cu teatrul şi cu 
poezia, a pornit să cutreiere ţara, s-o cunoască”. În asemenea împrejurări de 
viaţă, trebuie să fi încolţit şi întâile îndemnuri dramatice, cu timpul devenite 
proiecte pentru drame naţionale, din care va realiza fragmente. O dată, auzind 
că trupa venise cu spectacole la Botoşani, părinţii l-au prins şi reţinut pe 
„fugar”, încercând apoi să-i găsească un rost, angajându-l copist la dregătoria 
locală din Botoşani. După trei luni însă părăseşte slujba şi, sub pretextul 
susţinerii unui examen la liceul neîncheiat, pleacă iar – precum boierii, „cu 
diligenţia şi pasport” – la Cernăuţi. Aici însă din nou se alătură unei trupei de 
teatru. De fapt, sunt ani de cunoaştere, prin contact direct, a poporului, a 
limbii, a obiceiurilor străbune şi a realităţilor româneşti. 
• Mai pe la începutul acestor pribegii, un moment hotărâtor pentru viitorul 
scriitor şi om politic, este legat tot de reţinerea „fugarului”, – după un spectacol al 
trupei de teatru, tot la Botoşani, îşi vizitează familia la Ipoteşti, dar de data 
aceasta cu învoirea părinţilor pleacă în primăvara anului1866 pentru a-şi susţine 
examenele la vestita Mecca şcolii româneşti din Ardeal, Blajul. Aici îl aşteptau însă 
şi alte tărâmuri necunoscute, dorite însă cu şi mai multă ardoare. În semn de adio, 
în poezia „La Bucovina” promitea: „N-oi uita vreodată, dulce Bucovină, / Geniu-ţi 
romantic, munţii în lumină, / văile în flori.../ Ale sorţii mele plângeri şi surâse, / 
Îngânate-n cânturi, îngânate-n vise...”  
La propriu – precum eroul personificat în nuvela „Geniu pustiu” – ca 
orice drumeţ de ţară îşi luă un băţ, petrecu după el o traistă, fără de nimic 
altceva, decât cu mândria de a fi poet şi cu un carneţel spre a-şi însemna 
cuvinte şi impresii. Astfel a străbătut – neobosit şi fluierând alene un cântec 
monoton – drumuri de ţară şi cărări ce duceau cruciş prin lanuri cu holde 
mirositoare sau pe cărări pietroase de munte, de acolo coborând spre târguri, 

poposind prin satele ardelene, pripăşit uneori pe la vreo casă milostivă. 
Întreba şi afla răspunsuri de la oameni – fiecare din ei cât o comoară de 
istorii, poveşti, noutăţi – despre viaţa lor de acum sau cea trăită atunci la 
pârjolul de la ’48, pe care le nota, legând prietenii, adăpostindu-se şi 
hrănindu-se ca păsările cerului pe unde şi cum se nimerea: „Ca păsări ce 
zboară…/ peste nemărginirea timpului” (ms. 1867).  
Călăuză îi era drumul cel mare împărătesc, construit de austrieci cu 
ajutorul populaţiei satelor pe care le traversa pe ruta: Cernăuţi, Gura 
Humorului, Câmpulung, Vatra Dornei, iar de aici pe ocolite spre Bistriţa, 
Reghin, Târgu-Mureş, Târnăveni spre ţinta ardentă, Blajul. Despre acesta 
demult aflase că a fost leagănul mişcărilor de eliberare naţională şi de 
emancipare culturală (iluminismul românesc al cărturarilor „Şcolii 
Ardelene” şi revendicările tribunilor „Revoluţiei românilor din 
Transilvania”). Posibil că interesul pentru evenimentele revoluţiei din 1848, 
trezit de Aron Pumnul, să fi crescut în timpul pelerinajului transilvan, 
ascultând şi notând întâmplări din locurile prin care a trecut (undeva i-au 
fost povestite scenele de groază dintr-un sat românesc, ars şi şters de pe faţa 
pământului, ca atare „transcrise” în Geniu pustiu). 
Pe acest drum a călătorit – precum eroul din „Geniu pustiu” – „Zi de 
vară până-n seară am tot mers fără să stau de fel. Soarele era la apus, aerul 
începea a se răcori, holdele păreau că dorm din freamătul lor lung, de-a 
lungul drumului de ţară oamenii se-ntorceau de la lucrul câmpului, cu 
coasele de-a spinare, fetele cu oale şi doniţe în amândouă mâinile, boii 
trăgeau încet în jug şi carul scârţâia”. La Târgu Mureş a dormit în 
clopotniţa bisericii, – „M-am covrigat în clopotniţă cu dinţii clănţănind şi 
muiat până la piele; părul meu cel lung îmi cădea peste ochi, mânuţele mele 
slabe şi reci le băgam în mânecile ude. Aşa am stat toată noaptea”. Ziua 
întâlneşte un elev, care auzind de Eminescu, citindu-i poeziile apărute în 
„Familia”, se oferi să-l ia în căruţă până la Blaj. La un scurt popas, în Dicio-
Sînmartin (Târnăveni), întâmplător stând împreună cu seminariştii la masă,  
le-a declarat, în sfârşit, fără afectare: „Domnilor, eu sunt poet şi vreau să-mi 
adun material”, spre marea mirare a acestora care, cu ochii, căutând să 
împace purtarea drumeţului cu hainele sale. 
Ajuns pe vârful Hula, zăreşte Blajul „de unde a răsărit soarele 
românismului”, oprindu-se lângă un tei impunător, azi „Teiul lui 
Eminescu”. O clipită, în care paşoptistul Pumnul, studentul lui Bărnuţiu 

răscolindu-i amintirea, Eminescu a ridicat carneţelul într-o mână, pălăria în 
alta şi a strigat: „Te salut din inimă, Romă mică! Îţi mulţumesc, 
Dumnezeule, că m-ai ajutat s-o pot vedea!”. Aici îşi găseşte prieteni de trai 
modest, răscoleşte tot târgul şi împrejurimile. Se abate şi pe la seminar. La 
gimnaziu îl dezamăgeşte examenul la elină, pe care nu-l promovează. Aici 
se răspândeşte însă repede vestea că venise un student de la Cernăuţi, care 
publică poezii în „Familia” şi care citise întreaga bibliotecă gimnazială. Şi 
acum citeşte de toate, literatură şi ştiinţă, tezaurul popular, din care se adăpa. 
Încă nu destul se ştie ceea ce aflase în timpul celor trei-patru luni cât a 
poposit la Blaj. Aici trebuia să-l fi impresionat cu deosebire cele trăite pe 
viu de urmaşii revoluţionarilor paşoptişti. Se ştie că primăvara-vara a 
cunoscut principalele instituţii istorice, a discutat despre evenimentele din 
14-16 mai 1848, care au avut loc în urmă cu aproape două decenii (s-a 
născut cu doi ani după anul revoluţiei din 1848).  
Este uşor de imaginat ce a simţit poetul în momentul în care, ajuns pe 
locul „Câmpului Libertăţi”, retrăind profund măreţia evenimentului, 
încrustat pe răbojul istoriei naţionale, prin crezul de care au fost animaţi 
zecile de mii de participanţi la prima Mare Adunare Naţională a românilor. 
Trăia – în închipuirea sa – momentul „Ca un prieten pasionat al oamenilor 
(mai ales al poporului căci atunci) când aceştia se adună în mase, simt că 
sunt o parte a totalităţii. E ceva dumnezeiesc în acest sentiment, aşa că 
orice serbare a poporului mi se pare o sărbătoare a sufletului, o rugăciune 
cucernică” (ms. 2285).  
Cu atât mai mult, putea conştientiza atunci semnificaţia ecourilor reale 
ale acestei istorice Adunări Naţionale, zugrăvite în vibrante icoane poetice 
ale celor care au fost participanţii direcţi, precum numit de Eminescu 
„Preotul deşteptării noastre, semnelor vremii poet”, Andrei Mureşanu în 
Deşteaptă-te române! Astfel de icoane poetice de o aleasă vibraţie naţională 
a realizat şi Vasile Alecsandri în poeziile „15 mai 1848” şi „Hora 
Ardealului 1848”.  
Tânărul debutant în poezie, care cu câteva luni în urmă îşi dobândise 
numele de Mihai Eminescu, sub imboldul poetic şi îndatorat unui destin al 
înveşnicirii universale, animat de chemarea şi dorinţa ca, după aproape două 
decenii, atunci să se alinieze spiritului acelor tribuni vizionari, cu două poezii, 
datate „1866”, ca smerită, dar avântată replică, în nuanţe diferite, însă în 
consens cu ei. Prima se intitulează chiar, – „Deşteaptă-te, Române”, un ecou 

ca o bătaie de inimă urmată de altă bătaie de inimă: „Deşteaptă-te, 
Române, preot al libertăţii, / Nu plânge pe cenuşa geniilor 
străbuni, / E timp să nalţi stindardul în numele dreptăţii, / E timp 
să-ţi calci tiranii, e timp să te răzbuni”. „Bardul” eminescian ni se 
înfăţişează aici ca întruparea poetului profet al paşoptiştilor. În cealaltă poezie 
recunoaştem ecoul unei scene reale, din a doua sâmbăta de după Paşti, când 
tribunul Simion Bărnuţiu – în ziua în care îşi ţine în prezenţa celor două 
confesiuni, adverse, ortodoxe şi greco-catolice, „cel mai aşteptat şi strălucit” 
discurs, în Catedrala „Sfânta Treime” din Blaj – la intrare şi ieşire salutând 
după datină „Hristos a-nviat!”, poporul întâmpinându-l sau răspunzând repetat, 
„Hristos a-nviat!”, „Adevărat a-nviat!”, „Libertatea a-nviat!”. Poezia se 
întitulează „Înviere”: „Un clocot lung de glasuri vui de bucurie.../ Colo-n 
altar se uită şi preoţi şi popor, / Cum din mormânt răsare Hristos învingător, 
/ Iar inimile toate s-unesc în armonie” (ambele poezii au fost descoperite şi 
publicate împreună, după 125 de ani, în 1991, ca „inedite”: din prima poezie 
editorul găsind doar prima strofă, iar a doua poezie fiind o primă variantă de 
şase strofe a cunoscutei poezii mai ample, „Înviere”, varianta finală fiind 
publicată peste trei decenii). 
Să ni-l închipuim însă, ca prezenţă fizică, pe tânărul poet Eminescu acolo, 
pe „Câmpul libertăţii” – după două decenii de la Revoluţie şi încă în acelaşi 
Principat al Imperiului austro-ungar – trăind cu imaginaţia măreţia 
momentului istoric, dar trezindu-se aievea lângă aceeaşi impunătoare 
Catedrală, în faţă având un câmp gol cât un pustiu şi fără măcar un monument 
(al amintirii, promis, dar ridicat abia peste un secol). Atunci s-a văzut deodată 
singur... Acolo trebuia să fi încolţit meditaţiile poetice: „În temniţa din 
pieptu-mi trezind gândiri amare... / Sunt eu!...Privesc trecutul... / Cântarea? 
Cea mai naltă şi cea mai îndrăzneaţă / Nu e decât răsunet la vocea cea 
măreaţă. / Cine-mi va spune mie dacă a gintei mele / Viaţa viitoare va fi. / 
Ce proastă e mulţimea,/ Ea crede cum că duce a lumii soartă-n mână, / Şi 
singură e dusă de-o mână de şireţi” – însă – „Din planul vieţii sale ascuns 
în colţu-obscur / îşi creşte trunchiul aspru aşa, poporul meu, / în tine e 
puterea-ţi, nălţarea-ţi şi pierirea-ţi, / Eu cred că tot ce este menit de a fi 
mare / să-şi înăsprească trebui superba rădăcină” (fragment din „Andrei 
Mureşanu. Tablou dramatic într-un act”, un alter ego al monologul de 570 

de versuri al „Preotului deşteptării noastre, semnelor vremii poet”, cum era 
consfinţit poetul tribun Andrei Mureşanu în poemul „Epigonii”).  
Obiectul meditaţiei nocturne a poetului tribun întruchipa chiar crezul 
tribunului Bărnuţiu, – anume „destinul neamului românesc”, în care şi eroul 
eminescian este mereu încrezător. Mânat de acest crez, pleacă din Blaj la 
Bălgradul lui Mihai Viteazul, străjuit de fortificaţiile Cetăţii Alba Carolina, de 
monumentele, vestigiile, îndeosebi impunătoarea poartă a cetăţii, în interiorul 
căreia celula de detenţie a lui Horia îi putea face o impresie dramatică. În 
general, albaiulienii peste timp presupun că „cele văzute trebuie să-i fi pricinuit 
mari emoţii şi sentimente de compasiune pentru suferinţele poporului român şi 
ale fruntaşilor săi”. Aici, la Alba Iulia, în 27-28 august 1866 avea loc a şasea 
Adunarea generală a „Asociaţiei transilvane pentru literatura şi cultura 
poporului român” (ASTRA), unde poetul fu zărit la întrunirile Asociaţiei, care 
milita pentru emanciparea vieţii culturale româneşti din monarhia austro-
ungară, pe durata a două zile, ascultând, cu însufleţită mândrie, cuvântările şi 
dezbaterile publice, posibil chiar participând la ele. Acolo au ţinut cuvântări 
tribunii de la 1848 – supravieţuitorii lui Simion Bărnuţiu – însuşi preşedintele 
Andrei Şaguna, de asemenea vicepreşedintele George Bariţiu, secretarul 
general Iosif Hodoş, secretarul şi vestitul ziarist Timotei Cipariu, tribunul 
Ioan Alexe, protopopii ambelor confesiuni ş. a. Andrei Şaguna, preşedintele 
ASTREI (precursoare a Societăţii Academice Române de la Bucureşti, 
înfiinţată tot 1866), între timp devenit arhiepiscop şi mitropolit, de data aceasta 
a vorbit despre valoarea morală şi socială a muncii. Din „amintirile” 
localnicilor albaiulieni aflăm că „discursurile l-au marcat” pe tânărul poet ca 
„lecţii de povăţuire şi de demnitate”.  
Noaptea târziu, după încheierea lucrărilor, s-a retras pe o bancă de la 
marginea parcului orăşenesc, unde urma să doarmă sub cerul liber, când 
zărit de amicul Elie din Blaj (căruia ulterior pe o carte i-a dedicat o poezie, 
postumă), a acceptat propunerea să doarmă la un han, dar jos pe o rogojină 
cu capul pe o pernă de paie. Pe clădirea construită în locul hanului, o placă 
comemorativă pusă de Fundaţia „Alba Iulia 1918 pentru Unitatea şi 
Integritatea României” aminteşte de popasul „geniului poeziei 
româneşti”. Acest fragment, reţinut din declaraţia prilejuită de dezvelirea 
plăcii, „consemnează vibraţiile adânci ale unei conştiinţe naţionale de 
excepţie: Eminescu. Iată-l printre noi, ca un sfânt, ne mulţumeşte 
adâncindu-şi paşii în sufletul nostru”. O stradă din oraş, la fel şi parcul 

central acum poartă numele „Mihai Eminescu”, iar un bust al poetului a fost 
amplasat pe Aleea Scriitorilor din Alba Iulia. 
Posibil ca după asemenea evenimente, trăite pe viu în Blajul şi Alba Iulia 
anului 1866, să-l fi năpădit mai mult visările, ne mai rezistând de a pune pe 
hârtie „gândurile lui, adesea transformate în şiruri ritmice, în vorbe rimate” 
(„Sărmanul Dionis”), în dorinţa de a le spune unei lumi numai de el ştiute: 
„Ce-ţi doresc eu ţie, dulce Românie, /Ţara mea de glorii, ţara mea de dor? / 
Braţele nervoase, arma de tărie, / La trecutu-ţi mare, mare viitor!.../ Fiii tăi 
trăiască numai în frăţie”. Este una dintre cele mai cunoscute poezii de 
tinereţe, de la care nu s-a păstrat vreun manuscris, şi dovada lipsei locaţiei şi 
timpului în care putea fi scrisă ca şi a modului de a putea ajunge – în mod 
misterios, cum vom înţelege mai încolo – să fie publicată după multe luni ale 
anului următor, 1867, în aceeaşi revistă de suflet, „Familia”). 
• Revenind la Blaj, după luni de căutări şi răspunsuri, încă în aşteptare, fără bani 
de la părinţi, de acolo porni tot pe jos spre Sibiu. Părăsind Blajul, Eminescu îşi 
continuă pribegia, cu nostalgia amintirilor despre „vizionarii” pe care i-a cunoscut 
sau citit, – „Rămâneţi dară cu bine, sânte firi vizionare…/ Aţi luptat luptă deşartă, aţi 
vânat ţintă nebună, / Aţi visat zile de aur pe-astă lume de amar” („Epigonii”), dar cu 
optimismul istoric în cuget şi simţiri, crezând în „neamul românesc...menit de a fi 
mare” („Mureşanu”).  
La Sibiu, oraşul pe care îl cunoştea din pribegiile anterioare (cu o trupă de 
teatru, aici învăţa la o şcoală unul din fraţi), acum ne găsindu-şi fratele, îl caută pe 
Nicolae Densuşeanu, care ca şi el publica poezii în „Familia”. Pe elevul de 16 ani, un 
seminarist l-a condus să-l prezinte studentului jurist, viitor academician şi autor al 
capodoperei „Dacia preistorică”. Apropiindu-se de acest student, cu un zâmbet 
blând, fericit se înclină discret: – „Mă cheamă Mihai Eminescu”. Surprins ca şi cei de 
la Blaj, la vederea tânărului poet care arăta ca un „golan în zdrenţe”, Densuşeanu îi 
întinse mâna curtenitor şi, fără să ştie cineva ce i-a răspuns şi ce au discutat ulterior, 
se ştie că l-a dus acasă la el, l-a hrănit şi îmbrăcat din cap până-n picioare. După trei 
zile, la dorinţa de a fi ajutat să treacă frontiera, fără „pasport”, gazda mărturisea 
altădată într-o scrisoare că i-a dat o recomandare scrisă către un prieten din 
Răşinari, preotul Bratu (bunicul marelui poet Octavian Goga), în care „l-am rugat să-i 
dea pe unul din poporenii săi ca să-l treacă pe potecile răşinărenilor în Ţara 
Românească” liberă. Adevărat, adolescentul Eminescu pleca din Transilvania vasală 
Austro-Ungariei ca să ajungă în Principatele autonome Unite, care din 1859 se afla 
sub un singur domnitor, dar din iulie 1866 – când poetul se afla la Blaj – domnitorul 

Alexandru Ioan Cuza a fost înlocuit cu monarhul Carol I. După un scurt popas la 
Răşinari, într-o noapte călătorul pleacă însoţit, urcând Carpaţii Meridionali peste 
munţii Cindrel spre tainica frontieră, dincolo de care îl ademeneau drumurile spre 
Bucureşti, atunci capitala României.  
Acolo sus în munţi – posibil, într-o „noapte caldă, molatecă şi brună„ – 
Eminescu trăieşte un „moment de viaţă străfulgerat de o relevaţie”. Misterul 
„divin” încearcă să-l explice profesorul de fizică Ioan Câmpan, în cartea sa 
„Eminescu, magul călător”, publicată în 2007 şi lansată la Congresele Internaţionale 
de Dacologie din Bucureşti-2009 şi de Eminescologie din Chişinău-2013, tema 
reluând-o cu noi motivări, publicate în studiul cu acelaşi titlu, apărut în „DACIA 
Magazin”, 2011, revistă editată de „Dacia Revival Internaţional Society” cu sediul la 
New York). După surse publicate, fizicianul Ioan Câmpan susţine: „Străfulgerarea n-
a fost jocul unei fantasme, ci un adevăr ce poate fi probat”. Autorul în cartea sa 
urmează acest fir probatoriu: fenomenele cosmogonice abordate, după acest 
eveniment, în creaţia eminesciană, exprimate metaforic, se bazează pe cunoştinţe 
„integratoare” de fizică cuantică, astrofizică, cosmologie şi matematică, privind 
spaţiul şi timpul infinit – cunoştinţe academice în domenii de prim rang ale ştiinţei – 
surprinzător de avansate pentru acea vreme, după părerea chiar a lui Eminescu, – 
„permiţând descifrarea a ceea ce intelectul nostru subiectiv a încifrat în natură” (ms. 
2.257). Exemple ar fi cunoscutele opere cosmogonice de maturitate, La steaua-
1886, Luceafărul-1883 (poem inspirat dintr-o „întâmplare” despre care poetul 
mărturisea că „nu se poate vorbi”, acum) sau primele poeme, rezultate din trăirile 
proprii, biografii datându-le ca postume, după aproximativ unu-doi ani de la 
evenimentul „revelaţiei” din 1867. Avem în vedere cele mai ample creaţii poetice 
eminesciene (peste 3000 de versuri), Memento mori, Povestea magului călător în 
stele, dar şi poezii ca O stea prin ceruri, Viaţa mea fu ziuă şi prima variantă a 
pământeanului „semnelor vremii poet”, poemul dramatic Andrei Mureşanu şi alte 
cel puţin 10 poezii, chiar primele variante ale Luceafărului („nu spunea nimănui ce 
compune, nu arăta nici colegilor săi studenţi ceea ce scria, ci încuia manuscriptul”, – 
din „amintirile” datate 1871). Tot de atunci ni se păstrează unica mărturisire, 
adresată în scris unui redactor, amic: „Am compus un tablou dramatic, a cărui figură 
principală este Andrei Mureşanu…Am scris-o într-un timp când sufletul meu era 
pătruns de curăţenia idealelor, când nu eram rănit de îndoială. Lumea mi se presinta 
armonioasă cum i se presintă oricărui ochiu vizionar”.  

Unele aspecte abordate - după unii „metaforic”, după alţii „criptate” - în 
scrierile menţionate, s-au adeverit, în sensul că au beneficiat ulterior de un suport 
ştiinţific, prin convergenţa geniilor: Einstein găseşte formula ştiinţifică a teoriei 
relativităţii, ecuaţia E = mc2, în 1905, confirmată cu mijloacele ştiinţei moderne în 
2008, deci la multe decenii după formularea metaforică a acestei teorii de către 
Mihai Eminescu; la fel, Bohr enunţă teoria cuantelor, atomul care emite lumină, 
în 1913; după descoperirea câmpului magnetic rotitor şi a curentului alternativ, lui 
Tesla îi reuşeşte teleportarea, în 1943; ulterior însă alte descoperiri ale lui Tesla  
depăşesc în timp destinul postum al lui  Eminescu: miracolul transmiterii 
informaţiilor la distanţă fără fir prin intermediul undelor radio (mijloacele de 
comunicare online, wireless, telecomanda), aparţinând aceluiaşi congenial 
contemporan, Tesla – aşa cum vom afla în cartea de faţă - prin intermediul 
canalelor online  – a favorizat în anii din urmă receptarea spectaculoasă  a operei 
eminesciene în literatura universală.  
Adevărat, biografii constată existenţa unei „pete albe” în biografia lui 
Eminescu, remarcată şi de autorul cărţii, „Magul călător”: „nu se ştie unde a fost 
între octombrie 1866 şi mai 1867”.  
Amintindu-ne de constatarea lui Perpessicius, editorul şi exegetul Operei 
monumentale în XVI volume a lui Mihai Eminescu, anume că „ORICE CREAŢIUNE 
LIRICĂ…E LEGATĂ DE UN MOMENT DE VIAŢĂ”, am încercat să decriptăm 
sâmburele realist al imaginilor din cele – incredibil – peste 3000 de versuri scrise 
ulterior evenimentului „Revelaţiei”, deci având o legătură cu fenomenul „1867”. 
În acest înţeles, suntem înclinaţi să credem că, posibil, un timp a rătăcit prin 
munţii Cindrel, când se putea adăposti toamna, în plină iarnă şi primăvara, posibil 
la vreo mânăstire, unde putea discuta cu monahii, citi, reflecta, între timp la vreun 
cioban, mai de grabă la vreun schit sau mai mult într-o  peşteră. Sunt sugestive, în 
acest sens, descrieri precum: „Atunci el se retrage în muri de mănăstire / Și capul 
și-l cufundă ’ntr’a lumei sfinte cărţi” sau /  ”Acolo prin ruini, prin stânci grămădite 
/ E peştera neagră… / În scorburi de păreţi trăieşte / Un biet călugăr, / Tânăr 
frumos…, dar ca umbra el e slab…/ Acolo prigonit de visuri şi de gânduri, / Ce vrea 
nici el nu ştie, se chinuie n-zadar, / Doarme pe un pat de zdrenţe / Ce-i pus pe două 
scânduri,…/ Astfel el vrea viaţa s’o sfarme, s’o scurteze. / De ce? şi pentru cine el 
singur n-a ştiut…/ Printre codri, printre dealuri, /Printre bolţi săpate-n munte…Las-
să dorm…să nu ştiu lumea / Ce dureri îmi mai păstrează. / Îmbătat de-un cântec 

vecinic, îndrăgit de-o sfântă rază, / Eu să văd numai dulceaţă unde alţii văd necaz” 
etc. (Memento mori).  
Nimeni, nici chiar biograful G. Călinescu nu ştia unde a fost şi ce a făcut 
Eminescu în perioada acelei ”pete albe” din viaţa lui, dar într-o perioadă chiar mai 
îndelungată: „eclipsa de un an ascunde privirilor noastre o parte din traiectoria 
vieţii…în ciuda «datelor enigmatice», care se pot spulbera sau întări la orice nouă 
descoperire”. 
În acest răstimp, al treceri din Transilvania asuprită spre România liberă, 
visată, în scrierile descifrate în cartea sa, „Magul călător”, Ioan Câmpan remarcă 
prima şi cea mai amplă operă poetică eminesciană (mult peste 1300 de versuri, 
concepută şi scrisă ca urmare a acestei perioade „enigmatice”), „Memento mori. 
Panorama deşertăciunilor”, – „de ce s-o fi numit aşa?”, se întreabă autorul. De 
fapt, în plan istoriografic se poate spune că ar fi o evocare a succesiunii 
civilizaţiilor umane sau ceva similar cu legenda hugoliană a secolelor, în plan 
spiritual însă ceva ce depăşeşte înţelegerea umană, cea care ne îndeamnă să 
afirmăm că Memento mori reprezintă un valoros document poetic, dovada unui 
potenţial creator supradimensional pentru un licean şi proaspăt debutant în 
poezie. De altfel, precizează autorul fizician, este o „postumă cu versuri oarecum 
imperfecte tehnic, sincopate, precipitate, ca într-un proces verbal de constatare 
autentic, întocmit de un martor ocular”. Mai departe, Ioan Câmpan susţine că prin 
poezia „rămasă postumă din voia lui sau a altora”,…”ni se propune învăţarea fizicii 
prin versuri”.  
O atenţie aparte mai acordă autorul altui poem amplu, din aceeaşi perioadă 
(peste 960 de versuri, – „Luceafărul” are 392 de versuri), „Povestea magului 
călător în stele” (după care Ioan Câmpan îşi întitulează cartea, „Magul călător”): 
„Zborul magului este descris în amănunt. Este un zbor iniţiatic, determinat de o 
întâlnire asemănătoare cu cea a lui Moise pe muntele Sinai, când Dumnezeu îi 
înmânează tablele Legii…Legendele biblice, fie canonice, fie apocrife, ne indică 
personaje care sunt luate parcă în zbor de cineva, asemeni magului nostru: Ilie, 
Enoch, Etan, Ghilgameş” (amintit în Vechiul Testament sub numele de Nimrod) ş.a., 
ceva similar cu cei din recenta carte, „Atlantida din Carpaţi”. Mai nou a crescut 
interesul pentru asemenea opere literare, la fel pentru numeroasele însemnări 
manuscrise privind unele aspecte, „stranii”, ale activităţii, bolii şi morţii sau despre 
unele reflecţii ştiinţifice, care par de neînţeles, tocmai pentru că ele sunt criptate. 
Probele bazate pe reguli standard internaţionale de decriptare, ale creaţiei 

eminesciene şi ale unor informaţii orale oferite de poet altora, prezentate în 
câteva cărţi recente, semnate de generalul din serviciile secrete şi profesorul de 
criptologie, Ilie Torsan (bazate în principal pe „aplicaţiile şirurilor  Fibonacci în 
domeniul poeziei. Cf. mai mult în: http://www.ziaristionline.ro/2015/01/15/inedit-
un-profesor-de-criptologie-a-spart-codul-lui-eminescu-generalul-ilie-torsan-in-
exclusivitate-pentru-ziaristi-online-video/#sthash.OcvYkvy9.dpuf), surprinzătoare şi 
convingătoare, reprezintă dovada sugestivă şi credibilă a posibilităţii de evaluare a 
moştenirii culturale eminesciene, într-o perspectivă puţin frecventată anterior, 
Aceasta, în condiţiile în care, cum menţionam, multe dintre marile 
capodopere eminesciene s-a observat că sunt criptate, aidoma marilor cărţi ale 
omenirii, – precum „Biblia” (pe care chiar tânărul „iniţiat” în cele duhovniceşti, 
Eminescu încerca să-i decripteze versetele, în care intuieşte existenţa ţării 
„Havila”, cf. Iconografie, Foto 2. a. şi 2. b.) sau cărţile Sfinţilor părinţi, ale 
profeţilor, ale unor savanţi ori scrieri despre marile epoci istorice sau marile 
mistere ale omenirii.  
Descifrarea unor date încifrate în poemele eminesciene menţionate este 
probată şi în cartea „Magul călător”, dar în viziunea fizicii, de pildă interpretarea 
paleoastronautică a zborului, imaginea apocaliptică vechi-testamentară gen 
Sodoma şi Gomora pare aidoma unei ciuperci atomice, mai ales poziţionarea 
geografică şi istorică a ţării noastre,  de prim rang din Biblie, – Havila-prin 
anagramare dă Vlahia, etc. (cu ecouri peste timp):  
a. „Grădina Eden” sau „Grădina Raiului” (Iconografie, imagine 2. a.  după 
surse antice): „Dacă vom duce o dreaptă de-a lungul Nilului şi o alta de-a 
lungul Tigrului şi Eufratului, apoi vom uni punctul de vărsare al Tigrului şi 
Eufratului cu izvoarele Nilului vom obţine un triunghi în care sunt înscrise – ca 
ipoteză – cele patru râuri ale Paradisului: Fisonul-Dunărea, Ghihonul-Nilul, 
Tigrul şi Eufratul. În colţurile triunghiului se află cele trei ţări consemnate în 
„Facerea”: Havila, Cuş şi Asiria” (www.scribd.com/doc/85310133/S-
CORYLL-VALAHIA-ÎN-CARTEA-GENEZEI.) şi 
b. „Havila” sau „Grădina Maicii Domnului” (Iconografie, imaginea 2.b.) – astfel 
o numeşte şi Papa Paul II, în 1999, cu prilejul vizitei sale în România – pictură 
realizată ca şi imagine imortalizată de anonimi, la Ierusalim, pe peretele unei nişe 
nu prea departe  de mormântul lui Iisus, sub care subscrie Eminescu: „Ce-ţi doresc 
eu, Ţie, dulce Românie…” 

Revenind la poemul „Povestea Magului călător”, eul despătimit și 
înduhovnicit eminescian mărturiseşte: „Rămas în munte…/ Pe-o piatră detunată el 
vede peste văi, / Priveşte. Codrii mângâi cu vânt de primăvară…/ cu-aer răcoros de 
mai…/ Şi cine enigma vieţii voieşte s-o descuie / Aceia acel munte pe jos trebuie 
să-l suie… Ş'apoi pe jos de-acolo eu muntele – am să sui / Ca gândurilor mele aripe 
să le pui…/ Ca pasul vieţi-mi toate să-l ducă’nţelepciunea, / Ca sigur să calc calea 
vieţii cea de spini, / Ca tot ce eu voi face să fie fapte bune, / Să n'ascult decât 
glasul – adevărului senin”. Şi apoi „Se sue-n vârf de munte, o stea din cer coboară 
– / O stea – vultur de aur, cu – aripele de foc, / Pe ea şezând călare, în infinit el 
zboară, / Stelele sclipeau sfinte şi-n cale-i făceau loc”…Întoarcerea e şi cu-ntrebări, 
– „De ce de-a mea viaţă o lume e legată, / De ce un înger palid din cer s-a 
coborât”. 
Motivul din acest poem postum este preluat şi în alte cel puţin 8 poezii scrise 
după fenomenul „1867”, ca în: „Viaţa mea fu ziuă şi ceru-mi un senin… / Până ce-
ntr-al meu suflet deodat-ai apărut, / O, îngere căzut!”; … „Două stele negre luciră-
n negru foc, / Pe cerul vieţei mele; iar geniul-noroc / Mă lasă-n lume singur, 
dispare în abis… / O rază din privirea-ţi viaţa mi-a-negrit, / Din sânul meu speranţa 
divină a fugit; /Norocul şi-a stins steaua…/ pierdut în noaptea-mi nimic nu mai 
sperez”. Ca şi alte genii ale omenirii, asemeni lui Eminescu, „Genii beau vinu-uitării 
când se cobor din ceruri…/ Deşii rari şi puţini-s lumea nu va să-i vază, / Viaţa lor e 
luptă, când mor se duc neplânşi”.  
Reîntoarcerea din călătorie – se apreciază în cartea „Magul călător” – are 
consecinţele deja cunoscute (Opere, I, p. 370, Perpessicius prin Gh. Bulgăr): „Azi 
vezi o umbră pală-un om fără putere…/ Din ceruri de lumină m-am coborât în iad, 
/ Unde alerg ca spaima, nebun, bolnav, tăcut, / Cu frunte-nfierbântată ca îngerul 
căzut”, şi – fapt inexplicabil – „pământeanul călător” este identificat de biografi, 
după amintirile pe viu ale altora, în portul Giurgiu, hamal, în vara anului 1867. 
Biograful G. Călinescu remarcă: „Nelămurită rămâne apariţia lui Eminescu la 
Giurgiu”.  
Prezenţa pribeagul pământean e consemnată, întâia oară, „hamal în portul 
Giurgiu”. În acest oraş, atunci poposind cu trupa sa de teatru, acum fără sufleor, 
directorul Iorgu C. „a plecat în oraş în căutarea unui tânăr, deprins să citească 
pentru a-l folosi ca sufleor şi găsindu-l pe acest june al nimănui ca grăjdar la un 
han, după o surprinzătoare discuţie cu el, îl recomandă să fie primit în trupa sa”, 
pe aceeaşi slujbă, ca altădată, de sufleor, copist şi secretar. Apoi îl găsim pe 

Eminescu angajat şi în alte trupe de teatru, colindând ţara cu spectacole în zeci de 
oraşe din Banat, Moldova şi Transilvania, înainte de a ajunge la demult visatul 
Bucureşti. Eminescu singur recunoştea, – „Întâmplarea m-a făcut din copilărie 
încă să cunosc poporul românesc…, ţara în cruciş şi curmeziş”, – timp în care 
proiecta şi schiţa în taină drame, romane, scria şi publica poezii, traducea lucrări 
despre arta dramatică pentru uzul actorilor.  
La Bucureşti, marele actor Pascali, într-o recomandare, îl propunea ca sufleor 
II, la Teatrul Naţional, pe „străinul român din Moldova,…sărac şi pe 
drumuri,…foarte studios, activ, inteligent, capabil, exact şi foarte cumsecade”. La 
Teatrul Naţional din Bucureşti, împreună cu trupa de teatru, sufleorul mai mult ca 
posibil a asistat la festivalul închinat atunci Societăţii Academice Române, 
sesiunea din 1867, după care a avut loc un eveniment neaşteptat: recitarea 
marşului Revoluţiei din 1848, „Răsunetul” de Andrei Mureşanu, cunoscut în timp 
sub numele „Deşteaptă-te române”. Acest festival trebuie să-l fi interesat pe 
Eminescu, deoarece în urmă cu un an, sub impresia „Câmpiei libertăţii” de la Blaj, 
ca însufleţită replică, însuşi Eminescu scria „Deşteaptă-te, Române”, poezie 
descoperită după 125 de ani, printre manuscrisele poetului.  
Descoperirea, făcută de actorul Iorgu C., la Giurgiu, este şi ea parcă 
predestinată, – consemna întâlnirea tânărului poet cu viitorul mare dramaturg – 
colaborator, prieten, competitor – I. L. Caragiale, tânăr şi el pe atunci: „Sunt 
peste douăzeci de ani de-atunci. Locuiam într-o casă, în care mai trăia în gazdă un 
actor”. Văzând că citeşte întruna, actorul îi zise gazdei, cu un fel de mândrie: – „Îţi 
place să te ocupi cu literatura. Am şi eu un băiat în trupă, care citeşte mult, este 
foarte învăţat, ştie nemţeşte şi are mare talent; face poezii; ne-a făcut câteva 
cuplete minunate. Eu cred că ţi-ar face plăcere să-l cunoşti”. „Îmi povesti cum 
găsise într-un otel» din Giurgiu pe acel băiat, care slujea în curte şi la grajd, 
culcat în fân şi citind în gura mare pe Schiller, în ieslele grajdului… era foarte 
blând, de treabă, nu avea nici un viciu. Era străin, zicea el, dar nu voia să spună de 
unde”. Actorul îi propuse ca să-l ia sufleor cu şapte galbeni pe lună, şi băiatul primi 
cu bucurie. Şi acuma se află la Bucureşti (1869, vara): „Eram foarte curios să-l 
cunosc. Nu ştiu pentru ce, mi-l închipuiam pe tânărul aventurier ca pe o fiinţă 
extraordinară, un erou, un viitor om mare. Seara (băiatul) trebuia să vină la actor, 
care mi-l aduse, iar el se apropie cu sfiiciune, – „Mă recomand, Mihail Eminescu”. 
„Era o frumuseţe! O figură clasică încadrată în nişte plete mari, negre; o frunte 
înaltă şi senină; nişte ochi mari – la aceste ferestre ale sufletului se vedea că 

cineva este înăuntru; un zâmbet blând şi adânc melancolic. Avea aerul unui sfânt 
tânăr coborât dintr-o veche icoană, un copil predestinat durerii, pe chipul căruia se 
vedea scrisul unor chinuri viitoare” (I. L. Caragiale, „Nirvana” sau despre „Drumul 
izbăvirii, al atingerii absolutului”).  
• Revenind la poemele citate de fizicianul Ioan Câmpan, Panorama 
deşertăciunilor, Povestirea magului călător ş. a., acestora le atribuie originea în 
perioada ulterioară, ca efect al fenomenului „revelaţiei”, „cu filiaţii în anul 1867, 
decisiv în planul biografiei şi creaţiei”. Devansând concluziile probatoriului din 
cartea lui Ioan Câmpan, „Magul călător”, autorul cărţii întrevedea efectele 
fenomenului „1867”, manifestate în amploarea şi potenţialul evenimentelor din 
viaţa şi creaţia lui Eminescu. Un editor şi exeget de prestigiu al vieţii şi operei 
eminesciene, Ion Scurtu, încă la început de nou secol XX, printre primii sesizează 
fenomenul: „Pentru cunoscătorii mai de aproape ai mersului vieţii lui Eminescu, el 
apărea în zorile tinereţii ca predestinat, – a devenit cel mai adânc şi cel mai larg 
exponent al sufletului românesc”. 
Încercând să descifrăm sâmburele realist al creaţiei lui Mihai Eminescu, din 
anii marcaţi de fenomenul „revelaţiei”, sub aspectul efectului – imediat, dar şi 
ulterior – constatăm şi noi potenţialul uman şi creator dobândit, 
supradimensional, reflectat atât în activitatea sa civică şi în opera scrisă pe 
parcursul întregii vieţi, cât şi în destinul postum al întregii sale opere, în procesul 
de cunoaştere, recunoaştere şi consacrare ca valoare universală. Dovada 
receptării operei pe acest considerent o reprezintă traducerea şi ecoul acesteia în 
principalele limbi din peste 200 de ţări, aşa cum se poate constata şi din paginile 
cărţii de faţă.  
În legătură cu acele evenimente, afiliate fenomenului revelaţiei din 1867, ne 
pare credibilă implicit ideea de efect înţeles de noi ca misiune asumată, –  
a. în planul creaţiei literare, de făuritor al limbii literare, în care şi-a 
scris opera literară (peste 600 de titluri), etalon pentru limba şi literatura 
română modernă. Pentru acest adevăr pleda şi marele cărturar Nicolae Iorga: 
„Eminescu reprezintă ceva unic în dezvoltarea literaturii noastre şi oricărei 
alte literaturi”. Limba literară modernă, în care Eminescu şi-a scris opera, 
este, de altfel, limba literară pe care şi noi cei de azi o vorbim, în care 
scriem şi citim românii de pretutindeni. 
  
 
 
 
 
 
 
 
Eminescu în circuitul universal 
 
 57 
b. în planul activităţii jurnalistice (peste 1800 de titluri), a omului 
politic, model de militant pentru cauza naţională, care ne reaminteşte de 
predicţia lui Bărnuţiu, privind imaginea profetică a „celui Luceafăr” ivit în 
viaţa spirituală a neamului românesc, ce crede în forţa granitică a poporului, 
se contopeşte cu aspiraţiile poporului pe care-l îndrumă;  
c. în planul ecoului peste timp – în lumea istoriei socio-politice şi culturale – 
a creaţiei poetice, afiliate aceluiaşi „fenomen al anului 1867”, ne-au reţinut 
atenţia, dintre ecourile ca efecte peste timp, fie şi numai trei, recente, tipice 
(identificate la o căutare aleatorie de rutină pe Google, accesând „ Eminescu”, 
raportat la ţări ca Letonia ş. a.). Din acest gen de informaţii care circulă în lume pe 
canalele online, reproducem:  
1. Drept omagiu şi model de îndrumare moral-creştină, recomandarea unui 
grup de înalţi prelaţi: „Imnul Eminescu în nouăsprezece cânturi” şi. altul, „Acatistul 
Poetului Neamului Românesc Mihai Eminescu”, din introducerea căruia cităm: 
„Dacă nu este un Sfânt în sensul strict, acest mare POET este „Cuvântătorul 
Sfinţeniei Neamului şi Pământului Românesc”…Poetul Mihai Eminescu nu este un 
Sfânt de Cer, ci un Sfânt de Pământ…Poetul Mihai Eminescu este prin excelenţă 
Evanghelistul Sfinţeniei Pământului…La Eminescu nu căutăm „Sfinţenia de Cer”, ci 
„Taina Chemări Cerului-Luceafărului de a VENI pe Pământ…Eminescu este 
„Evanghelistul Iubirii Pământeşti” şi aşa îl putem considera „Sfântul 
Pământului…Eminescu este Profet, Apostol, „Omul cel de Taină şi cel Mare al 
Pământului”, este „Veşnicul Tânăr Făt-Frumos”, este Luceafărul, este Iconicul 
pământesc din noi” („În acest sens, încercăm şi noi un mic Acatist al lui Mihai 
Eminescu”, n. a.); 
2. Sub genericul „Mihai Eminescu, profetul logos-ului şi mithos-ului 
românesc”, se rezumă, în formă criptată, parţial cuvinte cheie parcă dintr-un 
poem, pe o temă actuală de interes internaţional: „Profeţia poetului Mihai 
Eminescu „Memento mori”, „Shack island”, „Helizcea”, „Atlanta”, „Insula 
Şerpilor”, „Insula Hiperboreană” aparţinând zeului civilizator Zamolxis-Zalmolxis. 
Insula Atlantida, conform Navy-Robert Ballard... profeţia poetului romantic român 
Eminescu transpare din fiecare vers scris cu graţie divină, reconceptualizând din 
îngeri un univers al demonilor şi un univers demonizat-demonizant. „Profetul 
îngerilor” – Mihai Eminescu este şi profetul nato-păcii universaliste, graţie 
versetului „Înger de pace” aparţinând Poemului „Ce-ti doresc eu ţie, dulce 
Românie” (aprilie 1867)…author romanian poet mihai eminescu represent the 

desideratum of „nato house”-”casa popoarelor nato” geo-strategically & geo-
politically united state of america…Eminescu prefigurând ideea „nato angels”-
„planeta îngerilor” – Terra, este absolut perfect definită de versetele poemelor 
eminesciene – ideea păcii universaliste şi a existenţei unui „înger al păcii”, înger al 
absolutului poetic, înger al absolutului astral poetic, înger al martirilor logos-ului 
românesc, Mihai Eminescu (apud ufo-war-terrestrial-angels-
moon.blogspot.com/2014_10_01_archive.html).  
3. Sub deviza universalismului eminescian, dobândit, însă mereu actualizat, 
în acest înţeles am mai reţinut câteva consideraţii • „Universalitatea lui Eminescu 
este o certitudine universală…în primul rând prin numărul traducerilor în alte 
limbi” • „Universalitatea lui Eminescu are şi o dimensiune cosmică, la propriu, – 
pe planeta Mercur există un crater care îi poartă numele”, iar „în catalogul 
planetelor mici din Univers, la poziţia 9.495, se află planeta Eminescu”, probabil 
una dintre acele pe care poposise magul călător din grandiosul poem eminescian, 
Povestirea magului călător în stele. • „Mai există un aspect, surprinzător de-a 
dreptul, al universalităţii lui Eminescu. El a fost autorul unei teorii, al unui model 
de stat, pe care nici mass-media, nici sociologii nu-l cunosc, sau se fac că nu-l 
cunosc: STATUL ORGANIC”. Această teorie, „risipită” prin articolele publicate de 
el în perioada 1869-1883, în publicaţiile la care a lucrat, a fost incorporată, de un 
discipol al său, marele economist român Mihail Manoilescu, în 
lucrarea intitulată „Noua teorie a protecţionismului şi schimbului internaţional”. 
Această lucrare, tradusă, în 1932, în limba portugheză, a fost ADOPTATĂ, ÎN 
ANUL 1970, CA «PROGRAM ECONOMIC» Al BRAZILIEI. În 2003, José Jeronimo 
Moscardo de Souza, ambasadorul Braziliei la Bucureşti, a făcut, cu ocazia primirii 
titlului de Doctor Honoris Causa al Academiei Române, o declaraţie cu valoare de 
recunoaştere istorică: „VREAU SĂ MULŢUMESC ROMÂNIEI ŞI ÎN SPECIAL 
DOMNULUI EMINESCU, DATORITĂ CĂRUIA BRAZILIA A AVUT CEA MAI MARE 
DEZVOLTARE ECONOMICĂ DIN LUME…Având în vedere reconsiderarea operei 
sale prin prisma actualităţii impresionante a gândirii eminesciene, se pare că 
adevărata universalitate a lui Mihai Eminescu, abia acum începe să rodească” • 
De altfel, paradoxal, cel care i-a semnalat în termenii cei mai elogioşi statura 
universală a fost, încă din 1936, cel mai strălucit detractor al poporului român, 
românul Emil Cioran, în „Schimbarea la faţă a României”: „Tot ce s-a creat până 
acum în România poartă stigmatul fragmentarului. Afară de Eminescu, totul e 
aproximativ. Nici unul nu ne-am lăudat cu el. Căci nu l-am declarat, cu toţii, o 
excepţie inexplicabilă printre noi? Ce a căutat pe aici acel pe care şi Budha ar 

putea fi gelos? Fără Eminescu, am fi ştiut că nu putem fi decât esenţial mediocri, 
că nu este ieşire din noi înşine, şi ne-am fi adaptat perfect condiţiei noastre 
minore”  (apud, «bucureştiivechişinoi.ro», 16.06. 2014). 
• Destinul l-a favorizat pe Eminescu să aibă parte de şcoala neobişnuită, 
severă a vieţii, precum şi de şcoli şi dascăli de excepţie. Erudiţia dobândită pe 
parcursul vieţii a fost una enciclopedică de tip renascentist, iar efectele ei s-au 
răsfrânt benefic asupra scrierilor sale, antume şi postume.  
Cu ocazia ultimului turneu de teatru cu care a venit la Iaşi şi Cernăuţi, în vara 
anului 1869, mânat de o dorinţă nestăpânită de cunoaştere, Eminescu vine de bună 
voie acasă, se împacă cu familia, iar tatăl său stăruind ca fiul rătăcitor să-şi continue 
pregătirea şcolară, i-a „promis” o subvenţie regulată pentru a-şi continua studiile în 
limba germană pe care o cunoştea, procedând ca şi cu alţi fraţi ai săi, adică s-ă 
urmeze cursurile universitare, anume la renumitele universităţi din Austria şi 
Germania. În drum spre Viena, însoţit de unul dintre fraţi, a încercat mai întâi să se 
înscrie la Universitatea „Carolina” din Praga, dar neacceptat fără bacalaureat, s-a 
oprit la un vestit în epocă fotograf din Praga, de la care ne-a rămas legendara 
fotografie a tânărului poet de 19 ani. Între anii 1869-1874 este student, înmatriculat 
în calitate de „auditor extraordinar”, evident înregistrat cu plata aferentă, la 
universităţile din Viena, apoi din Berlin, aici însă cu întreruperi şi cu alt statut. 
În atenţia principală a studentului Eminescu au fost cursurile predate de 
somităţi academice ale vremii, în cele mai diverse domenii ale ştiinţei, pe care le-a 
preferat din interes ştiinţific. Pentru aceste cursuri s-au eliberat doar „certificate” de 
absolvire. Din lista cursurilor frecventate, accesibilă surselor publice, am reţinut 
titluri vizând teme precum: Filozofia, Filozofia practică, Raportul principii filozofice şi 
lecturi din Descartes, Istoria şi critica noţiunilor divine, Introducere în filozofie pe 
baza Metafizicii lui Aristotel, Dreptul, Filozofia dreptului şi statistica, Economia 
politică, Știinţele financiare şi administrative, Istoria modernă, Filozofia greacă, 
Economia naţională, limbile romanice: italiană şi spaniolă, slava veche ce-i 
permiteau să poată apoi traduce gramatica paleoslavă, Pedagogia şi logica, 
Medicina, Medicina legală şi anatomia, Fiziologia şi anatomia microscopică, 
Anatomia descriptivă şi topografică ce-l obligă să participe la disecţii (în alt regim, 
participă şi la experimentele de chimie ale lui Nicolae Teclu de la Academia de 
Comerţ), Filozofia dreptului, Dreptul roman, Dreptul german, Dreptul internaţional, 
Istoria generală a filozofiei, Știinţele naturii, Egiptologia, Optimismul şi pesimismul 
filozofic şi poetic, Istoria şi monumentele Egiptului, Moravurile şi obiceiurile 

egiptenilor, Logica, Principiile filozofiei, Dezvoltarea şi critica filozofiei hegeliene, 
Filozofia ştiinţelor, Concepţia istorică la istoricii vestiţi, Istoria romanilor, Fizica, 
Geografia fizică, Geografia şi etnografia, Fiziologia nervilor, Psihologia popoarelor, 
Matematica, Astronomia, Istoria religiilor, Mitologia comparată, Sanscrita ce-i 
permitea ulterior să traducă o gramatică sanscrită ş.a. Lista completă a cursurilor 
audiate la Facultatea de Filozofie a universităţii din Berlin nu o cunoaştem, dar de la 
cele menţionate mai sus s-au păstrat caiete cu „notele de curs”. Una dintre sursele 
bibliografice indicate la un curs, „Critica raţiunii pure”, scrisă de „cel mai profund 
gânditor”, Immanuel Kant, o traduce ulterior în limba română. Din filozofia 
generală, metoda de cercetare era în atenţia poetului ca obiectiv al unui posibil 
doctorat, în legătură cu care mărturisea într-o scrisoare: „ocupaţiunea (mea) 
întotdeauna va rămâne ştiinţifică şi literară”. În această legătură, evaluând 
moştenirea eminesciană şi semnificaţia ei pentru posteritate, în viziunea 
contemporanului nostru, savantul Mircea Eliade: „Eminescu e sinteza sufletului 
românesc din vremea netulbure. Sinteza ştiinţei, cugetării, simţirii şi instinctului 
acestui neam”.  
Pentru setea de cunoaştere, în anii studenţiei sălile de lectură ale marilor 
biblioteci erau un stimulent pentru formarea sa erudită (de la bibliotecile 
neaccesibile, precum Biblioteca Curţii imperiale, recurgea la împrumuturi prin 
intermediul altora), frecventa anticariatele (de la care cumpăra sau împrumuta 
cărţi vechi). Înzestrat cu o memorie fenomenală, ceea ce citea o dată, nu uita. Nu 
neglija însă viaţa extrauniversitară: frecventa marile spectacole de teatru, 
concerte, muzee, expoziţii. Participa activ la activitatea de conducere a societăţii 
studenţeşti, „România jună” (care ne aminteşte de societatea studenţească 
„Rumânimea cea tânără” din Viena de altădată a studentului Aron Pumnul). 
„România jună” forma tineretul studenţesc român din Viena „pe terenul literar şi 
naţional”, – între altele, participă cu mare interes la organizarea aniversării 
Adunării Naţionale de la Blaj din 1848, împreună cu colegii îl vizitează de anul nou 
la Dőblin pe fostul domnitor român, Alexandru Ioan Cuza, iniţiază organizarea 
unui congres al studenţilor cu prilejul sărbătoririi la Putna a lui Ştefan cel Mare, se 
întâlneşte cu studenţi şi cu recruţi români din armata austriacă pentru a le 
cunoaşte mai bine limba, tradiţiile şi obiceiurile de acasă.  
Prea ocupat de programul universitar ca şi de viaţa cultural-artistică şi socială, 
ne întrebăm când şi cum a reuşit să mai şi scrie, câteva mii de versuri, cuprinse în 
ample poeme, ascunse de ochii lumii (postumele Memento mori, Magul călător 

sau Mureşanu, alături de o duzină de bijuterii lirice), din care a publicat atât de 
puţin. Debutul atunci la cea mai prestigioasă publicaţie a vremii, „Convorbiri 
literare”, a fost însă unul fulminant. Pentru că, numai după câteva poezii primite 
din Viena şi publicate între 1871-1872 (Venere şi Madonă, Epigonii, Mortua est, 
Cugetările sărmanului Dionis), mentorul acestei publicaţii ieşene, Titu Maiorescu 
să-l pună pe proaspătul colaborator, atunci student la Viena, alături de „acel rege 
al poeziei”, Vasile Alecsandri, iar numele „poetului adevărat” Eminescu să 
reprezinte argumentul cel mai convingător pentru „noua direcţie” lansată atunci 
în poezia şi proza românească.  
Pragmatic din fire, tot în această perioadă Eminescu se învredniceşte ca în 
intimitatea vieţii să nu mai rămână retras în lumea abstractă a trăirilor şi 
meditaţiilor poetice. Aflându-se la Viena, în capitala imperiului austro-ungar – 
unde nu se putea să nu-şi amintească de mentorii săi, tribunii paşoptişti militanţi 
pentru cauza revoluţiei române din Transilvania, încă vasală – poetul simte nevoia 
de a se exprima şi în limbajul direct al jurnalisticii, care de altfel i-a şi pecetluit 
soarta ca persoană civică.  
În 1870 identificăm – între altele – primele încercări de publicistică militantă, 
unele semnate însă prudent cu pseudonimul Varro, în „Federaţiunea”, ziarul din 
Pesta. Aici publică o suită de trei articole, în care se prefigurează programul politic 
al activităţii de mai târziu a ziaristului de la „Timpul”. „Să facem un congres” este 
dedicat sărbătoririi la Putna a lui Ştefan cel Mare: „Cel ce se odihneşte aici de 
peste trei secole, dar al cărui geniu veghează şi azi asupra scumpului său popor”, 
pe care acum poetul l-ar dori să convieţuiască într-o Europă a solidarităţii. 
Proaspătul ziarist, de altfel o şi întrevede, – „În unire e tăria”. În acest articol, 
Eminescu susţinea necesitatea imperioasă a unei Ligi Spirituale Europene, a unei 
noi alianţe a popoarelor prin cultură. Eminescu era o conştiinţă vie a neamului 
românesc şi a bătrânului continent, un vizionar al destinului acestui conglomerat 
de etnii, politici şi culturi care este Europa. Pentru Eminescu, Europa unită ar fi 
fost „o necesitate şi o datorie”: „E o necesitate această Europă şi din punct de 
vedere moral (deci, nu numai material)”. Referindu-se la starea de lucruri din 
vremea sa, pentru el ardentă, intervine pragmatic în cel de al treilea articol, 
„Echilibrul”, în care – tocmai pentru întronarea echilibrului socio-politic european 
– se exprimă răspicat: „Redarea autonomiei Transilvaniei, pe care au răpit-o fără 
consimţământul Românilor…Solidaritatea cu alte popoare din Austro-
Ungaria…Nimeni nu trebuie să fie aici stăpân decât popoarele însele şi a trece 

suveranitatea în alte braţe decât în acelea ale poporului e o crimă în contra 
lor…Vina acestei direcţii o au descreieraţii de magnaţi, a căror vanitate îi făcea să 
creadă cum că în ţară, ce e mai mult a noastră decât a lor, ei vor putea maghiariza 
până şi pietrele…Deşi despărţiţi prin hotare (români, croaţi, slovaci ş.a., n.n.) toţi 
ştiu că sunt unul şi acelaşi neam, şi această convingere va mări puterea lor de 
rezistenţă şi îi va oţeli în lupta pentru neam, lege şi ţară”. 
G. Călinescu aprecia că „Pe Eminescu îl preocupa sincer problema deşteptării 
naţiei”. Urmare, autorităţile maghiare intentează autorului deconspirat – Mihai 
Eminescu, la debutul său ca ziarist – un proces pentru „delict de presă”; 
redactorul şef al ziarului fiind destituit pentru publicarea articolului. Era primul 
proces politic intentat ziaristului Eminescu de autorităţile maghiare, în condiţiile 
în care, cu trei ani în urmă, în 1867, cele două state, Austria şi Ungaria, au ajuns la 
un compromis, legiferând Imperiul dual Austro-Ungaria, în care Transilvania 
pierdea definitiv autonomia. Ca urmare, de atunci regimul de oprimare a 
românilor se înăspreşte continuu, până în 1918, când prin voinţa poporului român 
din cele trei provincii, Muntenia, Moldova şi Transilvania, se va realiza, printr-un 
îndreptăţit act istoric, Marea Unire pe teritoriul Daciei strămoşeşti. Alt proces 
politic şi ultimul intentat ziaristului-om politic Eminescu, însă de proporţiile unui 
martiriu, are loc în anul 1883, an de maximă tensiune între România şi Austro-
Ungaria.  
• În viaţa civică, Eminescu a practicat multe şi variate ocupaţii, dintre care 
menţionăm, – în timpul studenţiei, din considerente materiale a funcţionat ca 
agent diplomatic, angajat al Ministerului Afacerilor Străine al României la Berlin, 
unde a „îndeplinit activităţi caracteristice unui veritabil diplomat” (în curtea 
clădirii MAE din Bucureşti a fost aşezată statuia lui Eminescu, iar „o sală din sediul 
acestei clădiri a primit numele genialului reprezentant al spiritualităţii 
româneşti”). În aceeaşi perioadă, pe criterii de competenţă a fost numit redactor, 
din partea României, la renumitul „Konversation Lexicon” şi coautor la articolele 
despre personalităţi şi realităţi româneşti în „Encyclopaedie Brockhaus”. În ţară, 
fiind încă elev, părinţii căutându-i un rost în viaţă, l-au angajat copist de acte 
administrative la Cancelaria Consiliului orăşenesc Botoşani. După câţiva ani de 
pribegie a fost descoperit în portul Giurgiu în postura de hamal, îngrijitor şi grăjdar 
într-un han, apoi sufleor, secretar, copist de roluri şi june actor în trupe de teatru, 
cu care a colindat toată ţara. De atunci se păstrează ample fragmente manuscrise 
ale unor cunoscute capodopere dramatice şi poetice. Mai târziu este desemnat 

culegător de folclor, bibliotecar, profesor de logică, geografie şi statistică, filozofie 
şi limbă germană, revizor şcolar (prezintă ministerului textul unui „tablou general” 
de reorganizare a şcolilor” din judeţele Iaşi şi Vaslui). În particular practică „ştiinţa 
şi poezia”, dar a debutat ca poet şi ziarist în publicaţii din alte ţări, iar în timpul 
vieţii i-au fost publicate şi comentate poeziile în principalele ţări europene, însă în 
ţară nu şi-a publicat singur nici un volum de poezii.  
Cei mai mulţi ani din viaţa activă postuniversitară i-a consacrat profesiei de 
ziarist, „angajat pentru a se putea hrăni”, mai întâi la „Curierul de Iaşi”, pe un post 
de corector, apoi redactor, redactor şef, ultimii aproape şapte ani afirmându-se la 
noul înfiinţat cotidian din Bucureşti, „Timpul”. Cu voie, dar mai ales de nevoie şi în 
virtutea firii native de militant social, nu putea rămâne un simplu spectator la 
realităţile de pe scena politică internă şi internaţională, într-o ţară fărâmiţată în 
bucăţi de imperiile austro-ungar, otoman şi ţarist. În acest sens s-a angajat, trup 
şi suflet, să militeze pentru năzuinţele neamului românesc, năzuinţe care erau şi 
ale mentorilor săi, Bărnuţiu şi Pumnul, însă cu preţul unui sfârşit, astăzi mult 
discutat de cei care încă refuză public, cu ostentaţie, să accepte adevărul pentru 
care s-a dorit eliminarea din viaţa publică a lui Eminescu. 
Alternanţa pribegie-ocupaţie urmează parcă succesiunea unor cercuri în 
spirală, plecând şi întorcându-se, mereu – ca în povestirea-periplul unui căutător 
de comori, prezentată mai sus – spre „superba rădăcină”, din care „îşi creşte 
trunchiul aspru…poporul meu”, precum îi plăcea poetului să ne spună. În altă 
parte tot el adăuga, inspirat: „Dumnezeul geniului m-a sorbit din popor cum 
soarbe un nor din marea de amar”, sortit a fi (după cum ne spune în poezia) 
„Numai poetul”, / Ca păsări ce zboară…/ peste nemărginirea timpului / În 
ramurile gândului, / În sfintele lunci, / Unde păsări ca el / Se-ntrec în cântări”. 
1883. După 30 de ani de la predicţia lui Bărnuţiu, Eminescu atingea 
culmea evoluţiei sale creatoare şi civice, – a publicat capodopere precum 
Luceafărul, Scrisorile I-IV, Odă în metru antic, testamentul poetic Mai am 
un singur dor şi multe alte bijuterii lirice. Aceste creaţii eminesciene, de 
regulă, sunt citate în cele mai multe dintre publicaţiile apărute în cel puţin 70 de 
limbi din peste 150 de ţări, mai ales în cele mici. În ultimele decenii, între 
publicaţiile care îl editează pe Eminescu, predomină periodicele şi 
enciclopediile online, mai accesibile şi gratuite, unele multilingve, precum 
enciclopedia online, „Wikipedia”, în paginile căreia poetul este prezentat în 47 

de limbi. Între aceste limbi – cu deosebire în cele de circulaţie redusă – poemele 
citate sunt însoţite de date sumare: naştere, deces, este poetul naţional, a fost 
membru ai societăţii literare „Junimea”, ziarist la „Timpul”, care moare tânăr, 
suferind de boli precum alienare mentală şi sifilis (sursa citată fiind, de regulă, 
direct sau indirect, G. Călinescu, biografia).  
În ce priveşte CREAŢIA LITERARĂ eminesciană, astfel minimalizată, prin 
omisiune, s-ar impune în mod legitim o actualizare a datelor din asemenea surse 
şi o reevaluare a adevărului despre viaţa lui Eminescu, privită ca suport biografic al 
creaţiei sale literare, jurnalistice şi ştiinţifice. Întinderea şi diversitatea acestei 
opere, s-ar putea şi ea să se facă în mai mare măsură cunoscută – fie şi printr-un 
sumar bilanţ al scrierilor, mai puţin practicat – care să vizeze dimensiunea reală a 
moştenirii culturale lăsată urmaşilor, cu precizarea valorii sale universale, 
demonstrate. 
În această privinţă, din ceea ce s-a putut identifica, fie şi parţial, în decursul 
unui secol – marcat de UNESCO, în „Anul Internaţional Eminescu”, 1989 (volumul 
XVII bibliografic al „Operelor”, ediţia academică „Perpessicius”, Partea I-A şi II-B, 
peste 2200 de pagini, în două volume) – numai între debutul din 1866 şi 
Centenarul morţii din 1989 sunt consemnate (din antume, majoritatea fiind 
postume), peste 620 TITLURI DE LUCRĂRI LITERARE (majoritatea versuri, dar şi 
proză, teatru, cugetări, traduceri, prelucrări). Numărul de pagini al textelor literare 
nefiind încă contabilizat, se cunoaşte, în schimb, numărul paginilor manuscrise, 
ediţia facsimil tipărită, încheiată în 2010, indicând 16.000 de pagini, cuprinse în 38 
de volume (varianta manuscrisă, provenită din vestita „Ladă” eminesciană, 
preluată de Biblioteca Academiei, în 1902, de la Titu Maiorescu, avea 14.000 
pagini, cuprinse în 45 caiete-volume). Textele literare tipărite, originale şi traduse, 
cunosc peste 10.000 de reproduceri şi multe sute de mii de ecouri (critice), la 
care putem adăuga zeci de mii de lucrări în care Eminescu este reflectat în 
conştiinţa publică (în diferite domenii ale artei, – muzică, balet, film, teatru, poezii 
dedicate, grafică, sculptură, filatelie, numismatică etc.), tipărite şi online, în cele 
peste aproape 16.000 de poziţii bibliografice, alături de iconografie şi indici. Între 
acestea, caz unic în cultura universală, aproape 100 de poezii, unele dintre ele 
încă în timpul vieţii poetului, au fost puse pe muzică de compozitori români 
(primul dintre aceştia fiind cel mai talentat compozitor român al vremii, 
congenialul confrate al lui Eminescu, Ciprian Porumbescu, – compune melodia la 
poezia eminesciană „Înger de pază”), mai târziu şi de compozitori din alte ţări, 
cântate ca romanţe, fenomen evidenţiat mai mult de personalităţi din alte ţări. 

Primul dintre aceştia, traducătorul poet spaniol, Rafael Alberti spunea şi scria, cu 
prilejul lansării, în faţa unei mari adunări opulare la Buenos Aires, a volumului său 
de traduceri, „Poesias”, 1958, – Eminescu este singurul poet „cântat de un întreg 
popor”, român.  
Un număr mare de scrieri eminesciene au fost identificate după 1989, între 
care şi poeziile citate de noi (publicate în 1991), ca ecou al evenimentelor de la 
Blaj din 1848, – „Deşteaptă-te, Române” şi „Învierea” (varianta cu subînţelesul 
dat de o strofă, întărită prin salutul de Paşti, „Hristos a-nviat!”, „Libertatea a-
nviat!”).  
Lucrările bibliografice ulterioare, publicate sub formă online atât de Biblioteca 
Academiei Române, pentru anii 1990-2005, cât şi cele publicate după 2005, în 
anuarul „Studii eminescologice” (sub egida Bibliotecii Judeţene Botoşani şi a 
Universităţii „Al. I. Cuza” din Iaşi) sau de Biblioteca Naţională – inexplicabil, tot 
selective şi uneori fără indicarea sumarului – subsumează cam aceleaşi titluri ale 
variantei originale, dar la care s-au adăugat alte zeci de mii de versiuni în limbi 
străine, însoţite de ecouri. S-a observat că numărul total al ediţiilor româneşti şi al 
periodicelor, care cuprind aprox. un milion de texte şi comentarii eminesciene, 
apărute de la debutul poetului şi până în prezent, ar depăşi numărul total al 
textelor publicate, în aceeaşi perioadă, de către toţi poeţii – după unii, toţi 
scriitorii – români la un loc. În consecinţă, sumele mari încasate de aceştia din 
urmă pentru scrierile lor în lei ar fi incalculabile, în vreme ce, pentru tot ce a 
publicat, ca poet, Eminescu a primit un singur onorariu, şi acela simbolic, de la cel 
care i-a publicat prima poezie, „De-aşi avea” (şi eu o floare, măcar), prilej cu care 
l-a înveşnicit cu pseudonimul Eminescu. 
Cu prilejul organizării în 1964, în România, a primului „Simpozion 
Internaţional Eminescu”, legendarul editor Perpessicius – cel care a declanşat 
acţiunea de identificare şi valorificare într-o primă ediţie critică academică a 
moştenirii culturale eminesciene, încheiată după şase decenii, într-un corpus de 
„Opere” în XVI volume – constata: în puţinii ani de viaţă activă „Eminescu nu a 
trăit numai o singură viaţă, ci zeci de vieţi…şi a scris cât pentru eternitate”. 
Totodată, Perpessicius precizează, apăsat, ca luare aminte pentru istoriografi: 
„ORICE CREAŢIUNE LIRICĂ…E LEGATĂ DE UN MOMENT DE VIAŢĂ”.  
Creaţia literară a lui Mihai Eminescu nu poate fi separată de CREAŢIA 
sa JURNALISTICĂ. Potrivit ediţiei de „Opere”, vol. XVII, bibliografie, 

menţionat, creaţia jurnalistică a poetului însumează peste 1850 titluri de 
ARTICOLE, totalizând peste 13.000 de pagini, cu tematică enciclopedică, 
consacrate vieţii complexe social-politice şi cultural-ştiinţifice naţionale şi 
internaţionale. Dintre acestea, peste 100 de articole vizează, explicit, imperiul 
austro-ungar (cu referire îndeosebi la Transilvania, anexată), celelalte vizând 
imperiul ţarist (cu referire la Basarabia), apoi imperiile habsburgic – 
Germania şi otoman – Turcia. Majoritatea scrierilor jurnalistice abordează 
însă realităţile româneşti, prin care ziaristul s-a impus şi ca om politic 
militant, „formator de opinie” cu largă audienţă naţională şi internaţională. 
Deşi, prin viziune şi tematică, nu era adeptul vreunui partizanat sau al unor 
teme de conjunctură, devenise un ziarist de temut, prin forţa adevărului 
rostit şi al efectelor acestui adevăr pe plan naţional şi internaţional. A fost 
însă silit de împrejurări să lupte de unul singur, împotriva tuturor, nu 
precum mentorii săi ardeleni, Bărnuţiu şi Pumnul. Aceştia erau tribunii care 
reprezentau mulţimi organizate, asumându-şi misiunea de luptători 
împotriva unui regim străin, care prin poziţia politică şi administrativă a 
puterii, atunci ca şi în vremea lui Eminescu, era de neînvins. Obiectivul luptei 
era însă acelaşi, – cauza naţională. Pentru a se putea implica însă mai eficient 
în această luptă, Eminescu aderă la Societatea secretă „Carpaţi”, încă de la 
înfiinţarea acesteia, în 1882, în simbolica zi de 24 ianuarie (Unirea 
Principatelor Române din 1859).  
În această activitate civică şi jurnalistică, Eminescu pleda „în favoarea 
dezlipirii Transilvaniei de imperiul austro-ungar” (aşa cum pleda şi pentru 
eliberarea Bucovinei şi Basarabiei, dar  de sub imperiul ţarist) şi „alipirea de 
ţară” pentru „refacerea Daciei Mari”, motiv pentru care a intrat în atenţia 
serviciilor de informaţii ale imperiilor austro-ungar şi ţarist. Dovadă sunt 
documentele accesibile oricui, acum şi pe internet, în mare parte publicate în 
volumele semnate de universitarul filozof şi eminescolog, Constantin Barbu, 
sub genericul „Codul invers. Arhiva înnebunirii şi a uciderii nihilistului 
Mihai Eminescu”. Lucrarea conţine documente de arhivă, în facsimil sau 
tipărite, deocamdată în 20 de volume, din 33 planificate. Din toate 
documentele publicate până în prezent, am selectat ca reprezentativă o 
singură „Nota informativă” din 1882, semnată de Baronul Ernst Fr. Mayer, 
ambasadorul austro-ungar la Bucureşti (reproducere foto facsimil cu 
semnătura de confirmare a primirii de către împăratul Franz Josef). 
Asemenea note informative se trimeteau concomitent în 9 ţări aliate: 

„Şedinţa secretă a Societăţii Carpaţi a convenit asupra continuării luptei 
împotriva Monarhiei austro-ungare, recomandându-se membrilor cea mai 
mare discreţie. La această şedinţă, Mihai Eminescu a propus ca 
studenţilor transilvăneni de la Bucureşti să li se încredinţeze sarcina de a 
duce o propagandă activă în timpul vacanţelor în favoarea unirii cu 
România – proiectul Daciei Mari”. Evenimentul ne aminteşte de Aron 
Pumnul, care în 1848 îşi îndemna studenţii, plecaţi în vacanţa de Paşti, să 
mobilizeze populaţia din Transilvania să participe la prima mare Adunare 
populară de la Blaj pentru apărarea drepturilor românilor transilvăneni.  
La începutul anilor 1880 au loc evenimente remarcabile în viaţa poetului şi 
ziaristului Eminescu, – publică menţionatele capodopere poetice, Luceafărul, 
Scrisorile I-IV, un mare număr de „bijuterii” lirice şi continuă aceeaşi bogată 
activitate ziaristică şi socială (ca membru al Societăţii „Carpaţi”, dar şi al grupului 
de iniţiativă pentru înfiinţarea „Societăţii presei române”, după înfiinţare făcând 
parte din conducerea acesteia, al cărui preşedinte ales era B. P. Haşdeu).  
Din controversata perioadă, în care adversarii acoperiţi susţineau că ziaristul 
fusese cuprins de morbul bolii – cu deosebire în luna iunie 1883 – vom reţine fie şi 
numai câteva acţiuni publice, larg mediatizate, ce dovedesc o stare de sănătate 
normală, dominată chiar de o profundă luciditate a poetului ziarist, simţ de 
răspundere civică şi gândire istorică vizionară.  
Astfel, în calitate de corespondent de presă, este delegat să participe activ la 
festivităţile privind dezvelirea statuii lui Ştefan cel Mare la Iaşi (4 iunie). Precaut însă 
faţă de posibila reacţie a autorităţilor statului, în prezenţa Suveranului, a corpurilor 
legiuitoare, a invitaţilor străini şi a unui public divers (presa vremii chiar relata 
despre o atmosferă de scandal în timpul unor discursuri), pare explicabil, de ce aici 
renunţă să citească poezia Doină, scrisă anume pentru acest mare eveniment istoric 
şi patriotic. În schimb, în premieră, a doua zi, Eminescu o recită la întâlnirea 
organizată ad-hoc de prestigioasa în epocă societate literară, „Junimea” din Iaşi, 
unde acest poem – apreciat ca „manifest politic” – stârneşte „un tunet” de aplauze, 
neobişnuite la junimiştii elitişti, iar „poetul este îmbrăţişat” (5 iunie).  
Acest prim efect public reprezenta însă şi un avertisment istoric. Dovadă 
ecoul pe care l-a avut poezia atunci, dar şi peste timp: Perpessicius îl numea „marş 
postum”, adeverit de răsunetul pe care l-a avut până în zilele noastre. O mare 
amploare a cunoscut ecoul acestei poezii în contextul declanşării, după mai bine 

de un secol, a dezbaterilor privind adevărul despre acelaşi „morb” al bolii poetului 
ziarist Mihai Eminescu, în sensul că i-a fost pusă la îndoială sănătatea mintală şi 
fizică, implicit luciditatea şi profunzimea gândirii în perioada în care a scris şi 
lansat în faţa naţiunii române implicit acest autentic manifest al adevărului 
istoric. 
În toiul dezbaterilor publice din ultimii ani, susţinute şi de autorii sutelor de 
articole şi cărţi, publicate în România şi în alte ţări, ca argumente ale stării de sănătate 
deplină, ale lucidităţii şi gândirii profunde a poetului, capabil să scrie o poezie cu un 
mesaj de imn şi vibrante ecouri patriotice peste timp, care în prezent se difuzează din 
ce în ce mai mult pe canalele online. Dintre ecourile emblematice reţinem: • 
Cuvântarea simbolică rostită în 1925 de reprezentantul Academiei Române, marele 
poet patriot Octavian Goga, în prezenţa participanţilor veniţi din toată ţara (printre 
aceştia se aflau şi poeţi ca Minulescu, Cotruş ş. a) să participe la primul eveniment 
cultural naţional festiv, organizat după Actul Unirii din 1918: dezvelirea primei statui a 
lui Mihai Eminescu, la Sânnicolau Mare, în cinstea unui vis împlinit, pentru care a 
militat şi s-a jertfit poetul: „Eminescu e cel dintâi român al cărui creştet primeşte 
binecuvântarea din Cer, dar ale cărui picioare sunt înfipte până în glezne în pământul 
strămoşesc. Mai mult ca oricare altul, el a crezut în neam, l-a simţit în adâncime, l-a 
înţeles în misiunea lui istorică. Veacurile i-au strigat de departe, dincolo de scripturile 
bătrâne, i s-a mărturisit misterul traco-romanic al începutului, i-a strălucit epopeea de 
la anii o mie patru sute, l-au durut toate chinurile facerii de astăzi. Citiţi Doina lui, 
cântecul năzuinţelor noastre eterne: e cea mai categorică evanghelie politică a 
românismului”. Evenimentul s-a încheiat cu melodia pe versurile poeziei Doină, 
realizată de compozitorul Sabin Drăgoi, compusă pentru cor mixt, interpretată de 500 
de persoane din corurile reunite din 5 sate bănăţene. (apud 
«dehttp://www.ziaristionline.ro/ 2015/ 06/15/eminescu-e-parintele-ideologiei-
nationale-moderne-in-evolutia-noastra-doina-lui-cea-mai-categorica-evanghelie-
politica-a-romanismului» şi «ziaristi. online», – La 126 de ani de la moartea 
Românului Absolut) • „DOINA de MIHAI EMINESCU necenzurată” (apud «Condor C.», 
accesarea noastră datează din 13 februarie 2013). Postarea audio-video pe YouTube 
se realizează pe un fond muzical astral, dominat de melodia doinei olteneşti, compusă 
şi patetic interpretată la nai de o notorietate mondială, inegalabilul Gheorghe Zamfir 
(atunci, 27.873 de vizualizări), fiind însoţită de un mesaj scris, pentru a fi difuzat online 
şi cunoscut în întreaga lume ca îndreptăţit „Manifest al unui popor şi al unei ţări pe 
care vecinii hrăpăreţi au dorit să-l îngenuncheze şi să-l prăduiască. Galeria duşmanilor 
neamului este completată de trădătorii de neam. Numai genialitatea lui Mihai 

Eminescu, a putut face ca acest «strigăt de luptă» să fie chiar mai actual astăzi” • 
Dintr-un sentiment de veneraţie pentru Eminescu, cunoscuta chitaristă Karli Iskakova 
compune, la Budapesta, o melodie pe versurile poeziei Doină, interpretarea la chitară, 
în limba română, a postat-o pe YouTube, dar şi în turnee din ţări Est Europene • Cu 
aceeaşi miză: în poezia Doină, Eminescu dovedeşte o „viziune realistă, nu utopie, 
fiindcă România anului 1918 urma să se întindă exact de la Nistru şi până la Tisa”, iar 
„străinii criticaţi de Eminescu fuseseră condamnaţi de istorie” (Acad. Ioan- Aurel Pop, 
expunere publicată, iniţial prezentată în aula Academiei Române, în 2014, cu prilejul 
Zilei de naşterea a lui Mihai Eminescu).  
Dacă ne întoarcem în timp, la Iaşi, în 5 iunie 1883, – după lansarea cu un 
asemenea răsunet a poeziei Doină – Eminescu petrece zile senine, de mulţumire 
sufletească, împreună cu vechii prieteni, Ion Creangă, Miron Pompiliu şi alţii. De 
acolo pleacă într-o vizită de plăcere la alt prieten, directorul liceului din Pomârla (6 
iunie). Întors la Bucureşti, întreţine corespondenţă la Ipoteşti, – tata şi fraţii 
bolnavi, mărturiseşte că nu-i poate vizita şi ajuta. Este prezent la cină acasă la 
Maiorescu, invitat alături de ataşatul SUA în România, „în cea mai plăcută 
atmosferă” (în 11 mai, dar şi în 23 iunie, când „Eminescu a avut o lungă convorbire 
cu acelaşi, ministrul american Eugene Schuyler”, între „orele 18-23”, – oaspetele 
american vorbea româneşte, era membru de onoare al Academiei Române; pe cei 
doi invitaţi îi lega, şi în postura de ziarişti, o veche prietenie (cf. Titu Maiorescu, 
„Însemnări zilnice”; Cf.: www.ziaristionline.ro/2014/06/28/ eminescu-a-fost-
arestat-de-conjuratia-austro-ungara-pe-28-iunie-1883-cand-incerca-sa-ia-
legatura-cu-emisarul-sua-pe-balcani-eugene-schuyler-studii/# sthash.XV5 
R9Y41.dpuf). În 15 iunie vibrează sufleteşte la sărbătoarea din calendarul creştin, 
închinată lui Elizei, „cel ridicat la cer” şi lui Amos, autorul Vechiului testament, în 
care se menţionează ţara HAVILA-VLAHIA. În 25 iunie participă la şedinţa societăţii 
„Carpaţi”. În zilele de 25 şi 26 iunie îşi împachetează restul lucrurilor, în intenţia de 
a se muta din locuinţa lui Slavici, mutare neîncheiată din lipsă de timp. În acea 
perioadă continua să fie şi o prezenţă activă şi agreabilă în viaţa publică (întruniri, 
serate). Dar, misterios, deodată, surse oficiale răspândesc, în oficiosul 
guvernamental „Românul”, ca pe un fapt divers, vestea: Eminescu este „internat” 
în „Casa de sănătate Şuţu”.  
Adevărat, ca ziarist, la „Timpul”, Eminescu continua să fie hărţuit: 
suspendări, reveniri, ameninţări, două demisii neaprobate, conflict cu 
patronul din cauza unor articole, considerate compromiţătoare, publicate în 

ziarul „Timpul”, dar în lipsa şi fără cunoştinţa lui, de asemenea angajarea în 
redacţie a unui adversar, cu care nu concepea să colaboreze. Urmează 
retrogradarea din funcţia de redactor şef la cea de redactor (cu restricţia de a 
putea semna doar trei articole pe săptămână), în rest muncă istovitoare, – 
nevoit, mai degrabă silit să rămână adesea singur la redacţie. După cum s-a 
observat, în ultima vară, călduroasă, urmăreşte şi prelucrează informaţiile 
agenţiilor de presă, scrie singur aproape întreg ziarul, lucrează şi noaptea, 
dimineaţa fiind văzut palid, între mormane de corecturi, veşnic plin de 
cerneluri tipografice, nu mai apuca să mănânce. După o lungă perioadă de 
muncă istovitoare la ziarul „Timpul”, discretul ziarist nu s-a mai putut 
abţine ca să mărturisească (într-o scrisoare către o „muză”), despre situaţia, 
în care se afla de atâta amar de vreme: „ De şase ani n-am linişte, n-am 
repausul senin, de care aş avea atâta trebuinţă ca să mai pot lucra şi 
altceva decât politică…Simt că nu mai pot, mă simt că am secat 
moraliceşte, şi că mi-ar trebui un lung, lung, repaus, ca să-mi vin în fire. Şi 
cu toate acestea, ca lucrătorii cei de rând din fabrici, un asemenea repaus 
nu-l pot avea nicăieri şi la nimeni. Sunt strivit, nu mă mai regăsesc şi nu mă 
mai recunosc. Aştept telegramele Havas, ca să scriu, iar scriu de meserie, 
scrie-mi-ar numele pe mormânt şi n-aş mai fi ajuns să trăiesc”.  
Doctorul Ion Nica mărturiseşte în cartea sa (1972) că lui Eminescu 
atunci îi era dor de câteva ceasuri de tihnă spre a-şi mulţumi aspiraţiile. Dar 
în ce condiţii de viaţă mai putea avea „tihna spre a-şi mulţumi aspiraţiile”? 
Pentru că locuia în general în spaţii locative închiriate, în cămăruţe 
insalubre, unde după un program cu prelungiri stătea „ore lungi şi nopţi 
întregi, singur, nemâncat, neîncălzit, numai citind şi meditând. De cele mai 
multe ori oboseala nu îi mai permitea să creeze, iar atunci când voinţa 
încerca să depăşească neputinţa, constata cu amărăciune: «degeaba pun 
mâna pe condei să încerc a scrie ceva. Sunt strivit, nu mă mai regăsesc şi nu 
mă mai recunosc»”.  
Incredibil, însă, resursele din străfundurile fiinţei sale îi mobilizează din 
nou şi din nou energiile şi, stăpânit de conştiinţa lucrului responsabil, bine 
făcut, precum în creaţia poetică (atunci când scria variantele Luceafărului), 
în filozofie (atunci când pregătea doctoratul în filozofia „celui mai profund 
dintre muritori”, Immanuel Kant, din care traduce tratatul „Critica raţiunii 
pure”), în lingvistică (chiar şi în perioada „îmbolnăvirii”, Eminescu scria 
superb în devaganari şi traduce „Gramatica sanscrită”, care „E una din 

marile probe ale minţii întregi a lui Mihai Eminescu”. See more at: 
http://www.ziaristionline.ro/2013/12/22/document-eminescu-nu-a-avut-sifilis-
constantin-barbu...despre-uciderea-lui-eminescu/#sthash.QwOniXPu.dpuf); cu 
atât mai mult, în publicistică (atunci când continuă să creadă neabătut în 
idealul şi izbânda cauzei neamului românesc, al cărui exponent se considera 
în promovarea unor adevăruri eterne, asupra cărora, în previziunile asupra 
anului 1883), „iniţiatul înduhovnicit” preîntâmpină pe semenii săi oamenii, 
deopotrivă pe sine, în paginile ziarului „Timpul”, care devenise pentru el o 
tribună universală: „Dacă privim regularitatea fenomenelor lumii siderale 
şi o comparăm cu nestatornicia sorţii omenirii, am putea crede că altceva 
se petrece în ceruri, altceva pe pământ. Cu toate acestea, precum o lege 
eternă mişcă universul deasupra capetelor noastre, precum puterea 
gravitaţiunii le face pe toate să plutească cu repejune în haos, tot astfel alte 
legi, mai greu de cunoscut, dar supuse aceleaşi necesităţi, de la care nu este 
nici abatere, nici excepţie, guvernează oamenii şi societăţile. Oricât de mici 
am fi pe acest glob atât de neînsemnat în univers, a cărui an întreg de 
câteva sute de zile nu e măcar un ceas pentru anul lui Neptun de şasezeci de 
mii de zile, totuşi ce multe şi mari mizerii se petrec în atât de scurt timp, cât 
de multe mijloace nu inventează oamenii spre aşi face viaţa grea şi 
dureroasă” 
Biograful G. Călinescu numea asta „suferinţe obşteşti” – amplificate însă 
de „cabala urzită împotriva lui,…deşănţarea demagogică „ a politicienilor, pe 
care-i biciuia cu demnitatea-i nobilă, prin expresii ca aceasta: „Nimic nu-i mai 
periculos pentru conştiinţa unui popor decât priveliştea corupţiei şi a nulităţii 
recompensate”, de aceea poetul mărturisea (iar doar „muzei” sale): „Sunt un 
om urât şi temut, fără nici un folos… Naturi ca ale noastre sunt menite sau să 
înfrângă relele sau să piară, nu să li se plece lor”. 
În legătură cu această stare de lucruri, ziaristul Eminescu se exprimă 
răspicat, în ultimul său articol – în calitate de ziarist la „Timpul” din 28 
iunie 1883, întitulat „Despre libertatea presei şi a jurnalistului” (pe care îl 
ridică dimineaţa de la tipografie, îl poartă sub braţ, încercând să-l arate la 
toţi cu care urma să se întâlnească; se spune că a reuşit să-l arate doar lui 
Maiorescu, acasă, şi lui Schuyler, la Legaţia SUA, dar cu ce urmări); în 
această ultimă zi, fatidică, de liber şi lucid cugetător: „Neapărat dar că se 
simţea şi nevoia de a pune în practică mijlocul prin care să se năbuşească 
ţipătul contra trădării şi contra fărădelegilor regimului, spre a fi liniştit în 

domnia sa absolută…Dar credem că nu este nevoie a argumenta mult, 
spre a convinge despre urâta pornire a guvernului asupra presei. Trebuie 
să ne aşteptăm de acum la alte măsuri şi mai odioase, pentru că panta este 
alunecoasă şi nu are piedică până-n prăpastie. Cât pentru presă, am putea 
să-l asigurăm pe regim că oricât de cumplite ar fi actele sale de 
răzbunare, nu va fi în stare nici el a abate unele caractere tari ce se găsesc 
într-însa, şi teamă ne e că, căutând victoria peste tot, va pierde şi cea deja 
câştigată în monstruoasa sa pornire de a-şi subjuga şi presa”. 
În ziua de 28 iunie, 1883 au loc şi alte evenimente, care conduc la curmarea 
vieţii civile a ziaristului şi omului politic Eminescu. Istoriografia ultimilor 135 de ani 
ocoleşte cauzele, în ultimele decenii le consemnează totuşi, dar ca simple 
„coincidenţe” • manevre militare în Transilvania, urmate de o corespondenţă 
belicoasă între împăratul Germaniei, Bismark şi regele României, Carol I • la 
Bucureşti, în seara zilei de 28 iunie, orele 19, poliţia îl ridică pe Eminescu din baia 
publică, e pus în „cămaşa de forţă”, dus intr-o dubă trasă cu cai şi internat, tacit, ca 
„pacient” într-o „Casă de sănătate”, privată • după internare, imediat i se sigilează 
locuinţa (în care se afla singura şi cea mai preţioasă avere, – lada cu manuscrise şi 
biblioteca, instrumente de lucru pe care, anterior, deşi le-a cerut, nu le-a primit şi 
nu le-a mai văzut niciodată) • se decide desfiinţarea societăţii secrete „Carpaţi” (în 
care Eminescu activa ca „apărător al intereselor românilor din Transilvania”); de 
altfel, încetarea ostilităţilor legate de eliberarea Transilvaniei, anexate, era o 
condiţie impusă de partea maghiară a imperiului austro-ungar. Aservirea excludea 
revendicarea Transilvaniei, în caz contrar urma declanşarea unui conflict militar, 
declarat, împotriva Regatului României, cu care Austro-Ungaria rupsese deja 
relaţiile diplomatice pentru 48 de ore, termenul limită fiind 28 iunie, evident la 
sfârşitul zilei. Clauza mai prevedea expres, pe lângă desfiinţarea şi devastarea 
sediilor Societăţii secrete „Carpaţi”, arestarea şi expulzarea persoanelor aflate pe 
„lista neagră”.  
Despre acea zi de 28 iunie, 1883, cel mai influent şi credibil biograf 
eminescolog, G. Călinescu, preia datele „oficiale”, în cartea „Viaţa lui Eminescu” 
(publicată în 1932, urmată de zeci de ediţii, unele traduse şi citate în alte limbi). 
Aceste date, „oficiale”, completate cu altele, vehiculate de surse publice, au fost 
prezentate cronologic, după alte trei decenii, în „Eminescu. Roman cronologic” (P. 
Vintilă, 1974). Din versiunea altora, rămasă oficială, timp de peste 130 de ani, 
pentru posteritate au fost reţinute două versiuni ale celui mai controversat aspect, 
rupt însă de contextul vieţii social politice a momentului: a. după o „plimbare” pe o 

vreme călduroasă poetul s-a dus să facă o „baie prielnică”, de unde a fost luat „în 
cămaşa de forţă” şi dus la Institutul de sănătate/Sanatoriul „Caritas”/Stabilimentul 
dr. Şuţu; b. după o întâlnire neplăcută, „ca să-şi potolească nervii”, Eminescu s-a dus 
la baia publică Mitraşevschi, iar de la baie a fost dus la Casa de sănătate. 
Ultimele sintagme puteau induce sensul de instituţie caritabilă de revigorare 
sau recuperare a sănătăţii (în realitate însă această casă de sănătate era un 
„ospiciu” privat cu o secţie specială pentru alienaţii mintali delicvenţi, având în 
custodie şi o dubă neagră trasă de cai, cu care de altfel poliţia l-a adus pe 
Eminescu în „comisol”/”cămaşa de forţă”, predat pe bază de proces verbal, n.n.). 
La acest stabiliment, cu pretenţie de Institut de sănătate, a fost adus poetul. Şi 
fără vreun consult medical, a fost tratat, în forţă, imediat, după o schemă folosită 
mai multe săptămâni la rând, – hidroterapie, morfină, „clorat” de potasiu 
injectabil, vezicatoare. După o săptămână, stabilindu-i-se diagnosticul de „alienat 
mintal în formă de manie acută, asumată de doctorii curanţi, ca formă avansată a 
sifilisului” – a fost trecut pe inhalaţii, frecţii şi injecţii cu mercur (obişnuit contra 
sifilisului, n.n.). „Intoxicaţia cu mercur i-a atacat sistemul nervos central, dar şi 
periferic”, de câteva ori „provocându-i pareză şi chiar paralizie”. Starea de 
paralizie o avea şi în momentul nefericit, din perioada în care un incendiu mistuise 
peste 300 de case în oraşul Botoşani, focul ajungând până aproape de casa în care 
fusese trimis din ospiciu pentru a fi tratat acasă de sora Henrieta, la rândul ei 
paralizată. Prinsă între fiarele care o ajutau să se mişte, aceasta a reuşit să iasă din 
casă cu lucruri târâte după ea afară, strigând ajutor, pentru ca cineva să o paotă 
auzi şi să-i scoată din casă fratele, paralizat în pat. Dându-şi seama că nu are cine 
să o audă, de disperare a leşinat. S-a trezit animată şi liniştită posibil de pompierii 
care reuşiseră să oprească focul chiar în apropierea casei.  
La internarea în „Casa de sănătate”, pacientul adus de poliţie – în versiunea lui G. 
Călinescu, „oficială” – părea un fel de conglomerat metaforic, – „lemn 
putred…spumegare lăuntrică…agonie morală…şoptea rugăciuni pentru fericire…acum 
cu mintea întunecată declama din Homer”, iar la aflarea ştirii, dramaturgul „Caragiale 
plânge”. Acesta însă ulterior singur scria: „Eminescu a murit cu zile”, iar sora Poetului, 
la 22 iunie 1889, scria mamei sale: „Scumpă mamă! Nu sunt în stare a vă descrie nici 
ce am privit cu ochii mei, nici ce am întâmpinat, de nu am fost în stare a vă scrie nimic. 
Atâta vă spun şi vă rog să spuneţi la toţi că nenorocitul meu frate a murit în cea din 
urmă mizerie şi moartea i-a fost cauzată prin spargerea capului ce i-a făcut-o un 
nebun, anume Petrea Poenariu. Să ferească D-zeu şi pe cei mai răi oameni din lume să 

fie instalaţi la D-ru Şuţu că fiecare va avea sfârşitul iubitului meu frate. Moartea lui 
Mihai şi ologirea mea provine numai din sărăcie!”  
● Scrierile literare eminesciene, publicate până la 28 iunie 1883, în 
original şi în publicaţiile editate în principalele limbi europene (cele mai 
reprezentative fiind traduse şi comentate mai întâi în Germania, apoi în Italia, 
Franţa, America, Rusia, ulterior în Austria, Elveţia, Ungaria, evident în 
România) nu puteau intra în colimatorul scrierilor inflamabile ale ziaristului şi 
omului politic. Odată publicate, acestenestimate literare nu mai puteau fi 
sechestrate, deoarece îşi luaseră zborul indescriptibil în lumea mirifică a 
marii literaturi, care aparţinea universului spiritual etern al umanităţii, 
devenind astfel o proprietate privată naţională, europeană şi universală.  
După un secol, de la săvârşirea acelui eveniment din viaţa lui Eminescu, au 
început să apară în România sute de articole şi cărţi, tipărite şi online, despre 
misterul părăsirii vieţii civice şi fizice a celui mai mare poet şi ziarist român al 
momentului, provocată de apariţia neaşteptată a unei boli subite şi a morţii tragice 
premature, al  cărui adevăr acum se dovedeşte a fi fost tăinuit. 
În noaptea în care Eminescu a părăsit viaţa pământeană, în loc de lumânare 
doar întunericul şi ignoranţa l-au însoţit în marea trecere spre tărâmurile 
nemuririi.  
S-A STINS O CLIPĂ, CA SĂ LUMINEZE O VEŞNICIE. 
Obiectul lucrării de faţă este receptarea operei eminesciene şi ecourile ei în 
publicaţiile editate în alte limbi, sub formă tipărită şi online. Avem în vedere 
identificarea şi consemnarea datelor pe care le vehiculează aceste publicaţii 
despre traducerea şi ecoul operei, precum şi despre acele aspecte ale biografiei, 
care constituie un suport biografic al operei şi pot influenţa imaginea lui în lume 
sau chiar pot determina evoluţia procesului de cunoaştere, recunoaştere şi 
consacrare universală a lui Mihai Eminescu. Deoarece procesul receptării inter-
literare comportă un grad mare de subiectivitate, în aprecierea datelor obiective, 
tocmai de aceea ne vedem obligaţi să menţionăm măcar câteva dintre ecourile 
„cazului” Eminescu în publicaţiile din alte ţări.  
Internetul, cu precădere publicaţiile online (periodice, unele enciclopedii 
naţionale şi internaţionale ş. a.) publică articole sau enunţuri despre adevărul care 
circulă pe canalele online, privind viaţa şi opera lui Eminescu – adevăr anterior 

neştiut sau tăinuit – acum, sub formă de „ştiri” înconjură lumea, de genul: 
„Eminescu – geniu ziaristic omorât la comandă”, „Asasinarea omului politic 
Eminescu”, „Omorârea lentă cu mercur a ziaristului Eminescu”, dar şi despre 
„potenţialul suprauman al iniţiatului Eminescu” etc. Între sursele cu cea mai largă 
audienţă, enciclopedia online, „Wikipedia” oferă alternative, în atenţia cititorilor săi 
despre Eminescu. În capitolul, „Eminescu jurnalistul politic”, îl citează chiar pe poet: 
„Misiunea oamenilor ce vor din adâncul lor binele ţării e creşterea morală a 
generaţiunii tinere şi a generaţiunii ce va veni...(la care) sufletul meu ţine ca la el 
însuşi”. Pentru aceasta, „toate dispoziţiile câte ating viaţa juridică şi economică a 
naţiei trebuie să rezulte înainte de toate din suprema lege a conservării naţionalităţii 
şi a ţării, cu orice mijloc şi pe orice cale”. Acest adevăr, în vremea sa, a devenit însă 
un motiv de luptă politică între reprezentanţii partidelor politice din România şi ai 
înre ziarele patronate de aceștia. 
În legătură cu efectele ideilor, convingerilor şi acţiunilor ziaristului Eminescu 
reproducem un citat semnificativ dintr-o singură sursă  academică, italiană, 
Congresul Internaţional de „Psiholingvistică aplicată” (Milano, 2012), care, în 
contextul agresivităţii în lumea contemporană a fenomenului – politic, subiectiv – 
de manipulare socială, prezintă rezultatele unor investigaţii ştiinţifice, comunicate 
la tema „Efecte pozitive şi perspective etice”: în comparaţie cu „afacerea Dreiffus” 
(întregul adevăr descoperit odată cu publicarea dosarului, în 2013), cazul „celui mai 
mare poet român”, Mihai Eminescu a fost evocat ca exemplu caracteristic: 
„Eminescu a atras una dintre cele mai complexe manevre de dezinformare şi 
intoxicare specifice domeniului serviciilor speciale. Ca mulţi alţi ziarişti, Eminescu a 
intrat în malaxorul aparatului represiv al poliţiei politice şi a devenit o problemă şi o 
afacere de Stat. Posteritatea sa a fost deformată şi manevrată de toate regimurile 
politice care s-au succedat în România. Restabilirea adevărului despre Eminescu 
este o datorie de onoare”. 
• 2015. Unul dintre autorii cărţilor recente, despre misterul bolii şi 
morţii lui Eminescu, Th. Codreanu anunţa la Congresul Internaţional al 
Eminescologilor din 3-4 septembrie, 2014: însăşi Academia Română a 
constituit un grup de specialişti, care analizează deja această problemă atât 
de disputată – inclusiv în cadrul dezbaterilor congresului – iar rezultatul 
concludent va fi comunicat curând. Adevărat, răspunsul aşteptat a fost oferit 
la 15 ianuarie 2015, în Ziua de Naştere a lui Mihai Eminescu şi Ziua 
Culturii Naţionale. Atunci, în Aula Academiei Române, fostul preşedinte al 

Academiei Române, în calitate de coordonator al acţiunii, Acad. Eugen 
Simion anunţa că imediat după festivităţile în curs va fi lansat volumul, 
„Maladia lui Eminescu şi maladiile imaginare ale eminescologilor”. Cartea 
lansată cu acest prilej, reprezentând punctul de vedere al celui mai înalt for 
ştiinţific naţional, îşi propunea să elucideze, după mai bine de un secol, 
controversata problemă a bolii şi morţii premature a lui Mihai Eminescu. 
Grupul de 12 specialişti a fost selectat pe specialităţile direct legate de două 
aspecte specifice: 
1. „Strict medicale” (deci, eliminând cauzele): patografie (relaţia 
biografie-operă), toxicologie (intoxicaţie-deces), psihiatrie (psihoză maniaco 
depresivă, – maladie psihotică, tratabilă azi), cardiologie ş.a., rediscutarea 
diagnosticului (lues, – afecţiune psihică, adică nebunie şi sifilis), efecte 
secundare (erupţii cutanate, de asemenea sinestezie, – supoziţie adăugată 
ulterior ca diagnoză ş.a.), alte afecţiuni (inexistente) şi consecinţele nefaste 
ale tratamentului. Pe fondul afecţiunii de tip bipolar – unanim acceptată de 
medici – care nu a fost corect diagnosticată, Eminescu a primit principalul 
diagnostic, eronat, de sifilis, determinând tratamentul, standard în acea 
vreme, – inhalaţii, frecţii, injecţii cu mercur. Din păcate, administrarea de 
lungă durată şi în mod repetat a mercurului, agravând starea de sănătate, a 
contribuit la sfârşitul dramatic prematur. Aspectele abordate mai sus de opt 
renumiţi medici români, sub coordonarea Preşedintelui Academiei de Ştiinţe 
medicale din România, Irinel Popescu, acesta le-a rezumat în „Cuvântul 
înainte” (prezentat mai sus), apreciat de autor ca „o sinteză utilă care însă, 
la rândul ei poate fi completată ulterior, mai ales dacă vor fi descoperite 
date noi”. La aceasta se mai pot aminti concluzia investigaţiilor: „Elita 
corpului medical din România” – la îndemnul reprezentantului Academiei 
Române, Acad. Eugen Simion – plecând de la o serie de premize, îşi 
propune să abordeze problema din punct de vedere „strict medical”: atunci 
nu se cunoştea agentul etiologic al sifilisului – „Treponema pallidum” fiind 
descoperit abia în 1905 – iar în perioada 1883-1889, mai ales în faza finală, 
„fumigaţiile şi împachetările cu mercur şi tratamentul cu mercur în formă 
injectabilă, în 1889, putea să aibă efecte toxice majore, cauza directă a 
morţii prin efectul toxic la nivel cardiac”. În final: DIAGNOSTICUL 
(PMD-psihoză maniaco depresivă, sifilis, alcoolism, afecţiuni 
congenitale) şi TRATAMENTELE (în principal administrarea injecţiilor 
cu mercur) „SUNT GREŞITE”: „Pentru cei care s-au aplecat asupra 

bolilor şi morţii lui Eminescu a fost uşor de observat că au existat 
INTERPRETĂRI ERONATE şi că s-au făcut greşeli atât în privinţa 
diagnosticului cât şi a tratamentului”. 
2. „Multidisciplinare”(deci, cu accent pe cauze): „Contextul istorico-
politico-social în care a trăit poetul, mai ales că debutul bolii, din iunie 
1883, ar fi putut fi declanşat de munca excesivă ca redactor la Timpul, dar şi 
de factori externi de stres,…evenimente la care Eminescu a participat intens: 
tensionarea fără precedent a relaţiilor dintre Regatul României şi Imperiul 
austro-ungar, cu ruperea temporară a relaţiilor diplomatice şi cu dizolvarea 
Societăţii Carpaţi (din care Eminescu făcea parte) şi care susţinea prin toate 
mijloacele cauza românilor ardeleni”. Această ipoteză este dezvoltată de un 
prestigios „colectiv de istorici”, o echipă multidisciplinară, coordonată de 
Rectorul Universităţii „Babeş-Bolyai” din Cluj-Napoca, Acad. Ioan-Aurel 
Pop, într-un amplu grupaj de 30 de pagini cu peste 140 de trimiteri la cărţi 
româneşti, semnate de personalităţi avizate, în capitolele despre: Repere 
biografice, Contextul personal…al anului 1883-premize ale bolii, Contextul 
socio-politic al anului 1883 – şi ultimul, de îndreptăţită îndoială ştiinţifică – 
Bolnav sau îmbolnăvit?). 
Din considerente de spaţiu şi pentru evitarea unor posibile polemici 
neproductive, în continuare nu vom repeta datele deja enunţate, atât în 
concluziile prezentate în „Cuvânt înainte”, extrase din concluziile 
cercetărilor colectivului de „istorici”, cât şi în cele expuse de noi în paginile 
anterioare, ca rezultat al propriilor investigaţii mai vechi (mai ales că nu le 
infirmă, ci sunt în deplină concordanţă, deci le confirmă). Totuşi, câteva 
date, care răspund la întrebările-problemă, formulate în publicaţiile editate 
în alte ţări, în care Eminescu este tradus şi comentat – cele vizând esenţialul, 
întărind şi nuanţând adevărul istoric, mai bine decât o facem noi – le vom 
reproduce sumar, cu valoare de eşantion reprezentativ. Aşadar, în continuare 
vom rezuma, în principal, datele noi (faţă de cele vechi, „oficiale”), 
edificatoare şi de interes public – aidoma celor „strict medicale” – 
aşteptate mai bine de un veac de toţi cei implicaţi în dezbaterile publice 
actuale (nu de pe poziţia detractorilor, ci cu buna credinţă a 
cercetătorilor avizaţi, majoritatea eminescologi), reflectate în multe sute de 
articole și cărţi, tipărite şi online, în România şi în alte cel puţin 100 de 
ţări de pe toate continentele.  
Colectivul de istorici – coordonat de Acad Ioan-Aurel Pop – abordează 

această latură controversată  „a omului Eminescu, a vieţii sale, determinaţi 
de spiritul sintagmei omul sub vremi, nu vremile sub om, din dorinţa de 
a-l descoperi pe Eminescu în ultimii săi ani de viaţă. Mai precis, perioada 
cuprinsă între debutul bolii sale şi controversa din jurul ei, care se întâmplă 
în 1883 şi moartea sa, survenită în 1889, descoperindu-l pe poet în mediul 
istorico-politico-social al epocii”, „pe fondul unei munci excesive, epuizante 
ca redactor, dar şi pe fondul unor evenimente la care Eminescu a participat 
intens”, cu efecte nefaste. Se au în vedere raporturile dintre România şi 
Austro-Ungaria, soldate cu „ruperea temporară a relaţiilor diplomatice şi cu 
dizolvarea societăţii «Carpaţi» şi care susţinea, prin toate mijloacele, cauza 
românilor ardeleni”. Aşadar, „Atitudinea sa, mereu critică, l-a transformat 
pe Eminescu într-un gazetar incomod”, „făcând din Timpul o tribună de la 
care îşi exprima propriile sale convingeri”, bazate pe cunoştinţele unui 
enciclopedist, iar „stilul cursiv, incisiv, analitic, dar şi critic l-a impus ca 
spiritus rector al periodicului”. „Prin editorialele sale s-a impus ca cel mai 
important susţinător al românilor din Ardeal şi Bucovina,…interes 
manifestat de timpuriu încă din anii petrecuţi la Viena”, când „atrăgea 
atenţia autorităţilor imperiale duale asupra unei iminente răscoale militare, 
în condiţiile în care – conform poetului – „astăzi prin voluntari armata 
cugetă, pre când ieri era numai o masă”.  
De când „în fruntea ziarului revenise Maiorescu, (acesta) promova o 
apropiere a României de Austro-Ungaria…Eminescu reacţionează virulent în 
paginile Timpului la cele expuse de Maiorescu, acuzându-l că ignoră voit 
situaţia românilor din teritoriile monarhiei dunărene”. Prin urmare, „se 
desolidarizează (şi se) delimitează de Maiorescu” atunci când susţine 
aceleaşi convingeri „într-un articol, publicat în Deutsche Revue, tradus şi 
republicat în ziarul Timpul. Urmare, „Eminescu e degradat din red. şef” şi 
„ziarul se dezicea de el (de Eminescu) în mod public”. Fără vreo legătură cu 
această situaţie conjuncturală, ziaristul Eminescu „respingea încă o dată 
orice asociere cu statul austro-ungar, atâta timp cât acesta nega drepturile şi 
libertăţile românilor…Ultimul articol… despre vasalitatea economică şi 
politică a României a fost publicat la 3 martie 1883, aşadar cu câteva luni 
înainte de a fi internat”, iar „în iunie 1883 într-un editorial…(Eminescu) 
denunţă consecinţele nefaste ale pactului dualist pentru populaţia de etnie 

română din provinciile încorporate în Imperiul austro-ungar” (maghiarizarea, 
n.n.). Din articole ca cele menţionate reiese o atitudine strict profesională 
între ziaristul Eminescu şi Maiorescu. În ce priveşte poetul Eminescu, acesta 
se declară îndatorat mentorului său. În articolele şi cărţile româneşti din 
ultimele decenii această relaţie este nuanţată: nimeni nu neagă meritul lui 
Maiorescu în descoperirea, evaluarea creaţiei sale literare ca cea mai mare 
valoare naţională. În privinţa atitudinii lui Maiorescu faţă de ziaristul şi omul 
politic Eminescu, unii autori îşi exprimă rezerva, aşa cum şi Maiorescu îşi 
exprima rezerva, neştiută public, faţă de Eminescu. Dovadă dialogul lui 
Maiorescu cu Mite Kremnitz, cumnata acestuia şi traducătoarea 
Luceafărului, care mărturisea: lui Maiorescu „Nu-i plăcea deloc că găsea pe 
Eminescu la noi şi că el se simţea aici ca la el acasă. Vorbi cu mine în această 
privinţă, în mai multe rânduri; începuse să-şi râdă de Eminescu în faţa mea şi 
mă întreba dacă nu oarecum uitasem să-l fac să simtă distanţa socială care 
ne separă”. 
Pentru a întări obiectivitatea concluziilor de ultimă oră ale medicilor şi 
istoricilor, menţionate mai sus, Acad. Ioan-Aurel Pop selectează dintre 
sursele citate anume cartea dr. Ion Nica (1972), o cercetare complexă, pe 
care o prezintă pe larg, din care reţinem concluziile: „Doctorul Nica 
stabileşte în lucrarea sa că, în mod incontestabil, poetul nu a suferit de 
sifilis. Până la urmă acesta a fost un diagnostic greşit atribuit maladiei de 
care a suferit Eminescu, fapt care, din păcate, a atras după sine şi un 
tratament inadecvat, ce a determinat agravarea stării sale de sănătate. 
Germenii bolii declanşate în 1883 ar trebui căutaţi în munca asiduă în 
redacţia ziarului Timpul, în dezamăgirea societăţii în care a trăit sau în 
condiţia materială destul de mizeră de care a avut parte. Toate acestea au 
determinat izbucnirea «bolii», la care s-au adăugat şi infecţiile (ca efect 
colateral)…şi care la urmă s-au transformat într-o endocardită care, practic, 
i-a provocat moartea”. 
Preluând concluziile colectivului de medici şi istorici, iniţiatorul şi prefaţatorul 
cărţii, „Maladia lui Eminescu şi maladiile imaginare ale eminescologilor”, Acad. 
Eugen Simion încheie: „Eminescu n-a avut, aşadar, nici infecţie luetică, nici 
schizofrenie, ci afecţiune psihică, declanşată de un enorm stres…S-a înşelat 
biograful (G. Călinescu) cel mai bun al poetului, pornind de la diagnosticul dat de 

medicii din epocă. Eroare scuzabilă”. Adevărat, eroarea ar putea fi ”scuzabilă” 
numai dacă această „eroare” istorică va fi explicată şi îndreptată în viitorul cel mai 
apropiat de către eminescologi, chiar şi de redactorii şi bibliografii viitoarelor ediţii 
ale biografiei „Viaţa lui Mihai Eminescu” de George Călinescu. Aceeaşi obligaţie 
morală de explicare şi îndreptare a  „erorii” o au şi autorii lucrărilor biografice şi 
bibliografice, apărute sau care vor apare, de asemenea publicaţiile româneşti şi cele 
editate în alte limbi, mai ales cele cu caracter enciclopedic de consacrare, tipărite şi 
online. Prima, reprezentativă, vizată, cu audienţa cea mai largă (264 de limbi, dintre 
care în 47 fiind prezentat Eminescu), este publicaţia online „Wikipedia”, anual 
actualizată. Aici s-ar putea opera mai întâi pe textul – mai întâi și acesta corectat – 
publicat în limba română, cel mai extins (peste 20 de pagini) şi complex, după care 
posibil să se poată orienta şi autorii articolelor scrise în celelalte 46 de limbi, în care 
este prezentat Eminescu. La rândul lor, potrivit unor programe nou apărute de 
traducerea automată-literală, toate acestea pot fi traduse, în peste 90 de limbi. 
Rămâne însă inexplicabile erorile din textul „actualizat”: cel din 16 iunie, ultimul din 
2 iulie 2015, care este dominat încă de viziunea autohtonistă, „dilemistă” sau 
mistificată, chiar după ultimele dezbateri pe tema bolii şi morţii lui Eminescu. În 
acesta continuă să domine teoretizările, şi acestea ipotetice, într-un conglomerat al 
detaliilor nesemnificative. Prezentarea lui Eminescu în limbile de largă circulaţie 
este mai obiectivă. Eminentul eminescolog, Th.Codreanu, referindu-se la 
mentalitatea care de peste un secol a întreţinut falsa legendă a bolii şi morţii lui 
Eminescu, expresie a rezistenţei faţă de adevărul istoric, abia întrezăreşte posibila 
schimbare: „Azi, există un curent tot mai puternic în favoarea revizuirii imaginii 
biografiei eminesciene dintre 1883 – 1889, imagine care, cu siguranţă, în pofida 
protestelor şi rezistenţelor, se va impune, în cele din urmă, şi în universităţi sau în 
manualele şcolare…Pentru a se ajunge la adevăr, a fost nevoie, însă, de un veritabil 
«cutremur» în eminescologie, aflat acum în plină derulare. Rezultatele finale se vor 
desluşi când lava vulcanului în fierbere va începe să se răcească şi-şi va contura noile 
forme de relief”. 
Evenimentul editorial academic din 2015, de mulţi aşteptat şi îndreptăţit să 
apară, priveşte – cu anumite rezerve din partea multor eminescologi – adevărul 
despre aspecte ale vieţii lui Mihai Eminescu, înţelese ca suport biografic al operei 
sale de valoare şi rezonanţă universală, cu consecinţe asupra imaginii şi 
destinului său postum.  

Adevărul despre Eminescu a fost de altfel asumat, încă în urmă cu 125 de ani, 
de către congenialul său, Ion Luca Caragiale: „Lucrarea ce un mare artist ca 
Eminescu o lasă este, cu toate calităţile şi defectele ei, ceva sfânt, fiindcă în ea 
se-ntrupează pipăit şi pentru o viaţă mai durabilă chiar a neamului său întreg, 
gândire şi simţire de veacuri ale acestuia, şi de aceea, fără teamă şi exagerare, 
s-a putut zice că aşa lucrare e a patrimoniului omenirii întregi, nu numai a unui 
neam”.  
De pe masivul de date, oferite posterităţii de autorii unui număr de peste 
1000 de lucrări publicate, româneşti şi străine, identificate de noi, care au 
promovat în ultimii 135 de ani ideea de universalitate a lui Mihai Eminescu, prin 
destinul istoriografic aceştia devenind un personaj istorico-literar „uriaş”, noi 
sprijinindu-ne pe umerii acestui uriaş vom reuşit să vedem mai departe, un 
Eminescu universal, a cărui operă în ultimul timp cunoaşte o circulaţie pe toate 
meridianele lumii, fiind tradus şi comentat în cel puţin 80 de limbi din peste 250 
de ţări, majoritatea membre ONU şi UNESCO. 
Acest adevăr nu putea rămâne însă un simplu enunţ despre existenţa unui 
„depozit” de date. Se impunea „demonstrarea” acestui adevăr prin încercări de 
evaluarea cu metode şi instrumente moderne a întregului ansamblu de date. În 
principal, prin aplicarea unei grile a criteriilor universalităţii şi a unor metode 
cantitative-matematice de estimare a calităţii prin aproximare, „mai aproape” sau 
„mai departe” de originalul românesc, a calităţii versiunilor în alte limbi, 
prefigurând o eminescientică, sub genericul „Eminesciana antologată. 
 Lucrarea de faţă reprezintă prima parte a unei viitoare sinteze cuprinzătoare, 
adresată cititorului român, dar şi străin, deopotrivă traducătorilor şi cercetătorilor, 
care să susţină documentar unul dintre criteriile universalităţii lui Eminescu, 
anume „Circuitul universal”, care le validează social şi metodologic pe celelalte 
trei, – 1. Măiestria literar-artistică, comparabilă şi compatibilă cu cea a clasicilor 
consacraţi; 2. Reflectarea, la acelaşi nivel de măiestrie, a vieţii epocii în care a 
trăit poetul; 3. Influenţa exercitată în epoca sa şi ulterior, prin generarea de 
direcţii, şcoli, curente, perenitatea limbajului poetic, în general potenţialul de 
limbă literară în care şi-a scris opera, etalon pentru limba şi literatura naţională.  
O primă fază de verificare a ipotezei veridicităţii criteriului universalităţii, 
probată prin publicarea unei mostre reprezentative, privind receptarea lui Eminescu 
în alte limbi şi ţări, a fost evaluată încă în 1993 de către o notorietate în epocă, Edgar 

Papu, eminescologul cel mai îndreptăţit să se pronunţe asupra ei, deoarece îşi 
publicase principalele lucrări axate pe universalitatea  lui Eminescu, în baza unei schiţe 
a cerinţelor universalităţii. 
La întrebarea noastră, dintr-un „Interviu”: -„Ce semnificaţie acordaţi acestor 
date?” (date aflate în manuscrisul lucrării, pregătite atunci pentru tipar, „Eminescu 
în 65 de limbi din 93 de ţări”, rezumată într-un serial al revistei „Flacăra” din 
Bucureşti, iulie-septembrie 1989), eminentul eminescolog Edgar Papu răspundea: – 
„Aceste date mă conving despre ceea ce văd dincolo de aceste date, un Eminescu 
universal. Eminescu este unul din cei mai mari poeţi ai lumii, pe acelaşi plan cu 
Dante, Shakespeare, Goethe, cu singura deosebire că aceştia şi-au scris marile 
capodopere în limbi de largă circulaţie şi la o vârstă ceva mai înaintată, atunci când 
împliniseră 50 de ani. Eminescu a fost singurul care s-a manifestat integral, ceea ce 
este şi cine este, la o vârstă cu mult mai tânără…Necunoaştere, deci neînţelegere. 
Adevărat, există un izbitor decalaj între valoarea universală a poetului şi 
corespunzătoarea sa circulaţie universală care mai lasă de dorit. Pentru 
cunoaşterea circuitului universal al operei sale se cere însă ca, în ţara din care face 
parte poetul, înalta valoare a creaţiei lui Eminescu şi consacrarea ei universală să 
fie cercetate în plan comparativ şi să se bucure deopotrivă de o apreciere de acelaşi 
nivel cu difuzarea sa universală”.  
La cerinţa eminescologului Edgar Papu ca ”în ţara din care face parte poetul, 
înalta valoare a creaţiei eminesciene şi consacrarea ei universală  să fie cercetate în 
plan comparativ”, încearcă să răspundă lucrarea de faţă, ediţia a III-a, din 2015, 
despre „Eminescu în circuitul universal. Traducerea şi ecoul operei în publicaţii 
tipărite şi online în 80 de limbi”, iar prin programe cu traducere automată în 56 de 
noi limbi, totalul 136 de limbi din peste 250 de ţări.  
Acad. Eugen Simion, în „Recomandare” pentru tipar a aceleiaşi lucrări 
manuscrise, aprecia tot în 1993, ceea ce pare valabil şi în 2015: „Asemenea 
aventuri apar rar şi ajung şi mai rar până la capăt” – autorul – „a făcut o muncă 
uriaşă (şi neobişnuită la noi la români): a înregistrat toate comentariile, referinţele 
şi traducerile din / despre Eminescu în alte literaturi. Este o lucrare…mai mult 
decât utilă şi, dacă va apărea într-o zi, va reprezenta – nu am îndoială – un fapt 
cultural notabil”. După 3 decenii, răspunsul nostru eminescologului încă în viaţă a 
fost rostit public: „Această lucrare, cu date aduse la zi, apare acum (ed. I, 2014), şi 
va fi lansată la acest Congres Mondial al Eminescologilor, – îi mulţumesc Acad. 
Eugen Simion, aici de faţă, pentru încurajare”.  

Adevărat, îndreptăţită încurajare pentru finalizarea în viitor a cărţi de faţă 
într-o sinteză esenţializată ca bilanţ cu valoare documentară şi metodologică, 
reprezentând însă doar un prim pas semnificativ în parcursul istoric de 
confirmare a dimensiunii universale a moştenirii culturale eminesciene, evaluată 
din ce în ce mai adesea în istoriografie ca fiind comparabilă şi compatibilă cu cea a  
congenialilor Dante  (1265-1321), Shakespeare (1554-1616) şi Goethe (1749-
1832). De remarcat perioada de mai multe secole care a lucrat în favoarea 
acestora, opera lor  circulând acum în peste 150 de limbi, în vreme ce la Eminescu 
(1850-1889), doar în ultimul secol opera sa a fost tradusă şi comentată în 
publicaţii editate în 80 de limbi (cu posibilitatea de a fi tradusă prin programe de 
traducere automată deocamdată în cel puţin 136 de limbi), numărul ţărilor însă, 
peste 250, în care operele acestor patru ”Poeţi Naţionali” sunt traduse şi 
comentate, este în prezent aproape egal. Consistenţa asimilării operei 
eminesciene în literaturile naţionale rămâne o prerogativă a evoluţiei viitoare, în 
condiţiile în care procesul de cunoaştere, recunoaştere, consacrare şi asimilare a 
valorilor naţionale de dimensiune universală, reprezintă un proces legic de re-
evaluare continuă.   
De acum Supremul judecător, Timpul, va putea lucra în favoarea lui Eminescu, 
nu însă fără implicarea activă, în continuare, a eminescologilor de pretutindeni, fie 
ei exegeţi, traducători, editori şi cititorii din ce în ce mai mult interesaţi – 
îndeosebi pe canalele online - de scrierile eminesciene, mereu actuale. Acest 
”Cititor Model colectiv, aflat pe toate medridianele lunii” (Umberto Eco), retrăind 
spiritul eminescian multiplică implicit spiritul fiinţial al poporului român, prin 
aceasta imprimând noi valenţe momentului românesc ca parte a patrimoniului 
culturii universale.  
Dumitru Copilu-Copillin 
Bucureşti-Bezdead, 26 octombtie 2015 

I. EMINESCU UNIVERSAL 
Preliminarii 
 
S-a observat că cel puţin un secol pare măsura ideală pentru cântărirea valorii 
unei creaţii spirituale. A trecut peste un secol de la primele manifestări ale 
cunoaşterii şi recunoaşterii valorii naţionale de dimensiune universală a poeziei 
eminesciene. 
Mihai Eminescu a lăsat posterităţii ca moştenire contribuţii de excepţie, în 
mai multe domenii, aidoma unui creator de tip renascentist: literatură originală 
(poezie, proză, teatru), traduceri (poezie, proză, filozofie, limbă, artă dramatică), 
publicistică politică şi literară, producţii folclorice, dar şi ştiinţe (filozofie, istorie, 
sociologie, economie, educaţie, lingvistică, chiar şi fizică, astronomie, biologie, 
matematică ş.a.).  
Acest adevăr apreciem că este sintetizat mai cuprinzător într-un document 
programatic – expresie a percepţiei publice actuale – pubicat în 15 iunie 2015, cu 
prilejul „Celebrării Poetului Naţional, Mihai Eminescu – Membru Post-Mortem al 
Academiei Române”, sub genericul „SPIRITUL EUROPEAN AL POETULUI NAŢIONAL 
MIHAI EMINESCU VOIEVODUL LIMBII ROMÂNE” şi călăuziţi de Moto, - „Eminescu e 
sinteza sufletului românesc din vremea netulbure. Sinteza ştiinţei, cugetării, 
simţirii şi instinctului acastui neam” (Mircea Eliade): „Poetul naţional Mihai 
Eminescu, personalitate europeană a vremii, a elaborat o operă excepţională – 
unicat: literară, filosofică, filologică, ştiinţifică, istorică, astronomică, de conducere şi 
administraţie publică, politică, economică, civică, socială, de ştiinţele naturii, cum ar 
fi chimia, anatomia şi fiziologia, fizica, matematica etc. Această operă de 
actualitate merită să fie cuprinsă în mai mare măsură în programele şcolare, în 
viaţa societăţii, în diferitele domenii, abordare valabilă în prezent şi în viitor, pentru 
dezvoltarea limbii române, care se sărbătoreşte anual la 31 August, a Culturii 
Naţionale, sărbătorită anual la 15 Ianuarie, pentru integrarea în UE, pentru o 
colaborare mai eficientă, în cadrul celor 28 de naţiuni ale UE, ale celor 192 de 

naţiuni ale ONU, ale tuturor naţiunilor lumii” (.Liga Culturală pentru Unitatea 
Românilor, în asociaţie cu alte organizaţi civice, filiala Cluj).  
Încă în ultimul deceniu de viaţă activă a poetului, considerat cel mai prolific, 
opera sa literară a trezit şi interesul străinătăţii. Primele traduceri din poeziile 
sale şi ecouri despre ele apar în publicaţiile editate în alte limbi decât româna, din 
câteva ţări europene, primul centru de iradiere al mesajului eminescian fiind 
Germania, urmată de Franţa, Italia, Elveţia, Austria, Rusia, Ungaria, evident 
România. De atunci şi până în zilele noastre aproape întreaga operă, cu precădere 
cea poetică, a fost tradusă şi comentată în cel puţin 80 de limbi  
Eminescu şi-a scris opera într-o limbă literară, în care românii de 
pretutindeni vorbim, citim şi scriem româneşte. Despre contribuţia lui Eminescu 
– creatorul/fondatorul unei limbi literare române moderne etalon, care a 
devenit limba naţională a poporului român – s-a scris mai puţin, în vremea sa ca şi 
mai târziu, deşi românii de pretutindeni, datorită acestei limbi, tacit, fiecare după 
puterile proprii şi felul de a fi, vorbim, citim, scriem şi, în măsura în care i-am 
înţeles mesajul, simţim şi cugetăm româneşte, adică în consens cu trăirile şi 
aspiraţiile neamului românesc. În acest înţeles, în contextul dezbaterilor actuale 
privind adevărul despre starea de sănătate a lui Eminescu, ce i-ar fi afectat atunci 
şi limba în care scria, în general calitatea creaţiei literare şi jurnalistice, – autorul 
suportului documentar cel mai consistent asupra acestei teme, universitarul 
eminescolog şi filozof Constantin Barbu,  într-un recent interviu postat şi pe 
internet, contraargumenta: „Limba română, aşa cum a creat-o Eminescu (şi pe 
care o vorbim astăzi), este cea mai mare minune care a avut loc în istoria 
poporului român”. 
O contribuţie importantă la cunoaşterea valorii poeziei eminesciene, în 
mediul literar european, l-au avut publicaţiile editate în alte limbi decât româna, 
prin aceea că întâia oară au relevat valenţele literar-artistice ale limbii în care şi-
a scris Eminescu opera poetică, valenţe înţelese ca resurse cu un potenţial 
lingvistic în stare să satisfacă exigenţele cele mai înalte şi dificile ale creaţiei şi 
creativităţii literare. Sub această aură le-au făcut cunoscute întregii lumi, 
contribuind decisiv la formarea unei opinii credibile privind contribuţia poetului la 
formarea literaturii române moderne, printr-o muncă de pionierat. 
Interesul general manifestat, în principal pentru poezia lui Eminescu, tradusă 
şi apreciată în mediul literar european, a fost consemnat mai întâi în reviste şi 

apoi preluat de cele mai prestigioase publicaţii enciclopedice ale vremii, care 
atunci îşi asumaseră misiunea de a sintetiza ceea ce s-a scris, în vederea 
consacrării marilor valori naţionale nou apărute, comparabile şi compatibile cu 
cele ale clasicilor literaturii universale.  
Între publicaţiile care l-au promovat pe Eminescu, în această postură, vom 
remarca mai întâi – după cele germane – pe cele din Italia („Rivista 
internaţionale”, 1881 şi „Dicţionaire International des écrivains du jour”, 1888), 
Rusia („Sankt Persburger Zeitung”, 1881, „Istoria zarubejnoi literaturî”, 1881 şi 
„Jurnal Ministerstva Narodnovo Obrazovania”, 1884), Franţa („Revue Universelle 
Internaţionale”, 1884), Elveţia (o teză de doctorat care aprecia şi „contribuţia lui 
Eminescu la dezvoltarea limbii literare”, 1888), Ungaria („Revue d'Orient”, 1889), 
Austria („Neue Free Presse”, 1889, care publica o primă încercare de sinteză, 
recunoscând în Eminescu pe „cel mai însemnat poet al României – care – a 
probat prin poeziile sale că limba română are resursele necesare de a satisface 
exigenţele cele mai înalte şi mai dificile ale creaţiei literare”). Conform celor 
scrise, în 1882, de revista germană „Literarische Beilage der Montags Revue", 
supliment literar la „Montags Revue", constata că Eminescu a atins „înălţimea 
celor mai frumoase produceri ale acestui gen literar la celelalte popoare”.  
Ideea este dezvoltată de prestigiosul Dicţionar „Brockhaus-Efron”, editat de 
un german şi un rus, la St. Petersburg, în 1889 (unele idei sunt preluate şi din 
variantele anterioare ale dicţionarelor germane „Brockhaus” din 1880 şi 1887). 
Preluând date din acel deceniu, vehiculate în mediul literar european, inclusiv în 
cel academic universitar, această enciclopedie, de ţinută şi audienţă 
internaţională, distingea în românul Eminescu un „scriitor european în 
deplinătatea cuvântului”, un „poet adevărat”, poezia căruia reprezenta un „act 
de înaltă măiestrie poetică”, cu precizarea că încă în preajma anilor 1880, „la 
începutul unei perioade de profundă schimbare a caracterului literaturii 
române, a fost unanim recunoscut ca mare poet al contemporaneităţii”. Ideea a 
fost promovată şi de alte surse enciclopedice şi academice, care atrăgeau atenţia 
asupra „operelor de mare frumuseţe” ale poetului român, prin calităţile sale 
înălţându-se în ochii contemporanilor ca „om de mare cultură” şi cu o „operă 
foarte variată”, apreciată – citând dintr-un curs din epocă, predat la Universitatea 
din St. Petersburg – drept „Cel mai măreţ monument literar din tot ce a fost scris 
în limba română”, care „aspiră la recunoaşterea valorii sale universale”. 
Asemenea judecăţi de valoare apărute în publicaţiile europene aveau să 

confirme existenţa unei creaţii poetice de excepţie într-o limbă literară, creată 
ca instrument de acţiune creatoare în procesul de formare a unei literaturi 
naţionale moderne, în condiţiile „începutului unei perioade de profundă 
schimbare a caracterului literaturii române”. Pentru a întări datele preluate din 
aceste publicaţii, în condiţiile existenţei unei istorii literare româneşti („Conspect 
asupra literaturii române şi literaţilor ei de la început şi până astăzi, în ordine 
cronologică”, de Vasile Gr. Popu, Bucureşti, 1875-1876, unul dintre cei dintâi 
istorici ai literaturii române, care prezenta valoarea reală a poeziei eminesciene, în 
viziunea lui Titu Maiorescu, o notorietate în domeniu), Vladimir. Zotov, autorul 
„Istoriei literaturii universale” (Sankt Petersburg-Moscova, 1881), a dorit să 
procure această carte şi să o citeze ca suport documentar românesc, dar la 
cererea sa i s-a răspuns oficial că această carte nu poate fi trimisă şi utilizată, 
deoarece era „interzisă” în România. Datorită acestui răspuns negativ, istoricul 
literar rus comentează: probabil lui Eminescu „încă nu i se poate recunoaşte 
dreptul la recunoaştere”. Profitând de unele relaţii personale, profesorul 
Universităţii din Moscova, Fiodor Korş, o notorietate mondială în studiul limbilor 
şi literaturilor antice, orientale, romanice şi slave, a învăţat limba română ca să-l 
poată citi în original şi a-l traduce pe Eminescu, iar odată cu publicarea traducerii 
poeziei „Oricâte stele”, mărturisea – în aceeaşi viziune cu cea a universitarului din 
St. Petersburg – „La Eminescu recunosc o perfecţiune deosebită în formă, o mare 
înălţime de cugetare… Multe din poeziile lui Eminescu ar fi fost fericiţi să le 
semneze un Musset, un Heine, un Baudelaire”. 
După moartea prematură şi tragică a lui Mihai Eminescu (1889), eveniment cu 
un larg ecou naţional şi internaţional, intuind în acest sens rolul operei 
eminesciene în evoluţia limbii şi literaturii române, B. P. Haşdeu aprecia „meritul 
covârşitor…de a fi voit să introducă şi de a a fi introdus, în poezia românească, 
adevărata cugetare, ca fond şi adevărata artă, ca formă, în locul acelei uşoare 
ciripiri de mai-nainte”. Dar cel mai îndreptăţit să exprime acest adevăr a fost 
personalitatea cu cea mai mare notorietate în epocă, Titu Maiorescu vizionarul 
mentor al poetului Eminescu: „Literatura poetică română va începe secolul al XX-
lea sub auspiciile geniului lui şi forma limbei naţionale, care şi-a găsit în poetul 
Eminescu cea mai frumoasă înfăptuire până astăzi, va fi punctul de plecare 
pentru toată dezvoltarea viitoare a veşmântului cugetării româneşti”. 
„L'epreuve de l'etranger”, o carte de referinţă, apărută după opt decenii, 
aprecia că – asemenea opinii sau – „O carte de opinii despre originalul şi 

traducerea lui în alte limbi, ne învaţă mai mult despre limba literară sau limbajul 
poetic, decât tratatele de lingvistică”. Adevărat, numai că Eminescu a dovedit cu 
mult timp înainte ceva în plus, anume că „originalul” – adică opera originală, 
evident fără să excludă şi traducerea acesteia în alte limbi – ne-ar putea învăţa 
mai mult despre limba literară vorbită de un popor. Mărturie este episodul de 
lucru din redacţia ziarului „Timpul”, din perioada în care Eminescu era redactor 
şef. Preocupaţi de limba în care s-a scris şi se mai scria atunci literatura română, 
într-un climat al incertitudinilor lingvistice de slavonizare, latinizare, franţuzire şi o 
practică de exprimare publică „primitivă” – în epocă mulţi numind-o „păsărească” 
– colegii de redacţie şi viitorii clasici ai literaturii române, poetul Eminescu, 
dramaturgul Caragiale, dar şi prozatorul Slavici au convenit să reglementeze ei 
scrierea în limba română, pe care să o explice într-un summum („tratat”) 
lingvistic, repartizându-şi chiar domeniile de lucru. După un timp însă Eminescu, 
renunţând la proiect, îi convingea pe colaboratorii săi că regulile scrierii într-o 
limbă sunt de competenţa unor instituţii academice de specialitate, ei urmând să-
şi asume misiunea de a crea opere, care să exprime resorturile intime ale 
trăirilor şi gândirii general umane din propria fiinţă, în care să se recunoască toţi 
semenii lor pământeni, evident într-o limbă literată pe care să o accepte, să o 
înţeleagă, să o vorbească, în care să să scrie  şi să citească românii din România şi 
din alte zone geografice  ale lumii locuite de români, indiferent de vârstă, categorii 
socio-profesionale, credinţă religioasă, preocupări. 
La o vârstă fragedă, părăsind gimnaziul german din Cernăuţi, Eminescu a 
colindat toate zonele geografice ale ţării – „cu carneţelul în mână” – dornic să 
cunoască graiurile tuturor comunităţilor româneşti, la fel procedând, în anii de 
studii la Viena şi Berlin, şi cu studenţii şi militarii proveniţi din toate provinciile 
româneşti; totodată Eminescu se evidenţiază şi ca un asiduu culegător de folclor, 
un bun cunoscător şi admirator al limbajului creaţiilor populare ca şi al vechilor 
scrieri istorice şi religioase româneşti, inclusiv ale înaintaşilor şi „epigonilor”, din 
ţară şi din alte ţări. Urmărindu-i evoluţia îndeaproape, ca partener şi învăţăcel (la 
primele începuturi accepta să-i corecteze scrierile), Slavici îl aprecia pe Eminescu, 
văzând în el un excelent cunoscător al tuturor resurselor ascunse ale limbii 
vorbite şi scrise de români. Explicaţia o desluşim în interesul şi vocaţia genialului 
poet, implicit în ce priveşte aspectul vorbit al limbii, al rostirii ca instrument de 
comunicare şi interrelaţii umane. Slavici recunoaşte: „Eu rostiam la început 
vorbele cum se obişnuieşte prin Podgoria de la Arad. Eminescu se enerva adeseori 
şi zicea că-i sfarăm timpanul pocind vorbele, dar nu se supăra şi nu-şi pierdea 

sărita ca mulţi dintre gramaticii de atunci. După părerea lui, cea mai dulce şi mai 
bogată în sunete era rostirea moldovenească. Ea însă nu poate să fie reprodusă 
prin literile pe care le avem. El stăruia dar pentru rostirea bucureşteană şi 
îndeosebi pentru cea din mahalaua Lucacilor, care e mai simplă şi poate să fie 
fixată cu destulă preciziune. Îi plăcea însă tot ce avea un caracter particular nu 
numai în rostire, ci şi în genere în felul de a vorbi şi trăgea cu urechia când 
cătanele adunate la Viena din deosebitele părţi ale împărăţiei (austro-ungare, 
n.n.) stăteau de vorbă între ele. Adeseori întreba apoi «Unde se zice aşa»?”. 
Prin vocaţia de geniu, „rostirea românească” a reflectat-o în scrierile sale, 
pe care le-a şlefuit continuu cu truda şi responsabilitatea făuritorului filigranului 
de aur, poetic, şi pe măsura exigenţelor eruditului om de cultură modern 
(dovadă laboratorul său de creaţie, tezaurul cu cele 16.000 de file manuscrise, 
recuperate în timp de Academia Română, abia recent publicate în 38 de volume). 
Ne-am putea întreba, totuşi, oare de ce, în consecinţă, nu am recunoaşte, nu 
cu reţinere sau trecând sub tăcere, ci cu autentică mândrie patriotică naţională, 
faptul că, în realitate, Eminescu poetul român cel mai reprezentativ ca valoare şi 
circulaţie universală, deci al nostru şi al tuturor, a fost mai de grabă un 
„autodidact”, în sensul că el nu a urmat, nici măcar o zi vreo instituţie şcolară în 
limba română, în care să înveţe limba şi literatura română la un nivel superior, dar 
cu mare simţ de răspundere le-a „învăţat” singur (unicul curs de română urmat a 
fost cel de la Liceul german din Cernăuţi). Trebuie precizat însă că limba română, 
dar şi germana, şi chirilica, de asemenea unele cărţi vechi româneşti şi opere ale 
clasicilor universali le cunoştea încă din familie, o familie de aleasă educaţie şi 
provenienţă socială, înzestrată şi cu o bogată bibliotecă. 
În condiţii vitrege de viaţă, a izbutit însă, în mod strălucit, să-şi scrie opera 
literară, politică-jurnalistică şi ştiinţifică, într-o limbă română literară modernă 
etalon, în care exprimându-se pe sine totodată a exprimat resorturile fiinţiale 
ale neamului românesc, prin aceasta, limba scrierilor lui fiind recunoscută tacit 
ca limbă naţională, înţeleasă, vorbită, scrisă, citită de românii de pretutindeni. 
Acest potenţial de exprimare, mai elaborat decât chiar al unora dintre limbile 
mai vechi sau de largă circulaţie, a fost constatat practic până şi de intermediari, 
adică de traducătorii şi comentatorii operei sale, deocamdată în cel puţin 80 de 
limbi, care se vorbesc în ţări de pe toate continentele. 

Se pare că trăim timpul în care întregul adevăr istoric, dovedit, în cel priveşte 
pe Eminescu – atât despre martiriul omului politic, cât şi despre făuritorul limbii 
literare naţionale, în care şi-a scris o operă ce a ridicat cultura ţării sale la nivelul 
şi valoarea patrimoniului cultural universal – merită să fie acum instituţionalizat, 
la adevărata lui valoare universală, prin a-l face mai bine cunoscut în şcoli şi în alte 
instituţii, de către românii şi străinii de toate vârstele şi profesiile. 
Ecoul acestui adevăr receptat pe plan naţional şi internaţional ne obligă la 
demersuri în plus de explicare şi eliminare a falsului, prin omisiune, din toate 
categoriile de publicaţii naţionale şi internaţionale, cu deosebire din istoriile 
literare şi lucrările despre viaţa şi opera lui Eminescu. Evident, noi românii şi nu 
„alţii”, putem demara un asemenea demers, imediat, în publicaţiile tipărite şi mai 
ales în cele de format online, curente, româneşti şi străine, începând cu 
prestigioasa enciclopedie multilingvă, liberă-interactivă, „Wikipedia”, care în 
prezent diseminează în lume prin intermediul articolelor sale, direct sau printr-o 
limbă intermediară, unele date, incomplete sau mistificate, despre viaţa şi opera 
lui Eminescu, date preluate în aproape toate limbile prezentate în cartea de faţă.  
Posibil ca în felul acesta să ne putem justifica în faţa istoriei cu o îndatorire 
îndeplinită, însemn al recunoaşterii faptului că autorul unei asemenea 
performanţe lingvistice, literar-artistice şi ştiinţifice de valoare şi însemnătate 
naţională şi universală, reprezintă o contribuţie, care marchează momentul 
românesc în patrimoniul cultural mondial. Prin aceasta, Eminescu ar reprezenta 
în lume, mai susţinut, simbolul, pe drept recunoscut, al spiritualităţii neamului 
românesc, care pentru cititorii lui de pretutindeni, cu îndreptăţire, întrupează un 
model de viaţă şi îndemnul de a o trăi cu folos pentru sine şi semenii lui. 
Din datelor cuprinse în sursele documentare, preluate timp de câteva decenii, 
în banca noastră de date, pe care se sprijină prezenta lucrare, rezultă unele 
priorităţi în privinţa evaluării moştenirii lăsată nouă de Mihai Eminescu:  
a. ca poet de geniu, căruia prin operele sale, scrise într-o limbă literară 
naţională etalon, i se recunoaşte calitatea de creator fondator al limbii literare 
române moderne, în care şi noi cei de azi învăţăm să vorbim, să citim şi să scriem 
româneşte, dar puţini sunt cei ce ştiu şi conştientizează acest adevăr. Avem în 
vedere în special o mare parte dintre categoriile socio-profesionale precum: elevii, 
studenţii şi profesorii lor, mulţi intelectuali de elită, unii scriitori, posibil chiar şi unii 
eminescologi; în schimb însă, în stil propriu, marii poeţi români împătimiţi de 

Eminescu, precum Lucian Blaga, Tudor Arghezi, Nichita Stănescu, Marin Sorescu, dar 
şi prozatori şi alţi literaţi români au mărturisit că şi-au scris opera în limba lui 
Eminescu, însă în stil şi manieră personală. Unii dintre poeţii din alte ţări au 
recunoscut, la rândul lor, formarea ca scriitori la şcoala operei eminesciene, 
precum „părintele literaturii moderne slovace”, Ivan Krasko, poetul naţional al 
Bulgariei, Hristo Botev ş.a. Influenţa catalitică benefică asupra creaţiei lor au 
recunoscut-o mai ales cei care l-au tradus şi comentat, precum spaniolul Alberti şi 
italianul Ungaretti, cehul Žawada şi rusul Kojevnikov, sârbul Puslojid şi grecul Ritsos, 
albanezul Poradeci şi armeanul Borian, iar alţii recunoscând formarea lor literară şi 
civică la „şcoala eminesciană”, avem în vedere personalităţi devenite celebre, 
precum Elisabeta Bagreana, Jindra Huškova, Kazimiera Illakowiekzówa, Libuša 
Vajdova; 
b. ca biruitor în confruntarea cu Timpul, – în acţiunile lor de „mistificare” a 
mitului Eminescu, prin răstălmăcirea vieţii şi operei – în chiar limba literară 
preluată de la Eminescu – detractorii lui au devenit ei înşişi victime ale propriei 
istorii: singuri şi-au inventat-o, iar edificiul pe care ei au improvizat şi şi-au 
revărsat „acidul” mistificator, tocmai acesta a acţionat şi acţionează în defavoarea 
lor:  odată cu acţiunea reactivă a acidului, dezvăluie şi face să strălucească mai 
puternic aurul poetic eminescian, iar prin aceasta să atârne mai greu valoarea 
operei eminesciene în balanţa Judecătorului suprem, Timpul. 
De unde, se impun şi în această privinţă demersuri în plus de conştientizare a 
publicului larg, de pretutindeni, în privinţa adevărului, potrivit căruia Mihai 
Eminescu este – după îndemnul marelui cărturar român Constantin Noica – omul 
deplin al culturii româneşti, pe care noi înşine ar trebui să-l cunoaştem mai bine 
şi să-l facem mai bine cunoscut lumii – înainte de toate în calitatea sa de creator 
fondator al limbii literare române moderne şi al unui limbaj literar-artistic, în care 
şi-a scris o operă de dimensiune şi valoare universală, tradusă şi comentată în 
majoritatea limbilor principale ale lumii. Reevaluându-i astfel viaţa şi întreaga 
moştenire cultural-artistică şi ştiinţifică, ar fi de dorit să conştientizăm îndatorirea 
de a-i citi această operă, în forma tipărită sau online, pentru a-l înţelege şi preţui, 
mai întâi noi înşine, românii din România şi de pe alte meleaguri ale lumii, aşa 
cum se întâmplă şi cu alte figuri emblematice, cu merite similare în ţara lor, 
precum italianul Dante, englezul Shakespeare, germanul Goethe, francezul 
Hugo, rusul Puşkin, ucraineanul Şevcenko, polonezul Mickiewicz.  

Momentul istoric al recunoaşterii oficiale ca valoare universală a creaţiei 
literare eminesciene – care ne îndeamnă să ne aplecăm mai mult asupra lui 
Eminescu prin lectura operei lăsate nouă drept moştenire – a fost marcat mai întâi 
de către instituţii internaţionale de profil, precum Organizaţia Naţiunilor Unite 
pentru Educaţie, Ştiinţă şi Cultură (UNESCO), cu prilejul Centenarului morţii sale 
din 1989, an declarat „Anul Internaţional Eminescu”. 
Astfel, potrivit unui Comunicat UNESCO, Muhamed Fathallah El-Khatif (Egipt), 
Bernando Honwana (Mozambic), Siegfried Kaemf (Germania), Elsa D. E. Lelly 
(Argentina) şi Kazimiers Zygulski (Polonia), „recunoscând faptul că operele 
poetului român reprezintă o parte integrantă a moştenirii culturale mondiale”, 
au propus un proiect de rezoluţie (în limbile franceză, rusă, spaniolă, chineză şi 
arabă), adoptat în 1988 de către Consiliul Executiv UNESCO privind sărbătorirea 
Centenarului poetului român Mihai Eminescu – în anul 1989 – în contextul 
„Decadei Mondiale pentru Dezvoltare Culturală”. În cadrul dezbaterilor s-a 
apreciat că „adoptarea rezoluţiei reprezintă un binemeritat omagiu adus marelui 
poet român Mihai Eminescu, a cărui operă face parte integrantă din patrimoniul 
literaturii universale”. S-a insistat pe „actualitatea poeziei şi gândirii 
eminesciene, măreţia şi frumuseţea operei Luceafărului poeziei româneşti”.  
Semnificaţia şi valoarea acestui eveniment constă în faptul că, ţinând seama 
de „actualitatea poeziei şi gândirii eminesciene”, operele poetului român sunt 
apreciate ca „o parte a moştenirii culturale universale”, statele membre 
UNESCO fiind îndemnate să preia, să studieze şi să valorifice moştenirea 
culturală eminesciană prin toate mijloacele de care dispuneau atunci (presă, 
radio, televiziune, teatru, balet, media online, reuniuni ştiinţifice, expoziţii de 
carte, documente, grafică, sculptură, pictură, traduceri, studii, muzică pe versurile 
poetului, precum şi concerte, reuniuni ştiinţifice etc.). Ca urmare, agenţiile 
naţionale şi internaţionale de presă au relatat pe larg despre acţiunile organizate 
cu prilejul Centenarului Eminescu în statele membre UNESCO, noi apreciindu-le 
ca pe un reviriment al vieţii culturale internaţionale. 
Acest fapt istoric reprezintă unul dintre momentele relevante ale procesului 
de universalizare a operei poetului român. După 1989, în condiţiile schimbărilor 
radicale socio-economice şi culturale din ţările est-europene, între acestea şi 
România, în care a început să se manifeste agresiunea valului „demolator” din 
economie şi cultură, inclusiv cea crescândă în rândul detractorilor lui Eminescu, – 
cu deosebire în ultimele decenii aceştia fiind antrenaţi în „grupuscurile 

demitizatorilor” radicali. În acelaşi timp, s-au intensificat şi acţiunile de 
cunoaştere, recunoaştere, confirmare şi susţinere naţională şi internaţională, deci 
de reevaluare în continuare a valorii europene, implicit universale, prin publicarea 
şi comentarea operei eminesciene, în originalul românesc şi în versiunile realizate 
în alte limbi decât româna. Impactul a fost unul favorabil asupra mentalităţii chiar 
a unora dintre eminescologii români, care, în virtutea implicării lor în procesul de 
evaluare a valorii naţionale, europene şi universale a operei eminesciene, şi-au 
depăşit viziunea autohtonistă asupra lui Eminescu, de poet local sau „naţional”, 
acceptând şi apoi militând pentru promovarea unei viziuni universaliste asupra 
moşteniri sale literar-artistice şi ştiinţifice. 
Un alt moment marcant, în procesul ascendent de universalizare a moştenirii 
literar-artistice şi ştiinţifice eminesciene, ca expresie a coagulării energiilor 
spirituale autohtone ale românismului militant de pretutindeni, în direcţia 
acestui curent, a avut loc în „Anul Eminescu”, 2000, cu prilejul aniversării a 150 
de ani de la naşterea lui Mihai Eminescu. Acţiunile ulterioare organizate în 
România au cunoscut o formă de maximă afirmare valorică, marcată prin 
finalizarea şi publicarea unei serii de „CORPUS – uri EMINESCU”. 
1. Încheierea după mai bine de o jumătate de secol a ediţiei academice 
Perpessicius, „Mihai EMINESCU, OPERE”, apărută la Bucureşti în 16 volume, un 
prim „Corpus” care reface laboratorul de creaţie eminesciană, iar ca suport 
documentar de o valoare excepţională, cele 38 de volume recent publicate, 
cuprinzând manuscrisele eminesciene (16.000 pagini). În completarea ediţiei de 
„Opere”, a mai apărut volumul XVII, care cuprinde Bibliografia Eminescu, în trei 
volume distincte (Partea I – 1864-1938, Partea II, A şi B, 1939-1989).  
2. Un alt „CORPUS EMINESCU”, în 10 volume, a fost publicat prin asociere 
editorială la Chişinău-Bucureşti, „elaborat de eminescologi din România, 
Republica Moldova, comunităţile româneşti şi alţi iubitori ai operei poetului din 
întreaga lume”, coordonat de cel mai apreciat eminescolog în viaţă, acad. Mihai 
Cimpoi. În introducere se precizează: „Un Corpus Eminescu este atribuţia unui 
Institut Eminescu. Deoarece această instituţie nu există – aşa cum alte culturi 
naţionale o au pentru Dante, Shakespeare, Goethe, Puşkin, Cervantes, Confucius – 
câţiva împătimiţi de dorul de Eminescu am luat iniţiativa sărbătoririi a 150 de ani 
de la naşterea lui, înfăptuind acest corpus menit a defini personalitatea poetului 
tuturor românilor în lupta pentru existenţa spiritualităţii noastre în mileniul III”. 
Această retrospectivă istorico-literară în 10 volume, în ordinea apariţiei, cuprinde: 

I. Eminescu pururi tânăr. Dedicaţii lirice, 1998; II. Eminescu – Înfăşurat în mantia-
mi…Memorialistică, 1999; III. Eminescu – steaua singurătăţii. Efigii şi secvenţe 
literare, 1999; IV. Eminescu – propriu vis. Prefeţe definitorii, 1999; V şi VI. 
Eminescu – pe mine mie redă-mă. Contribuţii istorico-literare, 1999; iar în anul 
aniversar, 2000, volumele VII. Eminescu – focul meu. Imaginea poetului în arte; 
VIII. Eminescu – mă topesc în flăcări…Dialog cu eminescologi din întreaga lume; IX. 
Eminescu peste nemărginirea timpului. Propagarea operei în 64 de limbi şi 
literaturi. Opinii, traduceri; X. Eminescu – Pasărea Phoenix. Capodopere şi texte 
fundamentale. 
3. Publicarea celui de al treilea „CORPUS EMINESCU” – primul volum lansat în 
2009, până în anul 2014 au apărut 20 de volume din totalul de 33 planificate, 
cuprinzând exclusiv documente, în 15 limbi, majoritatea facsimile, ultimele 3 
volume fiind rezervate concluziilor – aparţine cunoscutului filozof şi eminescolog, 
Constantin Barbu, „Codul invers. Dosar privind «înnebunirea», sacrificarea şi 
uciderea nihilistului Eminescu”. Obiectul acestui serial în curs de finalizare este 
similar ca intenţie cu alte publicaţii tipărite (zeci de volume semnate de eminenţi 
eminescologi, medici, ziarişti) şi online (pagini web, mass-media, între care 
predomină periodicele, variantele online, cu „ştiri” sau articole, precum „Moartea 
misterioasă a unui geniu” etc.), scrise cu bună credinţă sub impulsul valului 
demistificator din ultimii ani. 
O bancă de date recentă ni-l înfăţişează pe Eminescu în permanentă 
ascensiune, în procesul de universalizare a moştenirii sale literar-artistice, 
publicistice şi ştiinţifice prin intermediul traducerilor, ecourilor şi acţiunilor publice 
pe toate meridianele lumii. 
Dintre însemnele viabile ale consistenţei valorii operei eminesciene remarcăm 
câteva momente de reper, recente • prin decizia Parlamentului României, din anul 
2010, anual la 15 ianuarie, în Ziua de naştere a lui Mihai Eminescu se sărbătoreşte 
şi Ziua Culturii Naţionale (eveniment omologat şi în Republica Moldova) • la 
festivităţile din 15 ianuarie, 2015, în Aula Academiei Române, în premieră, 
reprezentanţii preşedinţiei şi guvernului României, într-o conlucrare cu Academia 
Română au enunţat ca prioritare proiecte privind dezvoltarea pe termen mediu şi 
lung a unor acţiuni din domeniul culturii în general şi în special de valorificare a 
moştenirii culturale a lui Mihai Eminescu, de genul acţiunii istorice privind 
publicarea manuscriselor eminesciene • la 15 ianuarie 2015, de Ziua lui Eminescu şi 
a Culturii Naţionale, după festivităţile din Aula Academiei Române s-a lansat 

volumul, realizat sub egida Academiei, „Maladia lui Eminescu şi maladiile 
imaginare ale eminescologilor”, care răspundea unor legitime aşteptări privind 
elucidarea controversatei probleme a bolii şi morţii Poetului Naţional al României, – 
concluzia: diagnosticul şi tratamentul au fost greşite, adevăr tăinuit  mai bine de un 
secol • în aceeaşi zi festivă, tot în Aula Academiei Române se menţiona apariţia altui 
volum, personal, „Eminescu în circuitul universal. Traducerea şi ecoul operei în 77 
de limbi din peste 250 de ţări”, prin care „se răspundea unui îndemn al lui 
Constantin Noica, – de «A-l cunoaşte pe Eminescu mai bine noi înşine şi de a-l face 
cunoscut lumii»” • prin voinţa publică a promotorilor adevărului despre valoarea 
universală a moştenirii eminesciene, se organizează anual Congresul Mondial al 
Eminescologilor – cele de la Chişinău din septembrie 2012, 2013, 2014 şi 2015 fiind 
relevante – prilej de bilanţ, proiecte, veritabilă recoltă literară de toamnă 
eminesciană, inaugurată cu monumentalul ”Dicţionar Enciclopedic Mihai 
Eminescu”, Chişinău, 2012, aparţinând Preşedintelui acestui Congres, Acad. Mihai 
Cimpoi. 
Asemenea evenimente reprezintă dovezi în plus în ceea ce priveşte valoarea 
creaţiei eminesciene, care se bucură din ce în ce mai mult, de cunoaşterea, 
recunoaşterea şi consacrarea ei pe plan internaţional. Se confirma astfel 
îndemnul eminescologului Edgar Papu, privind reducerea „decalajului dintre 
valoarea universală a poetului şi corespunzătoarea sa circulaţie universală”. 
Aceasta ne îndreptăţeşte să considerăm ca necesară şi prioritară finalizarea unor 
îndelungate investigaţii într-o lucrare de sinteză, care să demonstreze, în 
premieră, cu metode şi mijloace moderne, „Dimensiunea şi valoarea universală a 
moştenirii culturale a lui Mihai Eminescu”. 
În lucrarea de faţă ne limităm la valorificarea datelor de care dispunem 
despre circuitul universal al operei eminesciene. În condiţiile actuale de 
diversificare a metodelor matematice cantitative de evaluare a unor entităţi 
calitative din domeniul ştiinţelor umane, cum ar fi literatura, pare legitimă 
încercarea de aplicare a unor metode cantitative de estimare a calităţii datelor, 
în prezentarea şi evaluarea receptării lui Eminescu în alte limbi şi literaturi. Ne 
vom axa însă demersul deocamdată pe un tip mai puţin frecventat de bilanţ 
cantitativ, – se ştie, statistica este ştiinţa care se bazează pe numărarea faptelor 
petrecute. În plus, bilanţul nostru îl vom ilustra cu exemple şi semnificaţii 
relevante, care să pună în evidenţă dimensiuni, valori şi aşteptări ale evoluţiei 
procesului de receptare pe plan internaţional a lui Eminescu. 

În această perspectivă pare firească încercarea de grupare a traducerilor din 
opera lui Mihai Eminescu şi ecourile acestora pe categorii de publicaţii, editate în 
volume sau periodice, tipărite şi online, pe familii de limbi şi zone geografice şi 
istorice, care să ofere posibilităţi în plus de ordonare şi prezentare. În plan 
metodologic ar permite operaţii de asociere şi disociere, de relevanţă a unicităţii 
în diversitate, de diseminare a mesajului pe centre naţionale sau zone de 
influenţă, de evaluare comparativă a valorii versiunilor realizate în alte limbi în 
raport cu originalul românesc. Având în vedere existenţa unor factori obiectivi, 
cum sunt structura limbii şi sistemul prozodic naţional, şi pe acestea le vom lua în 
considerare în stabilirea unor repere ale evoluţiei procesului de universalizare a 
creaţiei eminesciene timp de peste un secol. 
Opera lui Mihai Eminescu literatul, publicistul, omul de ştiinţă, militantul 
politic va fi prezentată – aşadar – sumar ca spaţiu tipografic, dar explicit, în 
principal pe familii de limbi din zone geografice de pe toate meridianele lumii, în 
care apar publicaţiile, cu indicarea localităţilor, funcţionale ca centre de iradiere 
a mesajului eminescian, diseminat pe parcursul ultimelor aproape 14 decenii, de 
când ascensiunea cunoaşterii prin receptare se asociază cu asimilarea operei în 
literaturile naţionale, cu momente de benefică înrâurirea catalitică, iar prin 
recunoaşterea şi consacrarea ei ca valoare universală, devenind implicit o 
componentă românească a patrimoniului cultural mondial. 
La afirmaţia repetată, în scris, adesea inclusiv în expuneri publice, „Eminescu 
e puţin tradus şi cunoscut”, potrivit zicerii, „Nu ştiu, deci nu există”, ne permitem 
să devansăm o sumară evaluare cantitativă a datelor, care cuprinde şi pune în 
valoare inclusiv semnificaţii, cu care de fapt anticipăm concluziile lucrării de faţă, 
vizând cunoaşterea, recunoaşterea şi consacrarea universală a lui Mihai Eminescu 
prin traducerea şi ecoul operei sale în aproape 80 de limbi, pe care mai întâi le 
vom grupa în două categorii. 
Din prima categorie, care ar compensa potenţialul nativ al limbii române, cu 
circulaţie redusă în lume, fac parte 7 limbi de largă circulaţie în spaţii geografice 
extinse, în care am identificat – potrivit doar evidenţelor din Ediţia I a lucrării de 
faţă – cel puţin 17.525 de texte eminesciene, traduceri şi referinţe critice, apărute 
în cel puţin 2.164 de publicaţii de limbă germană, franceză, engleză, rusă, 
spaniolă, portugheză, italiană. În a doua categorie am grupat celelalte 72 de limbi, 
în care Eminescu, deşi a fost tradus şi comentat în mai mică măsură, ca număr 
totalizează cel puţin jumătate din totalul versiunilor apărute în limbile de largă 

circulaţie, cu precizarea că în aceste limbi au fost selectate şi traduse, de regulă, 
esenţele tari ale creaţiei eminesciene. Acestea subsumează cel puţin 8.730 de 
texte, apărute în cel puţin 1.217 publicaţii. Cele două categorii de limbi, împreună 
totalizează cel puţin 26.255 de texte eminesciene, apărute în cel puţin 3.381 de 
publicaţii (volume în ediţii separate, culegeri antologice şi publicaţii periodice). 
Specificarea repetată „cel puţin” are o semnificaţie aparte.  
a. Sursele eminesciene în formă online, cele mai multe în publicaţiile de 
limbă engleză, dar şi în alte limbi, difuzate sau oferite spre cumpărare, nu conţin 
toate datele (ţara, adesea anul, locul şi, ce ne interesează mai mult, cuprinsul cu 
titluri, iar când nu era accesibilă răsfoirea lucrărilor, aproximarea numărului de 
traduceri şi referinţe am indicat-o cu un număr minim, apropiat de cel al 
versiunilor tipărite).  
b. Ca persoană fizică, ne având acces la unele surse, am preluat date şi din 
lucrări bibliografice, publicate de instituţii publice credibile (mari biblioteci, 
publicaţii de profil). Din această categorie de lucrări cităm doar una, de prestigiu, 
Corpus Eminescu, vol. IX (Chişinău-coeditare Bucureşti, 2000), care ne comunică: 
„Dispunem de informaţii că Eminescu a fost comentat” şi în limbile „arameică, 
berberă, dalmată, swahili, malgaşă”, enunţ care acceptat în principiu, întărit şi de 
alte presupuneri credibile, dar încă neverificate îndeajuns, ar mări numărul 
limbilor la mult peste 80 (cum enunţam şi în cartea „Eminescu în perspectivă 
universală. Reconstituiri şi restituiri”, prezentată la Congresul Internaţional al 
Eminescologilor din 2013). Alte enunţuri, din aceeaşi sursă, precum, – „găsim 
urme ale interesului în Tibet, Afganistan, Irlanda, Islanda” ori în alte limbi ca 
„tadjica, urdu” sau ţări ca „Algeria, Egipt, Indonezia, Libia, Maroc, Mongolia, 
Norvegia, Peru, Turkmenia şi în alte ţări”; pe majoritatea dintre acestea am reuşit 
să le verificăm deja după surse „la vedere” şi apoi le-am prezentat în câteva 
lucrări, publicate începând din anul 1989. 
c. Există teritorii autonome, aparţinând unor state federale (în Federaţia Rusă 
există cel puţin 17, în care limba oficială este rusa), de asemenea un număr foarte 
mare de ţări independente, din categoria fostelor colonii, care au ca limbă oficială 
engleza, franceza, spaniola, portugheza şi în care apar publicaţii eminesciene, 
majoritatea dintre aceste ţări având însă şi propria limbă, dar la unele dintre 
aceste limbi sursele bibliografice nu consemnează traduceri şi comentarii 
eminesciene. La o parte dintre ele am reuşit să identificăm surse în limba proprie, 
pe care le-am consemnat în lucrarea de faţă.  

În ultimii ani, în aceste ţări s-a generalizat un sistem online complex de 
cunoaştere a lui Eminescu, sub toate aspectele, care difuzează de regulă „ştiri” 
despre dezbaterile curente care circulă în lume cu privire la Eminescu, care 
vizează analiza unor motive şi teme general umane, actualitatea şi receptarea 
operei în limbile proprii, mai ales în cele oficiale (utilizate în relaţiile interetnice, 
religioase şi culturale). Lucrările apărute în limba română acum sunt accesibile 
aproape oricui, datorită posibilităţii de a fi traduse automat din şi în alte limbi, 
după tipicul practicat de enciclopedia internaţională online, „Wikipedia”, unde 
Eminescu este prezentat în 47 de limbi funcţionale, aceste texte pot fi cunoscute 
prin intermediul traducerii automate-literale dintr-o limbă în alta. Există ţări mici 
în a căror limbă oficială de circulaţie redusă nu s-au publicat traduceri din opera 
lui Mihai Eminescu şi nici lucrări despre viaţa şi opera lui. În sistemul de 
comunicare online, în decursul anilor au apărut  programe online de traducere 
automată-literală (ultima, în septembrie 2015), care permit  traducerea oricărui 
text eminescian, apelând la indicile „Translate. Google” şi „Microsoft Translator”.  
Cele patru liste afişate pe Google cuprind 90 + 65 + 51 + 27  de limbi, între care 
am identificat 56 de limbi în plus, adică altele decât cele 80 din cartea de faţă. 
Deducem de aici faptul că în prezent există posibilitatea ca Eminescu să poată fi 
tradus şi citit în 136 de limbi, adică în 80 de limbi (în care a fost tradus şi 
comentat în publicaţii editate, sub formă tipărită şi online, cf. lista acestor limbi, 
inclusă la Anexe, Indici de limbi, 1.a.), de asemenea în alte 56 de noi limbi, în care 
Eminescu nu a fost încă tradus şi comentat în publicaţii editate în aceste limbi, dar 
acum – în condiţiile creşterii interesului în lume pentru Poetul Naţional al 
României -  acesta poate fi tradus prin programe de traducere automată-literală, 
cf. lista acestor 56 de limbi la Anexe, 1.b.). Noi prezentăm în cartea de faţă numai 
cele , deocamdată, 80 de limbi, în care am identificat traduceri literare, publicate, 
care circulă în formă tipărită şi online. 
În multe dintre ţările în care nu am identificat traduceri literare, în limba 
naţională a acestora, ci numai în limbile co-oficiale, cele mai multe în engleză, 
franceză, spaniolă ş. a., există însă date de o semnificaţie şi valoare de excepţie, 
din care vom prezenta fie şi un singur exemplu, Rwanda. Republica Ruanda este o 
ţară mică, de 26.338 kmp., situată în centrul continentului african, dar cu 10 mil. 
locuitori, capitala Kigali, limbă oficială proprie ruandeza, dar şi limbile oficiale, 
engleza şi franceza). Potrivit unui exerciţiu, fie şi din curiozitate, la solicitarea pe 
Google, „Ruanda – Eminescu”, am putut vizualiza aproape 200 de afişări (imagini) 
cu Eminescu, tot acolo am mai identificat canale cu „informaţii ascunse”, – între 

noutăţi aflăm, din Ruanda: în limba engleză, sub formă de „carte electronică”, 
circulă în SUA, Regatul Unit, Spania, Italia şi alte ţări „Poems”, în traducerea 
românului Corneliu M. Popescu; la fel ni se prezintă „Luceafărul”, „ Scrisorile I-V”, 
„Poeme alese”, unele „evenimente” sub genericul „Eternul moment Eminescu” 
sau articole precum „Eminescu un geniu al ziaristicii”, „Eminescu jurnalistul politic 
omorât la comandă”, „Dublul Poet Naţional al României şi Republicii Moldova”, 
„My Cinci Romances. Perle pentru portughezi, în franceză, română, italiană, 
spaniolă cu ajutorul lui Bernardo”, „Proiectele Institutului Cultural Român pe 
2013”, „Eminescu omagiat la Beijing”, „Eminescu şi ipostazele biopolitice”, în 
sfârşit, „Sculptură cu chipul lui Eminescu, regăsită la Oneşti în România, care a 
fost nominalizată – de site-ul de profil <demilked.com> – în topul celor mai 
spectaculoase 20 de statui din întreaga lume”; tot acolo, „The Gigants from 
Terra” („Gigant Kigali Rwanda”, – se reproduce fotografia construcţiei gigantului, 
sub care este postată, în versiune franceză, „Ode Metres Antiques” de Mihai 
Eminescu.  
d. Pe parcursul revizuirii lucrării de faţă – în vederea publicării Ediţiei II şi III – 
am accesat câteva linkuri-pagini web, de la rubrica anexă, la „Legături externe” 
(surse bibliografice „ascunse”), cu care de regulă se încheie articolele despre 
Eminescu în enciclopedia online, „Wikipedia”.  
La numai 12 dintre limbile de largă şi restrânsă circulaţie, care păreau să 
aibă unele semne de întrebare, am identificat – în plus faţă de cele prezentate în 
ediţia I – unele publicaţii, cuprinzând date noi, valoroase, multe ca număr şi 
semnificaţie, surprinzător, – unele audio-video, tip YouTube. Noile surse sunt 
publicate în:  
1. Limba belorusă. Îndemnat de nedumerirea puţinelor referinţe despre 
Eminescu, doar ca „Poet romantic, clasic al literaturii române” (text din 2014, 
actualizat în mai 2015 pe o întreagă pagină), sub text, la o sursă bibliografică 
„ascunsă” este postat un link („Pagină personală web”, „cu cele mai recente 
texte”, prezentate în 10 „pagini” tip Google, fiecare afişând 10-15 surse 
bibliografice bogate în informaţii utile (adresa web: 
htpp://www.agonia.ro/index.php/author/ 0002121/ Mihai_Eminescu): „Texte. 
Biografie, recenzii, poezii” (456 titluri de texte eminesciene, originale şi traduse, în 
mai multe variante: poezie-408, proză-32, corespondenţă-13, eseu-articole 
politice-3), cu precizarea, – „colecţii active”, riguros selectate, după calitatea 
traducerii şi notorietatea sursei care le publică (doar din periodice, n.n.), postate 

între 2002-2015, – majoritatea însă apar între 2004-2006, cu indicarea celui mai 
spectaculos aspect – care ţine de apanajul exclusiv al internetului – în dreptul 
fiecărui titlu se indică „afişările”, adică numărul de accesări (citiri, cititori interesaţi 
de Eminescu în diferite limbi/literaturi). Datele le-am grupat în două categorii de 
limbi, pentru a indica frecvenţa diferenţiată în care se publică şi se citeşte 
Eminescu în anii începutului de nou secol şi mileniu. Prima categorie am putea să 
o considerăm eşantion reprezentativ pentru traducerile publicate, doar în 5 limbi 
de largă circulaţie, timp de un deceniu: la cele 152 de titluri se indica un total de 
631.135 „afişări” (accesări, lecturi, citiri-cititori), din care, în limba italiană a fost 
selectat doar 1 titlu („Luceafărul”) cu 6.631 afişări; spaniolă-9 cu 38.183, 
germană-21 cu 70.343; engleză-42 cu 146.829; franceză-78 cu 369.199 afişări. A 
doua categorie vizează eşantionul martor, de context, adică textele de poezii 
eminesciene, în limba română (originalul românesc, recomandat online, deci lumii 
întregi). Selectarea versiunilor în toate limbile s-a realizat din publicaţii apărute în 
acelaşi ultim deceniu al noului secol şi mileniu: la cele peste 500 de semnalări de 
texte, posibil de vizualizat, se indica un total, atenţie, de 2.847.732 „afişări” 
(accesări, lecturi-cititori). O evidenţă a datelor, identificate, într-o singură sursă, 
„Wikipedia”, ne indică, aşadar, la o verificare, în plus faţă de Ed. I, doar în 
publicaţii online la alte 10 limbi (chineză, croată, engleză, kazahă, maghiară, 
mongolă, rusă, spaniolă, ucraineană, uygură), alte peste 300 de titluri  de 
versiuni, traduceri şi referinţe în volume şi periodice. Totalul general al titlurilor – 
versiuni (traduceri) şi puţine referinţe critice – numai în mai bine de un deceniu, 
înregistrează, incredibil, cel puţin 3.478.917 accesări (lecturi de către cei 
interesaţi de Eminescu).  
2. Limba engleză, – linkuri: Gabriels web sitr, Workso „carte electronică”, 
„Poems”, care cuprinde referinţe şi 70 de poezii, ediţie bilingvă, postată în 2006 şi 
destinată din Sydnei-Australia „to”- cititorilor din SUA şi alte ţări; considerat ca 
reprezentativ pentru cititorii din 2014, acestora le-a fost recomandat articolul 
despre Eminescu, publicat în ediţia din 1911 a „Enciclopediei Britanice”, care 
acum apare şi în variantă online, iar în 2015 o altă ediţie tipărită; portalul 
PoemsHunter.com, 2008, publică 7 poeme (Luceafărul, La steaua, Odă în metru 
antic, Veneţia, Din valurile vremii ş. a); Şi dacă, în colecţia „Az Foreman”, f.a.; 
Poems and prose of Mihai Eminescu, ed. Kurt. W.. Treptov, Michigan University, 
2010 (ediţie scanată şi difuzată după ed. Iaşi-Oxford, 2000, 17 poeme şi 4 proză); 
La steaua-To the star (recitare subtitrată în engleză, YouTubbe, Akattara, 2012, 
17.351 vizualizări); Poems. First Letter – Scrisoarea I, tr. Peter Mamare, 2015; 

„Multilingv Poetry Collection” (audioboks), publică din Works by Mihai Eminescu. 
în trei volume antologice, distincte, Somnoroase păsărele-2008, De-or trece anii-
2008 şi Crăiasa din poveşti-2008, alături de Shakespeare, Goethe, Leopardi, 
Rimbaud, Blok etc.; Basme.-Fairy Tales, ediţie bilingvă pentru copii, în traducerea 
lui Nicolae Damaschin, apare la Bucureşti, 2006; 47 Poems. – 47 Poezii, ediţie 
bilingvă, apare la Curtea de Argeş, în 2011, tălmăcirea în limba engleză aparţine lui 
James Moulder.  
3. Limba rusă, – un tip similar cu cel englez de reevaluare identificăm şi în 
cazul „Dicţionarului enciclopedic Brockhaus-Efron”, editat la St.Petersburg, de un 
german şi un rus, în 86 volume, care în 2013 reproducea şi recomanda 
contemporanilor de pretutindeni textul din 1904, despre „opera foarte variată” a 
„marelui poet” şi „mare patriot”, „cel mai măreţ monument literar din tot ce a 
fost scris în limba română”. Declarată a fi o replică la enciclopedia de referinţe, 
„Wikipedia”, începând din 2003 apare o colecţie sau „Bibliotecă” de opere 
poetice, sub genericul „Sozvucie” (consonanţă-compatibilitate) între „Clasicii 
naţionali” – „stele ale poeziei universale”, care beneficiază de cele mai valoroase 
traduceri ruseşti şi de cea mai mare rezonanţă în literatura rusă şi universală, în 
acelaşi timp reprezentând o invitaţie la reflecţie şi studii comparative. În ordinea 
prezentării, limbile şi literaturile abordate sunt: engleza cu Shakespeare, Poe, 
Frost, Kipling; armeana cu Isaakian; gruzina/georgiana cu Barataşvili; ivrit cu 
Psaltirea şi Cântarea Cântărilor; germana cu Heine, Rilke, Lenau; polona-
Mickiewicz; româna-Eminescu; franceza-Villon, Verlaine, Baudelaire, Appolinaire. În 
„Sozvucie”, Eminescu figurează cu „Poezii şi poeme”, ediţie bilingvă, scanată şi 
postată în 2005, volumul cuprinzând biografia şi 105 versiuni ruseşti ale unui 
număr de 48 de titluri, semnate de cel mai prolific traducător, Iurii Kojevnikov, 
celelalte 57 fiind variante semnate de alţi 26 de traducători. O altă sursă prezintă 
un grupaj cu 10 „Poezii alese”, postate în 2010, selectate dintr-o antologie de 
poezie clasică românească, iniţial tipărită la Moscova în 1975. Am mai identificat 
două unicate, – ediţia miniminiaturizată de „Opere alese”, în limbile română, rusă 
şi ucraineană, apărută la Moscova în 2003, la care se adaugă „Luceafărul”-„balet 
simfonic”, începând din 1983 jucat la „Bolşoi Teatr” din Moscova şi la alte mari 
teatre şi filarmonici din Chişinău, St.Petersburg, Kiev, Minsk, Odessa, Bucureşti ş. 
a., muzica de Eugen Doga, libretul de Emil Loteanu, video şi audio, parţial şi 
integral, postat în limbile rusă şi engleză, în 2014 (despre aceste „spectacole 
eveniment”, încă în 2007, Serghei Pojar a publicat, în revista ştiinţifică 
„Academos”, un amplu articol: „Baletul – Cantată de slavă lui Eminescu”). 
  
 
 
 
 
 
 
 
Eminescu în circuitul universal 
 
 102 
Evenimentul de ultimă oră, recomandat ca „cel mai mare web-proiect în limba 
rusă, dedicat poeziei din alte ţări” (Site, Evghenii Vitkovski, „vekperevoda.com”), 
domeniu înregistrat în SUA, o antologie online de traduceri în limba rusă a celor 
mai valoroase poezii apărute în sec. XIX-XX, la care colaborează peste 1000 de 
traducători, – din România a fost selectate poemele Diana, Somnoroase păsărele, 
Peste vârfuri, Când amintirile, De ce nu-mi vii, Luceafărul de Mihai Eminescu, în 
traducerea unicat a lui Aleksandr Brodski.  
4. Limba franceză, Gisele Vanhese, Luceafărul de Mihai Eminescu. Portrait 
d’un dieu obscur (Editions Universitaires de Dijon, Dijon, 2011). „Volumul 
reprezintă unul dintre cele mai importante evenimente editoriale ale 
eminescologiei din ultimii ani, – perspectiva comparatistă uzează in primul rând 
de instrumentele poeticii imaginarului, plasează autorul român şi opera sa într-un 
context universal reprezentat de nume ilustre. Fineţea, acuitatea şi minuţia 
filologică a analizelor, dublate de o înţelegere profundă a categoriilor 
romantismului literar european fac din acest volum o lectură obligatorie de istoria 
literaturii, de literatură comparată şi, mai ales, de eminescologie” (apud. site, 
Centrul de cercetări literare şi enciclopedice al Universităţii Babeş-Bolyai, aug. 
2011).  
La limbile de circulaţie restrânsă reţinem noi contribuţii în:  
5. Limba croată, 12 sonete, „excepţional traduse” iniţial în 2011, postate în 
2014.  
6. Limba maghiară, portal multilingv, 8 poezii reproduse dintr-o ediţie 
anterioară, postată în 2011.  
7. Limba ucraineană, 5 articole, publicate de Bogaiciuk şi Gusar, Cernăuţi, 
2005-2014.  
8-11. Limba chineză, poezia „Şi dacă”, tradusă în 1983 de Ileana Hogea-
Velişcu şi Xia Kan-Wolpaev, publicată în „Shu guang”, revista Uniunii scriitorilor 
chinezi, Filiala Regiunii Autonome Xinjiang-Uygură (parte a fostului imperiu 
mongol Uygur), publicată în limbile chineză, cazahă, uigură, mongolă, versiunea 
chineză a poeziei fiind reprodusă în „Tribuna învăţământului” (Bucureşti, 28 
noiembrie 2014, într-un amplu articol al traducătoarei, „Eminescu – şi nici un 
sfârşit! O ipoteză inedită a geniului său în limba chineză”. Potrivit cu informaţiile 
orale, provenite din surse credibile româneşti şi chineze, despre variantele poeziei 

eminesciene în limbile oficiale ale Regiunii Autonome Xinjiang-Uygură, s-au 
întreprins demersuri oficiale pentru obţinerea textului în facsimil al versiunilor în 
limbile kazahă, mongolă şi uigură). 
 12. Limba spaniolă, Luceafărul, Madrid, 2013, YouTube, versiune nouă 
recitată de actorul Antonio Luque. 
 În condiţiile în care s-a generalizat părerea, care inducea îngrijorarea 
crescândă faţă de situaţia, potrivit căreia în ultimele decenii, odată cu apariţia 
internetului, în general, se tipăreşte şi se citeşte puţin, inclusiv din Eminescu, pe 
acest considerent şi noi fiind tentaţi iniţial să credem în puţinătatea numărului de 
traduceri şi referinţe despre Eminescu, în publicaţiile editate în diferite limbi. 
Datele nou apărute, postate, identificate şi menţionate mai sus pentru ediţia II şi 
III (2015), deci în plus faţă de ediţia I (2014), îndeosebi pe canalele de comunicare 
globală, în principal publicaţii online, la început de secol şi mileniu III – evaluate 
atât în „Preliminarii”, cât şi în textul propriu zis al lucrării – ca număr, calitate şi 
semnificaţie ar putea determina o schimbare în optica actuală „elitistă” de 
apreciere a receptării operei eminesciene în literatura universală.  
Evoluţia istorică a conceptului de receptare, aşadar, vizează: 
a. depăşirea etapei „elitiste” (luarea în considerare numai a volumelor, 
uneori şi a presei tipărite, care publică traduceri şi referinţe, supuse „judecăţii de 
valoare” doar a specialiştilor de elită, în cazul fericit în care lucrările ar putea 
ajunge la ei, mentalitate care încă este predominantă, inclusiv în rândul 
eminescologilor); 
b. acceptarea realităţii actuale de publicare şi cunoaştere prin mijloacele 
online/internet, de comunicare virtuală în masă (în unele cazuri numite „publicaţii 
electronice” sau „cărţi electronice”, adică volume şi reviste, dar şi emisiuni audio-
video, linkuri, site-uri, YouTube, pagini web, Google, ş. a., unele grupate sub 
genericul „mijloace de socializare” tip Facebook ş. a., pentru domenii socio-
umane, inclusiv cultural-artistice. Fenomenul tipic pentru o parte mai „libertină” 
sau „Independentă” a generaţiei tinere de azi, „cu telefonul mobil la ureche”, 
care nu citeşte, nu urmăreşte televizorul, dar se poate astfel mobiliza inclusiv 
pentru lectură – în cazul lui Eminescu, peste trei milioane doar în ultimul 
deceniu – ca şi pentru concerte, concursuri, acţiuni culturale, manifestaţii, 
demonstraţii, chiar alegeri politice „virtuale”.  

Posibil tot un gen de socializare am putea considera şi atracţia, poate chiar 
interesul pentru „Fenomenul Eminescu”, limitat însă în căutările noastre cu 
deosebire la personalităţi şi publicaţii online, notorii, accesibile ”internauţilor”, 
cum sunt cele prezentate în cartea de faţă. În aceste noi condiţii de comunicare 
prin mijlocirea publicaţiilor online, în creştere la început de secol, ar putea 
reprezenta o legitimă atenţionare, care să inducă ideea unei alternative la optica 
tradiţionalistă, în favoarea viziunii moderne de identificare, stocare, 
sistematizare, prelucrare, şi evaluare, în sinteze istoriografice reprezentative, a 
datelor privind circuitul universal al operei eminesciene, ca unul dintre criteriile 
universalităţii. 
În cercetarea ştiinţifică a procesului de universalizare a moştenirii culturale a 
lui Mihai Eminescu, în calitate de persoană fizică, deşi cu posibilităţi reduse de 
acces la toate sursele eminesciene, identificarea, prelucrarea şi evaluarea lor cu 
metode şi într-o viziune moderne, finalizate în serialul început, ”Eminescu 
Universalul”, ne-a servit drept călăuză preceptul lui Leonardo da Vinci: „Orice 
adevăr este adevăr, numai dacă este demonstrat, matematic”. O mostră în acest 
înţeles încercăm să promovăm în sinteza fragmentată pe cele XVIII mici capitole 
ale lucrării de faţă, de altfel Partea I din proiectata „Eminesciană antologată”, în 
curs de pregătire pentru tipar. Această sinteză finală, prevăzută a purta titlul 
„Dimensiunea şi valoarea universală a moştenirii culturale a lui Mihai Eminescu”, 
reprezintă rodul unei îndelungate strădanii, al cărui însemn l-au marcat cele 50 de 
lucrări proprii pe temă, mai mult ori mai puţin consistente, dintre care 
hotărâtoare au fost primele două articolele de debut, publicate în urmă cu 5 
decenii de tânărul asistent universitar, – „Eminescu în 31 de limbi” („Luceafărul”, 
Bucureşti, 23 mai 1964) şi „Eminescu în conştiinţa lumii literare contemporane” 
(„Tribuna”, Cluj-Napoca, 11 iunie 1964). Deschiderea spre lumea mirifică 
eminesciană mi-a fost prilejuită de participarea la primul Simpozion Internaţional 
Eminescu, organizat la Bucureşti, consacrat comemorări a 75 de ani de la trecerea 
poetului în lumea celor înveşniciţi cu nemurirea. 

PRECIZĂRI TEHNICE DE REDACTARE 
În bilanţul statistic, ca formă de evaluare cantitativă, implicit în gruparea 
traducerilor şi referinţelor critice în diferite limbi, în carte se vor utiliza în principal 
următoarele abrevieri tip VAP (V-volume, A-antologii, P-periodice, la unele, f. l. – 
nu se indică localitatea), identice la cele două categorii de texte: 
1. Tr, adică traduceri, tipărite sau online, cu indicarea formei în care apar: V, 
adică volume (titluri de lucrări în ediţii separate, cu indicarea numărului de titluri 
traduse); A, adică antologii-culegeri antologice (titluri cu indicarea numărului de 
titluri eminesciene traduse); P, adică periodice (publicaţii periodice, mass-media, 
agenţii de presă, pagini Web, cu indicarea numărului de titluri eminesciene 
traduse); Z (tr), adică traduceri cuprinse în lucrări de referinţă (monografii, studii, 
prefeţe, articole, grupaje din presă ş.a., publicate în VAP cu traduceri), X (număr 
necunoscut de titluri de traduceri, cuprinse în VAP, indicat cu aproximaţie, în lipsa 
consultării surselor „la vedere”). 
2. Cr, adică referinţe critice, tipărite sau online, cu indicarea formei în care 
apar: V, adică volume (titluri de lucrări, în ediţii separate, cu indicarea numărului 
de titluri); A, antologii-culegeri antologice sau publicaţii care includ dedicaţii (cu 
indicarea numărului de titluri eminesciene); P, adică periodice (cu indicarea 
numărului de titluri de referinţe critice); X, adică număr necunoscut de referinţe 
critice, cuprinse în VAP (indicat cu aproximaţie, în lipsa consultării surselor „la 
vedere”); Z (cr), adică lucrări de referinţă (reproduse în VAP, din categoria 
traduceri); E, adică enciclopedii (cu indicarea numărului de articole, posibil şi de 
ediţii);T, adică teze de doctorat; D, adică dedicaţii-lucrări de creaţie cu profil literar 
sau din alte domenii. 
Demers metodologic şi bibliografic. Lucrarea de faţă a fost concepută ca o 
sinteză destinată lecturii, accesibilă ca expresie şi conţinut nu exclusiv „elitiştilor”, 
specialişti în eminescologie, ci accesibilă tuturor categoriilor de cititori, români, 
dar şi străini, între care traducători și cercetători literaţi, iar prin intermediul lor şi 
enciclopediştilor, interesaţi mai ales de adevărul care esenţializează în principal 
datele şi semnificaţiile lor relevante.  
În sinteza de faţă, cu un profil şi destinaţie speciale, s-au reprodus doar 
rezultatele obţinute pe baza instrumentului de evidenţă (VAP, menţionat mai sus), 

ce permite o estimare cantitativă, pentru ca la finalul capitolelor, unele motivat 
predominant descriptive, să poată fi reţinut bilanţul datelor, dar şi semnificaţia 
acestora, de regulă ilustrate cu exemple relevante, care să îndreptăţească sinteza 
unor contribuţii reale, pe teme majore, unele controversate, posibile ca viitoare 
obiective pentru dezbateri publice. Asemenea rezultate sunt preluate şi în 
capitolele preliminare, privind datele biografice ca suport documentar al operei 
eminesciene, considerată o culme a creaţiei literar-artistice, dar brusc întreruptă 
ca dimensiune, însă nu şi ca valoare perenă. 
În sprijinul motivării unui asemenea demers metodologic mai adăugăm două 
precizări, una redacţională, alta bibliografică. Cea redacţională priveşte revizuirea 
(în principal, eliminarea greşelilor şi adăugarea de date noi, majoritatea introduse 
la Preliminarii). După apariţia Ediţiei II, pe care am fost invitat să o prezint în 
Plenul Congresului Mondial al Eminescologilor, audierea comunicării şi lectura 
cărţii a determinal pe Preşedintele Congresului, Acad. Mihai Cimpoi să scrie şi să-
mi expedieze, în vederea publicării, un surprinzător Cuvânt înaine, pe care sunt 
onorat să-l introduc în varianta de faţă, cu care ocazie am fost  nevoit să operez 
unele eliminări, corecturi, explicaţii și un adaos final. A doua precizare priveşte un 
aspect bibliografic al prezentei - Partea I a unei viitoare ample cărţi - care va 
corespunde cerinţelor formale ale unei lucrări de cercetare ştiinţifică, unde fiecare 
enunţ se sprijină pe un suport documentar, prezentat într-o descriere standard, în 
limba română şi în alte limbi. În varianta de faţă, la enunţurile încadrate între 
ghilimele sunt indicate doar sursele bibliografice de strictă necesitate, ca într-o 
sinteză esenţializată în pagini reduse, deci din considerente de spaţiu şi de fluenţă 
a lecturii pentru toate categoriile de cititori români, mai ales străini. În scimb, 
pentru a nu destructura întreaga lucrare, şi în această variantă, finalul capitolelor, 
pe limbi, de regulă se încheie cu un bilanţ/tablou statistic al titlurilor de traduceri 
şi ecourile lor, ca în Ediţia I, iar în finalul lucrării, venind în sprijinul unei imagini de 
ansamblu, am păstrat Anezele cu liste de limbi şi de localităţi ca centre de iradiere 
a mesajului eminescian. 

II. EMINESCU UNIVERSAL 
Primele manifestări, – ultimul deceniu de viaţă a poetului 
 
 
Procesul de universalizare a creaţiei eminesciene reprezintă filonul de aur al 
raporturilor inter-literare europene ale literaturii române. Această creaţie literară 
românească s-a afirmat cu timpul ca valoare naţională de excepţie, comparabilă şi 
compatibilă cu valorile consacrate ale literaturii universale, care configurează 
astăzi patrimoniul cultural mondial. 
De o semnificaţie relevantă pentru evoluţia acestui proces istorico-literar este 
momentul primelor manifestări din ultimul deceniu de viaţă a poetului – de altfel, 
etapă de apogeu a evoluţiei sale poetice şi politice – în care traducerile îndeosebi 
din poezia sa surprind mediul literar european şi declanşează interesul prin 
noutatea şi unicitatea ei, de mulţi numită „fenomenul Eminescu”. Totuşi, despre 
această etapă a vieţii poetului (1878-1889, ca de altfel şi mai târziu), potrivit 
preceptului „nu ştiu, deci nu există”, s-a vehiculat părerea că traducerile din creaţia 
poetică eminesciană şi ecourile acestora în mediul literar european ar fi fost puţine 
ca număr şi incerte ca valoare. În urma unei investigaţii mai atente am constatat că 
această perioadă ni-l prezintă pe poet mult mai bine cunoscut şi apreciat, ca valoare 
europeană. 
Sintetizând datele într-un bilanţ sec al receptării poeziei eminesciene în 
Europa, acesta ne arată o prezenţă masivă şi reprezentativă, mai întâi şi cel mai 
mult în Germania (edituri şi periodice de prestigiu din Berlin, Bonn, Hamburg 
Leipzig, Magdenburg, Stuttgart ş.a.), după cum urmează:  
a. 170 de traduceri, selectate, remarcate ca produse de mare valoare literar-
artistică, incluse în 6 culegeri antologice de literatură română şi universală (datorită 
interesului public, 95 de traduceri şi 4 prefeţe se reeditează, cu completări) şi 19 
reviste care publică 68 de traduceri;  

b. studii monografice apar în 4 volume şi 6 culegeri antologice (între care scurte 
sinteze în două enciclopedii, referinţe critice publicate într-o teză de doctorat şi 
paralele tipologice în volume de literatură comparată, de asemenea 12 comentarii 
ce însoţesc grupaje de traduceri), iar 23 de articole apar în 22 publicaţii periodice. 
Alte peste 90 de traduceri şi peste 30 de referinţe critice mai apar ca ecouri la cele 
apărute în publicaţiile de limbă germană sau replici ori extinderi, în alte ţări, 
precum Austria, Italia, Franţa, Elveţia, Rusia, Ungaria şi România. Traducerile s-au 
bucurat de ecouri favorabile în publicaţiile apărute în cunoscute centre de 
promovare a marilor valori culturale, chiar dacă acestea se situau la mari extremităţi 
ale lumii literare şi geografice, între Leipzig şi Chicago, Viena şi Sankt-Petersburg, 
Florenţa şi New York, Bonn şi Budapesta, Paris şi Bucureşti.  
Aşadar, cu un deceniu înainte de plecarea omului Eminescu din lumea 
pământeană spre tărâmurile eternităţii, poetul a supravieţuit, opera lui fiind 
receptată mai întâi prin intermediul câtorva limbi europene de largă circulaţie şi 
audienţă internaţională, care îi diseminează mesajul poetic şi social, îi pun în 
lumină chiar amprenta de geniu, asociindu-l încă atunci cu marile personalităţi ale 
lumii literare romanice şi germanice.  
Primele traduceri din poezia eminesciană într-o limbă străină, cu ecouri 
imediate în mediul literar european, apar în câteva publicaţii prestigioase din 
Germania. Între acestea se remarcă o primă revistă din Berlin, „Gegenwart”, care la 
20 iulie 1878 publică Melancolie (traducerea era semnată de prinţesa E. Wedi, mai 
târziu consacrată ca scriitoare germană, semnând cu pseudonimul Carmen Silva). 
Revista de literatură universală, „Magazin für die Literatur des In-und Ausländes”, 
din Leipzig, la 1 mai 1880 publică O, mamă (traducerea e semnată de George Allan). 
Revista menţionează, fără detalii, faptul că opinii despre viaţa lui Eminescu şi 
traducerea altor poezii ale sale au mai apărut în revista „Gegenwart”, nr. 15 şi 16 
din 1879, unde se mai preciza că versiunea germană a poeziilor şi articolul despre 
Eminescu ar fi fost semnate de aceeaşi persoană, George Allan (de observat că sub 
acest pseudonim se ascundea Marie Charlotte von Bardeleben, care ulterior semna 
cu pseudonimul Mite Kremnitz, cunoscută scriitoare de limbă germană, atunci şi 
ulterior – manifestându-se în mediul familial al lui Titu Maiorescu – cunoscând şi 
preţuind pe omul şi poetul Eminescu, n. n.). Ştirea pare reală, deoarece „Magazin 
für die Literatur des In-und Ausländes” din Leipzig, în 10 ianuarie 1880, publică 
studiul „Zur Literatur der Rumänien”, sub semnătura lui Hugo Klein, care cuprinde 
unele referiri generale despre Eminescu, iar traducerea poeziei O, mamă, semnată 

de George Allan, era apreciată ca fiind relevantă pentru stilul şi valoarea poeziei 
eminesciene. Numărul din 17 ianuarie al aceeaşi publicaţii pare a rezolva 
paternitatea, deoarece studiul „Briefe über die neuere rumänische Literatur” este 
ilustrat cu o altă creaţie eminesciană, Crăiasa din poveşti (de regulă această 
traducerea este semnată de Carmen Sylva), iar studiul aparţine lui George Allan 
(alias Mite Kremnitz), care – în stilul ei uşor de recunoscut – aprecia întâietatea 
poziţiei ocupate atunci de Eminescu în literatura română şi încerca o apropiere a lui 
ca valoare artistică de marii poeţi europeni de atunci: „Unele dintre poeziile sale 
sunt mai pline de forţă şi mai semnificative prin profunzime, decât ale lui Alecsandri, 
prin aceasta mai degrabă asemănându-se cu Leopardi”. 
Aceeaşi revistă, în 22 mai 1880, mai publică Povestea codrului şi Despărţire, 
în 26 februarie 1881, Melancolie, Dorinţa, De câte ori iubito, iar în 25 iunie 
Scrisoarea I (cu excepţia poeziei Singurătate, tradusă de Carmen Sylva), toate 
fiind reproduceri de acum sub semnătura sigură a Mitei Kremnitz, care vor fi 
publicate şi în prima ediţie antologică din 1881, „Rumänische Dichtungen” 
(„Poeme româneşti”). Din surse ulterioare reţinem că, sub aceeaşi semnătură, a 
lui George Allan (alias Mite Kremnitz) se tipăreşte la Leipzig, în 1880, volumul 
„Fluch der Liebe” („Blestemul iubirii”), care includea „Das Liebesbild”, o 
emoţionantă nuvelă-eseu despre  omul şi poetul Mihai Eminescu.  
Poezia eminesciană a trezit sentimente de uimire, fiind percepută de la 
început ca o creaţie singulară, căci era atribuită unui geniu. Opera poetică a lui 
Mihai Eminescu – asemenea iradierii penetrante aparţinând marilor aştri ai 
poeziei romantice contemporane – se recomanda singură în acea vreme ca 
fenomen singular, iar spaţiul cultural german, după ce o asimilează, devine la 
rândul lui principalul centru de iradiere, lansând-o sub această aură astrală în 
lumea literară europeană.  
Dacă reluăm cronologic şirul datelor-argument, vom preciza că începutul 
afirmării sale în plan european, dar nu prin intermediul versiunii originale, ci al 
versiunilor germane, vom observa faptul că primele poezii şi poeme eminesciene, 
traduse şi publicate în afara graniţelor României, într-un volum antologic, care au 
intrat în legendă au fost cele 29 de titluri cu poezii eminesciene, incluse în cele trei 
ediţii ale antologiei germane de poezie românească, „Rumänische Dichtungen”. 
Ecoul european al poeziilor eminesciene, din această antologie germană, s-a 
datorat nu numai calităţii acestor poezii, ci şi promovării acesteia iniţial în 
periodicele germane, antologate apoi împreună cu altele de către scriitoarele de 

limbă germană, personalităţi literare şi publice marcante, precum Regina 
României-poeta Carmen Sylva şi prozatoarea Mite Kremnitz, la iniţiativa celui mai 
influent critic şi om de stat român al vremii, Titu Maiorescu, cu acceptul şi 
contribuţia poetului, toţi buni cunoscători ai limbii şi culturii germane). 
În prima ediţie a antologiei „Rumänische Dichtungen” (Leipzig, 1881) apar 20 
de titluri: Crăiasa din poveşti, Scrisoarea II, Dorinţa, De câte ori, iubito, 
Despărţire, Melancolie, Singurătate, Doină, Rugăciunea unui dac, O, rămâi, 
Revedere, O, mamă, Pe aceeaşi ulicioară, Sunt ani la mijloc, Când însuşi glasul, 
Povestea codrului, Freamăt de codru, Lacul, Venere şi Madonă, Strigoii. Reluate 
într-un nou tiraj (Leipzig, 1883), la această primă ediţie se adaugă alte două ediţii 
(Bonn, una, f. a.,-1885-1886), în care la cele 20 de poezii publicate se adăugă 
Luceafărul, Scrisoarea III şi IV, iar în ediţia a doua, (tot la Bonn, 1889), se adaugă 
la titlurile din ediţiile anterioare alte şase: Somnoroase păsărele, Peste vârfuri, La 
steaua, Atât de fragedă, Când amintirile, Scrisoarea I. Poezia lui Eminescu, din 
ediţiile antologiei „Rumänische Dichtungen”, au fost receptate favorabil în presa 
din întreaga Germanie, iar multe dintre poeziile sale au fost reproduse de alte 
publicaţii (unele în mai multe versiuni, ex. Luceafărul, în patru).  
Un prim ecou favorabil apare în revista „Literarische Beilage der Montags 
Revue” (Leipzig, 21 martie 1881), care sublinia faptul că acest florilegiu de poezie 
românească a cunoscut o largă difuzare şi audienţă publică, încă începând din 
luna decembrie 1880. Odată cu apariţia acestei antologii, a putut fi cunoscută de 
cititorii de limbă germană, din Germania, Austria, Rusia şi alte ţări, înalta ţinută 
artistică a poeziei eminesciene, apreciată ca atare şi în prefaţa volumului de către 
chiar semnatarele traducerilor, Regina României, poeta Carmen Sylva şi 
scriitoarea de limbă germană, Mite Kremnitz. Sintetizând opiniile presei germane, 
reţinem – ca pe o predicţie – atenţia acordată deopotrivă aprecierilor unanime 
privind valoarea poeziei eminesciene ca act de înaltă măiestrie poetică, iar 
valoarea literară a traducerilor ca act de creaţie literară. 
Poetul român putea fi cunoscut anterior de publicul european şi în postura de 
autor şi redactor al prestigioasei enciclopedii germane, „Brockhaus” (în care i se 
prezintă viaţa şi opera, în ediţiile din 1880 şi 1887), de asemenea ca traducător de 
excepţie, mai mult din germană, engleză, italiană în română (Schiller, Poe, Twain, 
Goethe, Augier, Lombardi ş.a.) şi respectiv din română în germană (Carmen Sylva 
ş.a.). 
  
 
 
 
 
 
 
 
Eminescu în circuitul universal 
 
 112 
Poezia lui Eminescu începe să devină obiect de studiu pentru specialiştii literaţi, 
care o plasează într-un context comparatist-tipologic universal (teme şi motive 
poetice comune, ulterior mult diversificate în diferite genuri literar-artistice) şi este 
inclusă în antologii tematice de literatură universală. 
Revistele de limbă germană au manifestat un interes crescând pentru viaţa şi 
creaţia poetului român, ţinând seama de indiscutabila lui valoare culturală, 
umbrită însă de povara evenimentului neaşteptat al morţii sale premature şi 
tragice. Astfel, memoria i-a fost omagiată prin realizarea de noi traduceri şi 
comentarii despre valoarea literar-artistică a creaţiei sale poetice. Revista „Neue 
Free Presse” din Viena, în necrologul publicat, recunoştea în Eminescu pe „cel mai 
însemnat poet al României (care) a probat prin poeziile sale că limba română are 
resursele necesare de a satisface exigenţele cele mai înalte şi mai dificile ale 
creaţiei literare”. 
Astfel de aprecieri la adresa marelui dispărut, ilustrate cu numeroase 
traduceri, continuă să însereze mai toate publicaţiile de limbă germană din 
Germania, din Austria („Deutsche Zeitung”), din România („Bucharester Salon”, 
„Das literarische Rumänien”, „Das Geistige Rumänien”, „Romänische Revue”). 
Contribuţii eminesciene în limba germană publică şi reviste de limbă română 
(articole şi 27 de traduceri, semnate de mai mulţi traducători), chiar publicaţii 
germane din SUA (aici, un număr special consacră poetului „New Yorker 
Volkszeitung”, iar „Volksblater” şi „Chicagoer Zeitung” publică articole şi 
traduceri). 
Apariţia traducerilor eminesciene, urmate de ecouri favorabile se intensifică 
treptat în acest deceniu, nu numai în publicaţiile de limbă germană, ci şi în publicaţii 
apărute în alte limbi din ţări ca Italia: „Rivista Internationale” din 1881 – articol; 
antologia de poezie universală a lui Marco Antonio Canini, „Il libro dell′amore”, 
apărută la Veneţia, include poeziile Sunt ani la mijloc (vol. 2-1887), Când însuşi glasul 
(vol. 2-1888) şi Dorinţă (vol. 4-1889); Angelo de Gubernatis îl include în „Dicţionaire 
international des écrivains du jour” (Florenţa, 1888); Franţa: „Revue Universelle 
Internationale”, Paris, 1884, publică L’Astre de Venus – Luceafărul, împreună cu un 
articol în care se stabileau „filiaţii” între poezia lui Eminescu şi cea a lui Leopardi, 
precum şi cu filozofia lui Schopenhauer; Elveţia: publicaţiile de limbă franceză, din 
1888, prezintă elogios – ca eveniment ştiinţific – susţinerea unei teze de doctorat la 
Facultatea de litere a Academiei din Lausanne, în care este apreciată „contribuţia lui 
Eminescu la dezvoltarea limbii române literare”; Rusia: „Jurnal Ministerstva 

Narodnovo Obrazovania”, Sankt-Petersburg, 1884, publică studiul universitarului 
literat Polikron Sârcu, adresat mediului literar şi universitar rus, despre opera poetului 
român care „intrase recent în circuitul marilor valori europene”; Ungaria: Budapesta, 
în periodicele „Hazánk” – La steaua şi un substanţial articol de G. Szöcs, „Vasárnap” – 
Ce e amorul, iar „Revue d’Orient” – 2 poezii şi articole despre „unul dintre cei mai 
mari poeţi contemporani”; România: 4 reviste de limbă maghiară din Arad, Cluj, 
Şimleu Silvaniei publică articole şi 9 traduceri, iar la Sibiu, studiile în ediţii separate, 
„Egy pár szó Eminescu”, având în anexă 35 de traduceri, şi „M. Eminescu, Esmerteti”, 
în anexă înserând 4 poezii, toate aparţinând lui Szöcs Géza, care se mândrea că este 
contemporan cu „cel mai interesant, cel mai modern, cel mai de seamă poet român”. 
Mesajul transmis de aceste traduceri şi comentarii, publicate în ultimul 
deceniu de viaţă a lui Mihai Eminescu promovează, plenar, opinia directoare 
asupra imaginii poetului ca produs de excepţie al geniului spiritual al poporului 
român. Animate de ideea universalităţii, argumentată cu propriile traduceri de 
calitate în limba germană, cele mai alese gânduri, compatibile cu tot ce s-a 
întreprins în ultimul deceniu de viaţă a poetului, rămâne însă adevărul din 
concluziile formulate în prefaţa primei antologii germane din 1881, „Rumänische 
Dichtungen”, de către scriitoarele de limbă germană, Carmen Sylva şi Mite 
Kremnitz, care îl cunoşteau cel mai bine pe omul şi poetul Eminescu: „Având 
rădăcinile în pământ românesc, talentul singular al lui Mihai Eminescu se înalţă 
cu mult peste frontaliile patriei sale şi peste cultura ei artistică, cum se înalţă 
peste predecesorii şi contemporanii săi o individualitate excepţională”.  
În ciuda restricţiilor impuse în timpul vieţii lui Eminescu de oficialităţile 
româneşti pentru asocierea publică a imaginii poetului cu jurnalistul şi omul politic 
militant pentru cauza naţională şi general umană – reflectată în bogata sa producţie 
jurnalistică, de aceeaşi calitate, valoare şi audienţă în lumea politică – peste timp 
evaluarea acesteia nu întârzie să fie restituită şi auzită, în termeni ca aceştia: 
„Fiecare articol, fie el literar, fie istoric sau politic, purta pecetea fiinţei sale, era un 
model de stil şi adesea însufleţit de o zguduitoare putere poetică. Aprinsa lui 
mânie se înălţa adesea în snopi de foc – şi totuşi, în adâncul sufletului său nu era 
nici ură, nici pasiune, ci contemplare a lumii şi iubire de oameni” (George Ene, 
„Eminescu, securitatea şi siguranţa naţională a României”, Cluj-Napoca, 2014). 

III. EMINESCU UNIVERSAL 
Receptarea postumă a operei în publicaţiile  
de limbă germană 
 
 
Receptarea lui Eminescu în Germania sfârşitului de veac XIX are o 
semnificaţie generală, deoarece depăşeşte limitele lingvistice şi geografice ale 
unei singure ţări, nu doar pentru faptul că publicaţiile de limbă germană apar în 
Germania şi în alte ţări, în care îşi promovează valorile. Importanţa publicaţiilor de 
limbă germană a constat în faptul că au reprezentat instrumentul lingvistic 
intermediar credibil din care publicaţiile din alte ţări europene au preluat 
informaţii şi au reprodus în traducere proprie texte eminesciene, prin aceasta 
amplificând ecoul care a marcat începutul procesului de cunoaştere şi 
recunoaştere ca valoare europeană a poeziei eminesciene. Acest moment de 
declanşare a procesului de receptare europeană a creaţiei eminesciene – aşa cum 
a fost el prezentat în capitolul precedent – are şi o semnificaţie istoriografică 
aparte. Atunci când Eminescu se afla în culmea evoluţiei sale creatoare ca scriitor 
şi ziarist militant, iar publicaţiile din ţări de tradiţie culturală ca Germania, Franţa 
şi Italia, unde poetul era descoperit şi promovat ca produs de geniu al poporului 
român, forţe politice din România, în coaliţie cu cele din imperiile potrivnice 
aspiraţiilor de libertate şi unitate a neamului românesc, acestea îi pregăteau 
minuţios eliminarea din viaţa civică, datorită convingerilor şi acţiunilor sale 
politice de apărare a cauzei naţionale. Urmare, – aşa cum s-a dovedit mai sus, în 
„Predicţii adeverite” – „îmbolnăvirile” induse care i-au curmat viaţa şi creaţia 
literară la o vârstă, însufleţită de marile aspiraţii ale tinereţii, concretizate în 
capodopere comparabile cu marile creaţii ale literaturii clasice consacrate. La 
calitatea operelor sale literare, vom alătura calitatea producţiei sale jurnalistice, 
scrise într-o limbă literară de aceeaşi valoare, ca formă şi profunzime a cugetării, 
purtătoarea unui mesaj civic militant, de promovare a idealurilor de dreptate 

socială naţională, – dovadă audienţa şi efectul politic pe plan naţional şi 
internaţional, care de fapt i-au adjudecat martiriul.  
Ceea ce s-a publicat în Germania şi în alte ţări – înainte, mai ales mult timp 
după momentul morţii tragice neaşteptate a lui Eminescu – aşadar nu se referea şi 
la acţiunile omului politic şi ziarist militant, ci aproape exclusiv la poezia lui, care 
continua să uimească lumea literară europeană. Dar şi în această lume a poeziei 
sale au apărut teme fortuit lansate şi comentate, mai ales în periodicele vremii, 
privind „pesimismul” poeziei lui, izvorât nu din viaţa socială şi personală, ci din 
melancolia omului „nefericit”, aflat sub influenţa filozofiei lui Shopenhauer. 
Sub impresia imediată a evenimentului tragic al morţii sale, în paralel se 
contura o imagine despre care s-a scris mult, însă de pe o poziţie subiectivă şi în 
stilul uzitat în epocă: în România, Germania, ca şi în alte ţări, comentariile purtau 
amprenta nostalgiei după ceva măreţ, abia descoperit şi îndrăgit, uimirea faţă de 
apusul unui „Luceafăr între stele”, care însă continuă să strălucească peste zările 
lumii literare. Aşadar, cu toate opreliştile oficialităţilor româneşti, sub presiunea 
mărturiilor celor cu care convieţuia, s-a accentuat starea de îngrijorare faţă de 
dispariţia prematură şi tragică a tânărului şi nefericitului „Făt-Frumos” al poeziei 
româneşti, în floarea vârstei şi în plină ascensiune creatoare. Adevărat, dominantă 
era nu tânguirea dispariţiei sale fizice, ci mai de grabă regretul, asociat cu 
sentimentul de mândrie şi preţuire a poetului şi omului, insuficient cunoscut şi 
apreciat în scurta şi zbuciumata sa viaţă.  
În acest context, meritul publicaţiilor de limbă germană, deopotrivă şi al 
publicaţiilor din alte ţări, care le-au urmat orientarea, constă în faptul că, 
independent şi indiferent de opiniile comentatorilor, au continuat să publice  cea 
mai mare parte a creaţiei eminesciene, antume şi postume, – poezii, proză şi chiar 
articole cu tematică socio-politică şi cultural-ştiinţifică.  
Multă vreme totuşi nu s-a înţeles că moştenirea literar-artistică, jurnalistică 
şi ştiinţifică a lui Mihai Eminescu (fie publicată, fie postumă sau încă nepublicată, 
dar aproape de zilele noastre facsimilul ei manuscris fiind în mare parte recuperat 
şi tipărit de Academia Română, în 38 de volume, însumând 16.000 de file) 
reprezintă o creaţie personală de excepţie, produsă timp de numai două decenii 
de viaţă activă, care s-a încheiat la sfârşit de veac XIX. Şi a rămas aceeaşi – cea din 
timpul vieţii – aceeaşi pentru eternitate, aceeaşi neschimbată ca un dat istoric 

sacru al culturii române, – o valoare perenă, în formă, conţinut şi mesaj adresat 
posterităţii.  
În timpul care a lucrat în favoarea acestei avuţii naţionale, moştenirea lăsată 
de Eminescu urmaşilor, în versiunea originalului românesc, multiplicată prin 
versiunile apărute ulterior în limba germană şi în alte cel puţin 80 de limbi de pe 
toate meridianele lumii, a fost editată şi comentată, în publicaţii tipărite, cu ediţii 
şi tiraje de ordinul milioanelor, iar în ultimele decenii şi în forma electronică, 
accesibilă altor milioane de „internauţi” (utilizatori ai internetului), în prezent 
cunoscând un circuit cu adevărat universal. 
S-a observat că argumentul cel mai important al acestui moment românesc, 
recunoscut ca o componentă a patrimoniului cultural mondial, îl reprezintă 
contribuţia Germaniei, şi sub alt aspect, – limba şi cultura germană în care s-a 
format ca intelectual Eminescu, atât în instituţiile germane de învăţământ 
preuniversitar din Cernăuţi (capitala Ducatului Bucovina din Imperiul Austriac), 
mai ales în anii studenţiei la Viena şi Berlin, cu timpul dobândind o erudiţie 
enciclopedistică, valorificată într-o operă de valoare universală.  
 
* 
 
Actul traducerii şi comentării operei eminesciene în publicaţiile de limbă 
germană mai are o semnificaţie particulară, – consemnează istoriografic prima 
dintre limbile şi literaturile care preia şi marchează începutul circuitului 
universal al acestei opere, transpuse în altă versiune decât originalul românesc.  
Grupând datele de care dispunem, referitoare la cunoaşterea operei 
eminesciene în publicaţiile de limbă germană, editate în Germania şi în alte ţări, 
într-un bilanţ relevant, acoperind o perioadă de 137 de ani, l-am preferat ca pe o 
modalitate aproape deloc frecventată în istoriografia literară, dar care poate 
reprezenta un indiciu al interesului, posibil de vizualizat grafic, cu ajutorul unui 
instrument – accesibil şi umaniştilor – de periodizare a evoluţiei procesului de 
universalizare a moştenirii literar-artistice eminesciene (un asemenea 
instrument de evaluare am publicat în lucrarea noastră, „Eminescu în perspectivă 
universală. Reconstituiri şi restituiri”, 2013).  

Spre deosebire de capitolul anterior, privind contribuţia publicaţiilor de limbă 
germană din ultimul deceniu de viaţă a poetului, prezentată într-o formă 
descriptivă, din raţiuni de spaţiu, viziune de ansamblu şi fluenţa lecturii, pentru 
perioada ulterioară, deşi mult mai bogată în date, o vom prezenta rezumativ, sub 
forma unui bilanţ cantitativ, cu marcarea semnificaţiei datelor pe care se bazează 
contribuţia germană la evoluţia procesului de universalizare a creaţiei 
eminesciene. Frecvenţa care indică interesul, cu relevarea factorilor care-l 
determină, toate vizează însăşi valoarea operei şi semnificaţia mesajului acesteia, 
relevate în lucrări fie analitice şi de popularizare, fie în sinteze ca rezultat al unor 
cercetări colective, mai ales individuale. Între acestea atrag atenţia cel puţin 13 
teze de doctorat, zeci de studii monografice, precum şi sintezele privind 
recunoaşterea valorii de simbol naţional a personalităţii autorului, prezentate în 
cel puţin 24 de prestigioase enciclopedii, reluate în aproape 70 de ediţii.  
În procesul de cunoaştere a lui Eminescu, o pondere mare au avut şi continuă 
a aibă acţiunile publice de popularizare, aproape deloc remarcate în practica 
istoriografică. Avem în vedere amploarea unor manifestări omagiale, reflectate în 
mass-media tipărită, audio-video, iar mai nou amplu frecventă pe canalele de 
comunicare online, de regulă multilingve, care-l indică pe românul Eminescu 
printre cei mai accesaţi scriitori ai literaturii universale. Un exemplu la îndemâna 
oricui ca efect al contribuţiei internetului este recenta Enciclopedie internaţională 
liberă, multilingvă, online, „Wikipedia”, care îl prezintă pe Eminescu în 47 de limbi, 
inclusiv în germană.  
Unul dintre argumentele acestui interes pentru Eminescu îl reprezintă, 
aşadar, bilanţul datelor preluate din publicaţiile de limbă germană, din Germania 
(apărute în edituri şi periodice de prestigiu, mai ales din Leipzig-33 publicaţii, 
Berlin-22, München-19, Stuttgart-9, iar cu mai puţine publicaţii, localităţi precum 
Augsburg, Bonn, Frankfurt am Main, Freiburg, Gerlinger, Gütersloh, Hamburg, 
Heidelberg, Kastellaum, Konstanz, Laguna, Leer, Magdenburg, Mainz, Mannhein, 
Münster, Oldenburg, Salzburg, Tübingen, Weimar, Wiesbaden). Alte traduceri şi 
referinţe critice (peste 90, respectiv 30) mai apar, ca ecouri la publicaţiile germane 
sau replici ori extinderi, în alte ţări. Traducerile germane s-au bucurat de ecouri 
favorabile în publicaţiile de limbă germană, apărute în cunoscute centre de 
promovare a marilor valori culturale din ţări, precum Austria (Viena-15 publicaţii, 
de asemenea Graz şi Innsbruck), Belgia (Bruxelles), Cehia (Praga), Elveţia (Berna, 
Zürich), Israel (Ierusalim), Mexic (Ciudad de Mexico), Ucraina actuală (Cernăuţi), 

evident România, – Arad, Baia Mare, Braşov, Caransebeş, Craiova, Iaşi, Satu Mare, 
Târgu-Mureş, mai ales Bucureşti (cu peste 60 de publicaţii de limbă germană în 26 
ediţii separate, 15 antologii şi peste 20 de periodice), Timişoara (cu 15), Sibiu (cu 
9), Cluj (cu 5).  
Toate aceste ţări şi localităţi care-l promovează pe Eminescu prin traduceri şi 
referinţe critice reprezintă – metaforic spus – faţete ale spectrului lingvistic al 
centrului german de iradiere în lume a mesajului eminescian, exprimat, între 
1890-2014 – prin intermediul: 
a. peste 2500 titluri de traduceri (dintre acestea, un număr de peste 500 sunt 
doar aproximative ca număr, deoarece sunt incluse în zecile de surse – volume şi 
periodice – citate în bibliografii credibile (precum cele girate de Biblioteca 
Academiei Române şi Biblioteca Judeţeană Botoşani, dar al căror sumar nu ne-a fost 
accesibil, „de visu”), dintre care am consultat, exclusiv în limba germană: 75 de 
volume, ediţii separate, cuprinzând peste 1700 de traduceri, de asemenea 33 de 
culegeri antologice care includ peste 150 de traduceri şi peste 50 de publicaţii 
periodice în care apar peste 200 de traduceri, la care adăugăm peste 80 de traduceri 
apărute ca anexe la lucrări eminesciene de istorie şi critică literară, împreună 
totalizând peste 160 de publicaţii cu peste 2500 de traduceri tipărite. Pentru a 
prezenta datele privind receptarea operei eminesciene, traduse în publicaţiile de 
limbă germană, reamintim că pentru o raportare a imaginii de ansamblu asupra 
contribuţiei acestor publicaţii la cunoaşterea lui Eminescu, se impune completarea 
acestor date cu suma celor apărute în ultimul deceniu de viaţă a poetului.(22 
publicaţii, în care apar 167 traduceri, din care 6 antologii cu 95 traduceri, 19 
periodice cu 68 traduceri şi alte 4 traduceri ca anexe în lucrări de critică), totalul 
general pentru întreaga perioadă – 1878-2014 – fiind peste 180 de publicaţii (titluri 
de volume şi periodice), în care au apărut peste 3000 de versiuni germane din 
creaţia eminesciană. Nu putem omite nici publicaţiile online, de regulă multilingve, 
care multiplică acest număr de traduceri, apărute în publicaţii tipărite tradiţional, cu 
încă câteva sute; 
b. peste 500 titluri de lucrări de critică şi istorie literară: 73 de volume 
tematice, în ediţii separate (cuprinzând cel puţin 1670 referinţe critice germane, 
monografii tematice, lucrări de doctorat ş. a., despre creaţia literară, mai puţin 
cea jurnalistică şi ştiinţifică), de asemenea 40 de culegeri antologice (monografii 
tematice, istorii literare, cursuri, culegeri, cuprinzând comunicări la reuniuni 
ştiinţifice naţionale şi internaţionale, enciclopedii, lucrări de doctorat, care au 

inclus aproape 100 de fragmente, – capitole sau studii distincte, completate cu 
articole şi note etc.). La acestea se adaugă peste 100 de articole şi studii în peste 
70 de periodice, de asemenea peste 140 de referinţe critice (prefeţe, note 
biobibliografice, comentarii, relatări despre acţiuni publice, care apar în volumele 
cu traduceri, antologii sau grupaje din periodice), prin valoare şi semnificaţie se 
remarcă datele din ultimul deceniu de viaţă a poetului (primele 41 referinţe 
critice, apărute în 41 publicaţii, dintre care 13 antologii, 16 periodice, 12 
reprezentând referinţe-prefeţe la volume de traduceri şi articole ca anexe la 
grupaje cu traduceri, între care se detaşează referinţele dintr-o lucrare de 
doctorat şi din două enciclopedii). 
Nu putem ignora receptarea operei eminesciene în publicaţiile uni şi 
multilingve online din ultimele decenii (ca surse de referinţă pentru principalele 
limbi de largă circulaţie, aici incluzând şi limba germană), cunoscute sub nume ca 
„Muzeul virtual Mihai Eminescu. Biblioteca digitală”, „Discovering Eminescu”, 
Enciclopedia liberă „Wikipedia”, numeroase alte surse generic denumite CD-uri, 
Site-uri, blog-uri, YouTube, publicaţii periodice şi neperiodice online, alte canale 
online, precum Google, Facebook etc., în care accesările generale „Eminescu” 
sunt de ordinul milioanelor). 
Concluziile care se pot desprinde din referinţele critice de limbă germană, 
preponderent analitice, cu tentă vizionară, care au promovat în plan universal 
opera eminesciană, au fost exprimate la intervale aleatorii, marcând aprecieri 
credibile asupra operei, pe care, din considerente de spaţiu, doar le vom numi: • 
Remarcă istorică antebelică, – „Omul şi poetul Eminescu este unul dintre factorii 
de rezistenţă ai relaţiilor literare româno-germane” (Heidelberg, 1929) • În 
atenţia criticii a prevalat aproape în exclusivitate poezia şi poetica lui Eminescu: 
valoarea literar-artistică, recomandată Europei încă în timpul vieţii poetului, în 
continuare fiind aprofundată în numeroase studii academice, istorii de literatură 
universală, mai ales teze de doctorat (Leipzig-1902, Wittenberg-1903, Tübingen-
1911, culminând cu contribuţii ca cele ale dr. Eva Behring, Berlin, 1971 despre 
conexiunile viaţă-operă în lumina imaginilor şi metaforelor) • S-a preferat 
„abordarea în context comparatist” (Frankfurt, 1912), fiind „aliniat valorilor 
literar-artistice ale literaturii universale” (Leipzig, 1923), „recunoaşterea în 
Europa drept cel mai mare poet român, comparat cu Heine şi Lenau” (Freiburg, 
1986), evaluat ca „Poet naţional”, egal cu Poetul Naţional al Coreei de sud (teză 
de doctorat, Freiburg, 1985); în alt plan, „cea mai mare valoare literar artistică a 

literaturilor balcanice” (Leipzig, 1923) sau sinteze privind „receptarea operei 
poetului în literaturile franceză şi germană” (München, 1992) • Încheiem cu seria 
colocviilor internaţionale, la care înregistrăm contribuţii germane, precum cel al 
Societăţii de studii germano-române „Mihai Eminescu” (cu tematici precum Locul 
lui Eminescu în literatura europeană, Eminescu poet universal, Centenarul 
Eminescu, organizat de Universitatea din Freiburg, în concordanţă cu reuniunile 
axate pe „contribuţia marelui poet român la îmbogăţirea patrimoniului 
literaturii universale”, organizate la Londra, Moscova, Madrid, Paris, Roma, New 
York) ori seri literar-artistice (ca cea din Stokerau, dedicată lui Mihai Eminescu). 

IV. EMINESCU UNIVERSAL 
Receptarea operei în publicaţii de limbă italiană 
 
 
Italia este a doua ţară, după Germania, care a tradus şi comentat poezia lui 
Mihai Eminescu. Încă în timpul vieţii poetului, ca însemn al recunoaşterii valorii 
creaţiei sale literare, promovată de publicaţiile de limbă germană: „Rivista 
Internationale” (1 martie 1881) prezintă elogios poeziile eminesciene, imediat 
după publicarea lor în premieră europeană (în volumul „Rumänische Dichtungen”, 
Leipzig, difuzat la început de an 1881). Ca urmare a rezonanţei poeziei 
eminesciene în diferite cercuri literare din Italia, o notorietate, precum Marco 
Antonio Canini, selectează şi traduce din creaţia eminesciană poezii, pe care le 
include în celebra sa antologie a poeziei de dragoste din Italia şi din întreaga 
lume, „Il libro dell’amore. Poesie italiane e straniere”, apărută la Veneţia, – în 
volumul 2, din 1887, include Sonet II (Sunt ani la mijloc), în volumul 3, din 1888, 
Sonet III (Când însuşi glasul), iar în volumul 4, din 1889, Il desiderio (Dorinţă). În 
anul 1888 (dar şi ulterior, în 1890-1891), la Florenţa, cunoscutul poet şi exeget, 
Angelo de Gubernatis îl recomanda lumii literare latine pe Mihai Eminescu în al 
său „Dictionaire international des écrivains du jour", drept „poetul de prim rang 
al ţării sale”. În alt mare centru cultural, Milano, în 1892, cunoscutul autor de 
manuale, adresate celor interesaţi de cunoaşterea limbii şi literaturii române, 
Romeo Lovera prezintă viaţa şi opera lui Mihai Eminescu, pe care o ilustrează cu 
traduceri: în ediţia din 1906 include Şi dacă, în ediţiile din 1907 şi 1908, care apar 
la Florenţa, mai include Singurătate, Venere şi Madonă, Şi dacă. Volumul „La 
letteratura rumena con breve Crestomazia e Dizionariette esplicative” (Milano, 
1908), include în capitolul despre Eminescu comentariile biobibliografice fiind 
susţinute în plan comparativ cu 4 poezii în limba română şi cu două în italiană. 
Dintre periodicele de la acest început de secol se remarcă „Nuova Rassegna di 
letterature moderne” din Florenţa, care între 1906-1907, publică un articol şi 

poeziile Singurătate, Veneţia, Venere şi Madonă, Şi dacă, toate traducerile fiind 
semnate de P. E. Bossi. 
În perioada interbelică şi ulterior apar volume eminesciene de poezii şi 
proză, seria de studii monografice şi capitole în istorii de literatură română, mai 
ales de literatură universală, semnate de mari personalităţi precum Tagliavini, 
Ortiz, Lupi, Ruffini, Bertoni, Camiluci, Quasimodo, Ungaretti ş.a., care apreciază 
„transparenţa stilului eminescian şi sufletul pesimist al poetului, un Tasso al 
României” (Roma 1922), personalitatea poetului, care „stă alături de marii 
maeştri ai literaturii universale” (Napoli, 1923), motivele comune la Eminescu şi 
Carducci, Machiavelli, D′Anunzio (Roma, anii ′30), poezia eminesciană raportată 
la cea a liricilor de vază germani, francezi, belgieni, italieni (Milano, 1939, în 
„Poeti del mondo” de Spiritino Massimo). Ideea a fost motivată şi aprofundată în 
seria studiilor despre lirica eminesciană, între care se remarcă prima teză de 
doctorat, publicată de Marco Pompilio (Roma, 1931) sau lucrările de autor, ca cea 
recentă a lui Marco Cugno, Mihai Eminescu: nel laboratoria di Luceafărul 
(Alessandria, 2007), de asemenea un studiu documentar aparţinând lui Giuseppe 
Manitta (editat de Academia Internazionale II Convivio, Castiglione di Sicilia, 
2009), care comentează şi 5 lucrări în limbile italiană şi română despre 
coincidenţe între viaţa şi opera celor doi poeţi romantici, Eminescu şi Leopardi. 
Diferite aspecte ale filiaţiei Eminescu-Leopardi au constituit obiectul 
comunicărilor, susţinute de autor la Congresele Mondiale ale Eminescologilor 
din 3-4 septembrie 2013, 2014 și 205, în cadrul dezbaterilor dovedind cu 
manuscrise eminesciene că poetul român a cunoscut şi tradus poezii de Leopardi.  
Dintre contribuţiile criticii italiene, care au adus în atenţia mediului literar 
internaţional dimensiunea şi valoarea universală a creaţiei eminesciene, se 
detaşează lucrarea cunoscutului profesor universitar, eminentul eminescolog Rosa 
del Conte, un amplu studiu monografic, iniţial teză de doctorat, Eminescu o 
dell’Assoluto (Modena, 1962, în România fiind tradusă în 1990 şi 2003), care 
ilustrează textul italian cu 8 poezii şi peste 3000 de versuri disparate, publicate 
ulterior într-un volum cu 53 de poezii (Madrid, 1982). Dintre autorii numeroaselor 
ecouri elogioase despre cartea amintită, „Eminescu sau despre absolut”, publicate 
după 1962 s-a remarcat Mircea Eliade, care constată similitudini şi compatibilităţi 
între Eminescu şi Shakespeare, Byron, Milton, Morus, Shelley, Frost, Whitman (cf. 
vol. Eminescu. Recognition in English, Milano, 2000). Rosa del Conte a fost şi unul 
dintre primii organizatori de simpozioane internaţionale pe tema universalităţii lui 

Eminescu, „la care au participat nume prestigioase ale cercetării literare din 
întreaga lume”, comunicările ştiinţifice reunindu-le în volume, cum au fost. cele de 
la Veneţia în 1964 şi Roma, în 1967, dar şi altele, la Roma în 1987 sau Roma şi 
Milano în 2000, la care „au participat eminescologi din Italia, Germania, 
Portugalia, Spania, Anglia, Iugoslavia, Ungaria, Suedia, România”.  
Cum se poate observa, pe aceeaşi scară a valorii universale, creaţia 
eminesciană a fost comentată şi de mass-media, care a reflectat acţiunile cultural-
ştiinţifice şi de masă, dar şi ecoul ei începând cu „Revue Franco-Italiane et du 
Monde latin” (1902) şi până în zilele noastre, dintre care se impune concluzia din 
„Omagiu lui M. Eminescu” (M. Luizi, 1989): „Evocările din anul jubiliar 1989 au 
contribuit în a impune importanţa şi bogăţia unei poezii ce onorează secolul său 
şi cultura europeană”. 
Un rol aparte în recunoaşterea şi consacrarea creaţiei literare eminesciene l-
au avut publicaţiile enciclopedice, prin interesul manifestat pentru dimensiunea 
universală a operei poetului român ca reprezentant de frunte al latinităţii 
literare, promovat în numeroase centre de cultură, adevărate focare de iradiere a 
mesajului eminescian. Dintre asemenea publicaţii remarcăm câteva titluri şi ediţii: 
„Di scienze, lettere ed arte” (Roma, 1932, autorul articolului G. Călinescu), 
îndeosebi cele din perioada postbelică, precum „Dizionario letterario Bompiani 
degli autorii di tutti tempi e di tutte letterature” (Milano, 1956-1957, art. Gino 
Lupi), „Dizionario Universale della letteratua contemporanea” (Milano, 1959-
1963, art. Rosa del Conte) sau „La Nuovo Enciclopedia delle Letteratura” (Milano, 
1985), „Dizionario della letteratura mondiale del 900” (Roma, 1980, 1987), 
„Dizionario degli autori" (Milano, 1987), „Enciclopedia Italiana Trecani” (Roma, 
1990) etc.  
Interesul pentru valoarea operei, în general pentru mesajul creaţiei 
eminesciene, în cei peste 130 de ani investigaţi (1881-2014), încercăm să-l exprimăm 
în date cantitative, ca rezultat al „aproximării” măsurii în care traducerile şi ecourile 
lor în limba italiană sunt „mai aproape” sau „mai departe” de valoarea originalului 
românesc, precum şi de valoarea universală a operei unor clasici consacraţi ai 
literaturii italiene, Dante şi Leopardi. 
Un bilanţ sugestiv privind prezenţa traducerilor şi referinţelor critice 
eminesciene în publicaţiile de limbă italiană – ca indiciu al interesului – arată 
astfel: 

a. peste 1500 titluri de traduceri (între care cel puţin 200 sunt aproximative, 
deoarece sumarul unor volume nu ne-a fost accesibil, „la vedere”). Dintre sursele 
accesibile am identificat, exclusiv în limba italiană, 29 de volume, ediţii separate, 
cuprinzând peste 1200 de texte traduse, de asemenea 90 de traduceri cuprinse în 
22 de culegeri antologice şi peste 50 de traduceri, apărute în peste 20 de 
publicaţii periodice, care pot fi completate cu peste 120 de traduceri ca anexe la 
lucrări eminesciene de istorie şi critică literară sau în grupaje de traduceri din 
periodice. Subsumate, toate acestea totalizează peste 70 de publicaţii cu peste 
1500 de traduceri tipărite. Aceste date se cuvine a fi completate cu cele apărute 
în ultimele decenii în publicaţiile online, care ar mări considerabil numărul 
traducerilor din publicaţiile tipărite.  
b. peste 450 titluri de lucrări de critică şi istorie literară, cuprinse în 19 
volume tematice, publicate în ediţii separate (cuprinzând cel puţin 125 de 
referinţe critice în limba italiană, monografii, lucrări de doctorat ş. a., despre 
opera eminesciană), de asemenea 22 de culegeri antologice (care cuprind peste 
160 de istorii literare, cursuri şi manuale, comunicări la reuniuni ştiinţifice 
internaţionale, enciclopedii, prefeţe, eseuri, date biobibliografice, studii, articole), 
precum şi peste 50 de publicaţii periodice (unde apar peste 60 de studii, articole, 
recenzii), la care se adaugă peste 90 de referinţe critice (prefeţe, note 
biobibliografice, comentarii, relatări despre acţiuni publice), incluse în volumele şi 
culegerile antologice cu traduceri sau în publicaţiile periodice, din care am reţinut 
numărul de traduceri. Din acest bilanţ general nu putem omite referinţele critice, 
comunicate în ultimele decenii pe canalele – uni şi multilingve – online, branşări 
Google, Facebook, Twiter, dar şi Site-uri, Linkedin, E-mail, CD-ROM, reviste, 
volume de mare audienţă şi cel mai des accesate, între acestea evidenţiind 
„Enciclopedia liberă”, interactivă „Wikipedia”, care prezintă viaţa şi opera lui 
Mihai Eminescu în cel puţin 47 de limbi, inclusiv în italiană, cu posibilitatea 
traducerii acestor texte în cele peste 100 de limbi, în care există programe de 
traducere automată-literală.  
Aceste date reprezintă argumente ale contribuţiei publicaţiilor de limbă 
italiană la cunoaşterea şi consacrarea lui Eminescu în Italia (volume şi periodice 
de prestigiu din Roma-60 de publicaţii, Milano-53, Florenţa-21, Torino-13, 
Veneţia-9, Modena-8, Napoli-6, Parma-5, Catania-4, Genova-4, Calabria-2, 
Castiglione de Sicilia-2, Novara-2, Padova-2 şi câte una în Alessandria, Bari-Figli, 
Bologna, Mantova, Messina, Palermo, Perugia, Renecate, Verona), precum şi în 
  
 
 
 
 
 
 
 
Eminescu în circuitul universal 
 
 126 
alte ţări ca Germania (Heidelberg-2, München-2), Grecia (Salonic-1), Republica 
Moldova (Chişinău-2), Spania (Madrid-3), SUA (California-1), Ucraina (Cernăuţi-2, 
Kiev-5), Ungaria (Budapesta-3), evident România (Bucureşti-20, Cluj-Napoca, Iaşi 
şi Sibiu câte 4, la Bacău, câte una la Constanţa, Craiova, Satu Mare, Vălenii de 
Munte, iar fără indicarea localităţii-20).  
De reţinut este şi faptul că în Italia poezia lui Eminescu – privită din perspectiva 
„unicităţii” originalului românesc şi a mijloacelor limitate de a-l transpune în 
sistemul prozodiei (forma fixă, – strofa, metrica, rima) proprii poeziei italiene – pare 
a fi apreciată mai puţin pe baza respectării echivalenţei (multe au fost realizate în 
proză şi în vers liber). În schimb, traducerea este comentată în mai mare măsură sub 
aspectul limbajului poetic, al mesajului şi valorii literar-artistice şi estetice 
generale, din care cauză şi „învelişul” lingvistic italian, în general al limbilor 
romanice, este diferit de cel al originalului românesc. De unde, percepţia şi 
evaluarea poeziei eminesciene s-ar baza, în viziunea noastră, în mare măsură pe 
„intuiţia” valorii literar-artistice. Aşa s-ar putea explica faptul că cititorii, cu 
deosebire literaţii, fără să cunoască originalul românesc, îi pot intui valoarea chiar 
şi din traduceri, „mai aproape” sau „mai departe” de original. Un exemplu tipic, în 
acest înţeles, îl reprezintă fostul Preşedinte al Comunităţii Europene a scriitorilor, 
Giuseppe Ungaretti, care, referindu-se la Eminescu, dar fără a cunoaşte limba 
română şi poezia eminesciană în versiunea originală, ci din traduceri, i-a intuit 
vocaţia de geniu poetic universal: „Poet cu un sentiment chinuit şi ars până la 
atingerea acelei înalte splendori care face din el unul dintre cei mai mari poeţi ai 
timpului său şi ai tuturor timpurilor” (1964).           Dincolo de aceste considerente 
ştiinţifice, receptarea operei eminesciene în limba lui Dante şi Leopardi, pare să fie 
şi rezultatul unor preferinţe mai puţin explicabile, dar vizibile chiar şi de către un 
martor neutru, cum se recomandă a fi cunoscutul traducător şi profesor la 
Universitatea din Pisa, Bruno Manzzoni, când susţinea, în 2014, chiar de ziua lui 
Eminescu şi a Culturii Române: „Mihai Eminescu este autorul român cel mai tradus 
în Italia”. 

V. EMINESCU UNIVERSAL 
Receptarea operei în publicaţii de limbă franceză 
 
 
În Franţa, poetul Mihai Eminescu a fost cunoscut cu mult înaintea publicării 
primelor traduceri franceze, posibil prin intermediul opiniilor care circulau în mass-
media europeană şi românească despre versiunile germane şi italiene, comentate 
atât în publicaţiile de limbă germană, care se bucurau de o largă circulaţie în Europa 
şi dincolo de hotarele ei, cât şi în publicaţiile de limbă italiană, dar puteau fi 
cunoscute şi prin intermediul originalului românesc, apărut în periodicele curente şi 
în primele ediţii apărute după 1883.  
Publicaţiile de limbă franceză din diferite ţări – la fel ca şi cele de limbă 
germană – şi-au manifestat interesul faţă de Eminescu îndeosebi după 
evenimentul tragic şi neaşteptat al morţii poetului, dar nu deplângându-l, ci 
diseminând stăruitor ideea generoasă consolatoare a unei pierderi recuperabile 
prin cunoaşterea operei în traducere franceză, deoarece „România a pierdut un 
poet cu care, pe drept cuvânt, merită să se mândrească” („Le Courrier du soir”, 
Viena). 
Ecouri ca acesta ne conduc la adevărul potrivit căruia Franţa întreprinde, după 
Germania, următorul pas – de o semnificaţie istoriografică aparte – publicând în 
premieră (încă în timpul vieţii poetului şi înaintea vestitei antologii germane, 
„Rümanische Dichtungen”, ed. 2, Bonn, „1885-1886”) capodopera „Luceafărul” 
(L’Astre de Venus-Luceafărul, în prestigioasa „Revue Universelle Internationale”, 
Paris, 1884), însoţită de un articol care stabilea „filiaţii” între poezia lui Eminescu şi 
cea a lui Leopardi, de asemenea, confluenţe între poezia lui Eminescu şi filozofia lui 
Schopenhauer.  
Tot înaintea altor ţări, începând din ultimul deceniu al veacului XIX, în Franţa 
încep să apară primele volume, în ediţii separate, cu traduceri din opera 

eminesciană, preferinţa îndreptându-se mai întâi spre lumea eminesciană de 
basm, Făt-Frumos din lacrimă, în două versiuni. Prima vede lumina tiparului la 
Paris-Lausanne, în 1890, sub genericul „Rapsodies roumaines”, la puţin timp după 
plecarea poetului în lumea celor veşnice, drept omagiu adus nemuritorului „Făt-
Frumos al poeziei româneşti”. A doua versiune apare în volumul „Sept contes 
roumains” din 1894, la Paris, percepută ca o creaţie literară de înaltă neobişnuită 
muzicalitate, aidoma operelor compozitorului Liszt, de aceea a purtat motto-ul: 
„Transcrire les contes roumains, comme Liszt les chants populaires hongrois”. 
Prefaţa cărţii iniţia seria raportărilor comparatiste la miturile altor popoare, 
acreditând teoria antropologiei culturale a veacului, fondul mitic primordial, 
comun întregii umanităţi.  
Aceste prime încercări de a-l introduce pe Eminescu în mediul literar francez 
au fost complinite cu apariţia primei ediţii cuprinzătoare din lirica eminesciană în 
limba franceză, care s-a bucurat de o bună primire în întreaga lume francofonă. 
Avem în vedere coeditarea la Paris-Geneva, în 1892 şi 1901 (apoi la Bucureşti în 
1910, 1938 şi 1964) a volumului Quelques poésies de Michail Eminesco, 42 poezii 
(prima ediţie fiind semnată „M. M.-V”, – numele traducătorului fiind Mărgărita 
Miller Verghy), însoţite de „Amintirile” lui Al. Vlahuţă, respectiv de o prefaţă a lui 
Titu Maiorescu.  
Interesat de tema meditaţiei lirico-filozofice din poezia La steaua, Al. 
Dorchain o traduce şi o include în volumul său de „Poésies” (Paris, 1895), la fel şi 
tema unui mit european, întruchipat în poezia Veneţia, pe care O. Neuschoz o 
publică în revista „Echo de la Semains”. Primele încercări de sinteză „Revue 
Encyclopedique” (Paris, 1894 şi 1898): trei articole despre etapele creaţiei 
eminesciene, cu citate, în franceză, din Mortua est, Luceafărul, Epigonii etc. Tot la 
Paris, Lucille Kitzo traduce poezia Melancolie, pe care o include într-un studiu 
propriu din 1896, dar şi în „Le Moniteur universel". În replică, la Bucureşti apar La 
steaua, Veneţia, Despărţire, O, mamă (de trei ori Somnoroase păsărele) ş.a. în 
„Convorbiri literare”, „Contemporanul”, „Evenimentul”, „Era nouă”, „Arhiva”, iar 
Frédéric Damé îi dedică un articol în al său „Nouveau dictionnaire roumain-
français”. 
Versiunea franceză a poeziei eminesciene din aceste prime ediţii, precum şi 
din celelalte apărute până în zilele noastre, în volume sau periodice, fie în formă 
tipărită, fie online, ridică probleme specifice de „fidelitate” faţă de original. 
Această situaţie ar putea fi evaluată corect, ţinând seama de unii factori 

obiectivi (prozodia românească, implicit cea eminesciană, care este mai 
asemănătoare celei germane sau ruse, dar diferită de cea franceză – şi în general 
faţă de cea proprie limbilor romanice şi, în măsură şi mai mare, improprie limbilor 
asiatice – exceptând versul liber). Aceşti factori restrictivi au determinat activarea 
unor factori subiectivi (limbajul poetic utilizat de traducători, cu toate bunele lor 
intenţii, deşi unii au reuşit chiar să realizeze traduceri apreciate ca valoare literar-
artistică de excepţie, evident respectând unele cerinţe şi standarde literar-
artistice şi estetice universale). 
Aceste modalităţi de transpunere, în alte idiomuri lingvistice decât româna, 
deşi dificile, au fost asociate cu valoarea general umană a mesajului eminescian, 
transmis şi receptat ca liant al cunoaşterii, apropierii şi osmozei între popoare şi 
culturi diferite, în condiţiile în care exista dovada potrivit căreia jumătate din 
patrimoniul literar-artistic naţional – din România şi din alte ţări – îl reprezintă 
traducerile. 
Una dintre modalităţile complementare ale reuşitei, sub aspectul 
cunoaşterii valorii reale a creaţiei eminesciene, ar consta în evaluarea valorii 
literar-artistice a traducerilor (franceze, şi nu numai franceze) prin 
„aproximarea” cu mijloace cantitative-matematice a calităţii traducerilor, în 
raport cu valoarea originalului românesc. Acest mod de evaluare e posibil în 
condiţiile în care dimensiunea universală a lui Eminescu o reprezintă atât 
originalul românesc (accesibil însă doar cunoscătorilor limbii române), cât şi 
versiunilor existente în 80 de limbi în care am identificat până acum traduceri 
şi referinţe eminesciene. 
În vederea devansării unei asemenea evaluări cantitative, prin obţinerea 
mediei calităţii traducerilor – franceze şi nu numai franceze – din opera lui 
Eminescu, în măsura în care traducerea este „mai aproape” sau „mai departe” 
de valoarea originalului, vom recurge şi în acest caz la un bilanţ numeric al 
traducerilor şi referinţelor critice eminesciene, apărute în publicaţiile de limbă 
franceză, din ultimii 130 de ani (1884-2014). Acest bilanţ (ca modalitate de 
evidenţă cantitativă, valabilă pentru orice limbă) va evidenţia implicit interesul 
manifestat în timp faţă de creaţia eminesciană în procesul general de 
universalizare prin cunoaştere, recunoaştere şi consacrare mondială. 
Această dovadă a prezenţei masive a operei eminesciene în circuitul 
universal francofon ne indică totodată intensitatea ecoului de care se bucură 

mesajul eminescian, semnificaţia căruia este relevată în lucrări analitice şi de 
popularizare, mai ales în sinteze ale unor cercetări colective sau individuale, între 
care atrag atenţia tezele de doctorat sau articolele de consacrare din publicaţiile 
enciclopedice, ca „produse” elitiste tradiţionale. La acest spectru larg de 
receptare se impune adăugarea unor acţiuni mai puţin relevate în practica 
istoriografică, dar reprezentative în cazul lui Eminescu, anume amploarea unor 
reuniuni ştiinţifice şi manifestări publice, reflectate în mass-media tipărită, audio-
video, iar mai nou amplu frecventată pe canalele de comunicare online, de 
regulă multilingve, care îl indică pe Eminescu printre cei mai accesaţi, – citiţi 
scriitori din literatura universală.  
În această perspectivă istorică a evoluat receptarea lui Eminescu şi în 
publicaţiile de limbă franceză, din Franţa (edituri şi periodice de prestigiu, între 
care cele din Paris-80 volume, 23 periodice şi peste 31 apariţii enciclopedice, iar 
cu mai puţine versiuni în Aix-en Provence, Arles-Aces-Sud, Avignon, Bordeaux, 
Conde-sur l′Escaut, Dijon, Les Granges-le Roy, Mesine, Montpellier, Nice, Saint 
Esteve, Toulouse), dar şi din alte centre de promovare a marilor valori culturale 
europene, precum Austria (Viena, Innsbruk, Alpbach), Belgia (Bruxelles-13 
publicaţii, dar şi Louvain-Directoratul Walon), Cehia (Praga), Elveţia (Geneva, 
Lausanne, Lucerna, Vevey), Egipt (Cairo), Germania (Croningen, Freiburg, 
Frankfurt, Heidelberg, München, Wiesbaden), Israel (Ierusalim), Italia (Florenţa, 
Messina, Milano, Roma, Veneţia), Marea Britanie (Londra), Noua Zeelandă 
(Hamilton), Olanda (Haga), Polonia (Cracovia, Poznan, Varşovia), Republica 
Moldova (Chişinău-14), Rusia (Moscova, St. Petersburg), Slovacia (Bratislava), 
Spania (Barcelona, Madrid), SUA (California, New York), Tunisia (Tunis), Ucraina 
(Cernăuţi-2, Kiev-4), Ungaria (Budapesta-5), desigur România (Bucureşti-64 
publicaţii, Iaşi-13, dar şi Botoşani, Cluj, Ipoteşti, Piteşti, Târgu-Jiu, Timişoara). 
Câteva ediţii au fost publicate prin cooperare între mai multe localităţi europene, 
între care unele multilingve – 60 de traduceri şi articole şi 60 de periodice cu peste 
300 de traduceri, câteva CD-ROM-uri, bibliografii – precum şi numeroase publicaţii 
online cu peste 500 de traduceri şi referinţe critice. 
De menţionat faptul că mai există un număr mare de ţări şi arii geografice şi 
lingvistice, în care Eminescu a fost cunoscut, deşi aici nu a fost publicat. 
Cunoaşterea lui s-a putut realiza prin intermediul publicaţiilor de limbă franceză, 
difuzate pe această imensă „piaţă de carte” franceză, dar şi ca rezultat al 
recomandărilor, transmise în limba franceză din partea unor organisme 

internaţionale. Avem în vedere teritoriile fostelor colonii franceze, în care limba 
franceză este limbă oficială sau a doua limbă de stat, prin intermediul căreia se 
asigură această „piaţa” de carte într-un mediu literar francofon, cum ar fi: Andora, 
Barbados, Benin, Burundi, Cambodgia, Camerun, Canada, Republica Centrafricană, 
Ciad, Coasta de Fildeş, Comore, Congo, Djibouti, Gabon, Guadelupa, Guineea-
Bissau, Guyana franceză, Haiti, Insulele Normande, Laos, Liban, Lichtenstein, 
Luxemburg, Malgaşă, Madagascar, Mali, Maroc, Martinica, Mauritania, Mauriţius, 
Monaco, Niger, Noua Caledonie, Oceania, Polinezia franceză, Réunion, Rwanda, 
Quebec, Saint-Pierre-Miquelon, Senegal, Seychelles, Siria, SUA-Louisiana, Togo, 
Tunisia, Volta Superioară-Burchina Faso, Zair etc., împreună totalizând 265 
milioane de vorbitori de limbă franceză.  
Ţările şi localităţile, care l-au promovat pe Eminescu, prin intermediul 
traducerilor şi referinţelor critice, în mediul socio-cultural francofon, reprezintă 
spectrul lingvistic al centrului francez de iradiere în lumea francofonă a 
mesajului eminescian, exprimat, între 1884-2014, prin intermediul unor surse 
identificate şi consultate „la vedere”: 
a. peste 2880 de traduceri, publicate în cel puţin 190 de publicaţii de limbă 
franceză, dintre care 57 ediţii separate, cuprinzând peste 1950 de versiuni, cel puţin 
29 de culegeri antologice incluzând peste 395 de versiuni şi 105 publicaţii periodice, 
în care apar cel puţin 238 traduceri, la care se adaugă peste 85 de traduceri ca 
anexe la volume de traduceri sau grupaje de critică eminesciană, de asemenea cel 
puţin 200 de traduceri în publicaţii online; 
b. peste 950 de referinţe critice (studii monografice, disertaţii, enciclopedii, 
prefeţe, articole etc.), apărute în cel puţin 170 de publicaţii, adică 23 de volume în 
ediţii separate, cuprinzând tot atâtea lucrări, peste 100 de culegeri antologice, 
care includ peste 260 de lucrări de referinţă şi peste 50 de periodice, în care apar 
peste 210 studii şi articole, la acestea se adaugă 240 de lucrări de referinţe în 
volume sau grupaje cu traduceri eminesciene, de asemenea cel puţin 300 în 
publicaţii online, între care se detaşează ca valoare 5 teze de doctorat, cel puţin 
35 de enciclopedii în 56 ediţii, câteva CD-ROM-uri şi ediţii eminesciene 
multilingve. 
În aceste ţări şi teritorii geografice, cititorii de limbă franceză puteau 
cunoaşte, din paginile „La Grande Enciclopedie”, încă la început de secol XIX, 
sinteza opiniilor vehiculate în epocă despre Eminescu, privind recunoaşterea în 

poetul român a unui „geniu poetic”, în alte ediţii evidenţiindu-se valoarea 
operei sale poetice, care „se distinge printr-o profundă cunoaştere şi o iscusită 
utilizare a limbajului, prin elevaţia convicţiunilor filosofice şi sugestivitatea 
uimitoare a imaginilor”. Ideea a fost dezvoltată de „Revue encyclopedique”, sursa 
principală de informaţii literare europene pentru „Enciclopedia Franceză”, care 
conchidea: „Prin farmecul geniului, Eminescu a fost şi este alfa şi omega tinerilor 
visători şi ambiţioşi”. 
În „Historie contemporaine” (Paris, 1913), între fenomenele istorice pe 
parcursul unui secol, Paul Feyel remarca în românul Eminescu, „Poetul savant” şi 
„Jurnalistul” militant. Marele comparatist, Fernand Baldensperjer, în a sa „La 
littérature. Creation, succés, durée” (Paris, 1919), evaluează obiectiv „valoarea lui 
Eminescu în contextul literaturilor balcanice”. Charles Drouhet în cartea sa, „La 
culture française en Roumanie” (1918) remarca valoarea contribuţiei poetului 
român la dezvoltarea romantismului european. În studiul monografic „Poètes 
Roumains” (Paris, 1921), Adrio Val concluziona că „cel mai mare poet român este 
şi unul dintre marii poeţi ai lumii”. În cartea „La Science de la littérature” (Paris, 
1928-1938, vol. I-IV), este caracterizat sufletul românesc în Scrisoarea IV, 
Luceafărul, Rugăciunea unui dac, iar în plan comparativ, „Ironia şi pesimismul la 
Eminescu şi Baudelaire”, „Originalitatea imaginativă la Eminescu şi Hugo”. În 
aceeaşi perioadă, „De pe Coasta de Azur” mass-media răspândea ştirea că urma 
să se inaugureze „Centrul Universitar Mediteranian”, condus de Paul Valéry, 
având şi o catedră „Mihai Eminescu”, datorată iniţiativei renumitului diplomat 
român Nicolae Titulescu. Cunoscutul critic şi teoretician francez de origine 
română, Bazil Munteano pledează pentru, Eminescu – poéte universel et 
théoricien national, într-un capitol din a sa prestigioasă „Panorama de la 
littérature roumaine contemporaine” (Paris, 1938, ulterior publicată şi în alte 
limbi şi ţări). Studiile academice le iniţiază Alain Guillermou în 1963, odată cu 
lucrarea sa de doctorat, La genèse intérieure des poesies d’Eminescu (în traducere, 
Geneza interioară a poeziei lui Eminescu, Iaşi, 1977), în care universitarul francez 
justifica „Miracolul Eminescu” prin aceea că „certitudinea, prelungită la infinit, pe 
care pot conta cercetătorii, ataşându-se operei înseşi, ei nu vor risca niciodată să-i 
epuizeze bogăţia”. O sinteză despre semnificaţia vieţii şi valoarea universală a 
operei eminesciene publică Philippe van Tieghen, în „Dictionnaire des 
littératures” (Paris, 1968). La festivităţile prilejuite de Centenarul Eminescu 
(1989), Fundaţia Culturală Română „Madrid-Paris”, între cele 12 comunicări 
publicate s-au remarcat Eminescu, Poéte universel et théoricien national (Bazil 

Munteano), Eminescu. Le Poéte des roumaines (Mircea Eliade), Mihai Eminescu 
(Virgil Ierunca) ş.a., ilustrate cu un grupaj de 8 poezii traduse în franceză, 
italiană, spaniolă, germană şi latină. 
Şirul ecourilor s-ar putea încheia cu câteva însemne de valoare 
simbolică, publicate la distanţă mai mare de un veac. Primul, un poem – 
aparţinând primului traducător şi editor al lui „Făt-Frumos din lacrimă” 
(Paris, 1890), poetul Lucien Bazin – publicat în volumul său de poezie 
originală, ca dedicaţie, „Bardului menit să steie alături de stăpânii slăviţi 
ai nemuririi”. Al doilea, grupajele de referinţă, publicate în „Le Courier de 
l’Unesco” (Paris, 1989), care confirma această predicţie, pledând pentru 
recunoaşterea şi consacrarea internaţională a lui Eminescu, „poetului major 
al literaturii universale”. Recent,”unul dintre cele mai importante 
evenimente editoriale ale eminescologiei din ultimii ani” vizându-l pe 
„Eminescu, – un imens poet european”, eveniment datorat deopotrivă 
Franţei, Italiei şi Belgiei, îl reprezintă volumul de mare succes, Luceafărul 
de Mihai Eminescu. Portrait d’un dieu obscur (publicat în Franţa, de 
Editura Universitară din Dijon, 2011), dar semnat de cercetătoarea, profesor 
în Italia, la Universitatea Burgundia din Calabria, belgianca Gisele 
Vanhese. Tot din Belgia francofonă, – încă în 1964, la Simpozionul 
Internaţional Eminescu de la Bucureşti – scriitorul Carel Jonkeere vedea în 
Eminescu, autorul Luceafărului, „tot ce are mai de preţ România ca 
dimensiune spirituală, omul-poet ştiind să găsească o sinteză între 
sensibilitatea sa şi a noastră, a occidentalilor”. 

VI. EMINESCU UNIVERSAL 
Receptarea operei în publicaţii de limbă  
spaniolă şi limbă portugheză 
 
 
O prezentare sumară a receptării operei lui Mihai Eminescu în publicaţiile 
apărute în limbile spaniolă şi portugheză, oficiale în Peninsula Iberică a Europei 
şi în America Latină, spaţiu geografic şi lingvistic cu peste 500 milioane de 
locuitori, s-a constituit de-a lungul secolelor într-o entitate culturală romanică 
modernă, deschisă spre asimilarea marilor valori ale patrimoniului cultural al 
omenirii. Poetul naţional al României şi-a scris opera într-o limbă din familia 
comună a latinităţii, de aceea în versiunea tradusă – cu impedimente în privinţa 
respectării sistemului prozodic – a putut fi înţeleasă şi asimilată în lumea latină cu 
mai multă uşurinţă în privinţa mesajului, chiar a limbajului poetic.  
Unele mărturii sunt edificatoare în acest înţeles: cel mai mare scriitor din 
Guatemala, laureatul premiului Nobel, Miguel Angel Asturias, într-o publicaţie 
apărută în 1964, la Mexico, îl considera pe Eminescu „un mare poet al literaturii 
universale, unele versuri fiind traduse în catalană şi spaniolă de Rafael Alberti”. 
Poetul şi traducătorul spaniol, Rafael Alberti, la rândul lui, îşi amintea în 1989 de o 
mare întrunire din 1958, care a avut loc la Buenos Aires, unde „versurile lui 
Eminescu se recitau acum pentru prima oară în spaniolă…Limbajul poetic 
eminescian, cu o muzicalitate latină a luminat spaniola noastră din acea seară... 
În aer vibrau cadenţe şi pulsaţii omeneşti până atunci niciodată ascultate..., erau 
săruturi de pe alt tărâm…, era o minune să asculţi cum se naşte într-o limbă 
nouă un poet uriaş, în timp ce, cu răsuflarea sufletului oprită, îi făceam loc pentru 
totdeauna între poeţii preferaţi, lângă noi, al nostru…Eminescu în limba spaniolă 
înseamnă întâlnirea unui vad peste un râu. Şi freamătul râului răsuna de neuitat în 
seara americană. Aşa a sosit Eminescu în America Latină…Poezia lui Eminescu 

trezeşte în fiecare fiinţă umană, care o cunoaşte şi crede în autenticitatea ei, un 
sentiment de măreţie spirituală…Extraordinar în cazul lui Eminescu este că el a 
trebuit să moară pentru a putea trăi cu adevărat în conştiinţa umanităţii”.  
Ultimul traducător al lui Eminescu, din 2012 în spaniolă, poetul şi filozoful 
chilian Maria Costa Navarrete, mărturisea – în legătură cu volumul său de 
traduceri eminesciene, Poesias escogidas – cu prilejul lansării la Congresul 
Internaţional al Eminescologilor, Chişinău, 2013: „Trebuie să spunem să acest 
mare poet este poetul naţional al României, opera sa simbolizează întreaga 
spiritualitate românească şi oglindeşte în totalitate cultura românească…Dar 
Eminescu prezintă o serie de dificultăţi în încercarea de-a fi tradus, fiindcă e 
necesar să avem în vedere că acest poet a aparţinut curentului romantic, unde 
regulile aşa numitelor versuri fixe erau parte a formei şi esenţei poemului, adică 
atât metrica cât şi rima, sunt predominante… Criteriul pe care mi l-am asumat este 
pur şi simplu, pentru a-l prezenta pe Eminescu, aşa cum îl percepe cititorul 
român…pentru a oferi cititorilor hispano-americani o versiune completă a 
universului eminescian…şi pentru a se bucura de o lectură plăcută, cu speranţa că 
în acest fel vor descoperi genialitatea…Mi-au trebuit 30 de ani de viaţă ca să pot 
traduce din opera lui Mihai Eminescu în limba spaniolă. Am expediat traducerile în 
Mexic, Brazilia, Chile unde au fost acceptate cu brio, deoarece poezia lui Mihai 
Eminescu le-a plăcut şi a fost publicată.” 
 
1. Publicaţiile de LIMBĂ SPANIOLĂ, în care a fost tradusă şi comentată în 
poezia eminesciană în Peninsula Iberică şi în spaţiul geografic al ţărilor hispano-
lusitane, s-au remarcat mai ales în perioada postbelică. 
Despre primele traduceri avem date incomplete, popularizate însă de presa 
românească a vremii, între acestea Scrisoarea I, în revista ilustrată „Toledo” 
(Madrid, 1904), iar poeziile Dorinţa, Somnoroase păsărele, La steaua, Renunţare, 
Mai am un singur dor în ziarul sud-american „Atlántida” (martie 1921, sub titlul 
„Poemas del Cernautsi”). Sigur, în revista „Escorial” (Madrid, 1941), Cayetano 
Aparició publică Rugăciunea unui dac, Peste vârfuri şi La steaua, ultima poezie 
tradusă în spaniolă fiind reprodusă în „Convorbiri literare” (Iaşi, 1985) sub 
genericul „Voci româneşti în universalitate”.  

Mihai Eminescu a fost recunoscut ca mare valoare literară în lumea hispanică 
prin intermediul volumului apărut în 1945, la Madrid, Poemas. Selectión (un 
florilegiu cu 8 dintre bijuteriile lirice de largă audienţă europeană, – Sara pe deal, 
Dorinţa, Mai am un singur dor, Înger de pază, Somnoroase păsărele, Şi dacă, 
Crăiasa din poveşti, Lacul, traduse de Maria-Gabriela Corcuera şi prefaţate de 
Joachim de Entrambasagnes, care le interpretează cu concursul poetului român, 
Aron Cotruş, evaluându-le ca „produs de excepţie al latinităţii literare”. Sub 
această deviză, Eminescu este preluat ulterior în alte publicaţii apărute în Spania, 
precum şi în alte ţări de limbă spaniolă, cum ar fi volumul reprezentativ, Poesias – 
Poezii, apărut în Argentina (Buenos Aires, 1958, ediţie revăzută şi reeditată în 
1998 şi 2000, care cuprinde prefaţa şi 49 de poezii), de asemenea Poesias – 
Poezii, în Spania, (Barcelona, 1973). Ambele volume şi ediţii identice aparţin 
poeţilor Maria Teresa Leon şi Rafael Alberti. 
Primele ecouri eminesciene le-am identificat începând din anul 1932, în ziarul 
„La Libertad” din Madrid, unde R. Casinos Assens publică un amplu articol despre 
Eminescu, poet de „înaltă valoare şi popularitate, cu rezonanţă în Spania şi 
Europa”. Principala sursă era volumul de poezii eminesciene în versiune engleză 
(Londra, 1930), recomandat contemporaneităţii de notorietăţi care îl prefaţează, 
dramaturgul englez Bernard Shaw şi istoricul român Nicolae Iorga. Tot la Madrid, 
dar mai târziu, între 1947-1989 apar 4 studii monografice ale profesorului 
universităţii madrilene de notorietate mondială, G. Uscătescu (El universo poético 
de M. Eminescu, Eminescu y Hölderlin, Eminescu, Centenario de Mihai Eminescu 
şi dedicaţia „Poemul dramatic Luceafărul”), precum şi articolul despre Eminescu, 
Culme a poeziei universale de Esparza Jose Javier. 
Datele istoriografice indică faptul că în viziunea unor asemenea pledoarii – 
privind recunoaşterea „valorii universale a operei poetului român” sau că poezia 
lui Eminescu este o „Culme a poeziei universale” – evoluează procesul de 
receptare a traducerilor şi referinţelor critice eminesciene în publicaţiile de limbă 
spaniolă şi conexe din Spania (edituri şi periodice de prestigiu, între care cele din 
Madrid-25 V(olume), din care 21 E(nciclopedii) şi 19 P(eriodice), din Barcelona-8 
V, din care 6 E şi 1 P, iar din Malaga-1 P, precum şi din alte ţări, în principal 
hispanice, în care opera eminesciană a fost publicată şi comentată: Argentina 
(Buenos Aires-7 V, 4 E şi 1 P), Chile (Santiago-3 E co-editate şi 1 P), Columbia 
(Bogota-3 E co-editate), Cuba (Havana-1 V şi 2 P), Ecuador (Quito-1 P, Venezuela 
(Caracas-3 E co-editate), Mexic (Mexico-3 V, din care 2 E, Toluca-2 V), Peru (Lima-

2 P şi 1 E co-editată), Republica Dominicană (Santiago-2 E co-editate), Uruguay 
(Montevideo-1 A, 1 P) şi ţări din afara lumii hispanice, precum România 
(Bucureşti-7 V şi 2 P, Iaşi-2 P, Sibiu-1 P, Satu Mare-1 P) sau Belgia (Bruxelles-1 A 
online), Germania (München-1 P), SUA-Portorico (San Juan-1 E co-editată, 
California-1 E), Ucraina (Kiev-La steaua în 2 V multilingve). 
Într-o evidenţă statistică globală, receptarea lui Eminescu în publicaţiile de 
limbă spaniolă din spaţiul geografic hispanic ar putea arăta astfel: dintre cele 
peste 617 titluri, apărute în cel puţin 70 publicaţii, identificate, avem: a. 33 
publicaţii în care apar 503 traduceri (volume-7 cu 224; antologii-18 cu 251); 
periodice-9 cu 19, precum şi alte 9 traduceri apărute în lucrări de critică şi grupaje 
în periodice); b. 33 publicaţii în care apar 108 referinţe critice (volume-2 antologii 
cu 27, respectiv 31, periodice-38 şi alte 43 referinţe critice în volume cu traduceri 
şi grupaje periodice. 
Unele publicaţii eminesciene, precum volumele cu traduceri realizate de 
poeţii Rafael Alberti şi Maria Teresa Leon, editate şi reeditate în mari centre de 
cultură hispanică, de asemenea unele antologii care îl includ pe Eminescu, 
precum cea editată de Universitatea din Mexic-Toluca, în 1977, s-au bucurat de o 
„largă audienţă în lumea hispanică, dovadă ecourile favorabile apărute în 
majoritatea ţărilor latino-americane”. Un astfel de ecou ni-l oferă poetul 
uruguaian Mario Benedetti, autorul unei antologii de literatură română, care în 
calitate de reprezentant al hispanismului latino-american la festivităţile de la 
Bucureşti, consacrate lui Mihai Eminescu în 1964, declara: „Prin traducere, ceva 
ajunge şi la noi…şi în acest ceva există atâta calitate artistică şi căldură umană, 
încât ne emoţionează…Mai există ceva ce ne poate da adevărata statură a lui 
Eminescu: înflăcărarea şi admiraţia cu care un popor recită, îşi aminteşte şi cântă 
poeziile sale”. 
 
2. Publicaţiile de LIMBĂ PORTUGHEZĂ – care au promovat scrierile lui 
Eminescu în Portugalia şi în ţările a căror limbă oficială este portugheza – 
manifestă unele particularităţi similare cu cele de limbă spaniolă. Ambele 
recunosc şi promovează preponderent în perioada postbelică valoarea operei 
eminesciene, prin intermediul traducerilor şi referinţelor critice. Mai întâi, 
interesul l-au stimulat articolele şi studiile aparţinând unor notorietăţi în domeniu, 
între acestea aflându-se, nu întâmplător, mari personalităţi de origine română, 

între care – de data aceasta – am menţiona pe savanţi ca Mircea Eliade şi Victor 
Buescu.  
Prima contribuţie, de o strălucită ţinută apreciată de întreaga gintă latină, a 
fost studiul comparat al lui Mircea Eliade, Camões y Eminescu (iniţial apare în 
revista „Acçao”, la Lisabona, 1942), preluat imediat ca şi ulterior de publicaţii 
periodice portugheze şi spaniole, chiar şi româneşti (prima fiind „Vremea” din 
Bucureşti, 1943). Între acestea vom menţiona publicaţia cea mai recentă şi 
reprezentativă, apărută la Bucureşti, în 1997, de „Ziua lui Camões”, reeditată în 
2000, de „Ziua lui Eminescu”. „Fascinantul eseu” a fost retradus în portugheză de 
Luciano Maia şi însoţit de o prefaţă analitică a lui José Augusto Seabra şi de o 
„antologie poetică”, cuprinzând „Operele (lor) emblematice”, precedate de 
prezentarea vieţii şi operei celor doi Poeţi Naţionali, al Portugaliei din secolul XV şi 
al României din secolul XIX, fiecare sub forma unui grupaj, – „Repere”: 1. Poetul 
renascentist, „părintele literaturii portugheze”, Luis Vaz de Camões: date 
biografice în context istoric, 1524-1580, contribuţii în literatură, artă, ştiinţă, 
ilustrate cu traduceri, – capodopera Lusiada-fragmente şi 7 sonete: Sluji păstorul 
Iacov în Iudeea, Se schimbă toate: vremi, voinţă, fire, Adio viaţă!, O, suflet 
blând, Cum mi se lungeşte peste fire, Amoru-i foc ce arde, ne zărit, Am tot cântat 
şi iată-mă plângând; 2. Poetul romantic, „creatorul limbii literare române 
moderne”, Poetul Naţional Mihai Eminescu: date biografice în context istoric, 
1850-1889, contribuţii în literatură şi ştiinţe, ilustrate cu traduceri, capodopera 
Luceafărul-fragment şi 7 sonete: Sunt ani la mijloc, Când însuşi glasul, Veneţia, 
Trecut-au anii, Oricâte stele, Răsai, Albumul. 
Lucrarea a fost amplu comentată în Portugalia, – „Traducerile româneşti din 
Camoes servesc mult la cunoaşterea şi înţelegerea reciprocă a celor două ţări ale 
noastre, mai mult decât toate telegramele agenţiilor de presă” (apud 
«composela.blogspot.com», 2005).În 2003, aceeaşi idee o promova Barbara 
Fraticelli în „Revista de Filologia Romanica”, editată de „Universitad Complutense 
Madrid” (tot aici fiind publicat şi un studiu despre Eminescu şi poetul slovac, Ivan 
Krascko).  
În ziua de 15 ianuarie 2009, Institutul Cultural Român (ICR) Lisabona a 
organizat o „Serată literară, dedicată poetului naţional Mihai Eminescu, sub titlul 
Eminescu, ultimul romantic european. Evenimentul a constat dintr-o prelegere 
susţinută în limbile română şi portugheză de d-na Maria Joao Coutinho de la 
Biblioteca Facultăţii de Litere din Lisabona şi de Prof. Simion Doru Cristea. În 

continuare, participanţii la cursurile de limba română, organizate de ICRL 
(Institutul Cultural Român din Lisabona) şi de Lectoratul de limba română de la 
Universitatea din Lisabona, au recitat din opera poetică eminesciană, în limbile 
română şi portugheză” (apud publicaţia online, „Instituto Cultural Romeno”, 
Lisabona, 2008-2009). 
Universitarul Victor Buescu publică la Lisabona, mai întâi în revista „Acçao”, din 
iunie 1943, studiul „Eminescu în limba portugheză” (în care reproduce 3 versiuni 
ale poeziei La steaua, tr. M. Carreira, A. Teixeira şi cunoscuta poetă Oliva Guerra), 
ulterior mai publicând studii despre Eminescu la Coimbra-Brazilia, în 1945, la Paris, 
în 1952 şi la Madrid în 1956. 
Primele traduceri portugheze din Eminescu apar la Lisabona, mai întâi în două 
manuale de limbă română (3 poezii în 1940 şi nuvela Cezara în 1947). Deschiderea 
spre lumea lusitană o realizează însă un volum, prilejuit de sărbătorirea 
Centenarului naşterii poetului român, Poesias-Poezii (Lisabona, 1950, reeditat în 
1996), prefaţă, note şi 47 traduceri de Victor Buescu, în colaborare cu Carlos 
Queiros şi un eseu de Mircea Eliade, datat septembrie 1942, tradus şi publicat în 
„Revista de istorie şi teorie literară” din Bucureşti, în 1952, sub titlul, Eminescu – 
poetul neamului românesc, după ce l-a publicat mai întâi revista „Acçao” din 
1942. Ambele volume au cunoscut un „imens ecou în mediile literare 
portugheze”.  
Versiuni aproape similare apar în anul 2000 la Iaşi (o reluare a ediţiei din 1950, 
cuprinzând 47 traduceri) şi Bucureşti, 2000 – „Anul Eminescu” (la cele 47 traduceri 
din 1950, se adaugă 21 traduceri de Luciano Maia, preluate dintr-o antologie despre 
Eminescu şi Blaga, publicată în 1998 la Fortaleza-Sao Paolo, Brazilia). Volume 
antologice mai apar în Brazilia, la Rio de Janeiro, în 1966, 1974 (în ultima ediţie 
Nelson Vainer evaluează valoarea universală a operei eminesciene în viziunea 
lucrării sale, „Universalida de la cultura romena”, prefaţată de Zaharia Stancu) Altă 
antologie apare tot aici, în 1990 (Julia Carâp publică „Paginas da lirica romena" care 
include 14 poezii eminesciene), dar şi la Fortaleza-Sao Paolo, în 1989 (în ediţie 
separată, Vesper-Luceafărul) şi în 1994 (Luceafărul şi Meşterul Manole). O 
antologie care include şi poezii eminesciene apare în Portugalia, la Lisabona, în 
2004, iar la Castelo Branco, în 2005, sub titlul Revedere se publică o selecţie 
adnotată cu 21 de poezii eminesciene. În România, la Bucureşti mai apar Vesper-
Luceafărul-2000, Luar-Clar de lună, 2006 ş.a.  

Dintre referinţele ilustrate cu traduceri eminesciene se remarcă cele apărute 
în publicaţiile de limbă portugheză din Brazilia, la Coimbra (1947, într-o antologie 
despre romantismul brazilian şi românesc, Eminescu fiind comparat cu 
Faguandes Varela, Alvares de Azevedo, Ribeiro Couto, mai ales cu Castro Alves, 
considerente argumentate cu citate din opera lor). La Rio de Janeiro apar două 
volume omagiale, unul în 1959, Inauguraçao da efigia de M. Eminescu (cuprinde 
discursurile rostite cu prilejul inaugurării Efigiei „Mihai Eminescu” pe clădirea 
rectoratului Universităţii din Brazilia, ilustrate cu 3 traduceri de Carlos Queiros), 
alt volum în 2000, o antologie de poezie şi proză, „Primavera Romena” (care 
include eseul Omagiu-Brasilia. Capital do Brasil, a Mihai Eminescu o Poeta de 
Atico Vilas-Boas da Mata). 
Un rol important în promovarea operei eminesciene în publicaţii de limbă 
portugheză, identificate până acum, au avut loc în principalele centre de cultură 
din Portugalia (Lisabona-9 V(olume) şi 6 P(eriodice; Porto-1 P, Castelo Branco-1 
V), Brazilia (Brasil-1 A), Rio de Janeiro-8 V şi 2 P;, Coimbra-1 V şi 1 P, Sao Paolo-
Fortaleza-3 V), dar şi din alte ţări, precum Belgia (Bruxelles-1 V, online şi 
„Discovering Eminescu”), Franţa (Paris-2 P), Italia (Florenţa-1 P, Messina-1 P), 
Vatican-1 emisiune radio, Mozambic (Maputo-2 P), evident în România 
(Bucureşti-9 V şi 2 P, Iaşi-1 V). Cifra de 57 publicaţii (volume de regulă bilingve, în 
ediţii separate sau antologii şi periodice), apărute în cele 18 centre de cultură din 
cele nouă ţări, ne permite o estimare a numărului şi diversităţii surselor care au 
asigurat cunoaşterea operei eminesciene prin intermediul traducerilor şi ecourile 
acesteia în limba portugheză, ca indiciu al valorii universale.  
3. Traduceri şi referinţe critice eminesciene mai apar în publicaţii multilingve, în 
mai multe ţări (format tradiţional tipărit sau online), inclusiv în portugheză şi/sau 
spaniolă: Sara pe deal (1969, Rio de Janeiro-Bucureşti-Londra-Paris-Roma-Madrid-
Lisabona-Berlin-Tel Aviv-Budapesta); Luceafărul (Bucureşti şi Iaşi-4 ediţii, 1964-2001); 
Poezii (Bucureşti, 1971); Somnoroase păsărele (New York, 1975); Simpozion Eminescu 
(Michigan, 1986); Raionnement d′un genie (Bucureşti, 1980), Omagiu Eminescu-
Creangă (Bucureşti, 1989), Centenar Eminescu (Bucureşti, 1989), Odă în metru antic 
(Chişinău,1993, altă ediţie, Bucureşti, 2003); Corpus Eminescu (Chişinău-Bucureşti, 
2000); La steaua (Kiev-2 ediţii tipărite, 2003, 2008 şi Bucureşti, online, 2010); Eminescu 
pentru lumea latină (Bucureşti, 2004) şi altele.  
Un rol important în promovarea lui Eminescu în lumea latină – prin asigurarea 
calităţii textelor şi a circulaţiei surselor eminesciene – l-au avut publicaţiile 

enciclopedice, majoritatea multilingve, incluzând spaniola şi portugheza, 
apărute prin coeditare: „Enciclopedia Universal Ilustrata Europeo – Americana” 
(1920, 1958, 1966, Madrid-Barcelona, versiuni în limbile spaniolă, franceză, 
italiană, engleză, germană, portugheză, catalană, esperanto), în care se preciza: 
„Poeziile lui Eminescu se disting printr-o adâncă cunoaştere a limbajului şi prin 
bogăţia şi originalitatea imaginilor”, această viziune fiind preluată de critici, 
traducători şi editori, inclusiv de alte publicaţii enciclopedice; „Diccionnario 
UTEHA” (1951, Mexico-Buenos-Aires-Caracas-Guatemala-Hobana-Lima-Rio de 
Janeiro-Santiago) şi „Diccionario Salvat” (3 ediţii, 1958-1978, Madrid-Barcelona-
Buenos-Aires-Rio de Janeiro-Mexico-Caracas-Bogota-Santiago-Puerto Rico), 
inclusiv cele internaţionale online, precum „Discovering Eminescu” (Bruxelles) şi 
cea mai prestigioasă, „Wikipedia” (SUA, Mihai Eminescu fiind inclus începând din 
2003, în 2014 atingând numărul de 47 de limbi, cu posibilitatea traducerii 
automate a textelor în şi din celelalte limbi). În ultimele decenii, devenind obiect 
de studiu preponderent comparativ-tipologic, Eminescu – „poetul naţional şi 
universal” – a fost considerat comparabil cu marile valori ale universului 
latinităţii literare, cu poetul chilian, laureat al Premiului Nobel, Pablo Neruda „un 
Luceafăr al literaturii spaniole” şi „cel mai mare poet spaniol al secolului XX”; 
„Federico Garcia Lorca a recreat poeme atât de profunde, încât uneori pot fi 
confundate cu textele populare. (În România), numai Eminescu a putut sintetiza 
lirica populară, scoţând la suprafaţă esenţe nebănuite de frumuseţe…, niciunde ca 
aici nu există o comunicare mai substanţială a poeziei spaniole cu poezia 
românească a dorului”. 
În încheiere, vom releva ceea ce a fost vehiculat în mass-media internaţională, 
– Comunicatul UNESCO din 1989, privind „Anul internaţional Eminescu”, apărut în 
publicaţiile acestui for internaţional, semnat şi de reprezentanţii statelor de limbă 
spaniolă (Alberto Wagner de Royna, Peru) şi portugheză (Bernando Honwana, 
Mozambic): „recunoscând faptul că operele poetului român reprezintă o parte 
integrantă a moştenirii culturale mondiale” – recomandă marcarea – „Centenarului 
Mihai Eminescu” în toate statele lumii prin acţiuni culturale speciale. 

VII. EMINESCU UNIVERSAL 
Receptarea operei în publicaţii editate  
în alte limbi romanice  
 
 
Criteriul grupării limbilor este unul cu dublă semnificaţie, istorico-lingvistică şi 
socio-culturală. În lingvistică se uzitează pe lângă termenul „familie de limbi” cu 
„ramuri”, uneori numite şi limbi „izolate”, ca subgrupuri zonale în interiorul unor 
ţări (ex. Catalana, co-oficială în Spania, Insulele Baleare, Andora etc.). Cazuri 
„izolate” sunt considerate şi limbile „antice”, care deşi nu se mai vorbesc curent, 
într-o anumită ţară, însă „izolat” se practică în formă vorbită şi scrisă, începând 
din Evul Mediu şi până azi ca mijloc de comunicare universală (ex. latina, în ştiinţe, 
de asemenea ca limbă de cult în comunitatea catolică). Un alt caz îl reprezintă 
limbile nou create „artificial”, precum limba esperanto, în acelaşi scop de 
comunicare universală, în componenţa lor contopindu-se elemente „multilingve”, 
– în cazul acestei limbi predominând elementele europene, mai mult din familia 
italico-romanică, dar cu o răspândire şi pe alte continente. Altă semnificaţie, 
subiectivă a grupării, privind implicit limbile romanice, ţine de interese socio-
culturale locale, tradiţii de comunicare verbală, mai ales în condiţiile posibilităţilor 
reduse de editare a lucrărilor tipărite, în consecinţă preferând canalele mass-
media de comunicare online, accesibilă, liberă, gratuită şi de circulaţie pe toate 
continentele (în principal, devenită deja celebră, enciclopedia multilingvă online, 
„Wikipedia”). Limbile romanice şi grupul de limbi care au la bază limba latină 
(catalana, franceza, italiana, portugheza, româna, retoromana, spaniola ş. a.) – 
„neolatine” cu 740 mil. vorbitori nativi – în care a fost receptat Eminescu: Cele mai 
multe dintre aceste limbi, grupate pe criteriul zonal, cu contribuţii eminesciene 
mai mult ori mai puţin consistente, dar reale, sunt publicaţiile apărute în 
majoritate pe teritoriul Spaniei, cu care vom începe excursul, în ordine alfabetică.  

1. LIMBA ARAGONEZĂ (vorbită în comunitatea autonomă Aragon din Nord 
Estul Spaniei, 13 judeţe cu peste un milion şi jumătate de vorbitori, guvern 
propriu, capitala Zaragoza, are consulat român, comunitate românească). 
„Wikipedia” prezintă date din viaţa şi activitatea lui Eminescu, recomandă 
capodoperele Luceafărul, Mai am un singur dor şi Scrisorile I-V, dar indică şi link-
uri cu date „ascunse” despre viaţă şi operă. În aragoneză se pot traduce automat 
toate textele din celelalte 46 de limbi postate, despre Eminescu, inclusiv în limba 
română, cel mai amplu. Revista aragoneză „Expres Information” publică în 2009 
articolul „Eminescu – geniul poeziei româneşti” (ilustrat cu poezia Din 
străinătate), prezentat ca „mesager în lume al poporului român” şi congenial cu 
mari personalităţi ale literaturii universale, precum Cervantes, Goethe ş.a. În 
perioada 12 ianuarie-15 iunie 2014, sub egida lui Eminescu, Asociaţia „Rumanos 
sin Frontieres” a organizat un concurs de creaţie pentru tineretul din zonă. Alt tip 
de acţiune, periodică, obişnuită în toate ţările şi comunităţile hispanice din Europa 
şi America latină – dintre multe altele, o reproducem, dar fără imagini cu 
participanţi – „Tertulia literar Mihai Eminescu” (cerc, salon, serată, dezbatere, 
acum sub egida Corpului consular din Zaragoza, provincia Aragon, în prezenţa 
Preşedintelui guberniei, Luisa Fernanda Rudi), despre care mass-media relata: „Cu 
ocazia sărbătoririi Zilei Culturii Naţionale, la 16 ianuarie 2012, la sediul 
Consulatului român din Zaragoza a fost organizat un „ Tertulia Literar”, dedicat 
marelui poet român Mihai Eminescu. La eveniment au participat reprezentanţi ai 
comunităţii româneşti din Aragon, membri ai Asociaţiei Române «ACASĂ», 
profesori şi studenţii lor care participă la Cursul de Limbă, Cultură şi Civilizaţie 
Românească, predat în colegiile din Zaragoza, împreună cu părinţii lor, precum şi 
numeroşi invitaţi din provincia spaniolă, care cu această ocazie au citit poezii ale 
poetului român, în limba română şi castiliană, şi au ascultat cântece inspirate de 
aceste poezii. Viaţa şi opera lui Mihai Eminescu, prezentate într-un film 
documentar, au impresionat asistenţa”. 
 
2. LIMBA BASCĂ-EUSKARĂ (ca şi aragoneza, limbă „izolată”, vorbită de 1 
milion de vorbitori în comunitatea autonomă, Ţara Bascilor, din Nord-Estul 
Spaniei şi Nord Vestul Franţei, precum şi în zone ca Navara Asturias, capitala 
Vitoria Gasteiz, există consulat român în Bilbao). „El correo” şi alte publicaţii, 
precum şi „Asociation.ru@yahoo.es Provincia Valladolid” informează despre viaţa 

celor peste „15 mii de emigranţi români, în toate oraşele”, scoţând în evidenţă 
faptul că „românii sunt foarte asemănători cu bascii”. Aceasta are explicaţia în 
civilizaţia „Cucuteni de acum 5000 de ani”, de unde rezultă că „bascii sunt fraţii 
dacilor”, care provin din „zona Carpaţilor” (2010, «Site.ed» ş.a.). Sub genericul 
„Imagini pentru Mihai Eminescu. Ţara Bascilor”, sunt postate peste 500 de imagini 
din România şi Ţara Bascilor („web imagini, 45000 de rezultate-accesări), între 
care despre Eminescu sunt reproduse portrete, grafică, monumente, cărţi, peisaje 
ş.a.; de unde, probabil şi remarca recentă (13 ianuarie, 2014): „Mulţi cred, fără să 
judece, că suntem născuţi în zodia eminesciană”. Alţii însă – am adăuga noi – nu 
ştiu şi ar merita să ştie că şi Eminescu ştia câte ceva despre ţara bascilor (altfel 
cum s-ar explica prezenţa unor personaje ca „marchizul de Bilbao”, „Dona Ana”, 
„Ella” şi altele din pasajele unei nuvele eminesciene). Mai nou, în „ştirile” culturale 
din mass-media despre România sunt vehiculate „noutăţi”, precum „Eminescu 
ziaristul arestat”, „Eminescu omorât la comandă politică”, Ediţie facsimilată cu 
„Manuscrisele lui Eminescu la Biblioteca Congresului din Washington”. În site, 
«Aici Bilbao», articolul „Eminescu olercarierrumaniarra” şi poza poetului sunt 
încadrate între alte ştiri şi imagini. Evenimente culturale organizează „Asociaţia 
culturală Mihai Eminescu”. Enciclopedia „Wikipedia” prezintă în limba bască-
euskară un articol sumar despre Eminescu, viaţa şi opera, referire la capodoperele 
Luceafărul, Oda în metru antic, Scrisorile I-V, Celebritatea lui Eminescu este 
alăturată de cea a lui Emil Cioran, iar enciclopedia, şi în acest caz, oferă 
posibilitatea traducerii automate a articolelor despre Eminescu în toate cele 47 de 
limbi, postate în enciclopedie. 
 
3. LIMBA CATALANĂ (face şi ea parte din familia romanică, constituind grupul 
ibero-romanic, format din circa10 milioane de vorbitori în Spania, limba catalană 
fiind declarată limbă „naţională” în Catalonia, cu capitala Barcelona, limbă de stat 
în Andorra, vorbită şi în comunităţile din Valencia, Insulele Baleare, Franţa-
Roussilon şi Cerdagne, Italia-Sardinia, Alghero). Mass-media informează că 
misiunile diplomatice din 6 centre zonale, precum şi asociaţii ale românilor au 
organizat Tertulia, – serate literare dedicate lui Mihai Eminescu. La una dintre 
acestea, organizată la sediul Universităţii din Barcelona, în colaborare cu Catedra 
de Filologie Romanică, a fost remarcată lectura poeziilor eminesciene în română şi 
catalană, împreună cu interpretarea de romanţe pe versuri de Eminescu, de 
asemenea prelegerile profesorilor Virgil Ani, Joan Fontana şi Jose Enrique Gargallo 

despre semnificaţiile artei poetice eminesciene. Ca element de noutate, altădată 
au fost prezentate traduceri din opera lui Eminescu exclusiv în limba catalană, 
ceea ce denotă faptul că există mai multe poezii în catalană, decât cele care ne-au 
fost accesibile nouă. La o altă acţiune omagială, de Ziua lui Eminescu şi a Culturii 
Române, 15 ianuarie, înainte de lecturi din opera eminesciană, profesoara 
Cătălina Iliescu, de la Universitatea din Alicante, a prezentat epoca de 
efervescenţă culturală în care poetul a studiat la Viena. Participanţii au primit câte 
un volum de poezii şi publicistică eminesciană. Consulatul României la Zaragoza a 
organizat, la 14 ianuarie, un asemenea eveniment, la care au participat 
reprezentanţi ai comunităţii româneşti, precum şi „invitaţi spanioli de marcă, 
printre care Preşedintele Real Academia de Nobles y Bellas Artes din Zaragoza, dl. 
Domingo Buesa Conde, primarul localităţii Zuera, dl. José Manuel Larque, directori 
şi şefi de studii ai unor colegii din localitate”. Dintre asemenea evenimente 
literare sunt remarcate în mass-media cele urmate de proiecţii video şi un recital 
de poezie şi romanţe eminesciene, concursuri literare dotate cu premii, unele sub 
genericul „Dialog European”, „Departe de România, aproape de Eminescu”, 
mediatizate pe canalele RadioTV din toate provinciile, precum Ciudad Real, 
Zaragoza, Coslada, San Fernando, Arganda del Rey. O acţiune similară a avut loc şi 
la consulatul din Almeira, de asemenea în „Aula Culturala Universidad Abierta” din 
Castilla-La Mancha, la care adăugăm expunerile reprezentanţilor consulatelor 
româneşti, ai asociaţiilor civice româneşti, ai diferitelor culte religioase şi profesori 
ca Eugenio Arce, directorul „Grupului Literar Guadiana”, alţi directori de şcoli în 
care învaţă elevi români, Diana Nuteanu, profesor la Universitatea Naţională de 
Muzică din Bucureşti. Pe canalele de „ştiri” online, o mare audienţă a avut 
recitarea poemului eminescian „Cugetările Sărmanului Dionis” de către legendarul 
Florian Pitiş. „Wikipedia” prezintă pe larg viaţa şi opera lui Eminescu, geniul, 
poetul naţional, Centenarul morţii din 1989 şi „Anul Eminescu” 2000, înserând în 
cuprinsul ei articole despre Eminescu în 47 de limbi. „Dicţionarul catalan român”, 
editat de spaniolul Florin Bojor, „înfrăţeşte patria lui Verdaguer şi Eminescu”. 
Ziarul „Dialog european” din 2011 scrie despre o serată Eminescu, sub genericul 
„Rememorarea lui Eminescu şi Miguel Hernandez”. În Catalană îl prezintă pe 
Eminescu şi „Enciclopedia Universal ilustrada Europeo-Americana”, vol. 19 
(Madrid-Barcelona, 1958), de asemenea revista „Serra d’Or” (nr. de primăvară, 
Barcelona, 1990), publică Odă în metru antic, tr. Elene Malec. Laureatul din 1967 
al Premiului Nobel pentru literatură, Miguel Angel Asturias în cartea sa, „Rumania 
su nueva imagen” (Mexico, 1964), îl apreciază pe Mihai Eminescu ca un mare 
poet al literaturii universale, precizând că „unele dintre versurile sale au fost 

traduse în catalană şi spaniolă de Rafael Alberti”. „A l′estrela (La steaua, în 
traducerea lui Luis Bosch i Cruanas) apare în limba catalană în revista „Luceafărul” 
din Bucureşti, august 1980. Explicaţii despre împrejurările în care au fost realizate 
unele traduceri eminesciene oferă un interviu cu Omar Lara, publicat în aceeaşi 
revistă din septembrie, un alt adesea numit „pasionat de Eminescu”, directorul 
adjunct al Fundaţiei Joan Miró din Barcelona. Revista „Literatura şi arta”(Chişinău, 
1992) publică La steaua, traducere în catalană de L. Bosch i Cruanas. Într-o 
sumară evidenţă, toate acestea le avem localizate (prin intermediul mass-media, 
tipărită şi online, inclusiv pe canalele RTV din Spania, nominalizate) în: Catalonia, 
Barcelona-5 P, Zaragoza-3 P, Almeira-RTV, Madrid-Barcelona-1 E, Republica 
Moldova, Chişinău-1 P, România, Bucureşti-2 P, SUA, California, în acord cu 
Spania-1 E. 
 
4. LIMBA GALICIANĂ-GALEGO (limbă ibero-romanică, o variantă a 
ansamblului dialectal galiciano-portughez, vorbită în comunitatea autonomă 
Galicia, din 1978 limbă oficială. Capitala este Galicia, principalul centru editorial). 
„Wikipedia” prezintă sumar viaţa şi opera celui „mai important poet romantic al 
României şi Republicii Moldova”, evidenţiază capodoperele Luceafărul, Oda în 
metru antic, Scrisorile I-V, lista unui număr de 12 poezii mai importante şi 4 
nuvele. Posibilitatea de a fi tradus automat acest articol în 46 de limbi şi de a 
traduce în galego toate articolele despre Eminescu din aceste limbi. „La voz 
Galicia”, 28 iunie 2002, Inma Perez relata că într-o prelegere despre Eminescu, pe 
acesta l-a „considerat intraductibil datorită dificultăţilor vocabularului său bogat”. 
Perez Rocha, în studiul „O galeo as lingva de Europaoriental a traduction de M. 
Eminescu”, drept răspuns, „analizează în premieră dificultăţile şi soluţiile de 
traducere în galego a operei poetului român Mihai Eminescu” (cf. „Bibliografie 
analitică a limbii galego”, elaborată în 2004 şi postată în 18.07.2005: 
«htt:/www.vieiros.org/publicacions/veredicion. php_ Ed=38»). „Seren”-
Luceafărul de Eminescu, „text original în galiciană”, face obiectul unei prelegeri 
din 2012, la Universitatea din Galicia, apreciat în plan comparativ cu alte „12 
ediţii” existente. Poemas póstumas (f. l., 2003), după Inma López Rocha este „O 
ediţie magnifică, prima traducere M. Eminescu în galego”, – consemnare în 
„Madrigal”, p. 71-85, 2012, apud Xavia Frias Conde, colecţionar de „contribuţii 
poetice” în grupul Fondatorilor „Bilbao” din Universitatea Naţională de educaţie la 
distanţă, consemnare şi pe «luismilana8@gmail.com». Pe alt site am identificat un 

articol despre viaţa şi opera lui Eminescu (apud „Opinion Encyclopedia”), de 
asemenea „Testament-Anthology of Modern Romanian verse”, (Bucureşti, 2012, 
lansat la Sydney, include bibliografie şi poezii traduse de David Ioniţă, în 
colaborare cu Eva Foster şi Daiud Reynand). „Adevărul.es” online al „Asociaţiei 
românilor din Spania” (Andalucia, Aragon, Zaragoza, Asturia, Catalonia-Barcelona, 
Valencia, Castillion, Insulele Baleare, Ţara Bascilor) publică „Ştiri” curente, inclusiv 
despre învăţământul şi cultura românească, evident şi despre Eminescu, de mare 
interes fiind acum cele despre „asasinarea” lui Eminescu. Proiectul ICR, „Valori 
culturale româneşti” este popularizat şi în provinciile autonome spaniole prin 
Tertulia – seri literare, emisiuni RTV (Eminescu interpretat de vestiţii cântăreţi 
Doina şi Aldea Teodorovici). Cotidianul „El correo Gallego” prezintă în martie 2009 
„Seară literară Eminescu”, „Românul din Spania”, iar în 2010 despre spectacolul 
de poezie şi muzică din „Săptămâna dedicată celui mai mare poet român al 
secolului XIX”. „A Xanela”, revistă culturală online alătură pe Eminescu lui Neruda, 
Garcia Lorca, Bandeira, iar cunoscuta scriitoare Rosalia Castro remarcă, în sec XIX, 
valori precum Esprocenda. Gautier, Goethe, Eminescu, Fraţii Grimm, „Am citit 
mult din Mircea Eliade şi l-am cunoscut pe Eminescu prin (soţul) Angel, care, la 
rândul său, i-a cunoscut opera la Madrid, în studenţie, cred că prin intermediul 
unui scriitor român exilat, prezent în lumea literară spaniolă postbelică” (apud « 
Petar Gomez Bdate» şi interviu cu Magdalena Popescu-Marin, în „Luceafărul de 
dimineaţă”, Bucureşti, iunie 2010). În articolul „Pasiune pentru dialectică” de 
Javier Casio Iglesias, postat pe Blogul său, este caracterizată politica actuală cu un 
citat din Eminescu: „Erorile din politica actuală…duc la suferinţa milioanelor de 
oameni”. Aşadar, avem traduceri şi ecouri eminesciene, majoritatea online, în 
Galicia, Galicia-2 V, 1 A, 5 P, România, Bucureşti -1 A, 1 P, SUA, California-Galicia-
1 E, RTV, Site-uri, Blogspot-uri. Din familia limbilor romanice, în care a fost 
receptat Eminescu, am identificat mai multe grupuri italico-romanice, – latina 
antică, „izolată”, care stă însă la baza celorlalte, neolatine, moderne.  
 
5. LIMBA LATINĂ (indoeuropeană, familia romanică, grupul italic, co-oficială 
în Vatican), în virtutea tradiţiei, încă se mai predă ca disciplină în învăţământ. În 
România şi-a dovedit spiritul viu creator şi vitalitatea lingvistică în traduceri, 
inclusiv din Eminescu.  
Primele poezii eminesciene traduse în limba latină apar, începând din 1925, în 
periodice româneşti, atât în perioada antebelică, („Şoimii”, Tg. Mureş-13 titluri de 

poezii, „Şezătoarea”, Fălticeni-7, „Gând românesc”, Cluj-3, „Îndemnul”, Tg. Mureş-2, 
„Legenda nouă”, Râmnicu Vâlcea-l, „Fiat lux”, Focşani-2), cât şi postbelică 
(„România literară”, Bucureşti-2, „Ramuri”, Craiova-3, „Luceafărul,” Bucureşti-4, 
„Convorbiri literare”, Iaşi-6, „Cronica”, Iaşi-2, „Poezia”, Iaşi-7, „Săptămâna culturală 
a capitalei”, Bucureşti-2, „Viaţa românească”, Bucureşti-1), iar în Republica Moldova 
într-o revistă de limbă română („Flamuri”, Chişinău-2). Primele volume cu traduceri 
eminesciene în limba latină apar în urmă cu patru decenii, dintre care se remarcă 
ediţiile cuprinzătoare, „Carmina” din Bucureşti-1974, 1980, 2000-online şi Iaşi-2005, 
antologiile din Bucureşti-1979, 2010. În publicaţiile apărute în alte ţări am identificat 
traduceri şi comentarii, în ediţii multilingve, fie tipărite, la Chişinău (coed. Bucureşti, 
2000, în antologia Corpus Eminescu, vol. IX, 4 poezii în latină), tipărite şi online, la 
Kiev (La steaua în limbile lumii, 41 versiuni în 16 limbi, dintre care 6 versiuni în 
latină, în două ediţii tipărite-4 şi alta online, reeditată şi la Bucureşti-2, de asemenea 
la Bruxelles (2007, „Discovering Eminescu”, 7 poezii şi o notă în latină). 
Dintre contribuţiile critice în limba latină menţionăm articolul despre 
Eminescu din Enciclopedia internaţională online, „Wikipedia”, publicată inclusiv în 
latină, de asemenea substanţialele prefeţe semnate de G, Călinescu, D. Murăraşu, 
C. Ciopraga, A. Martin la volumele cu traduceri, despre valoarea literară, 
incantaţia şi farmecul versiunilor latine ale poeziilor eminesciene, – „Echivalări, 
adesea mirifice, ale metrului şi ale ritmului eminescian,…Traducătorul recreează, 
în chip inspirat, muzicalitatea, armonia interioară a versurilor eminesciene, chiar 
dacă renunţă, în chip deliberat, la rimă… Constelaţia semantică şi claviatura 
polifonică a poeziei eminesciene nu pot fi traduse, ci echivalate cu scăderi şi 
compensări inerente eminentului latinist Traian Diaconescu,…(acesta) 
pecetluieşte demersul poetic şi cultural, constituind un îndemn pentru tinerele 
generaţii de a sorbi din nesecatul izvor al spiritualităţii naţionale şi, totodată, din 
cel al antichităţii clasice…Lectura poeziei lui Eminescu în limba latină este, 
aşadar, un act important care înalţă cititorul din lumea cotidiană în universul 
peren al geniului latin. Prin această lectură, cititorul modern va înţelege mai bine 
identitatea limbii române şi valoarea poeziei româneşti în spaţiul European” (apud 
«convorbiri-literare@gmail.com»). În nota care însoţeşte cele 7 traduceri 
eminesciene în latină, Eminescu este considerat ca „unul dintre cei mai mari lirici 
ai literaturii universale, comparabil, ca unicat, cu Byron, Hugo, Holderlin, 
Leopardi, Lermonotov, Petőfi, Mickiewicz, cu stelele, deci, ale romantismului”. 

O evaluare statistică, distribuită pe centre de promovare a mesajului 
eminescian, în limba latină, subsumează cel puţin 224 de texte (216 traduceri şi 8 
referinţe critice), apărute în 24 de publicaţii de limbă latină din ultimele opt 
decenii, editate în România, Bucureşti (3 V, 1 A, 4 P), Cluj (1 P), Craiova (1 P), 
Fălticeni (1 P), Focşani (1 P), Iaşi (1 V, 4 P), Râmnicu Vâlcea (1 P), Târgu Mureş (1 
P), Belgia, Bruxelles (1 A), Republica Moldova, Chişinău-coed. Bucureşti (1 A, 1 P), 
SUA, California (1 E), Ucraina, Kiev (2 V).  
 
6. LIMBA SARDĂ (sardiniană, limbă romanică cu origini în limbile feniciană şi 
etruscă, dispărute î.e.n., în prezent ocupă un loc aparte între limbile romanice 
occidentale şi orientale, cea mai arhaică limbă romanică, 1,5 mil. vorbitori în 
insula Sardinia, cooficială alături de limba italiană, iar alături de catalană în 
provincia Alghero; în provincia Cagliari se află municipiul Nuoro, centrul 
administrativ al insulei, din Marea Mediterană, coasta sudică a Franţei şi coasta 
Tunisiei, la sud de Corsica, ambele aparţinând de peninsula Italia). Ca urmare a 
intensificării relaţiilor culturale dintre România şi Sardinia (prezenţa României la 
un concurs internaţional de poezie, românii din Sardinia au donat cărţi, inclusiv 
Eminescu, unui mare colegiu din Oristano, elevi şi profesori de la Colegiul Naţional 
„Mihai Eminescu” din Bucureşti au susţinut spectacole la Cagliari, relaţii între 
universităţile din Cagliari şi Sibiu, – cursuri, spectacole, recitalul „Domnule şi frate 
Eminescu”, „Imagini din Sardinia pentru Eminescu”, Institutul Cultural Român 
promovează muzica şi literatura română în Sardinia,  oferă invitaţii de participare 
la acţiuni de omagiere a lui Eminescu, Institutul Român de Cultură şi Cercetare 
Umanistică de la Veneţia, cu ocazia Zilei Culturii Naţionale şi împlinirii a 165 de ani 
de la naşterea poetului a trimis organelor de profil din Sardinia invitaţii de 
participare), de asemenea ca urmare a creşterii în anii din urmă – chiar în luna mai 
2015 – a numărului de programe de traducere automată a textelor eminesciene, 
pe data de 2 august 2015, pe unul dintre cele mai frecventate canale de 
promovare a literaturii universal, un cunoscut traducător multilingve, Hampsicora 
Marco, a postat, poezia „Odă în metro antic” în limbile sardă şi catalană, 
„Cántigu in versu antigun”, respective, „Oda – en metre antic” (cf. 
http://lyricstranslate.com/ro/oda-%E2%80%93-%C3%AEn-metru-antic-oda-en-
metre-antic. html#ixzz 3ndTv1dFC). 

7. LIMBA SICILIANĂ (co-oficială în Sicilia, alături de limba italiană, oficială în 
Italia, cu statut de limbă vorbită şi scrisă), în acord cu reprezentanţii provinciei 
Sicilia, enciclopedia internaţională online „Wikipedia” – ultima actualizare datează 
din 8 martie 2013 – publică în „limba siciliană” articolul despre Eminescu. Sumar 
este prezentată viaţa şi opera sa, ca scriitor şi ziarist este „tradus în 60 de limbi”, 
„părintele limbii române” remarcându-se prin „operele celebre Luceafărul, Mai 
am un singur dor, Scrisorile I-V şi o listă cu „Cele mai importante” 15 poezii şi 4 
nuvele, cu trimiteri la 9 surse bibliografice. Într-un link Eminescu este comparat 
cu Goethe, Hugo, Tasso, Lessing, Machiavelli şi cu scriitorul sicilian Salvadore 
Quasimodo (proaspătului laureat al Premiului Nobel, care de altfel l-a tradus şi 
comentat pe Eminescu, însă în limba italiană, noi i-am luat un interviu despre 
Eminescu şi despre un alt mare poet al secolului XX, fragmente publicând în 
revista clujeană „Korunk” din 1961). Publicaţii online în siciliană informează la 
„ora de ştiri” despre serate literare „Eminescu şi Sicilia”, „Dor de Eminescu – Dor 
de România”, acţiuni ale consulatului României în colaborare cu organele locale 
din Catania, capitala Siciliei, privind „Anul Eminescu”, recent „Ziua lui Eminescu şi 
a Culturii române”, concursul de creaţie „Mihai Eminescu”, festivaluri de recitări şi 
cântece pe versuri eminesciene ş.a.  
 
8. LIMBA ESPERANTO (formată din elemente multilingve, predominant 
europene din familia romanică, proiectată a fi limbă de comunicare 
internaţională), este cea mai răspândită limbă artificială, aproximativ 3 milioane 
de vorbitori (deşi cele mai senzaţionale şi de efect sunt alte două limbi, cele create 
pentru evenimente unice, cum este limba special creată pentru răsunătoarele 
filme „Stăpânul inelelor” şi „Star Trek”). Centre esperantiste există în Polonia, 
Ungaria, SUA, Spania, Croaţia, România şi alte ţări. Limba esperanto a fost lansată 
în Polonia, într-o carte publicată în 1887, unde tot atunci şi acolo apare şi primul 
ziar, prima poezie, apoi creaţii literare, continuând cu traduceri din literaturile 
multor ţări. În esperanto Eminescu este promovat ca „simbol al universalităţii 
poeziei eminesciene, dintr-o dorinţă reală ca ea să pătrundă pe mapamond” 
(apud Corpus Eminescu, vol. IX, Chişinău-Bucureşti, 2000). 
Primele traduceri în limba esperanto apar în periodice, posibil din dorinţa de 
a reflecta potenţialul local al limbii de transpunere a creaţiilor literare de valoare 
naţională şi universală, evident discutate la reuniuni ale asociaţiilor esperantiste 
locale, mai ales la conferinţe şi congrese naţionale şi internaţionale (dintre cele 70 

de Congrese internaţionale cu participanţi din 60 de ţări, primul în 1905 la 
Boulogne-Franţa, ultimul în 2014 la Buenos Aires-Argentina. Primele începuturi 
sunt marcate de încercările reuşite de a promova mesajul eminescian prin 
intermediul mass-media. Iniţiativa aparţine revistelor din centrele esperantiste, 
primul fiind cel de la Galaţi, „Rumena Gazeto Esperantista” (1908, publică poezia 
Revedere, tr. S. Kanner, iar în 1909, Sărmanul Dionis, tr. Hugues), urmat de 
Bucureşti, „Danubo” (1910, G. Robin traduce Somnoroase păsărele, poezie 
reprodusă în „Noua revistă română” din 1910), „Rassegna culturale della 
Romania” (1926, un articol prezintă Expoziţia literară internaţională a limbii 
esperanto, la care „România a fost prezentă cu cele mai bune traduceri”, inclusiv 
din Eminescu), Ploieşti, „Esperanto” (1925, în articolul „Karaj Amicoj en Rumano-
Scumpi prieteni din România”, Andreio cita din reprezentantul chinez, Won Ken, la 
Congresul IV, Arad, 1924: „prin intermediul limbii esperanto Eminescu este 
cunoscut şi în China”, cu 10 milioane de vorbitori; în august 1927, revista publica 
Somnoroase păsărele, tr. G. Robin), Cernăuţi, „La homo” (1930, publică Freamăt 
de codru), iar „Heraldo Esperanto” (f. l., 1925 publică Singurătate). În periodice 
postbelice, din România şi din alte ţări, am identificat peste 30 de versiuni şi 
numeroase recenzii în publicaţii din Bucureşti, „Informa Bulteno de Rumana 
Esperanto Societo” (1946, publică La steaua, tr. Petre Firu, reprodusă în 
„Internacia Kulturo”, Sofia, 1950, „El popolo Cinio”, Shanhai, 1989 şi în „Jugoslavia 
stelo”, Sarajevo, 1990), Sofia, „Internacia Kulturo” (1945, publică Somnoroase 
păsărele, 1947-Venere şi Madonă, Adio, Veneţia), „Juna penso” (1964, publică 
Departe sunt de tine), „Bulgara esperanto” (1964, traduce O, mamă), Bucureşti, 
„Limba esperanto. Studiu analitic” (1974, este ilustrat cu traducerea poeziei Între 
paseri), Nantes, „Kulturoj kojeroj” (1977, publică După ce atâta vreme, Pe lângă 
plopii fără soţ, 1979-Peste vârfuri, reluată şi de „Jugoslavia stelo” în 1990), Cluj-
Napoca, „Bazaro Esperanto lingva” (1999) şi „Esperantigita poezio” (1993), iar 
ulterior revista din Nantes, „Kulturoj kajeroj”, dar şi din Hirosaki, „Nokto Poemo 
Esperanto” şi „Nokto Poemro” (1980 şi 1981, publică Trecut-au anii, Somnoroase 
păsărele, Dintre sute de catarge, Şi dacă), Bucureşti, „Esperanto” prin proverbe, 
breviar (1977, Somnoroase păsărele), „Jugoslavia Esperanto-Revuo Vofo” (f. l., 
1979, Pe aceeaşi ulicioară), Seul, „La Espero el Korejo” (1980, Ce e amorul), 
Budapesta, „Hungara Vivo” (1980, Mai am un singur dor, Somnoroase păsărele), 
Shangai, „El popolo Cinio” (1980, Departe sunt de tine, 1989, Somnoroase 
păsărele, apărută şi în „Jugoslavia stelo”, 1990), Zagreb, „Rumana antologio sec. 
XX” (1990, comentarii despre Eminescu însoţite de reproducerea unor traduceri 
din periodice). O primă antologie, „Eterna bukedo. Poemoj el dudekdu lingvoj” 

apare la Budapesta (1931, „Eternul buchet. Poeme din 20 de limbi” include La 
steaua, Noaptea, Mai am un singur dor, Dorinţa, Somnoroase păsărele, tr. 
Kalocsai Kálmán, care în 1981 afirma că „a reuşit să se apropie de esenţa poeziei 
lui Eminescu” în antologiile sale despre „Sonorităţi din toată lumea”). Ediţii din 
Luceafărul apar în SUA (Berkeley, 1989 şi San Francisco, 1998), Chişinău (2000) şi 
la Timişoara, primul volum de opere alese, Poeziajoj-Poezii (2001, reed. în 2005). 
Prima sinteză multilingvă despre Eminescu, reprezentativă pentru consacrarea sa 
ca valoare literară, publică „Enciclopedia Universal Ilustrada Europeo-Americana” 
(Madrid-Barcelona, 1958, 1966, 1978 ş.a., în limbile spaniolă, portugheză, 
engleză, franceză, germană, italiană, catalană, esperanto ş. a), iar ultima, tot 
multilingvă, internaţională online, „Wikipedia” (iniţial SUA-California, articol 
despre Eminescu).  
De notat frecvenţa mare a traducerilor în esperanto din periodicele româneşti 
şi străine, adică în peste 30 de publicaţii găsim cel puţin 30 de titluri de poeme în 
cel puţin 55 de versiuni, însoţite de comentarii favorabile limbajului poetic 
esperantist al versurilor eminesciene, într-un climat socio-cultural marcat de 
evenimente în ţările care-şi promovează propriile valori prin traduceri în limba 
respectivei ţări, unde adesea este menţionat şi Eminescu: filiale locale şi asociaţii 
naţionale şi internaţionale organizează acţiuni şi congrese, emisiuni RTV, campanii 
mass-media pentru cunoaşterea şi apropierea între culturi şi naţiuni. Dintre 
evenimentele internaţionale prezintă interes o Expoziţie literară internaţională a 
publicaţiilor în limba esperanto, probabil din 1926, recent evocată pe canale online, 
„la care România a fost prezentă cu cele mai bune traduceri, inclusiv din Eminescu”. 
Dintre acţiunile eminesciene publice româneşti remarcăm un mare spectacol din 
iunie 2013, organizat la Oradea, la care cel mai apreciat traducător al Luceafărului, 
editat de mai multe ori în SUA, universitarul orădean Josef Naghi sublinia (apud 
„Bihor. Online”): „În acest an dorim să evidenţiem universalitatea operei 
eminesciene, prezentându-vă interpretarea romanţelor eminesciene şi recitarea 
poeziilor aparţinând lui Mihai Eminescu, traduse în nouă limbi, alcătuind, printr-un 
acronim, numele EMINESCU. Astfel, veţi putea asculta poezii în limbile engleză, 
maghiară, italiană, niponă, esperanto, slovacă, spaniolă, chineză, ucraineană şi, 
desigur, în limba română”. „Un Eminescu, aşadar, în această nouă limbă 
convenţională de care adepţii ei îşi leagă multe speranţe. Cum sună el? – se întreba 
Preşedintele de atunci al Academiei Române, acad. Eugen Simion, în prefaţa la 
volumul menţionat de poezii în esperanto, editate la Timişoara, pentru ca tot el să 
răspundă, – „La prima vedere sună bine, ceva din inefabila muzicalitate a versului 

trece parcă prin aceste formule pe care le înţelegi şi în acelaşi timp nu le înţelegi 
prea bine. Eminescu este un romantic, i-aş spune răsăritean, ieşit din întâlnirea mai 
multor culturi. Ieste o poezie în care regăsim, într-o alcătuire nouă, marile mituri 
lirice ale romantismului, dar şi ceva în plus, ceva inconfundabil, în care metafizica se 
uneşte cu elegia, iar sarcasmul şi blestemul capătă accente biblice. Eminescu este, 
cum s-a spus de atâtea ori, un poet al necuprinsului şi îndepărtatului, la el totul este 
văzut de sus, dintr-o perspectivă cosmică şi se acordează unei ample muzici 
sfâşietoare”. 
Întrucât traducerile şi referinţele critice în esperanto nu s-au realizat într-o ţară cu 
o limbă proprie, receptarea lui Eminescu în această „limbă internaţională” – 
exprimată într-o evidenţă statistică sugestivă – o vom prezenta pe localităţi, 
considerate focare de promovare a mesajului eminescian, într-o înşirare alfabetică. 
Cele 161 de traduceri şi câteva lucrări de referinţă, identificate în aproape 50 de 
publicaţii, tipărite şi online, în limba esperanto, au fost repartizate astfel: Arad-1 P, 
Bucureşti-6 P, Budapesta-2 A, 1 P, Berkeley-2 V, California-1 E, Cernăuţi-2 P, 
Chişinău-Bucureşti-1 A, Cluj-Napoca-1 P, Galaţi-1 P, Hirosaki-2 P, Madrid-Barcelona-1 
A în 3 ed., Nantes-2 P, Oradea-1 P, Ploieşti-1 A, 1 P, San Francisco-1 V, Sarajevo-1 P, 
Seul-1 P, Shanghai-3 P, Timişoara-2 V, Zagreb-1 A, f. l. 5 P, altele online. 
 
9. LIMBA AROMÂNĂ (vorbită mai ales în Peninsula Balcanică, cei mai mulţi 
vorbitori trăind în România, dar şi în Albania, Grecia, Macedonia, SUA). Prima 
traducere în aromână şi prima încercare, considerată „o reuşită”, este Luţiafirlu, 
Nunta al Sumbă-Călin (Bucureşti, 1940, tr. George I. Perdichi), iar revista „România 
de azi” (Bucureşti, 1940), publică Rugăciunea unui dac, reprodusă în „Grai li limbă” 
de C. Ionescu. Începând din anul 1964 apar Poeme (f. l., volumul cuprinde 23 de 
poezii, tr. George I. Perdichi), „Comunitatea Românească” (1975, Detroit, Mortua 
est, notă şi tr. Zaharia Pană), Luţiafirlu pri grailu armânesc (B., 1980, 23 traduceri 
de Ioan Cutova, note şi prefaţă de Doina Zboare), Poezii. Puizii (B., 1981, 66 
traduceri de Chirata. Iorgoveanu, I. Cutova, G. Culi, G. Perdichi, alc. şi pref. Chirata 
Iorgovean), Luţiafirlu (B.,1981-1982, sub genericul, „Mari poeţi ai lumii în 
transpunere aromână”: Alasâ-ţ lumea – Lasă-ţi lumea, Mirachea-Dorinţa tr, Chirata 
Iorgoveanu, Ţi ş-i vrerea, tr. Hristu Cândroveanu), Fata în grădina de aur 
(Bucureşti-Galaţi, 1992, apare într-o antologie cu basme româneşti, pref. şi note 
Ioan Şerb), *„Primăveri cu soare”+ (Birdegeport-SUA, la poeziile proprii, Constantin 
Calimitra adaugă 15 traduceri din M. Eminescu), „Dimândarea” (1994, include 

Luceafărul ş.a., tr. Hristu Cândroveanu), „Fucurina neasteasă” (tomnlu II, B., 1995, 
include 29 traduceri eminesciene de Dumitru Pariza), [Făt Frumos din lacrimă+ şi 
[Pasărea măiastră. „Basme”] (Bucureşti, 1996, cuprinde şi basme de M. Eminescu, 
alte „Basme” apar în 1998, 2004), M. Eminescu. Poezii (Fundaţia Dimândarea 
Părintească, Bucureşti, 1997, include opera aproape integrală, tr. Ionel Zeana, alc, 
pref., Hristu Cândroveanu), I. Popescu „Cântece şi coruri religioase şi laice pentru 
copii şi tineret”(Caransebeş-Reşiţa, 1997, include şi melodia pe versuri de 
Eminescu, Rugăciune de Şt. Androbic), Corpus Eminescu, vol. IX (Chişinău-
Bucureşti, 2000, include 7 traduceri), „Poezis” (Satu Mare, 2000, revista publică La 
mormântul lui Aron Pumnul, tr. I. Zeana), „Clasici ai literaturii române. Poveşti şi 
povestiri pentru şcolari (Iaşi, 2003, îl include şi pe Eminescu), ultimul volum 
identificat fiind Carmina (B, 2006). Cele peste 343 traduceri, din cel puţin 21 
publicaţii, repartizate pe localităţi, apar în: România, Bucureşti (7 V, 5 A, 1 P), Galaţi 
(1 A), Reşiţa (1 A), Satu Mare 1 P), Republica Modova, Chişinău-coed. Bucureşti (1 
A), SUA, Bildegeport (1 A), Detroit (1 P)., f. l. (1 P). 
 
10. LIMBA RETOROMANĂ-ROMANCHA (din familia romanică, începând din 
1938 este limbă naţională în Elveţia, se mai vorbeşte şi în Italia de Nord, – Munţii 
Pirinei). „Revista retoromontscha” (Elveţia-SUA, 1975) editează, sub formă de pliant 
(18 p.), în limba retoromană, în ciclul „Cântec de leagăn”, poezia Dormųlents 
utschals- Somnoroase păsărele, în traducerea lui Augustin Maissen (dar şi în limbile 
franceză-Somnolents petits oiseaux, tr. Al. Viţianu, în engleză-Now the Songbirds, tr. 
W. D. Snodgrasset şi N. Babuts, în germană-Vöglein schläfrig, tr. M. V. Schroff, în 
spaniolă-Adormecidos pajarilos, tr. Rafael Alberti şi MariaTeresa Leon). Somnoroase 
păsărele. Berceuse. Lullaby. Wiwgnlied. Arrulo (New York, 1975, ediţia „Revista 
Retoromantscha) a fost urmată de o recenzie, semnată de Burges Wade Rebekah, în 
„Romanian Bulletin”, New York, nr. 11-1975, care citează o strofă în limbile română, 
romanşă şi engleză. Surprinzătoare a fost publicarea unui articol într-o revistă 
online („Formula AS”, 06.08.2014, din „Arhiva”-2005, autor Sorin Preda, „Urme 
Aproape româneşti în Elveţia: Biserica din oglinzi”, din cantonul Engladin, satul 
Zillis, Elveţia), în care se scria: „Ne-au mirat afecţiunea deosebită a bătrânului abate 
şi mulţimea cunoştinţelor sale despre istoria şi spiritualitatea românească, dar nu 
am îndrăznit să-l tulburăm cu uimiri de prisos şi întrebări iscoditoare. Într-un târziu, 
am înţeles. Poftindu-ne în biblioteca mănăstirii, părintele ne-a prezentat comoara 
abaţiei, – incunabule şi cronici pictate de caligrafi anonimi încă de la anul 1000, 

hărţi, icoane şi obiecte aurite de cult, iar alături, aşezată la mare cinste, o carte cu 
versuri de Eminescu. Tălmăcit în decorul auster al mânăstirii benedictine, numele 
poetului nostru de suflet răspândea în jur ceva din căldura şi irizările luminoase ale 
spiritului românesc, asemenea tavanului cu icoane ţărăneşti din oglinzile bisericii 
„Sf. Martin” din Zillis”. 
 
11. LIMBA ISTROROMÂNA (numele limbii, creat de lingvişti, 
provine de la denumirea spaţiului în care istoriceşte s-a format comunitatea 
de istroromâni, în peninsula Istria din apropierea Mării Adriatice, actualul 
canton Istria din Croaţia). Vorbitorii acestei limbi au fost răspândiţi de-a 
lungul vremii şi în actualele state independente Bosnia-Herţegovina, 
Macedonia, Muntenegru. După unii lingvişti, istroromâna este o limbă 
distinctă aparţinând subgrupului de est al limbilor romanice, alţi 
lingvişti consideră însă că acest idiom face parte din ansamblul dialectelor 
limbii române, deci aparţin de filonul lingvistic şi cultural românesc 
(aromâna, istroromâna, meglenoromâna), care au statut de limbă şi se 
vorbesc în afara graniţelor României, preponderent în ţările balcanice 
(situaţie similară cu ansamblul limbilor ibero-portugheze, de pe teritoriul 
Spaniei). La origine, istroromânii fac parte din categoria coloniştilor români, 
unii veniţi prin transhumanţă din Transilvania şi Banat, care începând din 
secolele X-XV s-au stabilit în zona Balcanilor. În perioada dintre cele două 
războaie mondiale, populaţia cea mai densă de 5000 de istroromâni, stabiliţi 
în Istria, provincie aparţinând atunci de Italia, odată cu integrarea ei în fosta 
Iugoslavie titoistă, împreună cu co-etnicii italieni mulţi au emigrat în Italia, 
SUA, Canada, Australia. La început de secol XXI se constată că un mare 
număr de aromâni şi îndeosebi istroromâni fie au fost asimilaţi de populaţia 
majoritară, fie au plecat de la sat la oraş ori la lucru în alte ţări, ultimele 
generaţii fiind departe de locul în care s-au născut, de părinţii şi bunicii de la 
care au învăţat limba şi cu care nu mai pot vorbi ei şi copii lor. 
Situaţia lor istorică şi aria de răspândire în vremea sa o explică cel mai 
bine chiar Eminescu. Acesta „fiind o conştiinţă de un înalt patriotism, a fost 
preocupat şi de soarta românilor din afara graniţelor ţării. Într-o serie de studii 
şi articole publicate în «Convorbiri literare», «Curierul de Iaşi» şi «Timpul», 
Eminescu se ocupă de românii sud-dunăreni care în perioada medievală 
formau cea mai numeroasă populaţie din Peninsula Balcanică”: „Nu există un 

stat în Europa orientală, nu există o ţară de la Adriatică, la Marea Neagră 
care să nu cuprindă bucăţi din naţionalitatea noastră, începând de la 
ciobanii din Istria, de la morlacii din Bosnia şi Herţegovina, găsim pas cu 
pas fragmentele acestei mari unităţi etnice în munţii Atenei, apoi, de dincolo 
de Tisa, în toată regiunea Daciei Traiane până dincolo de Nistru, în Albania, 
Macedonia şi Tesalia, în Pind, ca şi în Balcani, în Serbia, în Bulgaria, în 
Grecia până sub zidurile Atenei, până aproape de Odesa şi de Kiev” (cf. 
studiul „Românii Peninsulei Balcanice”, citat preluat din articolul „De Ziua 
Culturii Naţionale. Eminescu – gând şi suflet pentru românii din 
Balcani, February 19, 2011”, apud Google, „Tesla – Eminescu”): „Un articol 
al «minunatului» domn Emil Petru Raţiu – Traduit le désir: La steaua 
Eminescu en français, en italien et en istro-roumain – începe oarecum 
sumbru: Publié en 1886, trois ans avant sa mort,…La steaua apparait comme 
le poeme testament de Mihai Eminescu (1850-1889)... Suntem în atmosfera 
situării poeziei eminesciene La steaua, tradusă într-o limbă de circulaţie 
exclusiv (retro) orală, istroromâna, în care au răsărit, frate şi soră (Gabriela şi 
Gabriel Vretnar), compunători miraculoşi de versuri meteorice” (proprii, în 
istroromână). Mai jos, transcriem o strofă din acel Eminescu (doar varianta în 
istroromână, Site, «Semănătorul, 10 ian. 2015. George Anca – Istroromânii»), 
– Mihai Eminescu: «La Stevu»: La stevu care a ziit / E o cale acâta de 
lunga / Che miliar de an li-a porteit / La lumire să ne giunga”. 
Din răspunsul la întrebarea, dintr-un interviu (2012) despre „prima 
traducere a unei poezii de Eminescu în istroromână, -”Cum aţi 
învăţat istroromâna?”, medicul şi scriitorul istroromân, stabilit la Roma, 
Emil P. Raţiu amintea şi de „O altă personalitate prezentă la Congresul 
internaţional dedicat istroromânilor, desfăşurat între 30 martie şi 1 
aprilie 2000 la Universitatea din Pola (Croaţia), este Profesoara de limbă 
franceză de la Universitatea din Cosenza, belgiana Gisèle Vanhese, care a 
publicat în limba franceză chiar un studiu despre prima traducere a unei 
poezii de Eminescu în istroromână, făcută de subsemnatul, a poeziei La 
steaua, pe care am citit-o în 1999 şi la filiala din Arad a Uniunii Scriitorilor, 
cu prilejul sărbătoririi a 80 de ani de la unirea Aradului la România. Ca rod 
al Congresului, acolo, la Şuşnieviţa (comuna cu 8 sate de istroromâni, n. n.), 
a rămas doar cartea Rosei del Conte, cu poeziile lui Eminescu traduse în 
limba italiană şi cu textul românesc…Astăzi, în Italia, la Trieste activează 
«Asociaţia culturală istroromână Andrei Glavina» (dascălul „apostol al 

istroromânilor”, care la Valdarsa – denumirea italiană, întrucât peninsula 
Istria atunci aparţinea de Italia – azi Suşnieviţa, între 1921-1925 a deschis 
prima şcoală cu predare în limba istroromână şi italiană, n. a.), care acum 
editează revista, «Scrisore către fraţ rumer» şi reînvie obiceiurile strămoşeşti 
prin celebrul grup folcloric numit «Žejanski Zvončari – Clopotarii din 
Jeiăni» (vizibil pe YouTube, – costumaţie populară de sărbătoare în 
combinaţii şi cu ţesături ca în Transilvania, zona Ţara Moţilor, momente 
vesele alternând cu dansuri molcome ardeleneşti şi doine de grup, însă 
cântate la unison, netrăgănate, cu prelungiri sfâşietoare).  
Într-o asemenea colectivitate s-a născut şi a copilărit una dintre cele mai 
mari personalităţi ale istroromânilor, numit şi „geniul omenirii”, fizicianul 
Nicola Tesla (1856-1943), adică – după numele in familie – Nicolae sau 
Nicu Teslea. Porecla de „Teslea” provine de la meseria de dulgher-teslar, 
transmisă în familie de la bunicul din satul denumit astfel Teslea – 
aparţinând comunei Similjan, în care s-a născut şi a trăit tatăl său, 
Miliutin Teslea, împreună cu mama sa, născută Drăghici şi fraţii Dan, 
Angela, Maria, Milca şi Nicu). Se ştie că „Tesla avea totuşi sânge 
românesc, moştenit din genele părinţilor săi istroromâni, membri ai 
comunităţilor româneşti din actuala Croaţie” (considerat ca fiind de 
obârşie română, Academia Română l-a sărbătorit cu prilejul aniversării a 
140 de ani de la Naştere, n.n.). Mama sa, Gica Drăghici – analfabetă, dar cu 
ştiinţă de carte ca autodidact, de o inteligenţă sclipitoare şi inventivitate, 
transmisă fiului Nicu, vestită prin neobişnuitele sale broderii – a trăit în satul 
Similjan, locuit compact de morlacii-oierii, încă din sec. XV-XVI veniţi aici 
prin transhumanţă din Transilvania. În acest sat s-a căsătorit cu Miliutin, om 
cult, preocupat de literatură, filozofie, matematică şi ştiinţele naturii. Acesta 
a renunţat la cariera de militar pentru a deveni preot, anume să aducă 
morlacii sub protecţia bisericii sale ortodoxe.  
Accesibil oricărui internaut, indiferent de limbă, Google la accesarea 
„Tesla-Eminescu” promovează ideea că geniul este – făcând aluzie la Tesla – 
„o persoană deosebit de inteligenţă, originală, creativă, care reuşeşte să 
găsească soluţii inedite unor probleme dificile", majore. În accepţia lui 
Eminescu, în poezia Numai poetul, geniul „trece peste nemărginirea timpului, 
în ramurile gândului, în sfintele lunci, unde păsări ca el se întrec în cântări"; 
cel puţin „geniile din disciplinele umaniste (artă, filosofie, literatură, poezie 
etc.)…Câţiva oameni ca aceştia pot fi consideraţi a fi genii: Goethe, 

Eminescu, Dostoievski, Tesla, în şah Paul Morphy, în muzică Beethoven şi 
alţi clasici…Marea preocupare ştiinţifică a acestui istroromân Tesla a ţinut de 
transmiterea informaţiei şi a energiei la distanţă, mai bine zis fără fir. Înainte 
Mergător. Şi Eminescu a fost, el anticipă vizionar şi logic, în câteva poeme, 
pe Einstein. Dar, nici odată nu amestecăm (pe zeul) RA cu Leonardo sau cu 
Einstein, Tesla. De unde ştim? Simplu. Divinitatea nu are monedă, de nici un 
fel. Tesla a murit sărac, uitat într-o cameră de hotel (similar, Eminescu şi-a 
sfârşit viaţa forţat într-un ospiciu; în cazul celor doi, fără ca cineva să fie de 
faţă, măcar să le aprindă o lumânare, n.n.). Şi încă ceva, absolut toate geniile 
tuturor civilizaţiilor de pe Terra nu aveau treabă cu partea femeiască, precum 
şamanii. Platon, Zamolxe, Sofocle, Newton, Leonardo da Vinci, Tesla, 
Eminescu, Einstein, şi mulţi alţii, nu au fost căsătoriţi sau, în perioada în care 
au atins deplina maturitate creatoare, au fost în asceză totală (Toţi aceştia 
aveau ceva în comun, viziunea:) «Doar urcând împotriva curentului apei 
găseşti izvorul; coborând pe firul apei îl pierzi»… 
„Virtuţile curiozităţii au făcut ca un mare poet al culturii noastre să fie 
puternic atras de cunoştinţele ştiinţifice ale timpului său, aceasta devenind uneori 
chiar izvor al propriei creaţii. Studiile făcute, la Viena şi Berlin, l-au apropiat pe 
Eminescu de operele unor nume cunoscute şi recunoscute ale ştiinţei: Arhimede, 
Galileo Galilei, Johannes Kepler, Isaac Newton, Daniel Bernoulli, Charles de 
Coulomb, Brown, Robert von Mayer, James Joule, Hermann von Helmholtz, 
Rudolf Clausius etc., familiarizându-l totodată cu teoriile ştiinţifice ale 
momentului. In sprijinul acestei afirmaţii stau nu numai poemele sale, ci şi 
însemnările făcute în două caiete” (Portal, referate şcolare, Eminescu şi fizica). 
„Personalitatea aleasă este fizicianul Tesla, poetul Eminescu, matematicianul 
Pitagora, chimistul Neniţescu” (concurs şcolar, «iq.weebly.com», 2015, 
România); la tema „Mândria de a fi român, aleşii au fost Coandă, Tesla, 
Eminescu” (Portal «4Tuning», 2007); „Dacă nu era Tesla, poate noi nici nu 
vorbeam acum…la mobil, pe Skype, internet” («Torent.ro.md»). 
Am parcurs o prelungită introducere, prilejuită de existenţa unei singure 
poezii eminesciene, identificată într-o limbă cu circulaţie redusă, pentru a 
justifica însă selectarea din listele de mai sus şi alăturarea în cartea de faţă a 
două „genii” citate, încă puţin cunoscute: Tesla, „Om al mileniului III” sau 
„Tesla şi Eminescu, Mesagerii Divinităţii” (expresie a percepţiei publice, 
întărită în anii din urmă, între alţii, de influentul Albert Ignatenko, în acţiunile 
sale publice de audienţă mondială: „Dumnezeu asigură evoluţia şi civilizaţia 

deplină a omenirii prin iluminaţii creatori morali”, precum Tesla şi 
Eminescu). În economia lucrării de faţă acest binom are, în plan comparativ, o 
semnificaţie aparte şi un efect decisiv neaşteptat, care imprimă o turnură 
hotărâtoare procesului de consacrare universală a lui Mihai Eminescu. 
Mai întâi – pentru a menţine detaşarea faţă de timpul real şi de spaţiul 
geografic şi spiritual al epocii – vom evoca câteva momente din viaţa celor 
doi români congeniali – simple „coincidenţe” – însă miraculoase, privind: 
A. existenţa lor: La vârsta de 15-16 ani, ca elevi, mai puţin 
conformişti, erau să moară, dar nu au murit, de holeră;  
a. Tesla venise acasă ca să-şi vadă părinţii, aici s-a îmbolnăvit, ca şi alţi 
consăteni, de holeră, dar când nu mai exista nici o speranţă de vindecare, nu 
se ştie de unde apare o babă, gârbovă, în zdrenţe şi cu părul despletit şi 
rezemându-se în cârje se apropie de bolnav, căruia cu un gest, insuflându-i 
încredere, întinde mâna şi îi spune duios: -”Ia, mamă, acest leac, o să te 
vindece şi nu o să mai fii bolnav niciodată de nimic”. După ce a stat puţin 
cât a stat lângă bolnav, misterioasa bătrâna s-a retras sub privirile uimite ale 
celor din jur, dispărând fără urme; 
b. Eminescu, fugarul de acasă şi de la şcoală, acum însoţind o trupă de 
teatru prin Moldova, a plecat pe moment să-şi vadă părinţii, dar ceva-cineva, 
inexplicabil, îl determină să se întoarcă din drum, iar ajuns înapoi, la trupa 
rămasă fără sufleor, află că dacă se ducea acasă, intra în carantină, se putea 
şi el îmbolnăvi şi muri, de holeră.  
Alte „coincidenţe” • Oficial, atât Tesla cât şi Eminescu, au fost declaraţi 
„nebuni”, suferinzi de „sinestezie” şi ambii au avut parte de o moarte 
„misterioasă”, unul într-o cameră modestă de hotel, singur, altul într-o 
cameră de ospiciu, singur • Ambii urmează cursurile universităţilor din 
Austro-Ungaria, unul filozofia la Viena şi Berlin, altul politehnica la Graz şi 
Praga, dar nu le finalizează, deci nu au intrat în posesia vreunei diplome de 
licenţă * Şi unul şi altul îşi petrecea mult timp citind cărţi, pe care le reţinea 
în întregime, având o memorie fotografică a textului, care odată citit nu-l 
mai uita • Au fost atraşi de filozofia vedică şi de exprimarea în limba 
sanscrită • Au tradus puţin, „spontan”, dar excepţional, din poeţi de geniu • 
Au avut premoniţii încă din copilărie • La vârsta de 18-19 ani nu ţin 
legătura cu familia, dispar misterios timp de aproape un an: Eminescu, în 
Munţii Cindrel din Carpaţii Meridionali – toamna, iarna, primăvara, vara – 
apoi e descoperit hamal în portul Giurgiu, unde un actor îl angajează în 

trupa sa pe un post practicat anterior, – sufleor şi poet cupletist; în timp ce 
Tesla, apropiaţii credeau că se înecase în Râul Mur, e descoperit însă la 
Maribor (azi Slovenia), lucrând ca maistru subinginer electrician, profesie 
practicată anterior la Budapesta, aici practicând telegrafia, apoi devenind 
coordonator al sistemului naţional de telefonie; 
B. destinul lor: Amândoi au avut – ca şi alte genii –momente de 
revelaţie, în urma cărora potenţialul lor uman şi creator a crescut 
incomensurabil, de mulţi considerat „suprauman”, datorită efectelor în 
viaţă şi creaţie (invenţii, respectiv opere literare): 
a. Tesla, la prima angajare de la Oficiul Telegrafic Central, inginerul de 24 
de ani, când începuse seria brevetelor de invenţie, are o revelaţie, – descoperă 
principiul câmpului magnetic rotativ, permiţând realizarea motorului electric 
pe curent alternativ, baza tuturor invenţiilor sale ulterioare, care generează a 
doua Revoluţie industrială (ultima invenţie care ne interesează direct este 
internetul, comunicarea prin mijloace online: -”Făceam o plimbare în parc, 
alături de un prieten, recitând poezii. Pe atunci, ştiam cărţi întregi pe de rost. 
Una dintre acestea era Faust a lui Goethe. Ideea mi-a venit ca o străfulgerare 
de lumină, şi într-o secundă adevărul era dezvăluit”); 
b. Eminescu, elevul precoce de 16-17 ani, la trecerea din Transilvania 
vasală Austro-Ungariei spre România liberă, în Munţii Cindrel, posibil în 
primăvara anului 1867, are o revelaţie, care imprimă întregii vieţi şi creaţiei 
ulterioare un potenţial suprauman. După acest eveniment, în condiţii de 
viaţă vitregă (ca sufleor colindând ţara cu o trupă de teatru, apoi copleşit de 
programul vieţii de student) a început să scrie „pe ascuns”, ferit de ochii 
lumii, grandioase poeme (Memento mori, Povestea Magul călător în stele, 
Mureşan ş.a., inimaginabil, peste 3000 de versuri).  
Numărul total, identificat până în prezent, mai puţin ştiut, al tuturor scrierilor 
literare eminesciene depăşeşte 620, iar cele jurnalistice cel puţin 1850, scrise într-
o limbă literară modernă etalon, devenită limbă naţională, scrieri receptate în 
ultimii 137 de ani în cel puţin 80 de limbi din peste 250 de ţări. Traducerile şi ecoul 
lor în publicaţii tipărite sunt de ordinul multor sute de mii, iar în formă online de 
ordinul milioanelor. Numai un singur link despre Eminescu, postat în enciclopedia 
online, „Wikipedia”, la categoria surselor „ascunse”, după o selecţie pe criteriul 
valoric şi înregistrarea lor în această cu adevărat numită, „Bibliotecă virtuală”, 
subsumează, numai în ultimul deceniu, la cele 652 de versiuni, un număr de peste 
3.400.000 de „afişări”/accesări-lecturi, indiciu al cunoaşterii şi consacrării ca 

valoare universală, a lui Mihai Eminescu, efect al descoperirii mijloacelor de 
comunicare online, datorat exclusiv congenialului său contemporan, istroromânul 
Nikola Tesla. 

VIII. EMINESCU UNIVERSAL 
Receptarea operei în publicaţii de limbă engleză 
 
 
Eminescu ocupă un loc aparte în publicaţiile de limbă engleză, care apar în 
peste 50 de ţări din lumea anglofilă, ca spaţiu geografic (state din cele cinci 
continente, Europa, – Marea Britanie şi America, – Statele Unite ale Americii, de 
asemenea în Australia, India, dar şi Africa). Altă categorie de ţări îl receptează prin 
intermediul publicaţiilor de limbă engleză (cum este România) sau ţări ca spaţiu 
lingvistic internaţional (engleza clasică din Marea Britanie şi Australia, engleza 
americană din peste 30 de state nord-americane, engleza ca limbă co-oficială din 
India şi unele state africane), toate împreună totalizând peste 300 milioane de 
vorbitori nativi. Limba engleză este şi un instrument de lucru în relaţiile 
internaţionale sau în relaţiile interetnice din interiorul multor state, implicit în 
relaţiile inter-literare ca limbă intermediară din care se traduce în alte limbi, de 
asemenea ca principală limbă a mijloacelor de comunicare la distanţă pe canalele 
online, dintre acestea remarcându-se enciclopedia liberă interactivă online iniţial 
americană, devenită prin asociere internaţională, „Wikipedia”, postată în 264 de 
limbi. Dând curs evidenţelor, în cele din urmă, efectele vorbesc de la sine. 
Publicaţiile de LIMBĂ ENGLEZĂ îl receptează pe Mihai Eminescu târziu, abia 
în a doua jumătate a secolului XX, dar îl evaluează încă la apariţia primelor 
traduceri şi ecouri ca pe un fenomen literar de excepţie, în privinţa valorii şi 
semnificaţiei pentru lumea preponderent conservatoare anglofilă.  
Avem în vedere atât spaţiul geografic propriu (limbii engleze, „simple” – 
clasice, din Marea Britanie) sau spaţiu geografic „extins” (din ţări situate în cele 
cinci continente, în care cu timpul această limbă a cunoscut parţial o formă 
„adaptată”, ca în cazul unui număr de 30 dintre Statele Unite ale Americii-
americana, Canada-canadiana, Australia-australiana, Irlanda-lubernoengleza sau 
limbă „co-oficială” în India, Africa de sud, Noua Zeelandă, Singapore ş. a., 

vorbitorii nativi totalizând cel puţin 344 de milioane); în alte ţări decât cele de 
limbă engleză, Eminescu a putut fi receptat de cititorii care învaţă şi vorbesc 
engleza, în medie 70% (în ţările nordice sau Olanda, Danemarca), alţii prin 
intermediul publicaţiilor proprii de limbă engleză, cum sunt cele din Brazilia, 
Etiopia, Germania, Italia, Rusia, Spania ş.a., între care şi România).  
În ce priveşte spaţiul lingvistic, engleza este limba oficială a Uniunii Europene 
şi a Naţiunilor Unite şi reprezintă principalul instrument de lucru în cadrul 
relaţiilor internaţionale politice, economice, ştiinţifice, implicit inter-literare ca 
limbă intermediară (din care este tradus, inclusiv Eminescu, ex. din versiunea 
engleză, aparţinând românului Corneliu M. Popescu, în limba urdu, vorbită de 
peste 150 milioane locuitori din Pakistan şi câteva state indiene) sau ca limbă în 
care opera lui Eminescu deja tradusă este reeditată online în SUA „to” (pentru) 
SUA, Spania, Regatul Unit, Danemarca ş. a., şi invers). 
După apariţia internetului, engleza a devenit limbă de comunicare globală 
între cititorii cărora le este accesibil internetul, numiţi şi „internauţi”, inclusiv pentru 
cei interesaţi de cultura română şi, implicit, de opera geniului poetic tutelar al 
neamului românesc, Mihai Eminescu. Puţini conaţionali, chiar dintre eminescologi 
ştiu şi iau în considerare, în lucrările publicate sau în dezbaterile publice, faptul că în 
paralel cu forma tradiţională, tipărită, în care apare opera literară, jurnalistică şi 
ştiinţifică eminesciană – cea tipărită în volume fiind rezervată îndeosebi „elitiştilor” 
– Eminescu circulă din ce în ce mai mult în noua formă de comunicare la distanţă, 
online, adresată publicului larg de ordinul zecilor de milioane, care o utilizează 
(având acces la internet, Google, Site-uri, Pagini personale web, Portaluri audio-
video, YouTube, „cărţi electronice”, periodice sau enciclopedii online). Mai nou, 
publicaţiile ştiinţifice, îndeosebi culegerile de comunicări de la reuniunile ştiinţifice 
din orice domeniu sau analele universităţilor au valoare recunoscută, conform unui 
standard internaţional, condiţionând chiar consolidarea poziţiei profesionale, dacă 
sunt publicate integral sau numai rezumatul în limba engleză, deoarece asigură 
difuzarea nelimitată geografic, în sensul că varianta lor online poate fi consultată 
gratuit de toţi cei interesaţi. De altfel, sistemul publicaţiilor editate online tinde să 
dubleze-tripleze locul celui tradiţional, tipărit, mai ales periodicele, chiar şi unele 
publicaţii neperiodice – ca texte independente sau paralele, adică text tipărit şi 
online – prin intermediul cărora circulaţia în lume, inclusiv a operei eminesciene, 
tradusă şi comentată, a crescut vertiginos de la un an la altul. 

De remarcat este faptul că traducerile eminesciene, realizate în ţările în care se 
vorbeşte engleza, publicate în volume, uneori şi în periodice, au fost precedate de 
recomandarea operei şi a personalităţii poetului român în marile enciclopedii de 
limbă engleză, care de regulă sintetizau ceea ce reprezenta o valoare deja 
consacrată în marile centre culturale ale lumii.  
Un caz aparte pare a fi chiar prima, identificată, „Camber′s Encyclopedia” 
(Edinburg-California, ediţiile 1908-1973 (pe care cea mai recentă enciclopedie 
americană online, „Wikipedia” o considera „una dintre cele mai importante 
enciclopedii de limbă engleză a secolelor 19 şi 20,…reputată prin precizie şi erudiţie”; 
în realitate, la început această enciclopedie era o traducere prelucrată a 
„Konversation Lexikon”, devenit „Brockhaus Enziklopädie”, Leipzig). Fondată la 
Edinburg în 1859, ediţia a 10-a a acestei enciclopedii engleze apare între 1888-1892, 
adică în acelaşi timp cu varianta germană a „Brockhaus Enziklopädie” (la care se ştie 
că anterior colaborase ca redactor pentru România chiar Eminescu şi în care, în acel 
timp, Titu Maiorescu publica articolul despre Eminescu); probabil tocmai această 
ediţie germană să fi sugerat editorilor englezi să-l includă pe Eminescu (de altfel, 
„Wikipedia” făcea trimiterea menţionată la ediţia apărută în 1908). Unele ediţii 
ulterioare ale enciclopediei engleze au fost rescrise şi publicate în California.  
Cronologic, informaţii despre viaţa şi opera lui Eminescu publică, la Londra şi 
Chicago, în 1910-2010, „Encyclopedia Britanica”, de asemenea cel puţin 8 ediţii 
din „Everiman′s” (Londra, New York, Chicago, Princeton, 1922-1988). Pentru 
asigurarea răspândirii lor internaţionale, unele enciclopedii de limbă engleză sunt 
editate prin cooperare între edituri, de pildă cea co-editată la Toronto, Chicago, 
Washington, New Jersey, Geneva, Tokio, Manila, Sydney, Barcelona etc. sau în 
ediţii multilingve cum este „Enciclopedia Universal Illustrada Europeo-Americana” 
(co-editată la Madrid-Barcelona, în 1958, 1966, 1976 etc., în limbile spaniolă, 
portugheză, engleză, franceză, germană, italiană, catalană, esperanto ş.a). 
Între referinţele critice timpurii predomină aprecierile generale privind valoarea 
poeziei „celui mai mare poet al românilor” (vol. „Roumania Yesterday and Today”, 
London-New York, 1918), „valoarea europeană a operei poetului român şi interesul 
acestuia pentru Shakespeare, justificând similitudini între Împărat şi proletar şi 
Regele Lear, Mortua est şi Machbeth, Furtuna, Hamlet (vol „Papers on the rumanian 
– people and literature”, London, 1920, care reproduce şi o primă traducere a poeziei, 
Se bate miezul nopţii), o amplă analiză a poeziei Somnoroase păsărele, a „celui mai 
bun poet român”, prin care, baza cuvintelor de origine latină susţine „originea latină a 

limbii române” (vol. „Greater Roumania”, New York, 1922, reed. 1932) sau portretul 
poetului şi biografia lui însoţite de Luceafărul, Mortua est, Scrisoarea IV (suplimentul 
ziarului „New York Herald” din 1929). 
Evenimentul editorial care a marcat şi stimulat receptarea poeziei 
eminesciene în literaturile din ţările de limbă engleză a fost apariţia primului 
volum, din seria „Clasici români”, Poems of Mihai Eminescu (London, 1930, 10 
poezii: Călin-file de poveste, Împărat şi proletar, Strigoii, La mijloc de codru, La 
steaua, Somnoroase păsărele, Oricâte stele, Peste vârfuri, De ce nu-mi vii, Şi 
dacă, în traducerea Sylviei Pankhurst şi Olimpiu Ştefanovici-Swensk, reeditat la 
New York, 1977), prefaţat şi recomandat de personalităţi de notorietate 
mondială, – dramaturgul englez George Bernard Shaw, istoricul român Nicolae 
Iorga şi diplomatul ONU Nicolae Titulescu, cel care a acordat sprijinul financiar. 
Cunoscutul dramaturg englez întăreşte ideea existenţei unor afinităţi între „acel 
moldovean” şi „marele brit”, dintre literaturile română şi engleză. Periodice din 
diferite ţări reproduc din acest volum unele poezii şi îl comentează ca pe un 
eveniment literar european. Dar abia „Encyclopedia Americana" (1942-1989, – din 
1997 apare online la Washington) argumentează „valoarea literară, tehnicile 
poetice” ca şi „ genialitatea” lui Eminescu, pentru ca „The Columbia Encyclopedia” 
(New York, 2001), să-şi încheie caracterizarea cu concluzia: „Mihai Eminescu este 
cel mai mare poet al secolului al XIX-lea”. De altfel aceasta este şi percepţia 
publică a recunoaşterii consacrării reale a poetului român ca dimensiune şi 
valoare universală, ulterior şi „oficializată” de către organisme naţionale abilitate, 
îndeosebi de organismul internaţional de profil (UNESCO, în 1989 „Anul 
Internaţional Eminescu”, cu prilejul Centenarului morţii poetului şi în 2000-„Anul 
Eminescu” la împlinirea unui secol şi jumătate de la naşterea sa).  
Suportul acestor ultime evaluări îl reprezintă traducerile şi referinţele critice 
apărute timp de patru decenii, în publicaţiile de limbă engleză, tipărite sau online, 
dintre care remarcăm ediţiile americanului Roy McGregor-Hastie (17 poezii, Iowa 
City-1972 şi Cluj-Napoca-1980, relansat în anul Centenar Eminescu, 1989, de 
UNESCO în „Colecţia celor mai reprezentative opere ale umanităţii. Seria 
europeană”), de asemenea, ediţiile publicate de Brenda Walker (Londra-Boston, 
1989, 28 poezii, reed. 1990, 1994), K. Treptov (New York-Bucureşti, 1991şi Oxford-
Iaşi-2000), mai ales ediţiile de excepţie ale tânărului licean român, dispărut la 
cutremurul din 1977, Corneliu M. Popescu. Recuperat, manuscrisul acestuia cu 68 
de traduceri în engleză a fost publicat în volum la Bucureşti, în 1978, apreciat 

imediat de „Consiliul Britanic de poezie”, care în memoria lui instituie la Londra un 
concurs internaţional de traduceri şi un premiu european de poezie, purtând 
numele lui. Această traducere engleză a devenit versiunea intermediară din care au 
fost realizate cele mai apreciate traduceri, una dintre acestea fiind cea în limba 
urdu, publicată în 1981 la Rawalpindi-Pakistan, alta într-o versiune bilingvă, engleză 
şi chineză, în 1994 la Singapore. Prima versiune engleză a lui Corneliu M. Popescu, 
apărută în 1978 la Bucureşti, a fost reeditată. sub egida UNESCO, cu prilejul 
„Centenarului Eminescu” din 1989 şi premiată de Academia Română, apoi reeditată 
în 1999. iar recent, în 2013, şi în variantă online. Capodoperele Luceafărul, La 
steaua, Somnoroase păsărele, Odă în metru antic ş.a. apar în ediţii separate, 
tipărite la Michigan, Virginia, New York, Sydney, Chişinău, Kiev.  
Alte volume, semnate de D. Cuclin, P. Grimm, L. Leviţchi, A. Bantaş, I. Giurgea, 
D. Georgescu, C. Frosin, etc. mai apar la Bucureşti şi Iaşi, pe care universitarul 
român-american, Adrian G. Sahlean, studiindu-le – îndeosebi pe cele ale numitului 
de el, „meteoricul” Corneliu M. Popescu – le compensează ca excelentă replică, 
competitivă, cu versiuni proprii: „Legenda Luceafărului” (Newton-SUA, 1993, altă 
ediţie completată cu Glossă, La steaua, Peste vârfuri, Prospero Press, Boston, 
1996), ediţia bilingvă, Poezii alese (15 texte, Bucureşti, 2000), fiind premiată de 
Uniunea Scriitorilor; iar „variaţiuni” la Odă în metru antic i se publică în „Convorbiri 
literare”, 2006). Eforturile lui Adrian Sahlean au fost îndreptate în mare parte spre 
realizarea proiectului unor variante care să circule online, sub formă de text şi 
grafică, de mai multe ori transmise marelui public, în formă audio-video sau ca 
spectacole teatrale muzical-coregrafice, devenite la un moment dat „eveniment”, 
cu concursul unor mari teatre din New York. Înregistrate şi expuse pe Site-uri, 
majoritatea apar sub genericul „Luceafărul”. 
Mesajul, armonia, muzicalitatea şi simplitatea expresiei specifice versului 
eminescian puteau fi astfel ascultate şi înţelese mai bine. Avem în vedere serialul 
bilingv (însoţit de site: home|eminescu intro|eminescu in america|eminescu on 
brodway|events2004-5|events2006|events2007| events2008|eminescu CD & 
and book|about us|upcoming proiects|links|): Legend of the Evening Star – 
Legenda Luceafărului (Newton-USA, 1996, include Luceafărul, Glossă, Stelele-n 
cer, La steaua; 2 variante, Site poetic, la care „atribute by GA founders to 
Eminescu′s ode” adaugă Peste vârfuri, Stelele-n cer, Sărmanul Dionis, Prospero 
Press, 2005-2007); volumul tipărit, Poezii alese, din 2000, este preluat online (de 
www.amazon.com, cu specificarea, pentru Brazilia, Canada, China, Franţa, 

Germania, India, Italia, Japonia, Spania, Regatul Unit) şi, tot online, o culegere 
antologică ce include Luceafărul-fragment, Glossă, La steaua, Peste vârfuri şi 
versiuni ale Luceafărului, în original şi în traducere, de Adrian G. Sahlean, Andrei 
Bantaş, Dimitrie Cuclin, Petre Grimm, Roy McGregor-Hastie, Leon Levitchi, Sylvia 
Pankhurst, Corneliu M. Popescu şi Brenda Walker; înregistrat şi online, Luceafărul 
(prezentat ca „Brodway show”, New York, 2005); Eternnal Longing. Imposible Lowe 
– Eternul dor-imposibila iubire (Global Arts, 13 texte) spectacol teatral muzical-
coregrafic pe Broadway-New York, 2006, acompaniat de o carte audio-DVD, 
anterior şi ca CD-ROM, ediţie bilingvă, recital în engleză, pe fondul muzical al audio-
discului, lansat în 15 decembrie 2000 la Teatrul Naţional din Bucureşti; Global Arts, 
3 evenimente 2008 (lansare online de carte ilustrată cu traduceri, producţie nouă 
2005 şi video comercial 2008 cu Luceafărul pe Broadway etc.), realizate cu ajutorul 
unor echipe din Needham, Wellesley, Washington, New York, Newton-SUA, 
Windsor, Ottawa, Bucureşti. 
Toate aceste demersuri reprezintă un suport la realizările sintetizate în 
concluzia autorului – eminescolog inovator, Adrian Sahlean, – expusă explicit în 
„Notă de traducător”: „Muzicalitatea versului este imediat evocatoare, deşi 
nedefinit, ca atunci când îl citim cu voce tare pe Shakespeare sau ascultăm 
muzica lui Bach, Chopin, Mozart sau Vivaldi: combinaţiile sunt aparent simple şi 
previzibile, dar efectul cumulativ are seninătate şi o adâncime liniştitoare. 
Muzica lui Eminescu a trebuit reinventată în engleză…E o invitaţie de a-l asculta 
pe Eminescu în engleză”. 
Dintre traducerile apărute, tot în SUA, mai remarcăm serialul online, semnat de 
W. D. Snodgrass (Star – La steaua, 5 ediţii distincte, f. l., dar şi apariţiile în New 
Hampshire-SUA, Meadov Press, 1982 şi Sleepy litle sondsters – Somnoroase 
păsărele, 4 ediţii, New Hampshire şi Chapec Hill-SUA, 1985; traduceri mai publică în 
reviste din Cluj-Napoca şi Craiova), de asemenea profesorul Universităţii din 
Syracuza, N. Babuts publică un volum „eveniment”, „Mimesis of Cognitive 
Perspective: Mallarmé, Flaubert and Eminescu” la New Brunsvich-Canada, USA şi 
Londra, 2011, amplu prezentat în revista online „Choice”, editată de Colegiul Vassar 
din New York, precum şi studiul „Mihai Eminescu”, editat de Universitatea 
Syracuza, New York, 1969. „Gabriel′s Site” publică un volum cu 70 de traduceri, 
aparţinând lui Corneliu M. Popescu, pentru care s-a preferat prefaţa lui Titu 
Maiorescu, dar şi Poems, ediţia princeps Maiorescu, în versiune online, datorate 

aceluiaşi Corneliu M. Popescu, f. l., 2013, SUA. Mai reţine atenţia Lirics Translate, 
2014, – 22 cântece (poezii eminesciene). 
Creşte şi numărul ediţiilor tipărite (volume, mai mult periodice, precum 
„Cleveland”-Ohio, 1931, 1936; „New York”-1970, 1975, 1976; „Romanian 
Rewiews”, Bucureşti, 1949-1989, totalizând 51 traduceri şi 78 articole ş.a.), de 
asemenea numărul publicaţiilor multilingve online a crescut atât de mult, încât e 
cu neputinţă unei persoane fizice să urmărească traseele unui adevărat labirint 
pentru a realiza o evidenţă. 
Din identificarea celor mai frecventate prezenţe am reţinut câteva, tip Site, 
link, CD-Rom, chiar enciclopedii, între care: „Romanian Voice” (19 titluri în 23 
versiuni), „Discovering Eminescu” (Bruxelles, 2007, multilingv, engleză 57 
traduceri şi 17 referinţe), „www.Agonia”. site, 2012, 17 titluri cu 47 traduceri şi 
referinţe), „Eminescu Poetry -www.fa.kmen.muc.de/_html” (text-comentariu 
ilustrat cu poezii, inclusiv în engleză, 22 titluri în 6 versiuni şi 6 referinţe), 
bibliografiile online, 1990-2005 (sub egida Bibliotecii Academiei Române), parţial 
actualizate în „Studii eminescologice” (Botoşani-Iaşi), selectează lucrări de critică 
şi istorie literară, parţial traduceri din periodice şi aproape deloc traduceri în 
volume sau antologii, între acestea din urmă ar fi un merit semnalarea 
„Testament. Anthologie of Modern Romanian verse”, antologie bilingvă de poezie 
clasică, în care figurează şi Eminescu, bucurându-se de numeroase ecouri despre 
lansările din Bucureşti, Braşov, Cluj-Napoca, mai ales Sydney), „Muzeul virtual 
Eminescu. Wordpress.com” (fondator Dan Toma Dulciu, 2013, bibliotecă şi 
librărie digitală – portal dedicat documentelor referitoare la viaţa şi opera lui 
Eminescu, inclusiv la traduceri şi comentarii în limbi străine din 11 mari depozite 
ale unor Centre universitare), „Mozilafirefox.Mihai Eminescu” (2013, text D. 
Vatamaniuc, cu 30.000 accesări lunar). Nu cea de pe urmă sursă, însă cea mai 
completă, este Enciclopedia interactivă online, „Wikipedia”, actualizată cu date la 
zi, apariţie iniţiată în SUA, California, devenită internaţională prin asociere cu 
reprezentanţii statelor, ale căror interese să fie reflectate în paginile ei. La un 
deceniu de la apariţie, Jimmy Wales preciza în „Apelul fondatorului”: „Wikipedia 
este ceva special. Este asemenea unei biblioteci sau a unei grădini publice. Este un 
loc unde cu toţii putem merge să gândim, să învăţăm, să împărţim din 
cunoştinţele noastre celorlalţi. Wikipedia serveşte 450 de milioane de oameni 
diferiţi în fiecare lună, cu milioane de vizualizări ale paginilor ei”. Componenta în 
limba română apare începând din anul 2003, iar până în 2012 a publicat articole 

despre Eminescu, accesate de 244.000 utilizatori. Fiind actualizate curent, 
referinţele despre viaţa, activitatea, opera şi destinul postum al „Poetului 
Naţional” al României, preponderent moştenirea sa literară, a fost citată, 
reprodusă parţial în original şi în versiune tradusă în 47 de limbi, inclusiv în 
engleză, cu posibilitatea de a fi tradusă automat, deocamdată în 90 de limbi. 
Contribuţia generală a tuturor traducătorilor şi comentatorilor în engleză, la 
cunoaşterea şi recunoaşterea lui Eminescu, repartizată pe ţări şi localităţi, 
acceptate ca centre de iradiere a mesajului eminescian în lume – de aceea locul 
de apariţie aici e subliniat cu bold – conform cu datele de care dispunem se 
prezintă astfel, în publicaţiile de limbă engleză (edituri şi periodice de prestigiu) 
din Marea Britanie: 21, din care la Londra-16, adică 8-V(olume în ediţii separate), 
4-A(ntologii), 4 E(nciclopedii, ediţii), Darven 1-P(ublicaţie periodică), Edinburg (3-
E), Guiernsev (1-V); Statele Unite ale Americii: 208, din care New York-cel puţin 
56 (12-V, 10-A, 14-P, 10-E, 10-S-istem online, Site-uri etc.), Berkeley (1-V), Boston 
(1-V şi 1-E), California (1-V, 3-E), Chicago (2-E), Cleveland (2-A, 4 P), Capek Hill (2-
V), Detroit (2-A, 1-E), East Tenesse (1-A), Guillford (1-V, 2-E), Illinois (1-V), Iowa 
(1-V), Lanesborough M-ssachusetts (1-V), Michigan (1-V, 1-P, 1-E), Mishawaka 
(1-V, 1-E), Nashville (1-V), Needham (3-V), New Hampsire (8-V), Newton (3-V), 
Oregon (1-V), Pasadena (1-V), Portland (2-V), Philadelphia (1-V), Princeton (1-P), 
Richmond (1-V), Salem-Oregon (1-V), Syracuza (1-V, 1-P), Texas-Guarland (1-A, 1-
P), Virginia (1-V), Washington (4-E), Walley Forge (1-V), iar 67 în alte ţări, precum 
Australia, Sidney (3-V, 2-E), Canada, Montreal (1-V), Ottawa (2-V), Quebek (1-V), 
Thompson (1-V), Toronto (4-E, 1-V, 2-P), India, Delhi (3-P), Singapore (2-V), 
precum şi din alte ţări, ca Belgia, Bruxelles (1-V), Brazilia, Rio de Janeiro (2-V), 
China (f. l. 1-V), Danemarca (f. l. 3-V), R. Dominicană, Santiago (1-A), Elveţia, 
Geneva (1-E, 1-P), Etiopia, Addis Abeba (1-V), Filipine, Manila (1-E), Franţa, Paris 
(2-V), Germania, Berlin (1-V), Heidelberg (1-A), Leipzig (1-E), Stuttgart (2-V), 
Israel, Tel Aviv (1-V), Italia (f. l. 1-V), Japonia, Tokio (1-E), R. Moldova, Chişinău 
(2-V, 1-A), Noua Zeelandă, Hamilton (1-P), Pakistan, Islamabad (1-V), Portugalia, 
Lisabona (5-E), Rusia, Moscova (1-A, 1-E), Spania, Madrid (2-V, 4-E), Tanzania, 
Dar es-Salaam (1-P), Thailanda, Bangkok (2-V), Ucraina, Kiev, (2-V), Ungaria, 
Budapesta (1-V), iar la alte 25 de publicaţii nu se indică locul apariţiei. Un merit 
aparte aparţine României, în care am identificat 82 de publicaţii, dintre care la 
Bucureşti-52 (22-V, 12-A, 18-P), Cluj-Napoca-11 (8-V, 3-P), Iaşi-10 (4-V, 2-A, 4-P), 
Bacău (1-P), Botoşani (1-V), Craiova (1-V, 1-P), Deva (2-V), Fălticeni (1-P), Floreşti 
  
 
 
 
 
 
 
 
Eminescu în circuitul universal 
 
 170 
(1-P), Oradea (1-V), la care se adaugă numeroase publicaţii online, în SUA şi alte 
24 de ţări, însă fără indicarea locului de apariţie).  
O evidenţă statistică globală a datelor privind receptarea lui Eminescu în 
publicaţiile de limbă engleză din spaţiul geografic şi spiritual anglofil, ar putea 
arăta astfel: peste 3400 de traduceri şi comentarii apar în peste 670 de publicaţii: 
a. uni şi bilingve, menţionate mai sus, dintre care tipărite, 277 (134-V, 36-A, 55-P, 
52-E) şi online, 313 (140-V, 34-A, 59-P, 52-E, 25 f. l.), care cuprind peste 2500 de 
traduceri şi referinţe critice (din acestea cel puţin 1020 online; de regulă, 
publicaţiile online nu indică numărul traducerilor şi referinţelor critice, pentru 
identificarea unora apelând la surse conexe); b. multilingve, cel puţin 834 
traduceri şi comentarii (din care peste 650 online), în cel puţin 84 de publicaţii 
(titluri de volume-38, antologii-10 şi periodice-36, adică 64 tipărite, 20 online), în 
care apar 706 traduceri (634 în volume, din care 539 online şi 72 în periodice, din 
care 1 online) şi 128 referinţe critice (din care 92 online).  
Prin calitatea traducerilor, consistenţa referinţelor critice şi frecvenţa 
crescândă a acţiunilor de promovare a creaţiei eminesciene, publicaţiile de 
limbă engleză au contribuit substanţial, mai bine de un secol, la procesul de 
universalizare a moştenirii culturale eminesciene, iar prin aceasta, la răspândirea 
în lume a mesajului eminescian, ca simbol al spiritualităţii neamului românesc. 

IX. EMINESCU UNIVERSAL 
Receptarea operei în publicaţii de limbă rusă 
 
 
Mediul literar academic din Rusia, la curent cu mişcarea literară din Europa 
„secolului de aur” XIX, cunoştea evoluţia ideilor, curentelor şi valorilor literare, 
promovate de personalităţile care le-au marcat destinul. 
Poetul român Mihai Eminescu, la sfârşit de secol XIX, se situa pe treapta cea 
mai înaltă a dezvoltării sale creatoare, – publicase capodoperele Luceafărul, 
Scrisorile şi majoritatea bijuteriilor sale lirice. Primele traduceri eminesciene şi 
ecourile lor în alte ţări – după cum am demonstrat – apar încă în timpul vieţii 
poetului în reviste şi publicaţii din toată Germania, între care s-a impus antologia 
de largă răspândire şi audienţă europeană, „Rumänische Dichtungen”. Ca însemn 
al recunoaşterii valorii literare declarate a poeziilor eminesciene, acestea, însoţite 
de ecouri imediate, continuă să apară şi în Italia, Franţa, Elveţia, Austria, SUA, 
Ungaria, România. Sintetizând opiniile despre Eminescu din publicaţiile apărute în 
ţările Europei occidentale – care au atras interesul Rusiei literare şi academice – 
reţinem atenţia publicaţiilor ruseşti acordată valorii poeziei eminesciene ca act 
de înaltă măiestrie poetică, precum şi calităţii literare a traducerilor.  
O asemenea evoluţie ascendentă şi consistentă a receptării poeziei 
eminesciene în ţările europene – centrul de iradiere fiind Germania – explică de ce 
„fenomenul” Eminescu a fost preluat mai întâi de mediul literar şi academic din 
Rusia, tocmai când ne aflam în plin proces de afirmare a poetului, ca valoare 
europeană. Mai întâi, universitarul literat, Polihronie Sîrcu, docent privat la 
Universitatea din St.Petersburg, încă în 1884, în „Jurnal Ministerstva Narodnogo 
Obrazovania” informează mediul literar şi universitar rus despre apariţia noilor 
personalităţi, „intrate recent în circuitul marilor valori europene”, între acestea 
remarcându-l pe „poetul de vază al României”, Mihai Eminescu 

Efect al recunoaşterii valorii europene a poeziei lui Mihai Eminescu, un 
admirator şi primul său traducător a fost savantul filolog academician Fiodor 
Evghenievici Korş, profesor la Universitatea din Moscova. Filologul rus, slavist şi 
orientalist, a dobândit notorietate datorită lucrărilor sale de prozodie rusă şi slavă, 
de lingvistică comparată a limbilor slave cu limbile greacă, latină, sanscrită, 
persană, arabă, dar şi cu cele germanice, romanice, iar după realizarea unor 
lucrări fundamentale despre prozodia lui Puşkin şi a unui dicţionar de rime 
puşkinian, „ar fi descoperit pesemne în poetul român un strălucit egal al lui 
Puşkin”. De altfel, o parte din vocabular şi unele construcţii sintactice din 
traducerea sonetului eminescian „Ori câte stele” ne par puşkiniene (evident, fie şi 
după muzicalitate-ritm: „ih bléska smâsl′, ih trepetá znacénie”, „kakóe hóceşi jízni 
dai tecénie”).  
Preferinţele savantului rus erau îndreptate cu predilecţie spre poezia greacă, 
din care publică traduceri, în aceeaşi perioadă cu versiunea rusă a sonetului 
eminescian, „Ori câte stele”. Eminescu este şi primul poet european 
contemporan tradus şi publicat de F. E. Korş. Poezia eminesciană trebuie să-l fi 
atras ca model de limbă literară, deoarece dintr-o scrisoare aflăm că el – „acest 
talent fenomenal în învăţarea limbilor” – „începuse studiul limbii române cu 15 
ani în urmă”, însă nu se ştie când anume l-a descoperit pe Eminescu. Sigur, a 
procurat din Iaşi revista „Convorbiri literare”, care în februarie 1890 publicase în 
premieră sonetul postum, „Ori câte stele”, pe care-l traduce şi-l datează „1890”. 
Particularităţile prozodice ale sonetului ca şi în general ale poeziei eminesciene în 
original, posibil să fi fost mai bine înţelese în urma discuţiilor purtate cu un 
apropiat, slavistul Ioan Bogdan, pentru ca ulterior să publice „Posmertnâi sonnet 
Mihaila Eminescu” – „Sonetul postum al lui Mihail Eminescu”, Ori câte stele”, în 
revista politică lunară de prestigiu din Moscova, „Russkaia mâsl′” („Gândirea 
rusă”, nr. 5, mai 1891). Traducerea însă apare nu întâmplător, ca o iniţiativă 
personală, ci în contextul unor factori favorizanţi, unul de ordin social-politic, 
înviorarea interesului general pentru România, reflectat în chiar paginile revistei 
(articole despre independenţa României faţă de dinastia germană şi aderarea la 
„federaţia balcanică”, favorabilă Rusiei şi intereselor slave de a avea un „vecin 
preţios”; celălalt factor, de ordin literar, – din marea poezie europeană erau în 
atenţia revistei poeţi ca Byron, Shelley, Schiller, Shakespeare, Goethe, poezia 
rusă simbolistă, în general, cea neoromantică-neoclasică. Sonetul eminescian era 
una dintre poeziile cele mai sumbre ale poetului, dar o mostră poetică, îmbrăcată 
în haina perfecţiunii clasice, în acest înţeles apreciind că este fidelă originalului, 

cum de altfel preciza într-o notă chiar traducătorul: „La Eminescu recunosc o 
perfecţiune deosebită în formă, o mare înălţime de cugetare…Multe din poeziile 
lui Eminescu ar fi fost fericiţi să le semneze un Musset, un Heine, un Baudelaire”. 
Referinţe favorabile privind „cele mai importante creaţii” ale poetului român 
mai sunt incluse, la Sankt Petersburg, în cursurile profesorilor universitari, Gh. 
Samurian, Al. Iaţimirski şi Ir. Polovinkin, ultimul consacrând pagini lui Eminescu în 
marea enciclopedie editată de un german asociat cu un rus, „Brockhaus-Efron”, 
vol. 27 din 1899 (despre „marele – velikii-poet” Eminescu) şi în vol. 80 din 1904 
ample date biografice reale despre viaţa şi opera poetului român, despre calităţile 
prin care s-a înălţat în ochii contemporanilor săi ca om de mare cultură şi cu o 
„operă foarte variată”, – „cântece de dragoste şi elegii, alcătuiri în spirit popular, 
deosebit de frumoase sunt satirele şi sonetele lui”, în concluzie, „Cel mai măreţ 
monument literar din tot ce a fost scris în limba română”, care „aspiră la 
recunoaşterea valorii sale universale”. În felul acesta se profila şi cea dintâi 
judecată critică de valoare, diseminată de o sursă enciclopedică de prestigiu şi 
circulaţie internaţională. 
Interesul pentru Eminescu continuă să rămână consemnat în marile 
enciclopedii ruseşti, – Lexiconul „Brockhaus-Efron” din St.Petersburg, 1889, îl 
apreciază ca „poet adevărat”, care încă în preajma anilor 1880, „la începutul unei 
perioade de profundă schimbare a caracterului literaturii române, a fost unanim 
recunoscut ca mare poet al contemporaneităţii”, idee preluată şi de ediţia din 
1894. „Enţiklopediceskii slovar Brokhaus”, St.Petersburg, 1899, în care se mai 
atrage atenţia asupra „operelor de mare frumuseţe, care apar ca o confesiune de 
credinţă a autorului”. O asemenea apreciere despre Eminescu preia şi „Bolşaia 
Russskaia Enţiklopedia”, publicată mai târziu la Moscova. 
Acest demers relevant în ceea ce priveşte receptarea poeziei eminesciene, la 
început de secol, în cercurile intelectuale ruseşti, întreruptă de evenimentele 
social-politice din perioada 1905-1918, a fost doar parţial compensată în perioada 
interbelică de unele contribuţii apărute în publicaţiile de limbă rusă din Basarabia, 
din care reţinem reflecţia asupra unui adevăr care abia a început, dar va continua 
să fie rostit şi ulterior: versiunea rusească a unor poezii eminesciene „stăruie să 
transpună în sufletul slav eternul specific românesc…Numai în limba rusă s-ar 
putea traduce astfel” (Igor Jekin, „Note ruseşti despre Eminescu”).  

După război, începând din anii ′50, se reia însă în ritm vertiginos publicarea 
seriei de volume, cu traducerea aproape integrală a scrierilor poetului român, 
apărute în tiraje de ordinul sutelor de mii de exemplare, mai mari decât în 
oricare altă ţară, iar în paralel volume de referinţe, monografii, teze de doctorat, 
studii şi articole în periodice sau acţiuni preluate de canalele mass-media 
tradiţionale şi online. Calitatea au asigurat-o cele mai cunoscute personalităţi ale 
vremii. Între acestea remarcăm pe cel mai prolific, Iurii Kojevnikov, poetul şi 
cercetătorul ştiinţific de la Institutul de Literatură Universală al Academiei de 
Ştiinţe din Moscova, care şi-a consacrat întreaga viaţă traducerii şi promovării 
operei lui Mihai Eminescu, inclusiv într-o teză de doctorat, publicată şi în România. 
Spre sfârşitul vieţii, el a introdus în eminescologie un concept inovator, – 
posibilitatea traducerii poeziei eminesciene, nu cum se obişnuia, de altfel şi în 
alte ţări, adică în forma tradiţională consacrată a limbajul poetic predominant – în 
cazul de faţă, în limbajul Poetului Naţional al Rusiei, Aleksandr Puşkin, creatorul 
limbii literare ruse moderne – ci într-un limbaj specific „unicităţii” poeziei 
eminesciene, adică unică prin limbaj, mesaj, viziune şi valoare. O probă 
doveditoare se apreciază a fi, între altele, ultimele versiuni ruseşti ale 
Luceafărului, semnate de I. Kojevnikov, dar şi de I. Mirimski, compatibile cu 
originalul românesc.  
Centrul de interes pentru Eminescu – prin traduceri şi referinţe critice în 
limba rusă – se consolidează la Moscova, care încă de la apariţia în anii ′50 a 
primelor volume cu traduceri eminesciene, în înţelesul bun al cuvântului, devine 
centrul de promovare a operei lui Mihai Eminescu şi de iradiere a mesajului 
eminescian în ţările din arealul cultural rusesc. Avem în vedere faptul că 
îndeosebi traducerile eminesciene, realizate ca act de creaţie literar artistică în 
limba rusă, editate fiecare volum în tiraje de ordinul zecilor de mii, cunosc o 
circulaţie şi audienţă cu deosebire în ţările est-europene, în care limba rusă 
devenise oficială, precum Ucraina, Belarus, parţial ţările baltice ori din Asia 
Centrală (Kazahstan, Kârgâzstan, Tadjikistan, Turkmenistan, Uzbekistan), din 
Orientul apropiat şi Caucaz (Armenia, Azerbaidjan, Gruzia), la care putem alătura 
şi Asia de est şi sud-est (China, Coreea de Nord, Japonia, Mongolia, Vietnam, ţări 
cu care Rusia se afla într-o comuniune geopolitică). Drept consecinţă, în aproape 
toate aceste ţări, într-o măsură mai mare ori mai mică, s-au realizat primele 
versiuni eminesciene în limba ţării lor, după traducerile publicate în limba rusă ca 
limbă intermediară (ex. Ucraina, Belarus, Armenia, Azerbaidjan, chiar China şi 

Japonia), iar unele dintre ele şi-au publicat primele enciclopedii, dar în limba rusă, 
în care a fost prezentat în premieră şi Eminescu. 
Proiectând un arc peste timp, vom remarca faptul că, la început de secol, 
aidoma lui Fiodor Korş, care aprecia valoarea europeană a poeziei eminesciene, 
probată cu o traducere apropiată ca valoare de originalul românesc, o altă 
notorietate academică rusă, Iraklie Andronikov, judecând pe baza traducerilor 
ruseşti şi a ecourilor acestora, pleda spre sfârşitul secolului XX pentru valoarea şi 
semnificaţia de importanţă mondială a mesajului operei eminesciene: „Au apărut 
poeziile lui Eminescu şi au strălucit culori încă nedescoperite, necunoscute până 
atunci, din nou au reînviat sentimentele romantice, romanticele meditaţii – 
despre eternitate, timp, spaţiu, despre nemurire şi soartă…El a introdus poezia 
poporului său în circuitul literaturii universale. Fără poeziile lui Eminescu acest 
circuit ar fi fost mult mai sărac…Poeziile lui Eminescu mişcă şi înalţă sufletele 
omeneşti pe toate continentele. Şi în acelaşi timp ele nu s-au putut naşte decât 
pe pământ românesc. Oare nu aceasta defineşte însemnătatea mondială a 
poetului?”. Răspunsul la întrebare ni-l oferea, cu prilejul Centenarului Eminescu 
din 1989, în postura sa de persoană oficială, însuşi Preşedintele de atunci al 
Uniunii scriitorilor din Rusia sovietică, poetul Aleksei Surkov. Acesta, subliniind 
semnificaţia actuală a creaţiei eminesciene, aprecia „caracterul European şi 
universal al poeziei lui Mihai Eminescu, atât de caracteristic pentru marea 
poezie a secolului XIX, se transmite în limbile popoarelor în care este tradusă şi 
găseşte ecou în inimile cititorilor de pretutindeni”. 
Datele identificate, în privinţa receptării lui Eminescu în arealul cultural 
rusesc, le-am putea sintetiza într-un bilanţ relevant, ca suport statistic al 
prezenţei poeziei eminesciene în publicaţiile de limbă rusă, care l-au promovat ca 
mare valoare literar artistică, recomandându-l lumii literare din actuala Federaţie 
Rusă şi CSI (Comunitatea Statelor Independente, din care în 2014 încă mai făcea 
parte şi actuala Republica Moldova), dar şi din statele fostului teritoriu al URSS sau 
din alte ţări central şi est europene, între care şi România: 
a. cel puţin 2651 titluri de traduceri, versiuni în limba rusă, publicate în cel 
puţin 160 publicaţii ruseşti, din care 1734 traduceri apar în 51 volume în ediţii 
separate, 245 traduceri incluse în 36 antologii de poezie rusă şi universală, 637 
traduceri publicate în 73 ziare şi reviste, la care se adaugă 35 traduceri apărute ca 
anexe ilustrative în volumele cu lucrări de critică şi istorie literară sau grupaje din 
periodicele care publică referinţe critice pe teme eminesciene. 

b. cel puţin 636 lucrări de istorie şi critică literară, apărute în cel puţin 97 
publicaţii de limbă rusă, din care 36 lucrări apar în 15 volume publicate în ediţii 
separate, 93 lucrări (comentarii, studii, comunicări, enciclopedii, cursuri 
universitare, teze de doctorat etc.), incluse în 27 culegeri antologice, 454 lucrări 
(articole, recenzii, studii) apărute în 55 ziare şi reviste, la care se adaugă 53 lucrări 
de critică literară (prefeţe, postfeţe, note sau articole în grupaje cu traduceri), 
apărute în periodice, între acestea remarcându-se 4 teze de doctorat, 9 cursuri 
universitare, 12 enciclopedii, una dintre ele în limba engleză. 
Menţionăm că numărul de lucrări, precedate de consemnul „cel puţin” sau 
„peste” vizează un număr aproximativ de multe sute de traduceri şi referinţe 
critice din volume sau periodice al căror conţinut sau măcar cuprins nu ne-a fost 
accesibil „de visu”. De asemenea, nu poate fi ignorat nici numărul mare de 
traduceri şi comentarii eminesciene, posibil să fie accesate în numărul imens de 
publicaţii uni şi multilingve de pe canalele online (internet, Google, site-uri, 
forma electronică a majorităţii revistelor, bloguri, YouTube etc.), dintre care am 
remarca şi aici enciclopedia online, publicată în peste 260 de limbi, „Wikipedia" 
(cuprinzând texte de prezentare, ilustrate cu traduceri din poezia eminesciană în 
cel puţin 47 de limbi, inclusiv în limba rusă, o „Enciclopedie liberă”, interactivă, cu 
posibilitatea de a interveni în comentarii sau de a te informa prin intermediul 
traducerii automate-literale în şi din limbile rusă, română etc.) ori site-uri ca 
„Discovering Eminescu”, „Muzeul virtual Mihai Eminescu. Biblioteca digitală”, 
numeroase CD-ROM-uri ş.a. 
Relevanţa bilanţului general al contribuţiei componentei ruseşti, prin 
intermediul publicaţiilor de limbă rusă, la procesul de universalizare a operei 
eminesciene din ultimii 130 de ani, o confirmă cifrele obiective. Din totalul 
general al publicaţiilor de limbă rusă, pe care le-am identificat şi prezentat mai 
sus, cel puţin 3287 texte (traduceri şi referinţe critice), apărute în cel puţin 257 
publicaţii (volume în ediţii separate, antologii şi periodice), la care se impune a fi 
adăugate alte 75 de texte eminesciene apărute în 15 publicaţii de limbă rusă (un 
volum cu 60 de traduceri, o antologie cu referinţe critice, 6 enciclopedii, o teză de 
doctorat, un curs universitar şi 5 articole de ziar), publicate în 8 dintre fostele 
republici sovietice (Armenia-enciclopedie, 1978; Azerbaidjan-enciclopedie, 1980; 
Belarus-curs universitar, 1964; Estonia-enciclopedie, 1970, un volum cu 60 de 
traduceri şi un articol de revistă; Letonia-enciclopedie, 1978; Georgia-Gruzia, 
enciclopedie, 1989 şi un articol de ziar; Turkmenistan-articol, 1954; Ucraina: 

Cernăuţi-studiu în „Analele universităţii”, 1966 şi un articol de ziar, 1979; Kiev-
enciclopedie, 1989; Lvov-teză de doctorat, 1968; Orjokinidze-capitol despre 
Eminescu într-o antologie); de asemenea, cele 17 entităţi teritoriale cu drepturi 
federale, unde limba oficială este rusa (între care: Adâgheia, Başkiria, Buriatia, 
Daghestan, Inguşetia, Kabardino Balkaria, Kalmâkia, R. Karelia, R. Komi, 
Mordovia, Osetia de Nord, Tatarstan, Udmurtia, Cecenia, Ciuvaşia, Regiunea 
autonomă evreiască), beneficiind de publicaţiile în limbă rusă, l-au promovat pe 
Eminescu prin intermediul volumelor cu traduceri, enciclopedii, periodice etc.. 
Totalul general al publicaţiilor de limbă rusă, apărute în ultimii 130 de ani, 
pe care le-am identificat şi prezentat mai sus – excluzând cifra existentă, dar 
necunoscută de noi din cele 17 teritorii federale sau din publicaţiile online – ar 
putea fi: 257 (publicaţii din Federaţia Rusă, CSI şi ale ţări) care includ 3287 (texte 
eminesciene) + 15 (publicaţii de limbă rusă din fostele republici sovietice) cu 75 
texte eminesciene, adică cel puţin 252 publicaţii de limbă rusă, în care apar cel 
puţin 3362 texte cu traduceri şi referinţe critice eminesciene. 

X. EMINESCU UNIVERSAL 
Receptare operei în publicaţii editate în alte limbi slave 
 
 
Patria istorică şi geografică a lui Mihai Eminescu a fost şi continuă să fie o 
insulă latină în lumea slavă. Patria spirituală a creaţiei eminesciene a fost şi 
continuă să fie liantul de apropiere şi osmoză cu literaturile popoarelor slave, aşa 
cum de altfel s-a dovedit a fi şi cu literaturile din peste 250 de state şi teritorii 
geografice autonome ale lumii moderne. 
Procesul de universalizare a creaţiei literare eminesciene, mai întâi în 
literaturile europene, a fost declanşat de un eveniment răsunător în epocă, 
petrecut încă în timpul vieţii poetului, în plină ascensiune a geniului său poetic şi 
jurnalistic. Era în anul 1881, continuat cu 1885 şi 1889, când 29 dintre bijuteriile 
sale poetice au fost publicate mai întâi într-un volum antologic, apărut în câteva 
ediţii la Leipzig şi Bonn, acestea fiind reproduse în numeroase volume şi reviste 
din toată Germania, de unde au fost imediat preluate şi comentate favorabil în 
publicaţii din Italia, Franţa, Austria, Ungaria, România, cu ecouri până la New 
York şi Chicago, chiar în Sankt Petersburg, Varşovia, Sofia etc.  
Primele evenimente marcante ale receptării lui Eminescu în lumea literară 
slavă au avut loc, cum era şi firesc, în literatura rusă. S-a observat că, în timpul 
vieţii poetului şi în perioada imediat următoare, periodice din mediul academic 
universitar şi publicaţii enciclopedice din St. Petersburg, remarcau „operele de 
mare frumuseţe, ce par o mărturisire de credinţă” ale unui „poet adevărat”, şi 
mare poet al contemporaneităţii”. În acest sens, profesorul filolog de 
orientalistică, o notorietate mondială, acad. Fiodor Korş de la Universitatea din 
Moscova aprecia la Eminescu, potrivit exigenţelor filologice tradiţionale în epocă, 
„o perfecţiune deosebită în formă şi o mare înălţime în cugetare”, opinie probată 
în 1901 cu traducerea proprie a sonetului postum, „Oricâte stele”.Aceste 
evenimente au marcat – pe criterii estetice – o primă confirmare academică a 

valorii universale încă la începutul procesului de universalizare a creaţiei 
eminesciene în mediul literar internaţional, inclusiv în cel slav 
O hartă culturală eminesciană, conturată de publicaţiile în limbi slave, 
vizualizată în cele două planuri, unul reprezentând lumea geografică şi spirituală 
a celor 12 ţări slave, cu limbi şi literaturi distincte, în care traducerile şi 
comentariile eminesciene s-au realizat în cel puţin 56 de localităţi (13 în ţările 
slave de sud şi 43 în celelalte ţări slave), la care adăugăm alte 10 localităţi din 
România, Republica Moldova şi SUA, de unde – prin intermediul traducerilor şi 
ecoul lor – continuă să iradieze mesajul operei eminesciene. În alt plan, 
reprezentând insula geografică şi lingvistică, România, principalul centru de 
iradiere a mesajului eminescian, prin intermediul publicaţiilor în limbile slave, îl 
reprezintă capitala Bucureşti, împreună constituind componenta cu rezonanţă 
slavă, fie ea mai restrânsă ca spaţiu, dar semnificativă ca valoare, în patrimoniul 
cultural mondial. 
Apelând la datele accesibile nouă, deşi incomplete, ele sunt însă 
reprezentative şi semnificative în privinţa prezenţei active a creaţiei eminesciene 
în lumea culturală din ţările slave. Încă la sfârşit de secol XIX şi început de nou 
secol XX, prezenţa lui Eminescu în literaturile slave a fost remarcată – mai întâi, 
cum menţionam, în cazul literaturii ruse – ca un model de „perfecţiune” literar-
artistică, iar pentru celelalte 11 literaturi slave ca un fenomen literar catalizator, 
care a stimulat potenţialul creaţiei literare autohtone din aceste ţări. 
În acest înţeles, în plan individual, sunt evocate cel puţin câteva exemple, 
recunoscute prin mărturisiri personale, privind formarea ca poet şi om social la 
„şcoala eminesciană” a „părintelui literaturii slovace”, Ivan Krasko sau a „Poetului 
Naţional” al Bulgariei, Hristo Botev, de asemenea a celebrelor poete Jindra 
Hušcova din Cehia, Elisabeta Bagreana din Bulgaria, Kazimiera Illakowiczówa din 
Polonia ş.a. În consecinţă, poetul român a fost cunoscut nu numai de 
reprezentanţii popoarelor slave, ci şi de întreaga comunitate literară balcanică şi 
acceptat încă la început de secol XX – potrivit unei influente publicaţii din Sofia – 
drept „cel mai reprezentativ geniu al popoarelor balcanice”. 
În ansamblul ţărilor slave, altele decât Rusia, interesul pentru viaţa şi opera 
literară şi politică militantă eminesciană, se reflectă în publicaţiile apărute în cele 
12 limbi şi literaturi slave, dintre care vom prezenta succint mai întâi grupul celor 6 
ţări slave de sud, cu un statut şi destin istoric aparte.  

1. În BULGARIA, sintetizând aprecierile vehiculate în ţările europene şi în 
unele ţări slave de sud, cea mai prestigioasă revistă literară de la sfârşitul 
secolului XIX, „Literaturen glas” (Sofia, 1892), îl recomanda pe Eminescu, aşa cum 
menţionam anterior, drept „cel mai reprezentativ geniu al popoarelor 
balcanice”. Primul traducător, cunoscutul om de cultură, K. Popov ilustrează 
această opinie cu bijuteriile lirice, Somnoroase păsărele şi Singurătate 
(„Bălgarska sbirka”, Sofia, 1894), reluate şi într-o antologie, apărută tot la Sofia în 
1895, pentru ca tot la sfârşit de secol, „Enciklopediceski recinik” să prezinte viaţa 
şi opera „genialului” poet român. Remarcăm o primă particularitate de ţară: la 
început de secol XX şi în toate deceniile următoare, Eminescu este prezent fără 
întrerupere în publicaţiile de limbă bulgară. Un interes direct pentru Eminescu l-
au manifestat şi membrii conducerii Uniunii Scriitorilor din Bulgaria, în frunte cu 
Hristo Radevski, care au participat la primul Simpozion Internaţional dedicat lui 
Eminescu, organizat la Bucureşti, în 1964. Între aceştia, celebra poetă Elisabeta 
Bagreana era deja cunoscută prin amintirile propriei „renaşteri”, din perioada în 
care a tradus poemul Luceafărul, publicat încă în 1943 (de altfel, acest poem a 
fost cel mai frecvent tradus în bulgară, – se cunosc peste 20 de versiuni, alături de 
Împărat şi proletar, La steaua, Somnoroase păsărele ş.a.). În viaţa cotidiană 
actuală imaginea lui Eminescu a rămas prezentă. „Ni se oferă extraordinara 
bucurie de a şti că undeva, în Bulgaria, în capitala Sofia, există de la începutul lui 
noiembrie 2000 un Bulevard Eminescu. Căci – cum a susţinut primarul Sofiei, al 
cărui nume este chiar Sofianski – asemenea acte apropie oraşele, oamenii şi 
popoarele”.  
O succintă subsumare a datelor privind receptarea lui Eminescu în 
Bulgaria, arată că există cel puţin 286 de traduceri în cel puţin 67 
publicaţii de limbă bulgară, aproape 200 în 18 Volume, alte 39 în 19 
Antologii şi 48 în 36 Periodice, de asemenea cel puţin 337 de referinţe 
critice în 89 publicaţii (un volum monografic, 4 studii în 4 antologii, 27 de 
articole în 18 periodice şi cel puţin 20 de prefeţe, note, prezentări ş.a.). 
Repartizate pe localităţi, pe primul loc se situează Sofia (16 V şi 28 P, 3 E), 
Balcik (1 P), Bazargic (3 V, 3 P), Burgas (1 P), Dobrič (3 V), Plovdiv (1 E), 
Tolbuhin (2 V, 1 P), Varna (1 V), dar şi în alte ţări, precum România, 
Bucureşti (2 V, 1 A, 1 P), Cluj-Napoca (1 P), Constanţa (1 P), Iaşi (1 P), R. 
Moldova, Chişinău (1 A, 1 P), USA (1 E).  

2. În SLOVACIA, timp de peste un secol, numeroase studii monografice 
slovace şi româneşti, asemeni ediţiilor cu traduceri din Eminescu arată că cele mai 
reuşite – mai „aproape” de originalul românesc, deci „congeniale” – sunt cele 10 
poezii eminesciene, traduse de Ivan Krasko, „părintele literaturii slovace”. Unele 
dintre aceste traduceri au fost realizate în prima tinereţe, la sfârşitul veacului al 
XIX-lea, când viitorul poet urma şcoala în limba germană şi română la Braşov şi 
Sibiu. Stimulat de lectura poeziei eminesciene, acesta şi-a încercat talentul pe 
versificarea în limba natală a unor poezii lirice eminesciene, pe care le-a publicat 
în periodice, dar le-a editat în volum spre sfârşitul vieţii, în 1956, sub titlul „Umbre 
pe pânza vremii”, pentru ca între timp să-şi confirme, în limbajul poetic 
eminescian, vocaţia de mare poet original.  
Primele volume cuprinzătoare cu traduceri eminesciene apar la Bratislava 
între 1929-1933, apoi la Ružomberok în 1943 sub titlul „Cea mai frumoasă sinteză 
a românităţii”, traducătorul, Karol Strmeñ publicând ultima ediţie în anul 1999 la 
Bratislava. Printre ediţiile următoare identificăm Luceafărul, tradus de Jan Garai 
la Nădlac, în 2000, volumul „Mihai Eminescu. Kridla z vasuku” (Bratislava, 2007, 
2008), în versiunea Verei Prokešová şi Libuša Vajdova. Traducătoarea şi exegeta 
Libuşa Vajdova, după sintezele despre receptarea lui Eminescu în literatura 
slovacă, încearcă să descifreze „gena” poetică a lui Eminescu, posibil de a fi 
transpusă cantitativ – am zice noi – în lumea cifrelor, care vizează atât traducerile, 
– 151 în 27 de volume şi periodice, cât şi 10 lucrări de referinţă din 10 volume şi 
periodice, apărute în: Slovacia, Bratislava (4 V, 10 A, 4 P), Bratislava-Praga (1 A), 
Ružomberok (1 V), România, Bucureşti (2 V, 1 A, 1 P), Iaşi (1 P), Nădlac (1 V), 
Republica Moldova, Chişinău-coed. Bucureşti (1 A), SUA (1 E). 
 
3. În CEHIA atestăm o primă prezenţă masivă a lui Eminescu în două antologii 
ale Jindrei Huškova-Flajshansova (în 1927 şi 1929), care include şi un fragment din 
Geniu pustiu, tradus pentru a fi alăturat categoriei „capodoperă literară 
europeană”, ca valoare identică cu „Werther” de Goethe. Un prim grupaj masiv de 
poezii editează B. F Maria Ha de Vernyi, pe care-l supune dezbaterii în mediul 
academic, în cadrul Institutului de istorie literară şi limbă al Universităţii Carolina din 
Praga.  

„Eveniment cultural al anului” a fost recunoscut însă volumul care s-a 
bucurat de o largă audienţă, publicat la Praga, în 1964, traducerea aparţinând 
cunoscutului poet Vilém Závada, iar prefaţa lui Tudor Vianu. Am remarca faptul 
că interviul pe care l-am luat la Praga, acasă la poetul ceh, în preziua 
evenimentelor din istoricul august 1968, ne dezvăluia influenţa mărturisită a 
„Geniului tutelar” Mihai Eminescu asupra sa ca poet şi cetăţean (cf. textul 
interviului în revista bucureşteană, „Secolul 20”, august 1969). În „Slovnik 
svetových literárnich dél” din 1988, Jiři Našinek includea şi susţinea cu argumente 
poemul Luceafărul ca pe o „capodoperă a literaturii universale”. Mai reţin 
atenţia atât referinţele din presa pragheză despre: marea cântăreaţă Vera Mora, 
care a interpretat în multe ţări, în limba cehă, cântece-romanţe pe versuri 
eminesciene, cât şi sinteza Libušei Valentova şi Jiri Našinek despre prezenţa activă 
a lui „Eminescu în cultura cehă”. În alt registru, cel al limbajului cifrelor, 
receptarea lui Eminescu în literatura cehă ar arăta astfel: 105 traduceri din opera 
lui Eminescu apar în 14 volume şi periodice, iar 20 de lucrări de referinţă în 20 de 
volume şi periodice, publicate în: Cehia, Praga (2 V, 3 A, 6 P, 9 E), Praga-Brno (1 
P), Praga-Bratislava (1 A), Piśek (2 A, 1 P), Vyśkov (1 V), România, Bucureşti (1 A, 1 
P), Republica Moldova, Chişinău-coed. Bucureşti (1 A), SUA (1 E).  
 
4. În POLONIA, după enciclopediile de la sfârşitul secolului XIX, care îl 
recomandau pe Eminescu publicului polonez ca „mare poet”, de o receptare 
amplă şi favorabilă s-au bucurat mai întâi „bijuteriile lirice” din publicaţiile 
periodice (în 1900 şi în deceniul 30, când apar, între altele, La steaua, şi de două 
ori Rugăciunea unui dac, majoritatea însă în deceniile '50-'70), iar din anul 1927 
culegerile antologice (care remarcau „limbajul poetic” şi apropiau „patosul 
prometeic al poeziei eminesciene de cel al lui Victor Hugo din epoca 
maturităţii”, – Napierski). Acestea au fost urmate de ediţiile separate, de mare 
audienţă, la început Rugăciunea unui dac şi Împărat şi proletar, apoi volumul 
Poezii şi poeme alese (ultimele realizate de poetul Emil Zegadlowicz, cu 
concursul ataşatului de presă al Legaţiei Române din Varşovia, poetul Aron Cotruş 
şi istoricul Nicolae Iorga), cele postbelice, mult apreciate, aparţinând cunoscuţilor 
poeţi R. Dobrowolski, Wl. Lewik, Kazimiera Illakowiczowna, Danuta Bienkowska, 
evaluate de cel puţin 19 enciclopedii şi dicţionare literare.  
De altfel, o evidenţă a surselor pe care le-am identificat ar putea oferi o 
imagine de ansamblu asupra reperelor receptării lui Eminescu în publicaţiile de 

limbă polonă: în Polonia, Varşovia (5 V, 33 A, între care 15 E, 19 P), şi Varşovia-
Paris (1 A), Cracovia (4 A, 1 P), Lvov (1 A, 1 P), Poznan (3 V, 1 A, 1 P), iar în alte ţări, 
România, Bucureşti (1 A), Iaşi (2 P), Republica Moldova, Chişinău-coed. Bucureşti 
(1 A), SUA (Guarland-Texas, 1 A, California, 1-E), la cel puţin 11 publicaţii nu le-am 
putut identifica locul de apariţie, împreună însă totalizând aproape 280 de 
traduceri şi referinţe critice, apărute în cel puţin 85 de publicaţii de limbă 
poloneză. 
 
* 
 
În republicile de pe teritoriul fostei federaţii IUGOSLAVIA, între 1945-2006, 
limba oficială în care au apărut publicaţiile era sârbo-croata, dar odată cu 
destrămarea statului federal, fiecare dintre cele 6 republici componente şi-au 
dobândit independenţa şi limba proprie, „naţională”, iar în anumite condiţii, alături 
de varianta sârbo-croată ca limbă de comunicare interetnică şi culturală: în 2006, 
Serbia-sârba, anterior în 1991, Croaţia-croata, Slovenia-slovena, Macedonia-
macedoneana, în 1992, Bosnia şi Herţegovina-bosniaca, în 2006, Muntenegru-
muntenegreana, în 2008, provincia independentă Kosovo-albaneza şi sârba. 
Distincţia asumată privind limbile noilor state, în care a fost receptat Eminescu timp 
de peste 7 decenii, am operat-o, formal, în funcţie de condiţiile actuale, după 
naţionalitatea autorilor, locul de apariţie a publicaţiilor în ţările de baştină şi literele 
alfabetului, – sârba în chilirice, croata şi celelalte în latine, în anumite cazuri şi în 
chirilice. Urmărind acest parcurs, încercarea de a distinge în continuare receptarea 
lui Eminescu în limbile slave ale noilor state recent constituite, se va realiza în 
ordinea contribuţiei şi evoluţiei istorice. 
 
5. În SERBIA (publicaţiile de limbă sârbo-croată din fosta federaţie iugoslavă, 
iar din 2006 publicaţiile de LIMBA SÂRBĂ), traduceri şi comentarii eminesciene 
remarcăm, mai întâi într-o succintă prezentare dintr-un lexicon şi o enciclopedie 
apărute la Belgrad, în 1937, tot aici, în 1940, într-o antologie care includea 
Sărmanul Dionis şi un studiu monografic de sinteză, ilustrat cu „capodoperele” 
Mai am un singur dor, Împărat şi proletar, Luceafărul, Glossă, Peste vârfuri, Ce 
te legeni. În anii ′50 încep să apară primele volume, ediţii separate, în 1957 şi 

1978, câteva antologii, o monografie care tratând o temă general umană (la 
Eminescu şi Kosid) sublinia că „sufletul universal nu are patrie”. În deceniile '70 şi 
'80, mai ales în prejma anului aniversar, 2000 (când se traduc şi se popularizează, 
între altele, Scrisorile I-V, iar Luceafărul în vreo 20 de versiuni), traducătorii au 
descoperit „continentul Eminescu”, „Cel mai mare poet român al tuturor 
timpurilor”, tradus în versiuni ca valoare „aproape” de originalul românesc de 
către cunoscuţi literaţi precum Radu Flora, Tode Čolak, Vasko Popa, Miodrag 
Pavlovid, Mate Maraš, Milan Nenadid, Mijurko Vukadinovid ş.a. Simpozioanele din 
1980 de la Belgrad-Novi Sad şi Sremski Karlovici din 1969 sau manifestările 
omagiale din 1964 ca şi din „Anul Centenar” Eminescu, la Pancevo, în 1989, au 
reînviat memoria publică a lui Eminescu.  
Pe poetul român însă „cel viu” în conştiinţa artistică a cititorilor de limbă 
sârbă şi română l-a făcut cunoscut, prin traduceri, referinţe critice şi expuneri de 
largă audienţă internaţională, îndeosebi poetul academician, Adam Puslojid. 
Acesta adesea îl avea ca interlocutor pe cel mai apreciat în secolul XX poet 
postmodernist român, Nichita Stănescu, „confratele” său întru Eminescu. Mai 
întâi „acasă” la Belgrad, când într-o noapte, „de seara până-n zori, înclinându-se 
până la pământ, la fiecare dintre cele 100 de rostiri patetice ale „Rugăciunii unui 
dac”. Mai pe urmă evocându-l pe „împătimitul întru Eminescu”, inclusiv la Ploieşti, 
în casa proprie a poetului Nichita Stănescu, dar şi în piaţa publică, la care am 
participat cu câţiva ani în urmă, cu prilejul „Zilelor Nichita Stănescu”. Dintre 
ultimele apariţii identificate remarcăm Luceafărul-Svetlonoša (Vrbas, 1995, 
cuprinde Luceafărul, Scrisoarea I, II, III, traducători, cuplul familial, Ileana Ursu şi 
Milan Nenadid), Luceafărul & Scrisorile-Vecernik & Pisma. (Pandevo, 2000, 
cuprinde Scrisoarea I, II, III, IV, V, Luceafărul, tr. Ileana Ursu şi Milan Nenadid, 
prefaţa Eminescu în faţa cerului deschis de Slavco Almăjan, cuvântul 
traducătorilor, Continentul Eminescu). Acelaşi text a fost tradus în „sârbo-croată”, 
tot la Pandevo, în 2001. Mass-media prezenta ediţiile cu aceste capodopere în 
contextul unei mai ample abordări, a „confluenţelor eminesciene” cu spaţiul 
cultural sârbo-croat (în Plenul Congresului Mondial al Eminescologilor din 
septembrie 2014 a fost apreciată mărturisirea publică despre „nobilele chinuri” 
ale acestor doi traducători, o româncă şi un sârb, Ileana şi Milan, care şi-au unit 
destinele ca să-l poată dărui cititorilor din Serbia pe autenticul Eminescu, n.n.).  
Numărul traducerilor şi referinţelor critice identificate în publicaţiile de limbă 
sârbă/sîrbo-croată din actuala Serbie este de cel puţin 278, apărute în peste 30 de 

volume şi periodice. Repartizate pe localităţi, acestea arată astfel: Serbia, Belgrad 
(3 V, 5 A, 4-anexe critice, 9 P, 5 E), Gornii Milenovac (1 P), Hruševac (1 P), Novi Sad 
(1 V, 1 A, 3 P), Pancevo (4 V, 2 P), Vrbad (1 V), Zrenjanin (3 V, 2 P), SUA (1 A). 
 
6. În CROAŢIA (după proclamarea independenţei, în 1991) am identificat 
publicaţii declarate ca fiind de LIMBA CROATĂ, care relatau faptul că, în mass-media 
din 1942 – probabil în perioada interbelică – „Vuico Kos a realizat traduceri din 
poezia lui Eminescu în limba croată, iar Tan Smerdel şi Vladimir Rovacik au ţinut 
conferinţe despre M. Eminescu la postul de radio Zagreb”. Primele publicaţii în 
limba sârbo-croată – a căror autenticitate am putut-o verifica – au fost antologiile 
postbelice de literatură universală, care au apărut la Zagreb, – „Antologija svejetske 
lirike” (1952, alte ed. 1956, 1965, care selectează din lirica universală O, Mamă, 
Cugetările Sărmanului Dionis, tr. Slavko Ježid). Ulterior, poezii publică şi revistele 
„Mognenosti” (Split, 1954), „Start” (Zagreb, 1978 şi 1982), „Fokus” (Zagreb, 1982). 
Urmează Luceafărul-Večenja zvijezda (Zagreb, 1995, o traducere excepţională de 
Mate Maraš, pref. A. Kovafekiar). Sinteze despre poetul român includ „Povijest 
svijetske književnost” (Zagreb, 1960-1980, capitol despre Eminescu într-o istorie a 
literaturii universale) şi „Enciklopedia Lekikografskog zavoda” (Zagreb, 1956, reed. 
1959, 1967, 1974, 1976) sau „Opda Enciklopedia”, (Zagreb, 1977) ş.a. Între publicaţiile 
online am identificat în „limba croată” publicaţia „Matice hrvatsca” (Vjenac 441, 
2011), cu o prezentare a vieţii şi operei poetului român, completată cu 12 sonete 
eminesciene, excepţional traduse de Mate Maraš: Gândind la tine, Pe gânduri ziua, 
Din munţi bătrâni, Oricâte stele, Afară-i toamnă, Sunt ani la mijloc, Când însuşi 
glasul, Răsai asupra mea, Stau în cerdacul tău, Iubind în taină, Trecut-au anii, 
Veneţia. Un număr de 37 de traduceri şi referinţe critice, din cele 19 publicaţii de 
limbă croată din Croaţia, au apărut la Zagreb (1V, 5 A, 6 E, 5 P), Split (1 P), Vjenac (1P). 

7. În BOSNIA ŞI HERŢEGOVINA, publicaţiile editate în limba sârbo-croată din 
fosta federaţie slavă de sud, începând doar din 1992, apar şi în LIMBA BOSNIACĂ, 
alături de croată şi sârbă, totuşi ca loc de apariţie marile publicaţii bibliografice 
indică, în spaţiul noului stat, doar localitatea Banja Luka, în care revista „Putevi” 
(Banja Luka, 1986) publică un articol de largă audienţă publică despre Eminescu. 
Mai frecvente, în spaţiul public din ultimii ani, sunt cel puţin 4 portaluri şi site-uri 
(inclusiv din Sarajevo) cu „ştiri” despre acţiunile de popularizare a lui Eminescu în 
cadrul unor programe culturale europene sau recomandări UNESCO, de altfel ca şi 
în celelalte ţări slave (festivităţile au inclus expuneri, recitări, expoziţii, emisiuni 
RTV, de pildă cea din 1989, cu prilejul Centenarului Eminescu sau cea recentă, 
întitulată „Eminescu – 125 de ani de la adormire” (iunie 2014, la ştirile zilei, din 
„evz.ro”, altele în „Wikipedia” ş.a., cu indicarea spaţiului geografic, – „Bosnia şi 
Herţegovina”): „Pe 15 iunie 1889 neînţelesul poet a ferit perdeaua acestui veac şi 
a urmat drumul lui Hyperion, adăugându-se cerului înstelat al valorilor noastre 
spirituale. S-au scurs 125 de ani de tăcere? atâta amar de timp de lipsă? Nu! 
Eminescu a plecat doar cu trupul dintre noi, spiritul a rămas aici prin inegalabila-
i operă, o tulburătoare radiografie a trăirilor, idealurilor şi suferinţelor unui om”. 
La „ultimele ştiri” sunt popularizate datele despre falsa „boală şi asasinarea lui 
Eminescu”. De mare popularitate pe canalele online s-au bucurat evocările 
intervenţiilor lui Eminescu jurnalistul (difuzate de „Bosnia şi 
Herţegovina.www.autoriromâni.com”) privind „jurnalul eminescian despre 
războiul popoarelor sârb, muntenegrean şi bosniac împotriva imperiului 
otoman…, cea mai frumoasă caracterizare” – a acestor popoare – „din literatura 
română. Copyrightt 2009-2014” sau „Eminescu despre răscoala antiotomană din 
Bosnia şi Herţegovina, 1876”, în care „scrie şi despre morlacii (veniţi prin 
transhumanţă de pe plaiurile româneşti în diferite zone, n.n.) din Bosnia. După 
mai bine de un secol, scriitorul bosniac Vladimir Bruk… e fascinat de Eminescu”.  
 
8. În MUNTENEGRU, în noua LIMBA MUNTENEGREANĂ, din noul stat, o largă 
audienţă a avut volumul M. Eminescu. Istočno pitanje (Podgorica, 2000, 
„Chestiunea orientală”, tr. B. Čobotin şi M. Vukadinoviç, o selecţie din Scrieri 
politice, prefaţate de E. Uricariu şi M. Vukadinoviç). Se apreciază că Eminescu 
jurnalistul susţinea lupta popoarelor sârb şi muntenegrean împotriva imperiului 
otoman, aceste scrieri fiind „cea mai frumoasă caracterizare a poporului 
  
 
 
 
 
 
 
 
Eminescu în circuitul universal 
 
 187 
muntenegrean în literatura română” (apud portal „jurnal eminescian copyright 
2009-2014” şi alte surse online). 
 
9. În MACEDONIA, care după 2006 a devenit naţională LIMBA 
MACEDONEANĂ (macedoslava), la Skopje, după două antologii din 1965 şi 1972 şi 
un grupaj de poezii în revista „Kulturen jivot” din 1969, apare în 1974 un prim 
volum de poezii, reprezentativ ca valoare literară şi audienţă, prefaţat şi tradus de 
scriitorul Taško Sarov, cuprinzând 23 de poezii (între care Luceafărul, Împărat şi 
proletar, O, mamă, Scrisoarea III, Somnoroase păsărele, Trecut-au anii, Criticilor 
mei ş.a.). Revista albaneză „Gëzimi” (Skopje-Macedonia,1988) a publicat în 
macedoneană un grupaj de poezii eminesciene, în traducerea lui Naki Ymeri. 
Toate însumează un număr de 46 traduceri (1 V cu 23 texte, 3 A cu 12, 2 P cu 10) 
şi o prefaţă, apărute în 6 publicaţii.  
 
10. În SLOVENIA un interes deosebit au trezit, între altele, Luceafărul, tradus 
şi comentat în LIMBA SLOVENĂ de Jože Šmit (Ljubljana, 1956, ultima în 1965) şi 
Sărmanul Dionis în traducerea lui A. Mustar (Ljubljana, 1997). În 2 ianuarie 1985, 
studioul RTV din Ljubljana, sub genericul „portrete literare”, Katia Špur şi M. Oros 
au citit „traduceri în slovenă din lirica filozofică” eminesciană şi au vorbit despre 
personalitatea poetului. Într-o publicaţie online recentă s-au prezentat chiar 
„filiaţii biografice şi estetice” între „creatorii limbii literare naţionale”, Poeţii 
Naţionali, France Prešeren şi Mihai Eminescu, „expresia sufletului poporului lor”. 
Dintre periodice, tot la Ljubljana am identificat revistele „Delo” (1996, publică în 
slovenă poezia Zakaj te ni, tr Maria Javorsek) şi „Apokalipsa” (1997, include 
Sărmanul Dionis, tr. A. Mustar). Într-un alt context lingvistic, online „ascuns” – 
2008.web.pdf – am identificat încă o contribuţie, „Mihai Eminescu. Kridla Z. 
Vosku” (Poezii. Editura Milenium, Ljubljana). Aşadar, toate publicaţiile apar în 
capitala statului Slovenia, Ljubljana (4 V, 3 P, 2-online).  
În condiţiile în care ediţiile apărute în publicaţiile editate în limba numită 
sârbo-croată, până la destrămarea Federaţiei Iugoslavia, între anii 1991-2008, 
ediţiile apărute pe teritoriul altor state decât cele slave, au respectat acest 
demers istoric. Pentru a nu se repeta, la fiecare dintre cele 6 ţări, traducerile şi 
comentariile în publicaţiile din alte ţări, astfel încercând să proiectăm şi o viziune 

de ansamblu asupra receptării lui Eminescu în publicaţiile apărute în limbile slave 
din aceste ţări slave de sud, le vom grupa, evident majoritatea fiind editate în 
România (publicaţii a-unilingve şi bilingve, b-multilingve): 
a. la Bucureşti (până la destrămarea Iugoslaviei, limba în care se publicau 
traducerile fiind numită oficial „sârbo-croată”): Ptiţe sane (1954, Somnoroase 
păsărele, tr. Slavko Vesnid), Pesme (1955, 34 poezii, tr. Slavko. Vesnid), 
„Antologija. Deo Prvi” (1955, include Luceafărul, Împărat şi proletar), Çareviĉ iz 
suze (1963, Făt-Frumos din lacrimă, tr. P Debeljaekij), Izbrana pesme-Opere alese-
poezie, proză, cugetări, publicistică (2000, 78 texte – 33 poezii, 5 proză, 33 
cugetări, 7 publicistică, tr. Dragan Bogdanov, Blagoje Dobotin, Ioan Flora, Radu 
Flora, Aurel Gavrilov, Ivan V. Lalic, Marija Mutid, Milan Nenadid, Vasko Popa, 
Adam Puslojid, Ljubomir Simovid, Dragan Stojanovid, Vojslava Stojanovid, Ileana 
Ursu, Slavko Vesnid, Miljurko Vukadinovid, alcătuire şi o notă asupra ediţiei de R. 
Flora şi O. Nedelcu, pref. Zoe Dumitrescu-Buşulenga, repere critice de Maiorescu, 
Vianu, Blaga, Eliade, Perpessicius, Călinescu, Stănescu, Noica, Creţia). Dintre 
periodice remarcăm revista „Ramuri” (Craiova, 1989, Departe sunt de tine) şi 
„Knizevnyi jivot” (Timişoara, 1989, 30 de traduceri, între care Luceafărul, La 
steaua, O, mamă, Şi dacă, Somnoroase păsărele, Mai am un singur dor, Odă în 
metru antic, Veneţia, Sara pe deal, Ce-ţi doresc eu ţie, dulce Românie etc.);  
b. multilingve: „Omagiu: Eminescu, Creangă” (Bucureşti, 1989, include 35 de 
traduceri eminesciene, inclusiv 7 în limba sârbo-croată), Odă în metru antic 
(Bucureşti, 2003, versiuni în 19 limbi, între care şi sârbo-croată);. La Kiev, apare 
„La steaua în limbile lumii” (41 versiuni în 16 limbi”, câte două versiuni în limba 
sârbă, în fiecare dintre cele 3 ediţii, la Kiev în 2003 şi 2009, iar la Bucureşti online 
în 2010) şi 2 ample prezentări, în limbile croată şi sârbo-croată a lui Eminescu, 
precum şi numeroase trimiteri la surse, în Enciclopedia internaţională multilingvă, 
online, „Wikipedia”. Însumându-le, avem date provenite din România, Bucureşti 
(6 V, 2 A), Craiova (1 P), Timişoara (1 P), în colaborare cu Republica Moldova, 
Chişinău-Bucureşti (1 A), în bulgară-3 traduceri + 2 referinţe, cehă-5+4, croată-
1+1, macedoneană-4+1, polonă-5+6, rusă-10+6, sârbă-8+4, slovacă-7+3. slovenă-
1+1. ucraineană-10+1), SUA (1 E).  
Receptarea lui Eminescu în publicaţiile de limbă slavă din ţările europene 
slave de sud ar putea fi înnobilată, metaforic vorbind, prin limbajul unor cifre 
sumare, comparativ cu alte ţări, dar semnificative pentru puterea de penetraţie 
într-un mediu cultural slav, vitregit de evenimente social-istorice, mai ales în 

ultimele decenii, când interesul pentru creaţiile literar-artistice tipărite a scăzut, 
iar sistemul de circulaţie a valorilor a diminuat accesul până şi la sursele existente. 
În aceste condiţii, în lipsa unor instituţii de profil, ca persoană fizică am putut 
identifica pentru evaluarea contribuţiilor slave la procesul de universalizare a 
operei eminesciene – prin intermediul unor volume în ediţii separate, antologii, 
periodice tip mass-media, tipărite şi câteva recente online – cel puţin 572 de 
traduceri şi referinţe critice, apărute în cel puţin 81 de publicaţii, dintre care 481 
sunt traduceri, diseminate de 53 publicaţii, iar 92 lucrări de critică şi istorie 
literară, recomandate de cel puţin 28 de publicaţii. Repartizarea acestora pe cele 
23 de localităţi în care apar, considerate ca centre de iradiere a mesajului 
eminescian, am prezentat-o anterior, la fiecare ţară în parte.  
 
11. În UCRAINA, publicaţiile de LIMBĂ UCRAINEANĂ preiau creaţia poetică 
eminesciană într-o primă culegere antologică, „Poezia XIX vika”, apărută încă în 
1903, la Lvov (Lemberg, include De ce nu-mi vii, Pe lângă plopii fără soţ, Ce te 
legeni, Mai am un singur dor, Singurătate, O, mamă, Scrisoarea II, Doină, 
traduse de Vasil Sfiurat, în limba – popular numită atunci – ruteană). În anii ′30, 
Olga Şevciukevici traduce poeziile De ce nu-mi vii, Speranţa, Mai am un singur 
dor, departe sunt de tine ş.a. Interesul pentru opera lui Eminescu creşte ca 
urmare a evenimentului de răsunet mondial, prilejuit de aniversarea Centenarului 
naşterii poetului, determinând apariţia la Kiev a unor volume mai cuprinzătoare, 
cum ar fi Poezii (1952, într-un tiraj de 10.000 exemplare, 49 poezii, majoritatea 
traduse de cei mai cunoscuţi poeţi ucraineni, M. Râlski, I. Şporta, M. Teresfenko, 
M. Upenik, A. Kesnelson, Z. Gonfearuk, K. Basenko, V. Šveţ, prefaţa fiind semnată 
de. M. Sadoveanu), apoi Poezii (1962) şi alte Poezii (1974), cuprinzând 42, 
respectiv 74 traduceri, care au fost urmate de consistente sinteze reprezentative, 
apărute în publicaţiile enciclopedice din 1961, 1966, 1970, 1986 ş.a., întărite de 
alte volume cu traduceri şi studii despre „Cântăreţul luptei şi iubirii”, inclusiv teza 
de doctorat a lui P. M. Nikonenko (Cernăuţi, 1975) cu referinţe despre cântecele 
pe versuri de M. Eminescu). Volume mai apar în 1979, 1980, cele din 1989, 1991 
se publică în ciclul „Culmi ale Creaţiei Universale”, mai recent antologia Din 
valurile vremii (Kiev, 2000), iar Lirica tot din 2000, în colecţia denumită 
„Mărgăritare ale literaturii universale”, unele studii abordând opera lui Eminescu 
(„Fenixul nemuritor al poeziei româneşti” – Sergii Luchkanyn) în contextul 
general slav şi universal, argumentul suprem fiind Luceafărul (apărut în 

periodice, dar şi în ediţie separată la Odessa în 2001, mai ales excepţionala 
versiune ilustrată din 2003 şi 2008, un unicat editorial, apărut la Cernăuţi, 
aparţinând deopotrivă traducătorului Vitalii Kolodii şi ilustratorului Sabin 
Bălaşa). Tot un unicat este apreciat volumul Eminescu. Opere alese, Moscova, 
2003, ediţie miniminiaturizată, în limbile română, rusă şi ucraineană. Am mai 
remarca alte două unicate, – primul, promovează preferinţele pentru La steaua, 
încununate de volumul La steaua în limbile lumii (iniţial 38 traduceri în 15 limbi, 
prima ediţie, în 2003, apoi a doua, 41 de traduceri în 16 limbi, la Kiev, 2009 şi a 
treia la Bucureşti, 2010, online, alc. şi pref. universitarul Sergii Luchkanyn, de altfel 
o „crestomaţie didactică dedicată fenomenului poetic La steaua de Mihai 
Eminescu”). Al doilea unicat reprezintă o inovaţie în eminescologia mondială, 
volumul Za Eminescu…do sebe. Spivi-Perespivi (După Eminescu…spre sine. 
Cântări-Recântări, Melitopol, 2012, 66 plăsmuiri-creaţii versificate ce au la bază 
66 de poezii şi poeme eminesciene, „transpuse” în mass-media, apreciindu-le ca 
fiind „mai aproape” de original, decât orice „traducere”, realizare remarcată ca 
atare la Congresul Internaţional al Eminescologilor din 3-4 septembrie, Chişinău, 
2013, – în Plenară, cuvântul autorului, îndeosebi „concluzia” – recitată în 
ucraineană: Ce-ţi doresc eu ţie, dulce Românie – a ridicat sala în picioare (puţini 
ştiau că autorul, Oleg Goncearenko nu cunoaşte limba română, deoarece când el 
avea 4 ani mama lui a murit, o moldoveancă deportată din Basarabia, împreună cu 
familia, în îndepărtatul ţinut rusesc din Zaporojie de lângă Marea de Azov, unde 
trăieşte şi astăzi).  
Astfel de „evenimente” – eminesciene slave – sunt întărite cu evidenţe cifrice 
precum: cele peste 650 de traduceri şi lucrări de referinţă, apărute în cel puţin 72 
de publicaţii, din care peste 594 traduceri (17 V-olume cu 465 tr-aduceri, 13 A-
ntologii cu 54 tr., 8 P-eriodice cu 22 tr., 2 P, f. l. cu 5 tr. şi alte 50 tr. în lucrări de 
referinţă) în 40 de publicaţii, de asemenea cele cel puţin 56 lucrări de referinţă (2 
V, 12 A, 18 P cu 20 ref., alte 18 ref.- prefeţe, note ş.a., între care 1 teză de 
doctorat şi 7 enciclopedii), după locul de apariţie arătând astfel: Ucraina, Kiev (10 
V, 5 A, 6 E, 11 P), Cernăuţi (3 V, 1 A, 8 P), Lvov (3 P), Melitopol (1 V), Odessa (1 V). 
O sursă online recentă, deja menţionată, populariza unicatul rusesc din Moscova, 
2003, ediţia miniminiaturizată, Eminescu. Opere alese, în limbile română, rusă şi 
ucraineană. Evident, amplul articol din enciclopedia internaţională online, 
„Wikipedia”. 

12. În BELARUS sunt puţine publicaţiile de LIMBĂ BELARUSĂ, care l-au 
receptat pe Eminescu. Explicaţia posibilă ar putea fi promovarea operei 
eminesciene prin intermediul publicaţiilor de limbă rusă, limbă oficială în Belarus. 
Prima publicaţie în limba belarusă – menţionată în surse bibliografice credibile – 
este o enciclopedie, apărută la Minsk, în 1986. În paginile acesteia, articolul 
despre Eminescu este semnat de cunoscutul literat Stanislas Şuşkievici, care în 
evaluarea operei eminesciene se baza pe cunoaşterea unor „capodopere” 
eminesciene, „realizate de valoroşi traducători” belaruşi. Între 2003-2010, sigur 
au apărut trei versiuni în limba belarusă ale poeziei La steaua, traduse şi publicate 
în două volume antologice, purtând titlul „La steaua în limbile lumii”, tipărită la 
Kiev, în 2003 şi 2009, alt volum online, la Bucureşti, în 2010, toate aceste versiuni 
din limba belarusă fiind realizate de universitarul ucrainean, Sergii Luchkanin.  
În enciclopedia online „Wikipedia”, sub textul sumar despre Eminescu, 
actualizat în iunie 2015, se menţionează: poet şi ziarist, cel mai cunoscut scriitor 
romantic al literaturii române, contribuţii la dezvoltarea limbii române, opere 
Luceafărul, Făt-Frumos din Lacrimă. La o rubrică anexă cu informaţii „ascunse”, 
am identificat însă un link, „Texte. Biografie” – „pagină personală web Mihai 
Eminescu” (autor: 
http://www.agonia.ro/index.php/author/0002121/Mihai_Eminescu) – în care au 
fost selectate un număr de 652 de titluri (poezie, proză, eseu, personalia), în 
limbile engleză, franceză, germană, italiană, română şi spaniolă (unele în mai 
multe versiuni, detalii cf. în „Predicţii adeverite”), la care se indică numărului de 
afişări/accesări/citiri. Numărul total al acestor „afişări” este, incredibil, de 
3.378.867.  

* 
 
Finalul receptării lui Eminescu în publicaţiile editate în limbile slave ar impune 
de la sine cel puţin două aşteptări prioritare, proprii lumii moderne, despre care 
nu se face vorbire în istoriografia din ultimele decenii, anume cele privind 
„ofensiva” internetului în ştiinţele umane, implicit în domeniile literar-artistice. 
Avem în vedere atât extinderea prezenţei creaţiei eminesciene în publicaţiile 
slave online, cât şi intensificarea cercetării şi elaborării de lucrări – comparative 
– nu doar pe teme punctuale de interes local şi naţional, ci, deopotrivă, pe teme 
vizând valorile literare naţionale de dimensiune universală, cum ar fi raporturile 
tipologice sau de filiaţie între valorile etalon naţionale, de limbă şi măiestrie 
literară, cum ar fi reprezentanţii – comparabili şi compatibili – de regulă numiţi 
„Poeţi Naţionali”, aşa cum sunt numiţi un Eminescu în România, iar în cele 12 ţări 
slave un Puşkin-Rusia, Şevcenko-Ucraina, Mickiewicz-Polonia, Karagič-Serbia, 
Botev-Bulgaria, Kupala-Belarus, Macha-Cehia, Prešeren-Slovenia, Mažuranid-
Croaţia ş.a. Demersul induce ideea unei acţiuni necesare legitime, având în vedere 
rolul catalizator al eminescianismului militant în lumea slavă. 

XI. EMINESCU UNIVERSAL 
Receptarea operei în publicaţii  
editate în limbi fino-ugrice 
 
 
România ca „insulă latină” în lumea slavă beneficiază de un singur canal cu 
deschidere spre Vestul european şi lumea latină, dar nu înainte de a străbate o 
barieră lingvistică şi geografică, cea a lumii fino-ugrice, avant-postul fiind Ungaria, 
de unde ramificaţiile ei genealogice duc spre Nordul baltic şi scandinav., Estonia şi 
Finlanda, cu afiliaţii în Danemarca.. 
Într-o perioadă istorică, în care o parte a României de nord-vest, 
Transilvania, îi era integrată, Ungaria făcea parte din Imperiul dual Austro-
Ungaria, prin care atunci aparent s-a fi e lărgit barierele spre Vest. Cu toate 
acestea, înainte şi după Tratatul de Pace de la Trianon din 1920 (prin care 
Imperiul austro-ungar se destrăma, Transilvania revenea la patria mamă, 
România), întreaga lume spirituală şi lingvistică din spaţiul geografic al Ungariei 
a recunoscut în Eminescu un „geniu” al Gintei Latine, care a contribuit la 
consolidarea relaţiilor inter-literare româno-ungare. Dovadă, interesul cu totul 
deosebit pentru valoarea şi mesajul operei eminesciene, traduse şi comentate 
într-o măsură concurentă – aşa cum vom vedea – cu marile spaţii lingvistice şi 
geografice ale lumii anglofile sau ruse. 
Ungaria prin vecinătate şi destinul istorico-literar comun a receptat favorabil 
opera poetului naţional al României, asemuindu-l cu congenialii săi, de altfel unii 
trăind pe teritoriul României de azi. Avem în vedere pe poetul naţional al Ungariei, 
Petőfi Şandor (Alexandru Petrovici, decedat la Albeşti lângă Sighişoara, muza şi 
soţia lui fiind născută în nordul Transilvaniei, unde împreună au şi trăit un timp) şi 
Adi Endre (numit în epocă un „Eminescu al Ungariei”; Adi Endre s-a născut în Sălaj, 
a învăţat şi trăit în Zalău, Carei şi Oradea, muza şi soţia lui, în calitate de 

moştenitoare a castelului de la Ciucea, l-a vândut celui mai bun şi îndelungat 
prieten, poetului român Octavian Goga). 

1. În LIMBA MAGHIARĂ, traduceri din poezia eminesciană apar în Ungaria, 
încă în timpul vieţii poetului, în periodice din Budapesta (1889, poezia La steaua, 
dar şi un articol de Szöcs Géza în „Hazánk”, Ce e amorul în „Vasárnap” şi în „Revue 
d′Orient” un articol despre „unul dintre cei mai mari poeţi contemporani”. 
Primele traduceri în publicaţii de limbă maghiară apar totuşi în periodice din 
România, în 1885 (la Cluj-Atât de fragedă în „Kolozsvári Közlöny” şi un articol în 
„Kolozsvár”, la Arad-un articol în „Alföld”), iar în 1889, în Transilvania, la Şimleu 
Silvaniei, Brán Lörinc impresionează prin calitatea traducerilor din Eminescu, 
publicate în ziarul „Szilágy Somlyo” din Şimleu Silvaniei (De ce nu-mi vii, Departe 
sunt de tine, Despărţire, Povestea teiului, Melancolie, Somnoroase păsărele, 
Povestea codrului).  
În deceniul sfârşitului de secol XIX, traduceri şi articole mai publică periodice 
din Budapesta, dar şi periodice de limbă maghiară din Arad, Cluj, Sibiu, Şimleu 
Silvaniei, de asemenea, primele comentarii substanţiale la Budapesta, în „Pallas 
Nagy Lexikon” (1894, o sinteză despre Eminescu, poetul cunoscut deja în 
Germania, Italia, Franţa, Austria ca poet de valoare europeană). 
În 1895, acest adevăr este demonstrat într-o Teză de doctorat despre viaţa şi 
opera lui Mihai Eminescu, susţinută la Universitatea din Budapesta, şi popularizată 
în mediul academic şi cultural din Ungaria şi România (originalul a fost publicat 
imediat în Transilvania, la Gherla, cu ecouri prelungite în mass-media, în traducere 
românească editându-se integral târziu, în 1997, cu titlul „Luceafărul literaturii 
române”, iar în 2000 şi 2010, la Bucureşti, cu titlul original privind „viaţa şi opera” 
poetului, autorul fiind Illés, alias Elie, Miron Cristea, viitorul Patriarh al Bisericii 
Ortodoxe Române). În acelaşi an, 1895, Szöcs Géza a publicat la Sibiu două 
broşuri, de mare ecou în epocă, „Egy pár szö Eminescu” (amplu studiu, având în 
anexă 35 de traduceri) şi „Mihai Eminescu esmertet” (despre viaţa şi opera „celui 
mai interesant, mai modern şi mai de seamă poet român”, dovadă poeziile 
anexate, Departe sunt de tine, La steaua, Adio, Ce e amorul; aceleaşi traduceri 
autorul le adaugă şi la o variantă a lucrării despre „eminentul poet român”, 
publicată la Lugoj, în 1909, iar alte lucrări mai publică la Sfântu Gheorghe, broşura 
„Eminescu es Petöfi”, în 1923, acelaşi text reluat şi într-o revistă din 1924).  
În condiţiile în care, în ţările slave din jurul României, despre opera Poetului 
naţional al României, Mihai Eminescu şi poeţii similari din literaturile slave s-a scris 
târziu, în a doua jumătate a secolului XX, şi foarte puţin, iar similitudinile au vizat 
teme particulare (modernismul slovacului Krasko, militantismul bulgarului Botev şi 

gândirea cosmică a ucraineanului Şevcenko), în publicaţiile de limbă maghiară din 
Ungaria şi România, încă în perioada antebelică au început să apară seria studiilor 
comparate despre universalismul lui Eminescu şi Petöfi, Ady, Várösmarty, 
Madach, majoritatea aparţinând eminentului eminescolog Ladislau Gáldi; notorii 
sunt şi lucrările lui despre limbajul poetic eminescian, un volum fiind publicat şi în 
limba română la Bucureşti, de asemenea numeroasele prefeţe şi traducerile 
aceluiaşi, semnate L. Göbl. Tema o mai tratează şi alţi autori, între care o 
notorietate ca Tudor Vianu, despre Eminescu şi Madach. Datorită implicaţiilor şi 
semnificaţiei lor istorice din ultimele decenii, se cuvine, să observăm şi să nu 
uităm că cele mai multe şi valoroase contribuţii de acest fel apar în publicaţii din 
zone cu populaţie de etnie maghiară mai densă, Miercurea Ciuc-2, Sfântu 
Gheorghe-2 şi câte una la Budapesta, Szeged, Tg. Mureş, chiar în Bucureşti, Arad, 
Cluj.  
Alte momente-eveniment, de o semnificaţie aparte, vom remarca pe 
parcursul secolului XX. Din cele peste 250 de traduceri în maghiară, apărute în 
peste 100 de periodice şi alte peste 500 de versiuni maghiare, apărute în culegeri 
antologice, revista ieşeană „Convorbiri literare” încă în 1939 releva calitatea celor 
mai frecvente traduceri, realizate anterior: Luceafărul-17 versiuni, Mai am un 
singur dor-15, Somnoroase păsărele-14, La steaua-13, De ce nu-mi vii-13, Şi 
dacă-10, Glossa-9, O, mamă-7. În 1969 Dsida Jenö mărturisea că singur a tradus şi 
publicat Glossă în 16 versiuni. 
Primele ediţii maghiare de poezie eminesciană apar în perioada postbelică (în 
Ungaria, 1947, cuprinzând 24 traduceri, 1950-53, 1967-154, 1974-89, 1978-86 ş.a., 
cu reeditări, iar Călin Nebunul şi basmele în câte 5 ediţii, ultima în 1989). Ediţiile 
din Eminescu, publicate de românii de etnie maghiară din România sunt însă mai 
numeroase (unele fiind prefaţate cu eseuri incitante, cum ar fi „Icoana stelară a 
eternităţii”, „Jumătate de veac sub farmecul lui Eminescu”), altele fiind cele mai 
cuprinzătoare faţă de tot ce s-a publicat în alte ţări. Avem în vedere ediţiile 
bucureştene din 1966, 1984 şi 2000, fiecare cuprinzând câte 280 de versiuni, 
realizate de un număr de peste 100 de traducători, între aceştia Franyö Zoltán 
este considerat realizatorul traducerii congeniale a Luceafărului în maghiară – ca 
şi în germană – volumele încheindu-se fiecare cu indici. Anul aniversar 2000 este 
marcat de alte ediţii, bilingve: Geniu pustiu-Szárnyaszegett géniusz (Bucureşti, 
„Universal Dalsi”, 2000, prefaţă de Nicolae Balotă), Poezii.-Versek (Bucureşti, 
„Curtea Veche Publishing”, 2000, cuvânt înainte Zoe Dumitrescu-Buşulenga), 

Poezii-Versek (Bucureşti, Editura 100+1 Gramar, 2000, traducere de József 
Balogh). 
Majoritatea antologiilor care-l includ şi pe Eminescu, unele în ediţii repetate, 
cum sunt cele din Budapesta, sugerează prin titlul colecţiei criteriul valoric de 
selecţie: „Cele mai frecvente «recitiri» universale” (1957, De ce nu-mi vii), 
„Perlele poeziei de dragoste ale lumii” (1957, Peste vârfuri), „Eternii prieteni” 
(1958 şi 1964, Junii corupţi, Cugetările Sărmanului Dionis), „Din scrierile ultimelor 
7 secole” (6 poezii), „Din literatura popoarelor vecine” (5 poezii), „Ars poetica 
universală” (1965, Scrisoarea II), „Cele mai frumoase poezii ale literaturii 
universale din antichitate până în prezent” (1966-1988, 5 ediţii, Şi dacă, Glossă, 
Peste vârfuri, De ce nu-mi vii, Dintre sute de catarge), „Din lirica universală” 
(1971, Dintre sute de catarge), de asemenea ediţii particularizate, precum 
„Versuri pentru copiii din grădiniţe” (Budapesta, 1960, Somnoroase păsărele), 
„Culegere pentru ocazii festive”, Miercurea Ciuc, 1972, care recomandă Ce-ţi 
doresc eu ţie, dulce Românie), „Antologia universală a portretelor feminine” 
(Bucureşti, 1983, Crăiasa din poveşti) sau „Sezam pentru 7 poeţi” (universali de 
actualitate, Bucureşti, 2003, – Arghezi, Lorca, Ungaretti, Quasimodo, Brecht, 
Pavese, Eminescu, acesta din urmă ilustrat cu 18 poezii). Unele periodice întrec 
prin contribuţia lor multe volume: „Vasárnap” (Arad-116 traduceri şi articolele 
despre Eminescu şi Várösmarty, Eminescu şi Madach), „Utung” (Cluj-36, respectiv, 
78), „Igas szo” şi „Üj Élet (Tg. Mureş-37 cu 52, respectiv, 4 cu 4), „Elöre” 
(Bucureşti-8, respectiv, 24 şi „A Het”-2, respectiv, 24 articole, între care „Inspiraţie 
şi ştiinţă la Eminescu”). Tot la Bucureşti apar şi primele monografii despre 
„Tânărul Eminescu”- 1957, altă ediţie 1959, în anexă 4 traduceri şi „Prima 
monografie completă” despre „Viaţa şi opera lui Eminescu”-1962 (peste 500 p.), 
ambele aparţinând lui Kakassy Endre (cunoscut scriitor, traducător şi editor), dar 
interesul crescând pentru omul şi poetul român a determinat şi traducerea-
publicarea „Vieţii lui Mihai Eminescu” de George Călinescu, în 1966 şi 1989. În 
acelaşi an, „Centenar Eminescu”, Moses Huba publică sinteza despre „Clasicul 
modern al Romantismului” (ca prefaţă la volumul „Eminescu în literatura 
maghiară”, care mai includea 25 de studii, ilustrate cu 32 de poezii în 130 de 
versiuni maghiare).  
Interesul şi semnificaţia istoriografică a acestor momente-eveniment ar 
putea fi exprimate într-un „bilanţ” sugestiv privind prezenţa masivă a 
traducerilor şi referinţelor critice eminesciene în publicaţiile unei limbi de 

circulaţie restrânsă, cum este maghiara, care se adresează în principal cititorilor 
dintr-o ţară mică, precum Ungaria, posibil şi comunităţilor maghiare din alte ţări, 
în principal din România. Aşadar, interesul pentru versiunile eminesciene în limba 
maghiară, mult mai mare, decât în multe alte ţări, arată astfel: în sursele 
accesibile nouă am identificat ca reprezentative cel puţin 508 titluri de publicaţii 
în limba maghiară, în care au apărut cel puţin 4257 de traduceri şi comentarii, din 
care: 
a. cel puţin 3960 traduceri în limba maghiară, apărute timp de peste un secol, 
în cel puţin de 290 de publicaţii, se repartizează, după tipul sursei în 56 volume, 
ediţii separate (3 dintre acestea subsumând fiecare câte 280 titluri în versiune 
maghiară, sumarul cel mai cuprinzător întâlnit în ediţiile publicate în alte limbi), 
toate volumele subsumând numărul impresionant de peste 3000 texte 
eminesciene (poezie, proză literară şi politică ş.a.), de asemenea, 523 texte, 
incluse în 115 culegeri antologice şi crestomaţii de literatură română şi universală, 
iar alte 377 texte cu traduceri apar în 134 publicaţii periodice cu profil ştiinţific şi 
cultural, la care se adăugă 65 traduceri ca anexe la lucrări de critică literară sau 
plasate în grupaje cu comentarii, apărute în reviste şi ziare, dar şi în câteva surse f. 
l. (la care nu le-am putut identifica locul de apariţie);  
b. cel puţin 695 lucrări de critică şi istorie literară (studii monografice, 
recenzii, prefeţe, comentarii, note etc.), apărute în cel puţin 268 publicaţii, se 
repartizează, după tipul sursei, în 34 lucrări de critică şi istorie literară, cuprinse în 
13 volume, ediţii separate, de asemenea 169 lucrări (capitole, studii distincte), 
incluse în 104 culegeri antologice, inclusiv publicaţii enciclopedice, dar şi alte 377 
lucrări, apărute în publicaţii periodice, la care se adaugă 115 lucrări de referinţă 
(prefeţe, eseuri, note biobibliografice etc.), apărute în volume şi antologii cu 
traduceri sau în grupaje cu traduceri, apărute în ziare şi reviste); 
c. cel puţin 62 traduceri şi un articol într-o enciclopedie online, apărute în 
publicaţii multilingve, tipărite şi online, dar nu atât ca manifestări de interes local 
sau naţional, cât mai ales destinate circulaţiei internaţionale, mesajul eminescian 
fiind diseminat în limba maghiară de câteva centre importante de cultură, precum 
Bucureşti (1925, Din valurile vremii, în volumul „România jună. Cartea 
Semicentenarului”, apărut în 3 limbi; 1984, Luceafărul în 8 limbi; 1989, „Omagiu 
Eminescu şi Creangă” în 15 limbi, 7 traduceri; 2000, Chişinău-coed. Bucureşti, 
antologia „Corpus Eminescu”, vol. IX, despre Eminescu în 51 de limbi, include în 
maghiară 15 traduceri; „Romanian Voice”, online, 1994, variantă în 13 limbi, 7 

traduceri; 2003, Odă în metru antic în 13 limbi, 3 versiuni; 2010, variantă online, 
La steaua, 1 traducere; Bruxelles (2007, „Discovering Eminescu” în 16 limbi, 3 
traduceri şi 1 articol); 1969, Sara pe deal, ediţie co-editată la Rio de Janeiro-
Bucarest-London-Paris-Roma-Madrid-Lisabona-Berlin-Tel Aviv-Budapesta, în 8 
limbi); Budapesta (2013), ca răspuns la solicitarea noastră, cunoscuta interpretă şi 
admiratoare a lui Eminescu, Karli Iskakova a transpus în melodie poezia Doină, pe 
care a introdus-o în repertoriul său, interpretat la chitară în turneele sale, această 
melodie fiind postată pe Facebook-YouTube, doar în limba română); Kiev (2003, 
2009, şi online Bucureşti, 2010), volumul La steaua în 16 limbi, include 3 traduceri 
în maghiară; Timişoara (1972, 1998 Luceafărul, în 3 limbi, 2 traduceri); Serbia 
(1955, Novi Sad-1 A), f. l., f. a. („Babel Web Antology”, multilingv, 21 trad., între 
care La steaua-4 trad.), de asemenea, SUA (fondată în California, 2001, 
„Wikipedia”, enciclopedie online, la care în 2003 s-a asociat România şi Ungaria, 
Eminescu fiind prezentat în 47 de limbi, inclusiv în limba maghiară). 
Toate aceste date reprezintă indicii ale cunoaşterii, recunoaşterii şi 
consacrării creaţiei eminesciene ca valoare naţională de dimensiune universală, în 
perimetrul spaţialo-lingvistic maghiarofil, cu centrul de promovare, deopotrivă, în 
Ungaria (prin intermediul publicaţiilor de limbă maghiară, adică traduceri şi 
referinţe critice publicate în V-volume, ediţii separate, A-culegeri antologice şi P-
periodice, – mass-media scrisă şi audio-video ş.a.), apărute la Budapesta (18 V-din 
care 1 Teză de doctorat, 103 A-din care 15 enciclopedii, 18 P), Debrecen (2 P), 
Pesta (2 P), Szeged (2 A), mai ales în România, la Bucureşti (41 V, din care 1 prin 
co-editare la Bucureşti-Rio de Janeiro-Londra-Paris-Roma-Madrid-Lisabona-Berlin-
Tel Aviv-Budapesta; 48 A din care 1 A prin coeditare la Bucureşti-Chişinău, 23 P), 
Alba Iulia (1 A), Arad (3 A, 31 P), Baia Mare (2 A, 2 P), Braşov (1 A, 1 P), Cluj (8 V, 
50 A, 115 P), Covasna (1 A, 1 P), Gherla (1 V), Iaşi (1 A, 1 P), Lugoj (1 A), Miercurea 
Ciuc (2 A), Odorhei (1 V, 1 A, 4 P), Oradea (4 P), Petroşani (2 A, 1 P), Satu Mare (2 
A, 7 P), Sfântu Gheorghe (1 V, 2 A, 2 P), Sibiu (2 V, 1 A, 2 P), Şimleu Silvaniei (2 P), 
Târgu Mureş (1 V, 6 A, 9 P), Timişoara (2 V, 1 A, 4 P), dar şi în ale ţări, precum 
Austria (2 P prin coeditare: la Viena-Pecs), Belgia (la Bruxelles-1 V, online), Serbia 
(la Novi Sad-1 A, 1 P), SUA („Wikipedia”, include şi maghiara), f. l., f. a. alte surse 
multilingve online. 
În ultimul deceniu, cu prilejul celor două momente Eminescu (1989-
„Centenarul Eminescu” şi 2000 „Anul Eminescu”) am identificat în total doar 13 
publicaţii (volume şi antologii editate la Budapesta-3, Bucureşti-10, Cluj-2, iar la 

Satu Mare o singura revistă, apărută după 1989, care publică o poezie 
eminesciană în limba maghiară, dar şi aceasta editată în limbă română. În rest, la 
distanţă de peste un deceniu, doar două publicaţii, în 1993 la Odorheiul Secuiesc-
Luceafărul, iar în 2000 o antologie de literatură universală, la Bucureşti, dar fără 
vreun autor maghiar. Evident, în ultimii ani, în evoluţia receptării lui Eminescu în 
publicaţiile de limbă maghiară din Ungaria şi România pare că s-a produs o 
„ruptură”. 
Una dintre cauzele posibilele ar putea fi de natură administrativă (accesul 
redus la surse, posibil existente, în condiţiile în care la cele 7 mari biblioteci din 
Bucureşti, Cluj, Iaşi, Timişoara, probabil şi din Budapesta, nu a funcţionat după 
1989 „Fondul Legal”, la care prin tradiţie trebuiau să fie repartizate, înregistrate şi 
depozitate exemplare din tot ce s-a tipărit, inclusiv din şi despre Eminescu. În 
privinţa altor cauze, s-a observat că valul crizei social-economice din ţările est-
europene foste socialiste a stimulat şi în România mentalitatea noilor 
„pseudodemocraţii” şi interese, manifestate sub forma demolării economiei şi 
culturii, în literatură şi istorie prin „demitizarea marilor personalităţi”, cu 
deosebire din domeniul poeziei „clasice”, primul vizat fiind Eminescu, deşi opera 
sa a fost considerată de a-lungul timpului un etalon, de limbă literară naţională şi 
expresie literar-artistică a spiritualităţii neamului românesc. 
Vârful de lance demolator a fost gruparea pseudo-intelectuală de la publicaţia 
„Dilema”, din 1998, care a încercat „asasinarea mitului eminescian”, aşa cum un 
grup de agenţi, aparţinând unor înalte cercuri ale Imperiului austro-ungar, în 
1883, s-a dovedit că au comis „asasinarea politică” a ziaristului, încercând să-l 
elimine din viaţa civilă pe „incomodul” jurnalist şi om politic Eminescu. Cauza, – 
ideile şi acţiunile sale, în spiritul cărora milita, alături de „Societatea Carpaţi”, 
pentru reîntregirea Daciei strămoşeşti prin dezlipirea Transilvaniei de imperiul 
austro-ungar şi alipirea ei de patria mamă (obiectiv realizat, totuşi, dar mai târziu, 
la Marea Unire din 1918, consfinţit prin Tratatul de Pace de la Trianon din 1920, 
cu prilejul destrămării imperiului austro-ungar). 
După 130 de ani, organizaţii ca „Noua Gardă Maghiară”, „Plutonul secuiesc”, 
mai ales „Garda secuiască”, interzisă în Ungaria, dar nu şi în România, 
continuatoarea resentimentelor vădit împotriva ideilor eminesciene, acum de pe 
poziţia politicii „Marii Ungarii” de dinainte de Tratatul de la Trianon, au acţionat 
ani la rând, culminând, în 2010, cu strângerea a mii de semnături şi organizarea de 
proteste publice împotriva lui Eminescu, „pretextul” fiind existenţa la Miercurea 

Ciuc a unei străzi cu numele „Mihai Eminescu”. Protestanţii organizaţi evident au 
cerut înlocuirea numelui străzii „Mihai Eminescu” cu cel de „Attila Împăratul 
Hunilor”. Aşadar, incidentul a apărut tocmai la Miercurea Ciuc, unde într-o 
antologie din 1934 se publica studiul despre cei doi Poeţi Naţionali, „Petöfi es 
Eminescu”, iar într-o „Culegere pentru ocazii festive” din 1972 era recomandată 
marelui public maghiar poezia lui Eminescu, „Ce-ţi doresc eu ţie, dulce Românie”. 
În 2011 au continuat ostilităţile împotriva lui Eminescu, într-un limbaj suburban: 
răspândirea în localităţile şi capitala judeţului Covasna afişe cu portretul lui 
Eminescu, marcat cu semnul rutier „interzis”, apoi chiar marcaje rutiere cu semnul 
rutier „interzis” peste cuvântul Eminescu. S-a observat că acest tip de extremism, 
după căderea regimului comunist din 1989, a fost favorizat de politica „liderilor 
democraţi” ai comunităţii maghiare, care sub pretextul apărării „drepturilor” 
etnicilor maghiari au promovat continuu „autonomia culturală” locală, însă 
limitată la limbă, educaţie, tradiţii pe criterii etnice, îngrădind astfel politica 
culturală de promovare – inclusiv prin traducerea, publicarea şi comentarea – 
marilor valori naţionale româneşti, chiar maghiare şi universale. 
Parcurgând lucrările care au promovat în ultimul secol ideea de universalitate 
a lui Eminescu, ne putem întreba, de ce numeroşi maghiari sau români de etnie 
maghiară l-au ignorat sau negat pe Eminescu doar în ultimele două decenii, ceea 
ce nu s-a întâmplat în alte ţări cu Eminescu şi nici cu marile valori naţionale ale 
acestor ţări, precum italienii Dante sau Leopardi, englezii Shakespeare sau Byron, 
germanii Goethe sau Shelley, francezii Hugo sau Musset, ruşii Puşkin sau 
Lermontov, ucraineanul Şevcenko sau bulgarul Botev, comparabili şi compatibili 
cu poetul naţional al României. Şi cum se explică ignorarea chiar a marilor poeţi 
maghiari, Petöfi, Adi, Várösmarty, Madach, în raport cu Eminescu, promovaţi 
anterior, cu atâta ardoare, aşa cum s-a putut vedea, chiar în zonele româneşti, 
populate de români de etnie maghiară, cum sunt Miercurea Ciuc, Sfântu 
Gheorghe, Odorheiul Secuiesc, Tg. Mureş, mai ales în Covasna, aceşti poeţii fiind 
anterior un factor liant de cunoaştere şi apropiere între popoarele român şi 
maghiar. Oare cine are interesul ca aceşti mari poeţi maghiari să fie consideraţi 
„duşmanii” României sau Eminescu al Ungariei, deci să meargă contra curentului 
istoriei, în condiţiile în care – conform cu bilanţul statistic prezentat anterior – 
opera lor şi tot ce s-a scris despre ei, a fost consfinţit deja ca proprietate privată 
definitivă a istoriei literare naţionale, europene şi universale?! 

Există totuşi un potenţial real al bunelor intenţii, în virtutea cărora se 
intensifică iniţiativele publice, mai ales în mediul educaţional şi cultural de masă, 
în favoarea revigorării relaţiilor inter-culturale româno-maghiare, de promovare a 
tradiţiilor comune ca şi a marilor valori naţionale de dimensiune universală, în 
virtutea relaţiilor de bună vecinătate şi convieţuire, în contextul favorabil al 
politicii culturale a Comunităţii Europene, în consens cu bunele practici 
internaţionale tradiţionale din domenii ca arta de performanţă şi sportul, între 
care fotbalul, gimnastica, tenisul, baletul, muzica, evident marea poezia, precum 
cea eminesciană.  
 
* 
 
În comparaţie cu receptarea în publicaţiile de limbă maghiară, Eminescu a 
fost tradus şi comentat mai puţin şi târziu în publicaţiile editate în limbile fino-
ugrice, chiar şi germanice din ţările nordului baltic şi scandinav, datorită unor 
condiţii istorice şi geografice explicabile. Se are în vedere în special perioada 1944-
1991, când ţările baltice fiind republici ale URSS, iar limba rusă era aici oficială, 
Eminescu a fost cunoscut prin intermediul traducerilor ruseşti, apărute în 
publicaţiile editate la Moscova, unele însă şi din publicaţii autohtone.  

2. LIMBA ESTONĂ (din familia altaică, ramura fino-ugrică, grupul finic, 
oficială în Estonia, capitala Tallin, peste 1,3 mil loc.), o prezentare a vieţii şi 
operei lui Eminescu publică „Eesti Entsüklopeedia”, vol. 2 (Tartu, 1933). 
„Välismaine Kirjandus” (Tallin, 1951), antologia de literatură universală, include 
Junii corupţi, Revedere, Somnoroase păsărele, Şi dacă), aceleaşi traduceri fiind 
reproduse apoi altă publicaţie „XIX-XX Sajadni valiskirjanikke”, vol. 3 (Tartu, 
1962, reeditată în 1964, 1969). În 1966, la Tallin apare volumul antologic, 
„Rumeenia” (include Singurătate, tr. A. Kaalep), ulterior „Eest nonkogude 
Entsüklopeedia”, vol. 2 (Tallin, 1970, include un articol). Prima ediţie separată 
de poezii eminesciene se intitulează Eminescu M. Pimedus ja Luuletaja 
(Întunericul şi poetul (Tallin, 1972), postfaţa şi 60 de poezii traduse fiind 
semnate de Muia Veetamm şi Helvi Jürisson. Revista „Looming” (Tallin, 1975), 
publică un articol. Ultima apariţie editorială identificată este proza eminesciană, 
Cezara. Vaene Dionis (Tallin, 1996), volum tradus de Rüma Jesmin. Volumul 
antologic, „Corpus Eminescu”, IX (Chişinău-coeditare.Bucureşti, 2000), include 
poeziile Întunericul şi poetul, Stelele-n cer, Floare albastră, Şi dacă, tr. Helvi 
Jürisson, Ah, mierea buzei tale, La steaua, tr. Muia Veetamm). Un număr de 6 
poezii, traduse la Tallin în 1972, le-am identificat, în 2010, postate în publicaţia 
internaţională online, „Romanianvoice.com”.  
Accesarea pe Google „Estonia – Eminescu”, între altele, afişează distinct • 
peste 40 de „imagini Eminescu pentru Estonia” • un comunicat de presă 
precizează că la 20 de ani de la stabilirea relaţiilor diplomatice cu Estonia (mai 
2012), Ambasada Republicii Moldova la Tallinn, în colaborare cu Asociaţia 
„Luceafărul” a organizat un eveniment cultural dedicat memoriei unor 
personalităţi de mare audienţă în Estonia, Doina şi Ion Aldea-Teodorovici, 
Grigore Vieru şi Mihai Eminescu. În cadrul evenimentului au fost interpretate 
mai multe melodii semnate de regretaţii artişti şi au fost recitate poezii de 
Grigore Vieru şi Mihai Eminescu, în limba română şi în traducere estoniană • 
conferinţa internaţională Gnosis, prevăzută pentru septembrie 2014 la Tallin, 
Estonia (altădată la Los Angeles, Stockhom,, Toronto, Montreal, Tallin, 
Amsterdam, Chicago ş.a.), determină pe editorul unei publicaţiei internaţionale 
online, sub genericul „VOPUS.Gnoză/Cunoaştere Gnostică/Glossă de Mihai 
Eminescu”, să ofere modelul de operă literară care ilustrează cel mai bine tema 
dezbaterilor prin explicarea şi reproducerea poeziei Glossă de Mihai Eminescu, 
eveniment cu o semnificaţie majoră pentru receptarea lui Eminescu în spaţiul 
spiritual estonian: „Glossă este titlul poemului aparţinând unui strălucit geniu, 

publicat în 1883, în primul volum de poezii al poetului naţional român: Mihai 
Eminescu. În literatura de specialitate, cuvântul „Glossă" este un verset, urmat 
de comentarii la un refren. Formă fixă, poezia „Glossă", de Mihai Eminescu, este 
compusă dintr-un verset temă sau o strofă nucleu care va fi reluată în ordinea 
inversă a versurilor de la sfârşitul textului. În afară de două strofe, fiecare linie 
temă va fi explicată, glosată într-un număr egal de strofe. Tema poemului este 
un cod etic al omului superior care oferă învăţături oamenilor, bazate pe 
cunoaşterea de sine şi pe experienţele sale filosofice. Poemul este, de 
asemenea, o reflecţie, care conţine adevăruri universal valabile, prin urmare de 
necontestat. În apophthegms, propoziţiile sunt scurte şi lapidare, concise şi 
exprimate printr-un singur verset. Subiectul philosophical de „Glossă" este 
starea omului în raport cu timpul şi eternitatea” („The heritage of light vopus”).  
Receptarea lui Eminescu în publicaţiile de limbă Estonă a fost realizată la 
Tallin (2 V, 1 A, 1 E, 4 P), Tartu (4 A, 1 E), dar şi în Republica Moldova-România, la 
Chişinău-Bucureşti (1 A), SUA (1 E), f.l. 1 P. 
 
3. LIMBA FINLANDEZĂ (din familia uralică, ramura fino-ugrică, grupul finic, 
peste 5,2 mil locuitori, capitala Helsinki, limba naţională în Finlanda este 
finlandeza, alături de suedeză). La Helsinki, o mai bună cunoaştere a lui 
Eminescu este atestată relativ târziu, începând din anul 1944, în cadrul unor 
activităţi de studiu al limbii şi literaturii române sau de popularizare în mass-
media culturală, sub formă de conferinţe publice şi cursuri despre Eminescu la 
Universitatea din Helsinki. Tot la această universitate, în 1962, Eili Rantanen 
susţine o prelegere cu ecouri în mass-media despre viaţa şi opera poetului 
român, în care analizează Crăiasa din poveşti şi Luceafărul, în traducerea lui A. 
Kipima. La Helsinki, traduceri şi articole mai publică „Tuhat lauluyen Vonta” 
(1974, „100 de ani de cântec”, „antologie de poezie apuseană”, ediţie nouă, 
completată, bilingvă, alcătuirea şi traducerea aparţinând lui Aale Tynni, include 
Departe sunt de tine) şi revista „Ortodox Kirotidnig” (1985, prezintă pe larg 
festivităţile de omagiere a lui Eminescu în Finlanda), iar la Turku „Valikoima 
Romanian runoju” (1986, antologia de poezie românească include Ce-ţi doresc 
eu ţie, dulce Românie, Trecut-au anii, Luceafărul, tr. Tommy Granholm, Liisa 
Ryömä, Şi dacă, tr. Anita Moilanen, La steaua, Mai am un singur dor, Dorinţa, 
Oda în metru antic, tr. Pirjo Raiskila). În 1989, cu prilejul Anului Internaţional 
Eminescu, mass-media relatează despre organizarea unor expoziţii de carte şi 

pictură, însoţite de prelegeri privind valoarea universală a operei eminesciene, 
la o seară literară expunând scriitorul K. Gummelson, care a recitat versuri în 
traducere proprie, după care s-au interpretat melodii pe versuri de Eminescu 
etc. Volumul antologic Corpus Eminescu, IX (Chişinău-Bucureşti, 2000) include 
Somnoroase păsărele, tr. Liisa Ryömä, Şi dacă, tr. A. Moilanen, Luceafărul, tr. T. 
Granholm, Mai am un singur dor, tr. P. Raiskila. Dintre periodice se remarcă,, 
„Columna” (Turku, 1982-1983, publică Luceafărul, Ce-ţi doresc eu ţie, dulce 
Românie, Trecut-au anii, Glossă, Tinereţe fără bătrâneţe, tr. Tommy Granholm, 
Revedere, tr. Liisa Ryöma, Şi dacă, tr. Anita Moilanen ş.a., iar în 2003, Glossă, 
Tinereţe fără bătrâneţe şi viaţă fără de moarte), „Furun Sanomat”, „Paivan 
Sanomat”, „Snomen Sosialdemokrati” şi „Helsinki Sanomat” (1964, publică 
grupaje, cu articole şi traduceri), iar cu prilejul „Centenarului Eminescu”, 
oficiosul „Unesco-Kuriiri” (1989), publică articolul de recomandare, Eminescu-
poetul naţional al României. Sinteze reprezentative apar la Helsinki, între altele, 
în publicaţiile enciclopedice „Tietosanakirja”, vol. 2 (1910), „Pieni 
Tietosanakirja”, vol. 1 (1926), „Iso Tietosanakirja”, vol. 3 (1932), „Uusi 
Tietosanakirja”, vol. 5 (1961, 1966), „Otavan Iso Tietosanakirja. Encyklopedia 
Fenica”, vol. 2 (1961, 1968), „Facta”, vol. 2 (1971) şi vol. 4 (1981, 1982, 2001) 
etc. Încă din timpul vieţii lui Eminescu şi până în zilele noastre, în toate păturile 
sociale româneşti au circulat, sub forma unor cântece devenite populare, 
numite şi romanţe pe versuri eminesciene, reprezentând un fenomen rar întâlnit 
în ţările europene. Surprinzător, în Finlanda, într-un centru cultural modern, 
cum este Espoo, în 1995, publicaţia Mihai Eminescu. Runoja, după o prefaţă de 
Marjo Cozma urmează grupajul de traduceri ale Liisei Ryöma, însumând 9 
cântece pe versuri de Mihai Eminescu, între care Dintre sute de catarge, 
Oricâte stele, Şi dacă, Sara pe deal, însoţite de partituri, semnate de 
compozitorul finlandez Aleksi Ahoniemi. Un număr de 7 traduceri finlandeze, 
însoţite de comentarii mai apar în publicaţia „Discovering Eminescu”, Bruxelles, 
2007.  
Semnificative pentru interesul actual faţă de Eminescu sunt „ştirile” pe 
Google la solicitarea „Finlanda – Eminescu” despre teme recente, de genul • 
„ziaristul Eminescu asasinat la comandă politică” • la sugestia „Salt la Finlanda” 
am găsit în 2012 recomandarea, din partea multor foruri naţionale, pentru 
Premiul Nobel a cărţii „Asasinarea Marilor Martiri ai Neamului Românesc. Roman 
istoric şi cinematografic” (între care figurează şi Eminescu) de Ştefan Dumitrescu • 
proiecte educaţionale comune privind schimbul se profesori, elevi, idei, bune 

practici dintre şcoli finlandeze şi româneşti (aceste şcoli „întâmplător” purtând 
numele lui Mihai Eminescu)  articolul „Noi şi Eminescu” de Tuula R. Teiri • sub 
titlul neobişnuit, Eminescu a „debarcat” la Helsinki, apare un amplu interviu cu 
un poliglot român, care trimis cu o bursă de excelenţă la Viena, unde s-a căsătorit 
cu o finlandeză, împreună cu care s-a stabilit la Helsinki. Din activitatea sa sunt 
remarcate „expunerile despre cultura şi istoria României, între altele, despre 
«steaua» lui Eminescu – adică poezia „La steaua” – la care învăţăceii 
concluzionează că au de-a face nu numai cu un mare poet, dar şi cu un om ale 
cărui cunoştinţe se dovedesc a fi vaste, de vreme ce a înţeles mersul Universului şi 
distanţele dintre planete. Cu diverse materiale în faţă, dar şi cu câte un caiet pe 
care îşi notează fiecare cuvânt rostit de omul de la catedră – aşa se prezintă 
cursanţii, într-o «mare» de linişte. Media lor de vârstă e undeva la 45 de ani, de la 
studenţi până la pensionari, din câte ne spune profesorul Alexandru Lazăr. Limba 
de predare este finlandeza. Asta se întâmpla mai bine de un an încoace la Helsinki, 
mai precis din 21 ianuarie 2009, de când profesorul Lazăr a înfiinţat primul, şi 
deocamdată unicul, curs pentru finlandezii care vor să înveţe limba lui Eminescu”. 
Repartizate pe localităţi, publicaţiile din Finlanda apar grupate la Helsinki (1 
A, 11 E, 3 P-media), Turku (1 A, 3 P), Espo (1 V), dar şi Belgia, Bruxelles (1 A 
online), Republica Moldova-România, Chişinău-Bucureşti (1 A), Franţa, Paris-
UNESCO (1 P), SUA (1 A online), f. l. 5 P online. 

* 
 
Începând din anul 2011, inclusiv pentru cititorii din Nordul scandinav, este 
disponibilă publicaţia enciclopedică online realizată în Danemarca, „Wikipedia 
daneză”, „gratuit pentru a ajunge la noi utilizatori şi pentru a găsi noi modalităţi 
de a explora şi combina baza de date”. Textul original în engleză – despre 
Eminescu – este prezentat în versiune daneză, germană, spaniolă, franceză, 
bahasa Indonezia, polonă, suedeză, conform „Proiectul Runeberg”-wiki. 
Denumirea de „Runeberg” vine şi de la numele „Runeberg” (Ludvig), poet care şi-a 
scris majoritatea poeziilor în suedeză, dar şi în finlandeză (ambele limbi oficiale în 
Finlanda). Acesta s-a născut în Suedia însă a trăit mai mult în Finlanda, fiind 
oficializat ca „Poet Naţional” al Finlandei, un mare poet romantic, contemporan 
cu Eminescu. Prin tematică, stil şi mesaj, lirica lui Runeberg se aseamănă cu cea a 
poetului naţional al României, Mihai Eminescu, de aceea ar fi de aşteptat ca 
despre opera celor doi poeţi naţionali să se publice studii comparative, evident în 
plan tipologic. 

XII. EMINESCU UNIVERSAL 
Receptarea operei în publicaţii din familia  
unor limbi germanice şi baltice  
 
 
Repartizată pe zone geografice şi istorice, creaţia eminesciană cunoaşte o 
circulaţie în toate ţările europene, la cele menţionate anterior adăugând acum 
zona ţărilor europene mici, din nordul baltic şi scandinavic. În aceste ţări 
cunoaşterea lui Eminescu s-a manifestat preponderent prin intermediul unor 
activităţi din sistemul formal de studiu (lectorate româneşti, secţii romanice de 
studii la universităţi), prin utilizarea publicaţiilor din limbile ţărilor vecine, aici co-
oficiale, deci accesibile, precum şi a publicaţiilor de limbă engleză. În aceste 
categorii de publicaţii am identificat acţiuni dedicate lui Eminescu, organizate la 
recomandarea UNESCO sau iniţiate de Institutul Cultural Român, cum sunt cele 
anuale, cu prilejul Zilei de naştere a poetului, la 15 ianuarie, oficializată şi ca „Ziua 
Culturii Naţionale”. Eminescu a fost promovat şi prin mijloacele mass-media 
naţionale. În ultimele decenii, sursele de informare fiind reduse sau inaccesibile, 
au fost compensate însă prin accesul la publicaţiile internaţionale online (de tipul 
„Wikipedia”, „Eminescu Discovering”) sau la enciclopediile naţionale din ultimele 
decenii în variantă online (de tipul „Senssalmon Encyclopedie” daneză, destinată 
implicit Nordului scandinav). În cazul publicaţiilor din ţările care urmează să fie 
prezentate datele, acestea fiind totuşi sumare ca şi în alte cazuri relatarea lor va fi 
preponderent descriptivă. 
 
1. În LIMBA LETONĂ (Letonia) Eminescu este mai întâi 
recomandat de sursa cea mai autoritară, enciclopedică naţională, „Latviešu 
konversacijas vărdnika”, vol. 4 (Riga, 1929, 1930). După trei decenii apare 
primul volum de traduceri, Mihai Eminescu. Dzeja. Izlase (Riga, 1959, 32 

traduceri de J. Plitnieks şi A. Skalbe, postfaţă de J. Plitnieks), volum oferit 
publicului în „Săptămâna culturii române” în Letonia (cf. „Revue 
roumaine”, nr 3, 1959). Tot atunci, „Dragu balsis. Rumanu autori skatuvei” 
(Riga, 1959, din autorii români sunt reţinute poeziile eminesciene, Ah, 
cerut-am de la zodii, Cum oceanu-ntărâtat, tr. J. Plitnieks), „Pasaules tautu 
lirika” (Riga, 1959, în antologia de lirică universală sunt incluse De ce 
nu-mi vii, Revedere, Sara pe deal, La steaua, tr. de A. Skalbe), 
„Moldaviešu stasti” (Riga, 1960, include basmul Făt-Frumos din lacrimă, 
tr. J. Bunduls), „Latvijas Enciklopedija”, vol. 3 (Riga, 1983, le evaluează 
valoarea într-o prezentare favorabilă), „Corpus Eminescu”, vol. IX 
(Chişinău-coed. Bucureşti, 2000, reproduce Somnoroase păsărele, La 
steaua, traduse de J. Plitnieks). Active sunt şi periodicele din Riga, 
„Karogs” (1959, publică articolul Rumannu tautas djejnieks Mihails 
Eminesku de J. Plitnieks), „Cinea” (1961, scrie despre M. Eminescu. 
Scrisoare către un prieten. Versuri, traducere de M. Kompe, iar în 1970, 
publică articolul academicianului moldovean, I. Varticean, Luceafărul 
poeziei moldoveneşti). „Korgars”, (1978, inserează articolul Cheia 
prieteniei-Eminescu). 
La accesarea pe Google, „Letonia – Eminescu”, dintre informaţiile 
oferite (care circulă în lume pe canalele online) reţin atenţia: • Ziarul 
„Latvijas Careivis” din 26 august 1933 relatează despre existenţa unui 
„Latvijas Moldavu Kulturas Centrs”, „Dacia”, care sub o strofă din poezia 
„Când amintirile” de Mihai Eminescu se spune cum „În lungul veacurilor 
pe teritoriul Letoniei, moldo-românii împreună cu letonii au trăit şi au 
împărţit toate amărăciunile şi bucuriile de la natură” • Moartea misterioasă a 
geniului Eminescu • Memoriile unui neuropatolog bucureştean asupra 
cauzelor morţii lui Eminescu scot la iveală o ipoteză şocantă: poetul ar fi 
fost otrăvit cu mercur • Ziua cea mai neagră a culturii româneşti: Eminescu, 
pus în cămaşă de forţă şi dus la nebuni exact acum 132 de ani • Sub 
genericul „Mihai Eminescu, profetul logos-ului şi mithos-ului românesc”, 
se rezumă, în formă criptată parcă cuvinte cheie dintr-un amplu text, pe o 
temă actuală de mare interes, din care reţinem: M. Eminescu – „Înger şi 
Demon”, M. Eminescu – Profeţia „războiului îngerilor”. Profeţia 
„Îngerului de pace” – „Nato-universalism Pacific” – „Războiul îngerilor” 
eminescian localizat în „Planeta îngerilor”, având pe voievodul timpurilor 
şi „Îngerul timpurilor” ca protagonist celestianul înger Regina-Moldova… 

profeţia poetului M. Eminescu – „Nato-pacifismul mondialist” localizat 
„iconul-stea” – cluster şi poematica ecuaţiei relativităţii cuantice „in the 
loumen-star” – „La steaua” şi „the sunrise angel-star Hyperion, the sunset 
angel-star Hyperion – Mihai Eminescu” etc. 
În ultimii ani, Letonia participă la „Proiecte educaţionale europene” (tip 
schimb de experienţă, cunoaştere reciprocă, inclusiv în domeniul literaturii 
naţionale prin reprezentanţii de frunte, precum, Eminescu), alături de alte 
ţări (le vom menţiona acum, după postările pe Google, posibil şi cu ecouri în 
mass-media din ţările participante: Austria, Belgia, Cehia, Cipru, 
Danemarca, Franţa, Italia, Letonia, Lituania, Olanda, Polonia, Portugalia, 
Regatul Unit, România, Slovacia, Slovenia, Spania, Turcia, Ungaria). 
Publicaţiile de limbă letonă apărute în Letonia, care îl promovează pe 
Eminescu, sunt grupate în capitala Riga (1 V, 3 A, 3 E, 4 P), dar şi în 
Republica Moldova-România, Chişinău-Bucureşti (1 A). 
 
2. În LIMBA LITUANIANĂ (Lituania) Eminescu este recomandat, cu prilejul 
sărbătoririi a cinci decenii de posteritate literară în ascensiune, prin intermediul 
unor referinţe critice, care au sintetizat ceea ce se cunoştea şi era apreciat în 
lumea literară europeană ca valoare universală. Avem în vedere „Lietuviškoji 
Enciclopedija”, vol. 7 (Kaunas, 1939), de asemenea „Lietuviškoji Tarubine 
Enciklopedija”, vol. 3 (Vilnius, 1978). Din comunitatea românilor, care organizează 
manifestări eminesciene, prin intermediul volumului Corpus Eminescu, vol. IX 
(Chişinău-Bucureşti, 2000), ne-a parvenit o traducere reprezentativă a poeziei 
Departe sunt de tine, realizată de un admirator al creaţiei eminesciene, poetul 
lituanian Johanes Strelkünas. În primăvara anului 2005 a fost organizată „serata 
consacrată a 155 de ani de la naşterea Marelui poet român Mihai Eminescu”. 
Mass-media din Lituania prezintă acţiunile internaţionale de sărbătorire în luna 
ianuarie a Zilei de naşterea a Poetului Naţionl al României şi a Zilei Culturii 
Naţionale. 
 
3. În LIMBA SUEDEZĂ (Suedia), traduceri şi ecouri apar în culegeri şi câteva 
reviste, între acestea remarcându-se cele realizate de omul de ştiinţă suedez, 
Göran Björkman şi scriitorul Henry Peter Mathis, care dedică lui Eminescu „pagini 
de analiză şi înaltă preţuire, relevând contribuţiile lui valoroase, cunoscute în 

principal prin intermediul traducerilor, care s-au făcut în multe ţări”. O primă 
atestare despre poet cunoaştem în 1920, într-o culegere de studii academice, care 
s-a bucurat de o largă audienţă în România, – „Vår Tid Ărsbok Utgiven av 
Samfundel de Nio” (Stockholm, include studiul Alecsandri och Eminescu, Två 
rumäniska diktarbövdingar şi fragmente din Epigonii, Când amintirile, Melancolie 
în traducerea lui Göran Björkman), iar alte şase traduceri, realizate de acelaşi 
autor publică periodicele „Särtryckur Vär Tid” (Stockholm, 1920), „Nya Argus” 
(Stockholm, 1921), „Ord och Bild” (Stockholm, 1921). La Uppsala, în „Ergo” 
(revista Universităţii din Upsala, 1926, nr. 4, 7, 9, studiul Mihail Eminescu este 
ilustrat cu exemplificări din Mai am un singur dor, Ce te legeni, Lasă-ţi lumea, iar 
în anexă sunt adăugate poeziile Şi dacă, Revedere, Glossă, Somnoroase păsărele, 
Ne-nţeles rămâne gândul, Lasă-ţi lumea ta uitată, Cu mâine zilele-ţi adaogi, Mai 
am un singur dor, Ce te legeni codrule, Dintre sute de catarge, traducător 
Hjalmar. Psilander). „Norisk Familjebok Encyklopedie och Konversationslexikon” 
(Stockholm, 1927, prezintă viaţa şi opera poetului). H. P. Matthis publică, în 1950, 
Mihail Eminescu. Diktaren som Kallades pessimist (Stockholm-Solna), pe care îl 
ilustrează cu poemul Împărat şi proletar, în traducerea lui Ralf Parland). 
„Rumänskarikedom” (Stockholm, 1952), include capitolul Eminescu, ilustrat cu 
poemele Împărat şi proletar, Venere şi Madonă, Egipetul, traducătorul fiind Ralf 
Parland). „Svensk Uppsalagsbok”, vol. 8 (Malmö, 1950, 1956) şi „Boniers Lexikon”, 
vol. 4 (Stockholm, 1962), ambele inserează referinţe despre viaţa şi activitatea 
poetului român). „Rumänische rikedomar” (Stockholm, 1952), include studiul 
despre „Eminescu la Centenar” de H. Mathis, ilustrat cu Împărat şi proletar, 
traducere de Ralf Parland. Revistele „Sverige-Rumänien” (Stockholm, 1953), 
publică poemul Împărat şi proletar, tradus de. Ralf Parland, iar „Candela” 
(Stockholm, 1973-1976), publică 8 poezii, articolul „Med honom börjar all” şi 
textul unei emisiuni radio, Eminescu de J. Miloş, aici prezentându-se şi două 
evenimente publice, – deschiderea expoziţiei de carte românească, unde sunt 
expuse şi traducerile suedeze din poezia eminesciană, de asemenea Seminarul 
internaţional, Eminescu după Eminescu, cu participare suedeză, organizat la Paris 
de Alain Guillermou. Publicaţia „Res Publica” (iunie 1989, include un articol şi 
două poezii, traduse de I. Miloş). Antologia Mihai Eminescu. Över höjderna. Dikter 
(Stockholm, 1989), include poezia Peste vârfuri, iar publicaţia „Kvallsposten” (6 
nov. 1989), reproduce studiul „Dorul på rumanska” de Sven Crister Svahn, din 
volumul Mihai Eminescu. Över höjderna Dikter av Jon Miloš. Symposion). În „Anul 
Centenar” Eminescu, în oraşele Lund, Malmö, Göteborg şi Stockholm s-au 
desfăşurat simpozioane dedicate vieţii şi operei poetului român. Cu acest prilej a 

fost lansat şi primul volum suedez de Poeme (Stockholm, 1989), care cuprinde 29 
texte, alcătuire, o prefaţă despre Eminescu în context european şi traducere de 
Jon Miloš. Ulterior, antologia de poezie românească, „Vid tystuadens bord” 
(Stockholm, 1998), include din Eminescu cel mai amplu poem eminescian (peste 
1300 de versuri) şi, în general, mai rar tradus şi publicat, Memento mori, de 
asemenea cele mai frecvent traduse, poeziile lirice Somnoroase păsărele, Dintre 
sute de catarge). În Republica Moldova, volumul antologic Corpus Eminescu, vol. 
IX (Chişinău-Bucureşti, 2000), preia din publicaţiile suedeze şi reproduce poeziile 
Când amintirile, tr. G. Björkman, Odă în metru antic, Peste vârfuri, Somnoroase 
păsărele, Dintre sute de catarge, tr. I. Miloş. Ca semn de preţuire a ecoului 
poetului român în Suedia, traduceri şi referinţe publicate în limba suedeză apar în 
câteva publicaţii româneşti, „Convorbiri literare” (nr. 6-9, Iaşi, 1939, 2 articole şi 7 
poezii, realizate de H. Psilander, G. Björkman), „Flacăra” (Bucureşti, 1964, 
traducerea poeziei Cu mâine zilele-ţi adaogi, tr. Hjalmar Psilander), „Tribuna” 
(Cluj-Napoca, 1975, Dintre sute de catarge, La steaua, tr. Ion Miloşi), iar 
„România literară” (Bucureşti, 1989), prezintă expoziţiile de carte şi simpozioanele 
dedicate poetului naţional al României, organizate sub egida Comitetului suedez 
pentru comemorarea lui Eminescu, cu prilejul Centenarului şi Anului Internaţional 
Eminescu, în oraşele Lund, Malmö, Göteborg, Stockholm, la care a fost lansat 
primul volum de poezii Eminescu în traducerea lui Ion Miloš. În acest context, 
Biblioteca Municipală din Huvudsta organizează o „seară literară”, în aula în care 
s-a deschis o expoziţie de carte eminesciană, unde K. Gummelson prezintă o 
expunere despre Eminescu, urmată de recitarea unor poezii în traducere proprie 
şi de câteva melodii interpretate pe versuri eminesciene. Subsumate, publicaţiile 
din Suedia apar în principal la Stockholm (2 V, 6 A, 6 E, 6 P), Republica Moldova şi 
România, la Chişinău-Bucureşti (1 A), respectiv Bucureşti (2 P), Cluj-Napoca (1 P), 
Iaşi (1 P).  
 
4-5. În NORVEGIA, limba oficială este LIMBA NORVEGIANĂ (din familia 
germanică, grupul continental scandinav, deci împreună cu daneza şi suedeza 
reciproc înţelese de locuitorii acestor ţări). În acord cu autorităţile norvegiene – 
conform cu prevederile dicţionarelor lingvistice naţionale şi internaţionale – 
prestigioasa enciclopedie internaţională online „Wikipedia” distinge şi prezintă 
articolele despre Eminescu în două limbi oficiale, distincte, în cadrul limbii 
naţionale norvegiene, deci în cele două forme standard, cu drepturi egale (situaţie 

unică în lume): „norvegiana bokmål” (vorbită de 99% din populaţie, mai ales în 
oraşe şi în Sud Est) şi „norvegiana nynorsk” (vorbită de 30% din populaţie ca 
principală limbă scrisă). Evident, aceste limbi în Wikipedia apar ca limbi separate şi 
cu texte diferite în prezentarea lui Eminescu. Diferenţe distingem şi între datele 
„ascunse” la articolele despre Eminescu din Wikipedia, de unde se poate deduce 
evoluţia receptării poetului în limba norvegiană (programele specializate în 
calcularea accesării operează anual rezultatele eminesciene, ex. de la 552 
rezultate în 2005, la 2553 rezultate în 2013). Noi vom rezuma textele celor două 
articole publicate în „Wikipedia”, care îşi publică articolele în peste 260 de limbi, 
dar 47 dintre acestea prezintă viaţa şi opera lui Eminescu, deşi cu conţinut şi la 
dimensiuni diferite. Pentru norvegienii interesaţi de o prezentare mai amplă, pot 
realiza pe loc traducerea automată în norvegiana bocmål şi norvegiana nynorsk 
din fiecare dintre celelalte 46 de limbi, aici fiind incluse limbile de largă circulaţie, 
precum engleza, de altfel frecvent vorbită în ţările nordice, evident şi textul din 
limba română. În continuare vor fi prezentate traducerile şi comentariile 
eminesciene în forma care circulă, se vând, se conservă în biblioteci, inclusiv din 
România, şi se consultă ca obiect de studiu literar. 
4 a. în LIMBA NORVEGIANĂ BOKMÅL, articolul din enciclopedia „Wikipedia” 
reproduce portretul de tinereţe al poetului, un text actualizat în mai 2014, care 
cuprinde date biografice sumare, aprecierea ca poet naţional al României, acreditat 
cu aceeaşi preţuire şi în Republica Moldova, alăturarea lui la categoria marilor valori 
ale romantismului târziu, între capodopere fiind remarcate Luceafărul, Mai am un 
singur dor, Scrisorile I-V, iar recunoaşterea consacrării poetului pe plan 
internaţional o indică sursa citată, Mihai Eminescu. Poems, ediţia din Anul 
Internaţional Eminescu, 1989, în traducerea realizată din română în engleză de 
Corneliu M. Popescu, precizându-se totodată că Eminescu a fost tradus şi în 
Norvegia. 
5 b. în LIMBA NORVEGIANĂ NYNORSK, articolul reproduce portretul de 
tinereţe al poetului, textul actualizat în mai 2013, care cuprinde date biografice 
sumare şi aprecierea ca „Poet naţional al României”, dintre capodopere fiind 
indicate Luceafărul, Mai am un singur dor, Scrisorile I-V.  
Date mai cuprinzătoare despre viaţa şi opera lui Eminescu, mai bine zis 
despre receptarea acestuia în Norvegia, apar – după cum s-ar putea subînţelege, 
în ambele limbi – în capitala Oslo, în surse de tipul „Aschehongs Konversasjons 
Lexikon”, vol. 5 (1956), „Aschehehong og Eyldenddels Store Norske Lexikon”, vol. 

3 (1981), „Kappelans Lexikon”, vol. 2 (1983), iar publicaţia periodică 
„Aftenposten” (1968) publică articolul „Punţi între popoare”, o panoramă a 
poeziei româneşti, dominată de tutelarul Eminescu, ce justifică dezvoltarea 
relaţiilor inter-literare româno-norvegiene, ca „garanţie a consolidării legăturii 
dintre popoarele român şi norvegian”. Agenţiile de presă relatează despre 
festivităţile organizate în Norvegia, la recomandarea UNESCO, de pildă cele 
consacrate „Anului Eminescu”, 1989, în cadrul cărora s-au publicat şi s-au recitat, 
în instituţii cu profil cultural, traduceri din poezia lui Mihai Eminescu. Mass-media 
popularizează evenimente omagiale, acţiuni culturale, expoziţii de carte, ultimul 
identificat fiind concursul de creaţie pentru tineri, „Mihai Eminescu”, organizat 
între 15 ianuarie şi 15 iunie. 
 
6. În LIMBA DANEZĂ (Danemarca) prima prezenţă, consemnată în 
istoriografia literară daneză despre Eminescu, reflectată în publicaţiile de limbă 
daneză, au fost ecourile preluate din publicaţiile europene despre opera poetică 
eminesciană, identificată însă după stingerea din viaţă a poetului. Atunci, la 
Copenhaga, „Salmonsens Konversationslexikon” (1896, denumirea „Salmonsens” 
vine de la proprietarul editor), sub anonimat publică o amplă sinteză a datelor 
care circulau în Europa despre viaţa şi opera lui Eminescu, „noul geniu romantic” 
român. S-a observat că această publicaţie enciclopedică reprezenta o „mixtură de 
texte”, în principal din „Brockhaus Enzyklopädie”, versiunile germane a 
„Lexikonului Brockhaus”. A doua ediţie, vol. 7 (Copenhaga, 1919), din 2009 s-a 
publicat ca facsimil digital, aparţinând domeniului public; în format electronic, 
actualizată, ediţia a fost destinată începând din 2011 deopotrivă cititorilor din 
ţările Nordului scandinav, „gratuit pentru a ajunge la noi utilizatori şi pentru a găsi 
noi modalităţi de a explora şi combina baza de date”. sub denumirea „Wikipedia 
daneză” (textul original în engleză, disponibil şi în limbile daneză, germană, 
spaniolă, franceză, bahasa Indonezia, polonă, suedeză), conform „Proiectul 
Runeberg”-wiki. Denumirea de „Runeberg” are o dublă semnificaţie, – prima de la 
„Rune” (scriere runică) şi „berg” (munte-culme), deci „Munte/Culme literară”, a 
doua, de la numele „Runeberg” Ludvig, poet suedez şi finlandez, care trăind în 
Finlanda, a fost oficializat ca „Poet Naţional” al Finlandei, contemporan cu 
Eminescu. Cunoscutul romanist danez, Cristoffer Nyrop (unul dintre redactorii 
amintitei enciclopedii „Salmonsens”), oferea în 1898 un punct de vedere personal 
despre viaţa, opera şi locul ocupat de Eminescu, în cadrul panoramei literaturii 

române, în volumele antologice „Rumaenien”, de asemenea în „Illustreret 
Verdenslitteraturhistorie” – o istorie a literaturii mondiale ilustrată – în care se 
aprecia valoarea universală a operei poetice eminesciene, din care au fost 
nominalizate „neasemuitele” Rugăciunea unui dac şi Împărat şi proletar. 
„Bibliografii over Kr. Nirops”, din 1932, indică surse care cuprind referinţe ilustrate 
cu versuri eminesciene. Alte surse bibliografiate: în 1953, Tiden Hans Scherfig, 
include capitolul Eminescu şi Caragiale în „dBet befriede Rumanien”; referinţe 
critice publică şi „Lademans Lexikon Ludeman” (1971, 1974), „Gyldendals Tibinds” 
(1977) sau „Revue Romane” (1967, studiul Roma, Dacia şi Scandinavia la Eminescu 
de E. Lozovan). Dintre traduceri remarcăm o primă tălmăcire publicată însă în 
România, revista „Cuget clar” (Vălenii de Munte, 1937, reproduce excelenta 
traducere a poeziei De câte ori iubito, precum şi studiul Alecsandri şi Eminescu în 
limba daneză), iar în colaborare cu Republica Moldova, Corpus Eminescu, vol. IX 
(Chişinău-Bucureşti, 2000), reproduce poeziile Dintre sute de catarge, Somnoroase 
păsărele, La steaua, traducere de Soren Sorensen, după versiunea suedeză a lui Ion 
Miloši). Un rol important în popularizarea lui Eminescu în Danemarca l-a avut revista 
culturală longevivă aparţinând exilului românesc, „Dor” şi volumele „Caiete de dor” 
(colaborări în diferite limbi europene) sau scriitori de referinţă precum Svetlana 
Paleologu-Matta, care şi-a tipărit în Danemarca (Aarhus, 1988) cartea sa – de larg 
ecou european – despre Eminescu şi absolutul ontologic (tradusă în limba română 
în 1994). După locul de apariţie, în Danemarca predomină Copenhaga (2 V, 4 A, 6 
E, 1 P), iar în ale ţări, România (Bucureşti-Cişinău-1 A, Bucureşti-1 P, Vălenii de 
Munte-1 P). 
 
7. În LIMBA OLANDEZĂ (neerlandeză, Olanda-Nederland) identificăm revista 
„Vragen des Tijds” (Amsterdam, 1939), care publică un articol despre Eminescu, 
semnat de J. Browman. În ediţii separate, Eminescu apare în volumele Roemeense 
Gedichten-Poezii româneşti (1964, Bucureşti, include Şi dacă, La steaua, 
Somnoroase păsărele, Ce te legeni, Revedere, Dintre sute de catarge, Mai am un 
singur dor, Revedere în traducerea lui Gerard de Ridder); Gedichten (Amsterdam, 
1968, 23 poezii traduse şi prefaţate de Gerard de Ridder, introducere de acad. 
Iorgu Iordan, altă ediţie apare în 1972); Van Der Linden Elisabet. Mihail Eminescu. 
Romeense Gedichten (f.l., f.a.); M. Eminescu’s Hyperion en andere Roemeense 
gedichten (f. l. f. a., în traducerea lui Gerard de Ridder). Referinţe despre viaţa şi 
opera eminesciană găsim în „Algemeine Winkler Prins Encyklopedie” (Brussel-

Amsterdam, 1956), „Standard Encyklopedie panorama der wereld in kleur” 
(Antverpen-Utrecht, 1965, 1967, 1969), „Encyklopedia en twintig delen” 
(Amsterdam-Brussel, 1968), „Grote Beederlandse Larousse Encyklopedie” 
(Gravenhage, f.a.), „Winkler Prins Woodenboek” (Amsterdam, f. a.). „Revista 
scriitorilor români” (Münhen, 1963), prezintă Congresul Societăţii Academice 
Române, organizat la Nijmen-Olanda, la care Mircea Popescu şi-a prezentat 
comunicarea despre o nouă interpretare a lui Eminescu în volumul Eminescu o 
dell'Asoluto de Rosa del Conte-Italia). Volumul antologic Corpus Eminescu, vol. IX 
(Chişinău-Bucureşti, 2000), include Somnoroase păsărele, Trecut-au anii, O, 
rămâi, Dintre sute de catarge, tr. G. de Ridder. După locul de apariţie, publicaţiile 
din Olanda sunt repartizate astfel: Amsterdam (4 V, 1 A, 1 P), Antverpen-Utrecht 
(1 E), Brussel-Amsterdam (1 E), Gravenhage (1 E), Münhen (1 P), Chişinău-
Bucureşti (1 A).  
 
8. LIMBA FLAMANDĂ (limbă indo-europeană, ramura germanică, se vorbeşte 
în Flandra, situată în Belgia de N-V, unde este oficială, alături de valonă, – o 
varietate a limbii franceze, oficiale). Din surse accesibile am aflat date sumare 
despre receptarea lui Eminescu în această limbă din Belgia. Astfel, ziarul maghiar 
„A Hét” relatează despre o seară muzical-literară, din cadrul Universităţii 
„Louvain–La Neuve” din Belgia, în 1971, la care au fost recitate poezii în tălmăcire 
franceză şi flamandă, de asemenea „Le jounal romain des poets” (Louven-
Bruxelles, 21 mart. 1969), publică în versiune flamandă Odă în metru antic, tr. 
Jane Vandervorst). Contribuţia poetului Michel Steriade – care şi-a publicat 
volumele de poezii eminesciene în limba franceză din Flandra – constă în 
realizarea „Roemense poezie het wonderbare zaad” (Louven, 1976 şi 1981), 
plachetă cu versurile Odă în metru antic, Oricâte stele, Şi dacă, Trecut-au anii, în 
limbile franceză, tr. Michel Steriade şi flamandă, tr. Jeanne Vandervorst-Buytaert. 
 
9. LIMBA LIMBURGHEZĂ (idiom regional germanic, din Sudul Olandei, 
Provincia Limburg, 1,8 milioane de vorbitori în Olanda, Belgia, Germania. Centrul 
iniţiativelor este capitala Maastricht (unde în 1991 a fost semnat „Tratatul Uniunii 
Europene”). Numeroase surse online din ultimii ani prezintă evenimente culturale 
şi educaţionale româneşti la Limburg: expoziţii, „Portal de carte”, dedicate lui M. 
Eminescu, concurs „Eminescu din vârful penelului”, altele fiind prevăzute sub 

forme de Proiecte comune România-Limburg. Cunoscutul traducător şi promotor 
al literaturii române, limburghezul Willem Bos şi-a dezvăluit „admiraţia pentru 
poetul Eminescu” şi a afirmat că, datorită capacităţilor sale, „Eminescu ar putea 
învăţa dialectul limburghez”. Hans Krol postează, pe publicaţia Bibliotecii din 
Limburg, blogul Ryanei Balanta, „Mari Bibliotecari” din rândul scriitorilor celebri, 
între care figurează şi Eminescu. Pentru semnificaţia pe care o are gestul 
limburghez, vom reproduce (în traducere automată) un citat, „Pentru a menţiona 
în mod aleatoriu o mică selecţie de peste 50 de celebrităţi internaţionale, în acest 
sens: Piet Mondrian, Giacomo Casanova, Golda Meir, Horace, Anatole France, 
Eratostene, JJ Champollion, SR Ranganathan, Mao Tse-Tung, Jacob şi Wilhelm 
Grimm, Henryk Arctowsky, Alfred de Musset, GW von Leibniz, GE Lessing, Marcel 
Duchamp, Benjamin Franklin, J. Edgar Hoover, Lao Tse, Adam Mickiewicz, Leopold 
Senghor, Philip Larkin, Hector Berlioz, Mohammad Khatami, Lewis Carroll, Marcel 
Proust, Roland Barthes, George Bataille, August Strindberg, Thomas Carlyle, 
Kyrillus, Friedrich Hölderlin, Alcide de Gasperi, Ivan Krîlov, Robert Burns, Immanuel 
Kant, HW Longfellow, Robert Musil, Boris Pasternak. Joseph Priestley, Angus 
Wilson, Mike Tyson, Ruben Dario, Bud Spencer, Melvil Dewey, JW von Goethe, 
Papa Pius al VII, Alexandre Dumas, Nancy Pearl, Suetonius, Mihai Eminescu, 
Alexandre Herculano, Diderot, Laura Bush şi (femei olandeze) Annie MG Schmidt şi 
Jeltje de Nieuwenhoven”(cf. online, nederlandse letterkundigen die bok als 
bibliothecaris, 28.12.2011). Cu acordul oficialităţilor limburgheze, enciclopedia 
internaţională „Wikipedia”, îl prezintă pe Eminescu: viaţa, studii la Viena şi Berlin, 
ziaristul, din opera „celui mai celebru poet romantic al României şi Republicii 
Moldova” sunt remarcate, capodoperele Luceafărul, Odă în metru antic, 
Scrisorile I-V, 12 poezii mai importante, 4 nuvele şi un link despre „Poetul 
naţional”. Aceste date, fie şi sumare, reprezintă un semn al interesului, care ar 
putea fi uşor satisfăcut în plus prin posibilitatea oferită de enciclopedie de a fi 
traduse automat-literal în limburgheză articolele despre Eminescu, apărute în 
limba română şi în celelalte 46 de limbi postate, alături de limburgheză. 
 
10. În LIMBA IDIŞ, o limbă modernă, derivată din vechea ebraică, îmbogăţită 
cu elemente locale, păstrând însă alfabetul ebraic, vorbită de evreii izgoniţi din 
Germania şi răspândiţi în diaspora din alte ţări, oficială în regiunea autonomă 
Evreiască din Federaţia Rusă (peste 700 mii vorbitori). Limba idiş reprezintă 
instrumentul lingvistic prin intermediul căruia a fost tradusă, comentată ca 
  
 
 
 
 
 
 
 
Eminescu în circuitul universal 
 
 218 
valoare universală şi răspândită în lume opera lui Mihai Eminescu. Iniţiativa 
traducerii în idiş a poeziei eminesciene, în contextul popularizării poeziei 
româneşti în alte ţări, începând cu etapa folclorică şi până în epoca modernă şi 
contemporană, aparţine lui Salomon Segal, publicist şi poet evreu, originar din 
Dorohoi. După ce s-a întors în ţară din rătăcirile sale prin America, unde s-a 
afirmat ca poet, traducerile din poezia românească le-a reunit într-o masivă 
antologie de poezie românească *„Poeţi români traduşi în idiş”+, publicată la 
Viena, în 1922, cu o introducere semnată de acad. N. Iorga, în care Eminescu 
figurează cu Luceafărul, Scrisorile I-V, Împărat şi proletar, Criticilor mei, De ce nu-
mi vii, Somnoroase păsărele, De vorbiţi, Se bate miezul nopţii, Călin, Mortua est, 
Melancolie, Răsărit de lună, Glossă, Venere şi Madonă, Ce te legeni, Revedere, 
Ochiul tău iubit). Totuşi, primele traduceri, semnate în idiş de acelaşi traducător, 
apar anterior, în România, mai întâi la Bucureşti şi Craiova ("Lumea Evreiască", 
Glossă-1920, Venere Şi Madonă, Viaţa-1921, tr. Sal Segall) şi la Iaşi („Convorbiri 
literare”, 1939, articolul „Influenţa lui Eminescu în literatura evreiască”, iar în 
completare Somnoroase păsărele, Melancolie, De ce nu-mi vii, ultima traducere 
aparţine lui Iacob Gropper). În perioada postbelică, revista „Ikuf Bleter” 
(Bucureşti, 1950) publică poeziile Viaţa, Somnoroase păsărele, tr. Veidenfeld şi 
Sarani, iar manualul „Idiše Sprach” (clasa a VI-a, 1958) include o sumară 
prezentare a lui Eminescu şi Creangă). „Index Translation” înregistrează în idiş 
antologia de poezie românească *Poeţii din sufletul meu] (f. l., 2001, cu traduceri 
din Eminescu, Arghezi, Bacovia, semnate de Hasefer). La Chişinău încă în 1934 
apare o antologie literară, „Perudot, Qovez le-divre sifrut” (include sonetele 
Afară-i toamnă, Sunt ani la mijloc, Când însuşi glasul, tr. Jako Katscher). În „Anul 
Eminescu”, 2000, antologia, Corpus Eminescu, vol. IX (Chişinău-Bucureşti, include 
Somnoroase păsărele, facsimil în idiş, transcriere în litere latine şi retroversiune 
germană, având însă lexicul predominant german, de asemenea Melancolie în 
lexic predominant ebraic, ambele semnate de Salomon Segal, a treia poezie, De 
ce nu-mi vii, fiind tradusă de celălalt poet evreu din România, Iacob Gropper). În 
anul 2003 apare la Chişinău volumul acad. Constantin Popovici, „Meditaţii şi 
confesiuni”, care include De ce nu-mi vii, tr. Meir Kharats, în alfabetul ebraic şi 
latin. Aşadar, în ordine cronologică, Eminescu în limba idiş apare în Austria, 
Viena (1 A), Republica Moldova şi România, Chişinău (2 A), Chişinău-Bucureşti (1 
A), respectiv, Bucureşti (2 A, 2 P,), Galaţi (1 P), Iaşi (1 P).  

XIII. EMINESCU UNIVERSAL 
Receptarea operei în publicaţii din familia  
unor limbi „izolate” din Balcani şi Asia de Sud Vest 
 
 
1. LIMBA ALBANEZĂ (limbă indoeuropeană izolată, se vorbeşte în Albania, de 
3,5 milioane de vorbitori). Receptarea lui Eminescu în literatura albaneză este 
inaugurată de o teză de doctorat, susţinută în Austria, la Graz, în 1925, de 
Poradeci Lasgush (Lazar Gusho), absolventul Facultăţii de litere din Bucureşti şi 
considerat cel mai mare poet liric albanez asupra căruia – mărturiseşte poetul 
albanez – opera lui Eminescu a exercitat o puternică influenţă. Lucrarea de 
doctorat a viitorului mare poet albanez aborda o temă de interes ştiinţific, – 
Poezia populară română şi cultura germană în opera lui Eminescu, parţial 
publicată şi comentată în presa vremii din România şi Albania.  
Primele traduceri şi ecouri eminesciene în publicaţii de limbă albaneză apar 
începând din anul 1929, datorate altui înzestrat poet albanez, Dhimitri P. Pascku, 
sub pseudonimul Mitrush Kuteli, publicate în ziarul albanez din Constanţa, 
„Shqiperia e Ré” (1929, cu prilejul comemorării a patru decenii de la moartea 
poetului român, un portret literar, Dyzvet vjet Pas vdekjes te Mihail Eminescu, iar 
în 1934, 5 traduceri, în dialectul tosc, cel care stă la baza formării limbii literare 
albaneze actuale). Acelaşi traducător mai publică în „Convorbiri literare” (1939, 
Odă în metru antic). Sub pseudonimul Mitrush Kuteli publică ulterior în „Shënime 
letrare” (Tirana, 1944, 2 studii despre Eminescu în albaneză şi 2 traduceri), apoi 
placheta, Vjersha. I shqipëroj Dhimitri P. Pascko (Konstanţa, 1939, pref. şi 24 de 
bijuterii lirice, traducerile fiind semnate, D. Pasko). M. Kuteli în culegerea „Vargje” 
(Versuri, Konstanţa, 1947, include Trecut-au anii, De câte ori iubito). Ulterior mai 
apar: Poezi. Shqip (Tirana, 1956, 12 traduceri, însoţite de studiul introductiv de 
poetul Vehbi Bala), „Historia e letërshquipet” (Tirana, 1960, capitol Eminescu în 

istoria literară, semnată de Mitrush Kuteli), urmată de Ylli i dritës (Prishtina, 
Rilindja, 1976, include Luceafărul şi alte 20 poezii, postfaţă şi cronologie de 
universitarul Rexhep Ismajli, sub preambulul – Trebuia să poarte un nume de 
Marin Sorescu) şi Vjersha dhe poema të zgjedhura (Tirana, 1983, cuprinde 42 
poezii, tr. Ismail Kadare, Regep Ismaili, Mitrush Kuteli, Vehbi Bala, Baki Umeri etc., 
pref. Vehbi Bala), la care se adaugă Princi i bucur prej pikës së lotit (Tirana, 2000, 
Făt Frumos din Lacrimă, tr. Temistokli Çube) şi Poezi (Tirana, 2000, tr. Perikli 
Jorgoni, semnalare în Index Translation). Traduceri şi articole mai apar în 
periodicele „Zeri i populli” (Tirana, perioada interbelică, 3 articole semnate de 
poeţii Nonda, Bulka, Kuteli), „Drita” (Tirana, 1964, 1987, Împărat şi proletar, 
Scrisoarea IV, un articol, respectiv, Din străinătate, Cu penetul ca sideful, Poetul, 
Shakespeare şi un articol), „Biletininshkenkor i Institut Pedagogjikdyvjecar të 
shkodrës” (Tirana, 1966, referinţe despre Eminescu în studiul despre relaţiile 
albano-române-Lidhjet letrare shquiptare-rumane de Vehbi Bala), „Albatros” 
(Bucureşti, 1988, relatează că Radio-Tirana, la rubrica „Mari personalităţi ale 
omenirii”, universitarul K. Kycyku prezintă opera eminesciană ca valoare 
europeană, urmată de recitarea unor poeme în traducere proprie), „Nentori” 
(Tirana, 1984, publică studiul Eminescu în albaneză de Kopi), iar în actuala regiune 
autonomă Kosovo, la Prishtine, apare „Historia e letërsije shquipet” (1971, capitol 
de istorie literară despre Eminescu de Mitrush Kuuteli), „Rilindja” (Prihstina, oct. 
1989, articolul „Eminescu în limba albaneză” este semnat de Cristina Nexutovici), 
antologia Corpus Eminescu, vol. IX (Chişinău-Bucureşti, 2000, include Doină, 
Veneţia, Ce-ţi doresc eu ţie, dulce Românie, tr. Kopi Kycyku, Odă în metru antic, 
Glossă, tr. Adrian-Cristian Kycyku), iar „Luceafărul de Floreşti” (Floreşti, 2000, 
publică Peste vârfuri, tr. A. Guţulean). Poetul şi traducătorul Baki Ymeri (de 
origine albano-aromâno-română) a debutat în presa albaneză cu traduceri din 
Eminescu (relatare în volumul „Darlania”, Bucureşti, 1999, ediţie bilingvă româno-
albaneză), cu precizarea că traducerile Departe sînt de tine, De câte ori iubito, au 
apărut în în revista „Fjala” (Prishtina, 1971), „Reshep Qosja. Asdreni. Jeta dhe 
vepra etij” (1972, Institut Albanologjik, referinţe), o sursă consemnează că şi 
revista „Gëzimi” (Skopje-Macedonia, 1988, a publicat un grupaj de poezii 
eminesciene, traducere Baki Ymeri). 
Dintre canalele online reţinem unul dintre ecourile albaneze despre 
Eminescu, ilustrat cu versiunea albaneză a poeziei De ce nu-mi vii-Përse nuk vjem: 
„Eminescu va rămâne peste veacuri stindardul spiritualităţii româneşti, din ce în ce 
mai mult înţeles, mai fermecător şi mai cunoscut în lume, spre mândria poporului 

din care a ieşit neegalatul Zeu românesc al poeziei” (cf. ISSuu.ro, iunie 2014, 
preluat de „Forumi shkiptar”; htmp//sq.wikipedia.org/urki/baki_ymeri).  
Cele 230 de traduceri şi referinţe apărute în 31 de publicaţii, din localităţile 
în care apar, sunt repartizate astfel: Albania, Tirana (6 V, 2 A, 7 P), Kosovo, 
Prishtine (1 V, 1 A, 3 P), România, Bucureşti (1 P), Constanţa (1 A, 3 P), Floreşti (1 
P), Republica Moldova, Chişinău-coed. Bucureşti (1 A), Austria, Graz (1 A), 
Macedonia, Skopje (1 P), f.l. (4 P). 
2. LIMBA GREACĂ (limba greacă veche, la fel ca şi macedoneana este o limbă 
dispărută, greaca nouă sau neogreaca constituie o familie în Grecia/Republica 
Elenă-Cipru, unde este oficială, ca limbă uzuală, fiind răspândită şi în Albania, 
Serbia, Italia, Rusia, România, Bulgaria, Turcia, înglobând 10 milioane de 
vorbitori). Deschiderea procesului de receptare a creaţiei eminesciene în Grecia o 
realizează enciclopediile şi alte publicaţii din Atena, cum ar fi „Elefterodaki 
Enkiglopaidikon Lexikon” (1929, semnează Kostas Uranus), iar în altă etapă 
„*Lexicon biografic şi de antologie universală+” (1985, semnează Dimitros 
Ghiakos). Primul mesaj eminescian este identificat la Salonik, Mihai Eminescou. O 
megalofhys roumanikos poietes (Thessaloniki, 1942, studiu monografic despre 
„genialul poet român”, ilustrat cu Luceafărul şi alte 7 poezii, tr. Antonis 
Mistakidis), apoi „Epitommon Enkiklopedikon” (1961), „Ellinos roumanikes 
pnevnatikes skeseis” (1995, articolul despre relaţii culturale româno-elene include 
capitolul despre „unul dintre marii romantici, Eminescu”), idee susţinută cu primul 
volum cuprinzător din creaţia poetică eminesciană, Poiemata. Eminesckou (Atena, 
1964, pref. şi 38 de poezii, tr. Rita Boumi Papa, referinţe de Nikos Pappas, M. 
Beniuc, G. Călinescu), tot atunci volumele „Roumania” include referinţe de Birkas 
Kostas, iar *„Antologia poeţilor români”+ (1968) cuprinde prefaţa şi Somnoroase 
păsărele, Dintre sute de catarge, Şi dacă, tr. Kostas Asimakopoulos, „Rumanoi 
Prozographoi kai poietes” (1978, include 5 traduceri de Menelos Loudemis, 
*„Lexicon biografic şi antologic universal”+ de Dimitri Ghiakos (1985), cuprinde 
referinţe şi Cugetările Sărmanului Dionis, Sara pe deal, tr. R. Boumi Papa, 
*„Antologia poeziei româneşti”+ (1989), include traduceri de Dimos Rendis). Cu 
prilejul proclamării de către UNESCO a „Anului Internaţional Eminescu” apare 
Mihai Eminescu. O Eosforos-Luceafărul (1989, tr. Dimos Rendis-Ravanis, pref. 
Takis Adamos, referinţe despre „Centenarul Eminescu”, ziaristica lui Eminescu şi 
opiniile lui Nikos Pappa despre poetul naţional al României). Ulterior mai apar O 
daktygennitos-Poezii (1992, tr. Gianis Anagnostopoulos), [Împărat şi proletar] 

(Toronto, 1995-6, pref. şi tr. Christos Ziatas), O Iperion-Luceafărul (2000, tr. Rita 
Boumi-Papa).  
Dintre periodice consemnăm „Elephteros Tipos” (1925, articole de K. Bastias 
şi K. Uranus), 2 articole şi 5 traduceri de A. Mistakidis apar în „Prodos” (1937) 
şi„Nea epohi” (Cipru, 1975).„Valkainki logotehnia” (1938), 5 articole şi 3 traduceri 
publică Rita Boumi Papa în „Efemerida Ton Payton” (1957 şi 1965), „Avghi” (1964 
şi 1965), „Erevna” (1964).  
În România am identificat 9 traduceri ale poetului A. Mistakidis în „Ethnos” 
(1937, 1939), „Convorbiri literare” (1939 şi 1940), „Pangósmia synergasia” (1985), 
ale altora în „Tribuna României” (1974, La steaua, tr. Rita Boumi Papa), „Steaua” 
(Cluj-Napoca, 1989, Trecut-au anii, tr. M. Ludemis, L. Zogas). Se impun volumele 
Poezii-Poiemata (Bucureşti, 2000, 38 poezii, tr. Rita Boumi-Papa, pref. Aureliu 
Goci. postf., Kostas Asimakopoulos) şi Corpus Eminescu, vol. IX (Chişinău-
coed.Bucureşti, 2000, include De-or trece anii, Crăiasa din poveşti, tr., A. 
Mistakidis, Ce-ţi doresc eu ţie, dulce Românie, Venere şi Madonă, O, mamă, 
Luceafărul, tr., Rita Boumi Papa, Luceafărul, tr., Dimos Rendis-Ravanis), 
Luceafărul (Botoşani, 2003, tr. Nikolas Blithikiotis, pref. George Muntean) şi O 
Yperion-Luceafărul (Tessaloniki, 2006, tr, Nikos Tentas).  
Apostolos Patelakis înscria într-o publicaţie online: „În centrul atenţiei tuturor 
(scriitorilor) s-a aflat bineînţeles opera poetului naţional Mihai Eminescu. Existau 
până în prezent patru versiuni reuşite ale „Luceafărului” în limba greacă, dar, 
recent, la Salonic, Nikos Tentas, poet, eseist şi critic literar, un romantic prin 
structura sa sufletească, s-a încumentat să facă o nouă şi strălucită tălmăcire a 
excepţionalului poem... Noua versiune a poemului impresionează pe cititori, 
traducătorul încercând să fie cât mai fidel stilului şi lumii ezoterice a poetului. 
Ediţia bilingvă s-a bucurat imediat de o deosebită apreciere din partea 
specialiştilor. Astfel, cel mai mare poet al Salonicului, Takis Varvitsiotis, 
menţionează că <transpunerea în greceşte a poemului lui Eminescu constituie o 
adevărată capodoperă, pe care numai un adevărat poet poate să o realizeze>”. 
Nikos Blithikiotis, stabilit în Franţa, cel care a tradus acum trei ani „Luceafărul” 
în greacă şi franceză, subliniază că „traducerea lui Nikos Tentas este 
impresionantă mai cu seamă când se gândeşte cineva că ea a fost realizată de o 
persoană a cărei limbă naturală nu este limba română…Eminescu, un adevărat 
„Palamas al României” merită un public larg iubitor de poezie, de aceea apariţia 
acestei noi lucrări este salutară” (detalii: http://www.9am.ro/stiri-revista-
  
 
 
 
 
 
 
 
Eminescu în circuitul universal 
 
 223 
presei/2006-02-18/eminescu-in-limba-greaca.html# ixzz 39jhu0nxQ). Enciclopedia 
internaţională online „Wikipedia” prezintă pe larg viaţa şi opera lui Mihai 
Eminescu. 
Cele 202 traduceri şi referinţe din 36 publicaţii, repartizate pe localităţile în 
care apar, arată astfel: Grecia, Atena (5 V, 4 A, 4 E, 8 P), Salonic (2 V), Cipru (1 P), 
România, Bucureşti (1 V, 4 P), Botoşani (1 V), Cluj-Napoca (1 P), Iaşi (2 P), 
Republica Moldova, Chişinău-coed.Bucureşti (1 A), SUA (1 E). 
3. LIMBA EBRAICĂ (este o limbă veche clasică, afroasiatică, ramura semitică, 
vorbită în Israel, care are două limbi oficiale, de facto, ebraica modernă, o 
variantă ivrit, vorbită de 5 milioane de vorbitori şi araba standard modernă, 
naţională ca a doua limbă).  
Receptarea lui Eminescu în limba ebraică, la fel ca în limbile vechi clasice 
(sanscrita, greaca şi latina) – după convingerea marelui Bernard Shaw, se 
datoreşte faptului că „Eminescu reînvie spiritul romantic «a la fin de XIX siècle» cu 
rezonanţe antice, dar exersat pe corzile sensibilităţii moderne”; astfel, sunt 
cunoscute traduceri cum ar fi Divyagrahah (Luceafărul) în sanscrită la New Delhi, 
Shirin (Poezii) în ebraică la Ierusalim, Poiemata (Poeme) în neogreacă la Atena, 
Carmina (Poezii) în latina din actuala Dacia Felix Rediviva-România, la Bucureşti, 
fenomenul unic având o semnificaţie istorică şi lingvistică aparte.  
Cronologic, o primă iniţiativă, fie ea şi târzie, în greaca modernă aparţine unei 
reviste din Ierusalim, editate în 1930, sub semnătura „M. I” (după relatarea din 
„Adevărul”, Bucureşti, 5 iulie, p. 2), care publică Dintre sute de catarge, tr. M. 
Braunstein Mibaşan, dar şi altele de „I. Zmora şi Kutscher”, în perspectiva 
publicării lor într-o antologie. 
Primul volum de traduceri, publicat în Israel, în limba trecută pe copertă, 
„ebraică”, (pe care puţine persoane de vârsta a treia o mai cunoştea în România 
anilor 50-60, care să-mi fi putut citi şi explica versiunea care circula atunci în 
România), în care există nuanţe în privinţa titlurilor, selectate de către poetul 
traducător, menite să ne facă a înţelege interesul în epocă al cititorilor de 
pretutindeni în ebraică pentru poezia eminesciană: Shirin (Ierusalim, 1953, 
Luceafărul, Scrisoarea I, II, III, IV, V, Făt frumos din tei, Povestea teiului, Freamăt 
de codru, Iubind în taină, Pe lângă plopii fără soţ, Lasă-ţi lumea, La mijloc de 
codru, Între paseri, Ai noştri tineri, Viaţa, Împărat şi proletar, Criticilor mei, tr. 

Jošhua Tan-Pay, pref. M. Sadoveanu, altă ed. 1984, apărută explicit pentru a 
marca un secol de la apariţia ediţiei princeps de „Poesii”). O Plachetă Eminescu, ce 
vine să explice fondul biografic al liricii eminesciene, apare în „Revista cultului 
mozaic”, Bucureşti, 1985. Un alt volum, reprezentativ pentru sfârşitul veacului 
trecut, se intitulează Poezii alese (Tel-Aviv, 1990, text paralel în română şi 
neoebraică, pref. şi tr. Ahuva Bat-Hana), care recomandă: Ce te legeni codrule, 
Luceafărul, Despărţire, Melancolie, Şi dacă ramuri, Scrisoarea I, Revedere, 
Trecut-au anii, Cărţile, Criticilor mei, Coborârea apelor, Din noaptea, Cu penetul 
ca sideful, La fereastra despre mare. Ecouri apar în Corpus Eminescu, vol. IX 
(Chişinău-coed.Bucureşti, 2000), care preia în facsimil ebraic Ce te legeni codrule, 
Despărţire, Melancolie, Trecut-au anii. O primă ediţie separată a capodoperei 
eminesciene, Luceafărul apare la Haifa (2008, ediţie bibliofilă bilingvă, în traducerea 
lui Tomy Sigler şi prefaţată de scriitorul Andrei Hof). Un mesaj recent vine tot din 
Israel, „In memoriam Mihai Eminescu” aparţinând Lucreţiei Berzintu, preluat de 
numeroase canale online (reviste, videoclip, YouTube), care îşi complineşte scurtul 
incurs în receptarea lui Eminescu în Israel atât cu răspunsurile de înaltă preţuire ale 
unui număr de 11 mari „personalităţi culturale” contemporane, care răspund la 
întrebarea „Ce înseamnă poetul Mihai Eminescu pentru dumneavoastră?”, în 
momentul de faţă, cât şi cu mărturisirea exprimând percepţia actuală – „la 120 de 
ani de la moartea sa” – „Pentru noi, aici în Israel, Eminescu este viu, l-am luat cu noi 
şi-l creştem mai departe în sufletele noastre”. Enciclopedia internaţională online, 
„Wikipedia” îl recomandă pe Eminescu într-o amplă şi consistentă prezentare.  

XIV. EMINESCU UNIVERSAL 
Receptarea operei în publicaţii de limbă arabă 
 
 
În ultimii ani aproape că s-au generalizat şi în ţările arabe mijloacele de 
comunicare pe canalele mass-media online, privind acţiunile de cunoaştere şi de 
omagiere lui Eminescu în lunile ianuarie şi iunie, în România şi în alte ţări, între 
care şi în fiecare dintre ţările arabe. Una dintre cele mai reprezentative surse 
multilingve online, care îl prezintă amplu pe Eminescu în limba arabă, deci care se 
adresează la zi cititorilor din toate ţările arabe, este Enciclopedia „Wikipedia”. 
Este surprinzătoare informaţia „la zi”, identică cu cea care circulă pe canalele 
online, evident, cu unele inadvertenţe privind: „unul dintre cei mai renumiţi şi 
influenţi poeţi” („s-a născut în Botoşani <Republica> Moldova”, şcoala a urmat-o 
la Cernăuţi, în „Bucovina imperiului Austriac”), „poet de geniu”, însă (deoarece) „a 
îmbogăţit limba română cu cuvinte din toate regiunile din România”, „a folosit 
metafora, nefolosită în poezia pre-eminesciană”, „ a fost recunoscut şi sărbătorit 
în toate provinciile româneşti”, „e considerat <naşul> (făuritorul) limbii române 
moderne” a devenit „poet naţional”, tradus în peste 6o de limbi (se evidenţiată în 
arabă volumul Poeziile lirice de dragoste, Bagdad, 1998 şi în urdu, Islamabad-
Pakistan, 2004), prin care promovează „dialogul între civilizaţii” şi îmbogăţeşte 
„Patrimoniul mondial”, în 1883 a avut o „boală gravă” şi a murit „otrăvit cu 
mercur”, – a fost un „artist fericit şi un om nefericit”, ca să fie înţeles „Eminescu 
trebuie citit cu voce tare”.  
În LIMBA ARABĂ (standard modernă, din familia afro-asiatică ramura semită), 
o primă traducere a poemului Rugăciunea unui dac apare în revista „Convorbiri 
literare” (nr. 6-9 1939). Textul în arabă se intitulează Salatul dac, apare în faximilul 
arab şi cu litere latine, sub semnătura lui Emil Muracade. În Chişinău-coed. 
Bucureşti apare Corpus Eminescu, vol. IX, 2000, care publică, în traducerea lui Emil 
Muracade, Salatul dac – „Rugăciunea unui dac a poetului român-geniu, filosof şi 

luptător naţionalist Mihai Eminescu”, precum şi Dintre sute de catarge, în 
traducerea lui Nicolae Dobrişan. La Iaşi, în anul 2009, se publică volumul *Poezii], 
în limba arabă de Salah Mahdi, pref. D. Corbu (după ediţia princeps românească 
din 1884). Traducerile din Eminescu în publicaţiile editate în ţările arabe apar 
târziu, în a doua jumătate a secolului trecut. Remarcăm iniţiativa ambasadelor 
României în ţările arabe, care în colaborare cu comunităţile româneşti şi 
instituţiile culturale din ţările arabe, de mulţi ani, anual, la 15 ianuarie, 
organizează acţiuni de sărbătorire a Zilei de naştere a lui Mihai Eminescu, devenită 
şi Ziua Culturii Române. În program sunt prevăzute de regulă şi recitaluri de poezie 
eminesciană, în original şi în versiune arabă. Traduceri din Eminescu şi referinţe 
despre poetul român au apărut în capitalele ţărilor de limbă arabă, luate în ordine 
alfabetică acestea sunt:  
 
1. În ALGERIA (situată în Nord Vestul Africii, peste 33 milioane de vorbitori), 
ca răspuns la recomandările UNESCO, revistele din Alger, „El Moundjahid”, iunie 
1989, publică o pagină cu traduceri şi articole sub genericul Universalitatea lui 
Eminescu, iar „Revolution Africaine”, iunie 1989, un grupaj cu traduceri şi articole 
sub titlul Eminescu. Publicaţiile online din ultimii ani relatează despre acţiunile de 
omagiere a lui Eminescu în cadrul Scolii nr. 1 din Beijing, în luna ianuarie 
(octombrie la Beijing). Din cele peste 200 de „Imagini pentru Algeria – Eminescu”, 
97 îl prezintă în diferite ipostaze prin texte şi imagini, care circulă în lume.  
 
2. În EGIPT (situare la Nord Estul Africii, 80 milioane de vorbitori), Eminescu se 
bucură de un prim larg ecou prin dedicaţia „În faţa statuii poetului Eminescu”, din 
vol. „România-itinerar liric” de Fauad Badawi, Cairo, 1976. Răspuns la 
recomandarea UNESCO din „Anul internaţional Eminescu”, revistele din Cairo, „Al 
Ahram”, iunie 1989, publică Mai am un singur dor şi articolul Eminescu, Poetul 
României; „Al Gumhuria”, mai 1989, grupajul Eminescu include şi traducerea poeziei 
Egipetul. *„Buletinul bianual al Comisiei Naţionale pentru UNESCO din Egipt”+, iunie 
1989, publică articolul despre Centenarul Eminescu, la care Muhamed Fathallah El-
Khatif, un reprezentant al Egiptului, membru al Comisiei UNESCO, a propus în 
asociaţie şi a semnat în limba arabă o rezoluţie aprobată de Consiliul Executiv 
UNESCO, care a publicat o Declaraţia UNESCO privind „marcarea Centenarului 

Eminescu” drept „Omagiu adus marelui poet român, a cărui operă face parte 
integrantă din patrimoniul literaturii universale”.  
 
3. În IORDANIA (situare în Asia de Sud Vest, 6 milioane de vorbitori): 
revista de limbă arabă „Ar-Rai” din Amman publică un grupaj de poezii 
eminesciene, Floare albastră, Lacul, De ce nu-mi vii în traducerea lui Issa 
I. Naouri (cf. „Cronica”-1979); fotocopii de la acţiunea de „omagiere a lui 
Eminescu”, 25.01, 2012; la Amman, pe data de 13 februarie 2013, a fost 
organizată „Serata de Poezie româno-iordaniană, prilej de evocare a celor 
două sărbători deosebit de importante pentru cultura românească – Ziua 
Culturii Naţionale şi Ziua Poetului Naţional Mihai Eminescu, precum şi a 
relaţiilor culturale româno-iordaniene. Serata de Poezie, eveniment cultural 
de anvergură, ajunsă deja la a treia ediţie, a fost organizată în cooperare cu 
Uniunea Scriitorilor şi Literaţilor din Regatul Haşemit al Iordaniei, fiind 
plasată sub patronajul ministrului iordanian al culturii, Samih Maaytah. 
Recitatorii, români şi iordanieni, au prezentat poezii eminesciene, iar 
pasionaţi ai culturii române au vorbit despre semnificaţiile artei 
eminesciene. Ca un element de noutate, un grup de recitatori iordanieni a 
prezentat traduceri din opera lui Eminescu în limba arabă. Serata de Poezie 
s-a bucurat şi de atenţia mass-mediei iordaniene, mai multe televiziuni, 
printre care şi postul naţional, Jordan Television, prezentând imagini de la 
eveniment. O altă Serată literară, de Ziua lui Eminescu şi Ziua Culturii 
române, a avut loc la 12.01, 2014 (Site, Regatul Haşemit al Iordaniei). 
 
4. În IRAK (situare în Asia de Sud Vest, 27,5 milioane de vorbitori), traduceri şi 
ecouri apar în revista Al-Kaukab (Bagdad, 1962, publică Luceafărul în traducerea 
lui Ahmed Abdurrazak), volumul [Mihai Eminescu. Poezii lirice de dragoste] 
(Bagdad, 1998, tr. Owaid Ameri şi Georgi Tasariescu), volumul „*Poeme lirice] 
(publicat şi lansat la Iaşi, 2009, ed. bilingvă, pref. Daniel Corbu, 30 poeme, tr. 
Salah Mahdi), apreciat la Târgul interetnic de carte de la Bistriţa din anul 2009, – 
„traducerile în limba arabă a poemelor eminesciene nu poate fi decât o excelentă 
carte de vizită a românilor în ţara arabă. Volumul cuprinde câteva dintre cele mai 
importante poeme ale poetului naţional, Odă în metru antic, Lacul, Dorinţa, 
Revedere, La Steaua, Crăiasa din poveşti, Trecut-au anii, Somnoroase păsărele, 
Şi dacă etc.”. Dintre contribuţiile irakiene la cunoaşterea lui Eminescu, comentate 

în România, se distinge lucrarea lui Rashidah Alugailly, Eminescu. Poetul-Om, 
traducere şi prezentrare de George Grigore în suplimentul literar-artistic al 
„Scânteii tineretului” (Bucureşti, nr.16, 1989). 
5. În LIBAN (situare Asia de Sud Vest, 4 milioane de vorbitori, capitala Beirut), 
revista „Al Tariq”, Beirut, nov. 1989, publică articolul O fereastră arabă către 
Mihai Eminescu: Personalitatea acestuia şi poezia română. Dintre acţiunile cu 
ecouri în mass-media libaneză menţionăm: „Cu ocazia Zilei Culturii Române, 15 
ianuarie, şi a împlinirii a 163 de ani de la naşterea poetului naţional Mihai 
Eminescu, Ambasada României la Beirut în colaborare cu Asociaţia România 
Levant a organizat o seară de poezie românească. Cu această ocazie copiii 
comunităţii româneşti sub coordonarea doamnei profesoare Anca Cheaito, au 
prezentat vineri 18 ianuarie 2013 la Centrul Cultural Clac Sin El Fil un program de 
poezie eminesciană. Programul manifestării, Omagiu marelui poet, a cuprins un 
recital de poezie eminesciană, versuri dedicate lui Eminescu, rânduri dedicate 
Luceafărului: Biografia lui Eminescu, Fotografii din epoca lui Eminescu, Picturi 
inspirate din poezia lui Eminescu, Citate, cugetări, aforisme de M. Eminescu, Copii 
şi poezia eminesciană – poezii şi desene – Basmele lui Eminescu”. 
6. În MAROC (situare Nord Vestul Africii, 33,7 milioane de vorbitori), în 
suplimentul cultural al ziarului „Al-Alam”, 1970, Mohamed El-Mesari consacră un 
articol literaturii române, în principal lui Eminescu. Mass-media din Regatul Maroc 
preia după AGERPRES acţiunile de sărbătorirea a Zilei de naştere a poetului 
naţional al României Mihai Eminescu, devenită şi Ziua Culturii Naţionale, ultima 
acţiune, din 15 ianuarie 2015, prezintă programul organizat de Academia Română. 
7. În SIRIA (situare în Asia de Sud Vest, 19, 3 milioane de vorbitori), Al-
Kawhab-Luceafărul, apare la Damasc, în 1964, traducerea şi prefaţa aparţinând 
lui Ahmed Suleiman Al-Ahmed). „Shu’ara’min Rumania” (Damasc, 1979), 
antologia poeţilor români include o notă biografică şi traducerea poeziei Ce-ţi 
doresc eu ţie, dulce Românie, tr. Suleiman Awad. 
8. În TUNISIA (situare în Africa de Nord, 10,2 milioane de vorbitori), revista 
„Al Horria”, Tunis, iunie 1989, publică o pagină cu traduceri şi articole. 
Hebdomadarul de limbă arabă „Radio şi Televiziune”-oct-nov.1989 publică studiul 
cunoscutului scriitor tunisian Abdallah Malek Gasmi, Mihai Eminescu sau memoria 
colectivă a românilor, însoţit de câteva tălmăciri din poezia eminesciană 
aparţinând acelui autor. (cf. rev. „Luceafărul”. Bucureşti, nov. 1989). „Un poet 

tunisian, Hatem Bouriel, traduce din Eminescu în limba arabă, organizează o seară 
eminesciană la Cercul „Fouq Essour”,-„relaţia se cere cultivată pe mai departe şi 
finalizată măcar într-un volum de traduceri” (cf. „Evenimentul zilei”, Bucureşti, 
sept. 2010).  
O evidenţă a contribuţiei privind receptarea lui Eminescu, după locul de 
apariţie a publicaţiilor de limbă arabă, arată astfel: Algeria, Alger (4 P), Egipt, 
Cairo (1 A, 4 P), Iordania, Amman (1 P, 3 Site), Irak, Bagdad (3 V), Liban, Beirut, (1 
P), Maroc, Rabat (1 P), Siria, Damasc (1 V, 1 A), Tunisia, Tunis (1 P, 1 RTV), 
România, Bucureşti (5 P), Republica Moldova, Chişinău-coed. Bucureşti (1 A), SUA 
(1 E, – Enciclopedia, „Wikipedia, o amplă prezentare a vieţii şi operei). 
 
  
 
 
 
 
 
 
 
Eminescu în circuitul universal 
 
 230 
 
 
XV. EMINESCU UNIVERSAL 
Receptarea operei în publicaţii din familia limbilor turcice 
 
 
LIMBILE TURCICE, din familia altaică, ramura turcică, le vom prezenta după 
ţara în care a fost receptat Eminescu, conform denumirii ei actuale şi în ordine 
alfabetică. 
 
1. LIMBA AZERĂ (Azerbaidjan, situare în Asia de Sud Vest, 8 milioane de 
vorbitori, Capitala Baku, limbi oficiale azera). Revista „Drujba Narodov” (Moscova, 
11-1967) prezintă date privind traducerile din creaţia poetică eminesciană în limba 
azeră, începând din anul 1967 şi ecourile acestora în literatura din Azerbaidjan. O 
sinteză reprezentativă despre viaţa şi opera lui Eminescu este publicată în 
„Azerbaidcian Sovet Ensiklopedijasî”, vol. 4 (Baku, 1980). La 10 mai 2000, la Baku, a 
fost înfiinţată Asociaţia de Legături Culturale Azerbaidjan-România „Mihai 
Eminescu” (ALCAR), pe lângă Asociaţie fiind desemnat un consiliu consultativ, 
format din personalităţi marcante ale vieţii culturale şi ştiinţifice din Azerbaidjan 
(site, Ambasada Republicii Azerbaidjan). Asociaţia întreţine relaţii de colaborare cu 
Asociaţia de prietenie româno-azerbaidjană din Bucureşti, ambele având în program 
şi acţiuni de omagiere a patronului spiritual, Mihai Eminescu. La 18 ianurie 2005. 
Cotidianul „Azad Azerbaycan" a aniversat „155 de ani de la naşterea lui Mihai 
Eminescu”, iar la 25 iunie a avut loc o Seară cultural-artistică dedicată lui Eminescu, 
în colaborare cu Asociaţia de prietenie Azerbaidjan-România. Au participat membri 
ai Uniunii Scriitorilor din Azerbaidjan, ai Asociaţiei de prietenie Azerbaidjan-România 
şi mass-media. Tot la Baku, în 2001, apare un volum reprezentativ, „Mihai 
Eminescu. Ulduzlardan pay isterem” – Îmi cer dreptul de la stele (poezii şi poeme, 
ilustrate, introducere de N. A. Sadiqova, prefaţă şi 41 de versiuni în limba azeră, 
traduse, din limba intermediară rusă, de Farida Hagieva: Mortua est, Şi dacă, Eu nu 
cred nici în Iehova, Somnoroase păsărele, Revedere, Floare albastră, O, mamă, De 

ce nu-mi vii, Venin şi farmec, Făt-Frumos din lacrimă, Luceafărul, O, rămâi, 
Departe sunt de tine, La moartea lui Aron Pumnul, Cu gândiri şi cu imagini ş.a.). 
Surse online apreciază că „Farida Hagieva a realizat o remarcabilă traducere în limba 
azeră a poeziilor lui Mihai Eminescu” (Baku.mae.ro). O amplă prezentare a vieţii şi 
operei poetului român îi acordă, începând din 2003, enciclopedia internaţională 
online „Wikipedia”, text care poate fi tradus automat-literal în alte 46 limbi în care 
este prezentat Eminescu.  
 
2. LIMBA GĂGĂUZĂ (Găgăuzia, comunitate autonomă în Republica Moldova, 
100 mii de vorbitori în limbă turco-găgăuză, din Balcani). Cartea acad. Constantin 
Popovici, „Mihai Eminescu. Viaţa şi opera în documente, mărturii, ilustraţii. 
Album” (Chişinău, 1985, altă ed. 1990, în limbile română, rusă, engleză), include 
De ce nu-mi vii, tr Petr Cebotari. Revista „Literatura şi arta” (Chişinău, 4, 1986), 
publică Revedere, tr. D. Tanasoglu, iar Jana iakân: Sstihlar, în volumul propriu de 
versuri (Chişinău, 1989), Petr A. Gagauz-Cebotari include traducerile, Pe lângă 
plopii fără soţ, De ce nu-mi vii, O, mamă. Corpus Eminescu, vol. IX (Chişinău-
Bucureşti, 2000), include O, rămâi, Ce te legeni codrule, De ce nu-mi vii, La 
steaua, O, mamă, tr. Dionisie Tanasoglu. C. Popovici în „Meditaţii şi confesiuni” 
(Chişinău, 2003), include De ce nu-mi vii, tr. Petr Cebotari). Luceafărul – Čoban-
Yldiz, apare la Chişinău în 2003. Mai apar 2 volume distincte din Luceafărul-Çoban 
Vildizi- çulpan-Có zyasindan şi Făt-Frumos-Făt Frumos din Lacrimă (ed bilingvă, 
tr. Fiodor Angheli, pref. G. Duca, Chişinău, 2009, respectiv, 2001), şi Saboa zldizi-
Luceafărul, ediţie bilingvă, tr. Todur Zanet, Chişinău, 2012. Mai sunt doar 
menţionate traducerile savantului istoric Mihail Petre Guboglu, dintre care 
Scrisoarea III apare în publicaţiile din Turcia, de asemenea cursurile de la 
Universitatea „Ion Creangă” din Chişinău ale scriitorului, prof. univ. dr. Mihail 
Ceachir, de „Limba şi istoria literaturii găgăuze”, sunt ilustrate cu poezii 
eminesciene, în original şi traducere proprie. Cele 20 de traduceri apar în 14 
publicaţii, toate la Chişinău. O sumară prezentare, cu completări în sursele 
„ascunse”, identificăm în Enciclopedia „Wikipedia”. 
 
3. LIMBA KAZAHĂ (Kazahstan, situare în Asia Centrală, peste 15 milioane de 
vorbitori, capitala Astana, limbi oficiale kazaha şi rusa,). În limba kazahă, Eminescu 
este amplu prezentat în „Kazah Sovet Enciklopediasy”, vol. 12 (Alma Ata, 1978). 

Din agenţiile de presă internaţionale au fost preluate informaţii publicate cu 
prilejul unor evenimente precum „Centenarul Eminescu”, 1989. Uneori, diferite 
comunităţi de „moldoveni” (din cei 20.000, care au supravieţuit dintre cei 
deportaţi în anii ′40-50), precum cei care „La sediul societăţii DACIA din 
Karaganda, la sfârşitul anului 2006, unde s-au organizat săptămânal cursuri de 
limba română pentru copiii etnicilor români din regiune în cadrul Şcolii Duminicale 
„Mihai Eminescu”, învaţă despre Eminescu şi-l popularizează în rândul altor 
comunităţi etnice. Comunitatea kazahă din Regiunea Autonom Xinjiang – Uygură, 
din Nord Vestul Chinei, poate citi poezia Şi dacă  în Gazeta literară „Shu guang” 
(„Zorii”) a Uniunii Scriitorilor Chinezi, Filiala Xinjiang-Uygură, editată în cele patru 
limbi, corespunzătoare etniilor majoritare, între care şi limba kazahă, alături de 
chineză, uigură şi mongolă. 
 
4. LIMBA KÂRGÂZĂ (Kârgâstan, situare în Asia Centrală, peste 2 milioane de 
vorbitori, capitala Bişkek, limbi oficiale kârkâza şi rusa). Volumul de povestiri, 
„Suluunun suluusu Jomoktor” (Bişkek, 1974) include Călin Nebunul, Borta 
vântului, Finul lui Dumnezeu, tr. S. Kalmamatov. „Kirkiz Sovet Enciklopediasy”, 
vol. 6 (Bişkek, 1980) şi „Sovetik Enciklopedialyk Sozdyk”, vol. 4 (Bişkek, 1987), 
prezintă amplu viaţa şi opera lui Eminescu, iar în „Anul Internaţional Eminescu”, 
1989, la recomandarea UNESCO, s-au organizat acţiuni de omagiere a poetului. 
 
5. LIMBA TĂTARĂ (Tatarstan, republică în Federaţia rusă, 1 milion de vorbitori, 
incluzându-i şi pe cei din ţările vecine, dar şi din Crimeea, Azerbaidgean, România-
Dobrogea, Bulgaria, SUA, Canada). Revista „Kazan utlary” (Kazan, 10-1972, publică 
Ce te legeni codrule, tr. M. Husain). În România apare „Okuma Kitaby” (Bucureşti, 
V, 1958, crestomaţia include Somnoroase păsărele, tr. Mehmet Ablaiš, altă ediţie, 
V, 1959, Ce te legeni codrule, tr. Mehmet Ablaiš) şi Tan yildizi (Constanţa, 2003, 
Luceafărul, notă şi tr. Güner Akmolla, pref. Violeta Ştefanian, nota traducătorului), 
iar în publicaţia online <Tatar-Tatarman.blogspot.com> Dobrogea, Constanţa, 2009, 
apar Criticilor mei-tr. Izmail Zizaedin, Ce te legeni codrule, tr. Tasin Ibraim, 
Luceafărul-în română şi tătară, tr. Güner Akmola.  

6. LIMBA TURCĂ (Turcia, situare în Asia de Sud Vest, capitala Ankara, 71 
milioane de vorbitori, oficială şi în Cipru). Iniţiativa receptării lui Eminescu în 
Turcia aparţine revistelor „Limba română” (Galata-Constantinopol-Istanbul, 
martie 1943-Peste vârfuri, mai-iunie 1943-O, rămâi, tr. şi prezentare de E. 
Esenkova) şi „Varlik” (Istanbul, 1970, 4 poezii traduse de Erem Melike). O sinteză 
reprezentativă asupra vieţii şi operei am identificat în „Türk Onsiklopedisi” 
(Ankara, 1967). Seria volumelor se deschide cu „Dünyahalk ve democrasi tirleri”-
„Antologia poeziei de mare popularitate şi democratice din lume”, vol. 3 (Istanbul, 
1980), include Împărat şi proletar, Dintre sute de catarge, urmată de volumul 
omagial – eveniment care prin demersurile, strădaniile de a realiza în regim de 
colaborare şi valoarea „aproape” de original, dar şi cu un imens ecou – Olümünün 
100. Yldönümü nedeniyle Šair Eminescu (Ankara, 1989), cuprinde Centenarul 
Eminescu – Poetul Eminescu, pref. Irfan. Ünver Nastrattinoglu, introducere de 
Mihai Cimpoi-Eminescu şi descifrarea tainelor universului, studiul Eminescu şi 
Luceafărul de M. Ali Ekrem, care include 21 traduceri de M. Guboglu, Enver 
Mahmut, Nedret Mahmut, Ismail Ziaedin, Nezvat Iusuf, Feyyaz Seglam, ed. 2 
completată, 2000. Alt volum omagial, [Eminescu – poetul legendar al versului 
românesc] (Istanbul, 2009) cuprinde 61 poezii, tr. Ali Narcin (la Congresul Mondial 
al Eminescologilor din septembrie 2014, traducătorul a pledat pentru valoarea 
poeziei eminesciene, în raport cu calitatea versiunii în limba turcă).  
În România, seria traducerilor în limba turcă începe cu crestomaţia „Okuma 
Kitaby”, V (Bucureşti, 1952, include Împărat şi proletar, tr. Ziaddin Ismail, alte 
ediţii, 1957, Făt-Frumos din lacrimă, 1958, Scrisoarea III) şi continuă cu 
*„Antologie de poezie românească+ (Bucureşti, 1999, include Ce te legeni, La 
steaua, Revedere, Rugăciune, Lacul. tr. col.), Corpus Eminescu, vol. IX (Chişinău-
Bucureşti, 2000, referinţe şi Ce te legeni, tr. Ruse Nedele, Revedere, Rugăciune, 
tr. Altay Kerim, Mai am un singur dor, tr. N. Iusuf, Luceafărul, tr.Enver Mahmut), 
Mektüpler I, II, III, IV, V (Constanţa, 2004, Scrisorile I-V, pref. şi tr. Güner 
Akmolla), Coban Yldizi-Luceafărul (ediţia turcă, 2003) prezentat în „Vikipedi 
Turçe”, comparativ cu operele unor clasici ca Byron, Cervantes, Beethoven, 
Chopin, Goethe ş.a. Şi enciclopedia online „Wikipedia” îi consacră un amplu articol 
în limba turcă, însoţit de 46 de ilustraţii. Cele 109 traduceri eminesciene şi 10 
referinţe identificate în cel puţin 13 publicaţii în limba turcă se repartizează pe 
localităţi astfel: Turcia, Ankara (2 V, 1 E), Galata-Constantinopol (1 P), Istanbul (1 
V, 1 A, 1 P), România, Bucureşti (4 A), Republica Moldova, Chişinău (1 V), 
Chişinău-coed. Bucureşti (1 A), Constanţa (1 V), SUA (1 E). 

7. LIMBA TURKMENĂ (Turkmenistan, 5 milioane de vorbitori, capitala 
Ašhabad): „Turkmen Sovet Enciklopediasy” (Ašhabad, 1989), „Edibiat ve Sungat” 
(Ašhabad, iunie 1964, articol despre Eminescu de P. Lazar). Publicaţiile editate în 
limbile oficiale, rusa şi turkmena, au reflectat în paginile lor evenimentele 
eminesciene mai importante, marcate în mass-media internaţională. 
 
8. LIMBA UZBEKA (Uzbekistan, 28 Amilioane de vorbitori, capitala Taşkent): 
„Uzbek Sovet Enciklopediiasi”, 13 (Taškent, 1979), ecouri mai atestăm în mass-
media de limbă uzbekă şi rusă la Centenarul Eminescu, 1989 ş. a.  
 
9. LIMBA UIGURĂ (fam. Altaică, ramura turcică, limbă oficială în provincia 
Xinjiang-Uygură din R.P. Chineză, 3-5 mil. vorbitori, bilingv, vorbesc şi chineză, 
scriere în alfabetul latin şi chirilic). Poezia eminesciană Şi dacă, tradusă în limba 
uigură, apare în revista literară „Shu guang” („Zorii”) a Uniunii Scriitorilor Chinezi, 
Filiala Regiunii Autonome Xinjiang – Uygură, de la Ürmuqi, în Nord Vestul Chinei, 
editată în cele patru limbi, corespunzătoare etniilor majoritare din această 
Regiune Xinjiang-Uygură: chineză, kazahă, uigură şi mongolă.  

XVI. EMINESCU UNIVERSAL 
Receptarea operei în unele limbi  
transkaukaziene, georgiană şi armeană 
 
 
1. LIMBA GEORGIANĂ (anterior numită limba gruzină, familia caucaziană, din 
Transcaucazia, 4 milioane de vorbitori, limbă oficială în Georgia-Gruzia, situată în 
Asia de Sud Vest, cu răspândire şi în Azerbaidjan, Armenia, Rusia, Turcia, Iran dar 
vorbită, alături de cele oficiale, – osetă în Osetia şi abhază în Abhazia). Procesul de 
receptare a lui Eminescu în Georgia a fost marcat de volumele, apărute în capitala 
Tbilisi, primul fiind doar consemnat, din alte surse, de bibliografia Bibliotecii 
Academiei Române, Mihai Eminescu,[Versuri] (1951) şi altul accesibil pentru 
consultare, Mihai Eminescu. Leksebi (Versuri, 1956, 28 poezii, pref. note şi tr. Grigol 
Abašidze), ediţie comentată în „Zarea Vostoka” din Tbilisi, 1956, în articolul Mihai 
Eminescu în limba gruzină. Alt volum, [Lirica] (Tbilisi, 1963), cuprinde 26 poezii, tr. 
Grigol Abašidze, Deşi din această ediţie lipsesc Scrisoarea III şi Luceafărul, interesul 
pentru acest volum cu traduceri eminesciene creşte, atât în mass-media 
românească (recenzii), cât şi în cea georgiană (ecouri în presă, dar şi de genul 
dedicaţii în versuri, precum „La mormântul lui Mihai Eminescu”, publicată în 
volumul de versuri, editat la Tbilisi, 1979, „Ziua bună Românie”, aparţinând lui Otar 
Şalamberidze. Mai ample au fost acţiunile de omagiere a poetului român cu prilejul 
„Centenarului Eminescu”, în 1989, la recomandarea UNESCO. Ulterior, în „Anul 
Eminescu”, 2000, s-au prevăzut acţiuni în programele culturale comune din Georgia 
şi România. Una dintre cele mai reuşite iniţiative s-a concretizat sub forma publicării 
şi comentării poeziei eminesciene în Corpus Eminescu, vol. IX (Chişinău-coed. 
Bucureşti, 2000), care include 3 poezii, în facsimil, dintre cele traduse de poetul 
Grigol Abašidze. 

2. LIMBA ARMEANĂ (din familia indoeuropeană, „izolată”, formează singură o 
ramură, oficială în Armenia, situată în Asia de Sud Vest, 3 milioane de vorbitori, alţii 
fiind răspândiţi în Turcia, Georgia, Azerbaidjan, India, Orientul apropiat, România, 
Franţa, SUA, America de sud). La primul Simpozion Internaţional „Mihai Eminescu”, 
organizat în România, Bucureşti, în 1964, au participat reprezentanţi ai unui mare 
număr de ţări de pe toate continentele, în primul rând renumiţi în epocă, scriitori, 
traducători, critici literari interesaţi în domeniile eminescologiei. Printre participanţi s-
a aflat poetul şi traducătorul armean Gurghen Borian, care a adus cu el în semn de 
omagiu, proaspăt ieşită de sub tipar, antologia „Ruminakan knar”, în traducere, Lira 
românească, primită şi de noi atunci cu dedicaţie de la autor, căruia în acele zile 
festive i-am luat un interviu, publicat ulterior în revista „Luceafărul”. În răspunsurile 
din interviu, Gurghen Borian transmitea public ceea ce mărturisea şi în prefaţă, – 
înalta preţuire pentru creaţia poetică eminesciană, congenială cu cea a celui mai mare 
poet armean, Avetik Isaakian. Dovadă a similitudinilor dintre cei doi poeţi naţionali, 
Borian prezenta chiar poeziile traduse şi incluse în antologie: Când amintirile, Trecut-
au anii, Somnoroase păsărele, Revedere, O, mamă, De ce nu-mi vii, Din străinătate. 
Traducerile din această antologie au fost incluse şi în ediţia *„Mihai Eminescu. Opere 
alese”+ (Erevan, 1974, traducere Gurghen Borian). În 1984, tot la Erevan, mai apare 
[Cartea traducerilor+, antologia lui Ghevorg Emin, în care la secţiunea „De la 
Shakespeare la Neruda”, includea poezia eminesciană, Revedere. O sinteză 
reprezentativă despre viaţa şi opera lui Mihai Eminescu identificăm în cartea lui M. 
Martikian, „Sovetakan grokapitian eb ervest” (1948, capitolul despre „Relaţiile 
poporului armean cu popoarele polonez, maghiar, bulgar, sârb şi român”). Reţinem şi 
contribuţiile publicate în periodicele: „Kommunist” (1959, articolul [Eminescu. 
Mândria literaturii române] de L. Mardjarian), „Kragan Tart” (1964, Interviu despre 
Eminescu cu Gurghen Borian), „Sovetagab grakanutian” (1973, un grupaj de date 
biobibliografice despre Eminescu, însoţit de câteva traduceri), „Sovetagan Haiastan” 
(1984, articol de Suren Kolangian). O sinteză despre realizările anterioare găsim în 
*„Enciclopedie Armeană”+ (Erevan, 1974-1984, sub egida Academiei de Ştiinţe 
Armene), în care o notorietate mondială, istoricul literar Suren Kalagian publica un 
amplu articol despre Eminescu, ilustrat cu traduceri din H. Siruni, ediţia 1939, de 
asemenea reproduce în facsimil Mortua est, 3 Sonete, Luceafărul în versiunea lui 
Gurghen Borian din 1964 şi 1974. 
În Franţa, publicaţia „Anahid” (Paris, iulie-august, 1929 şi ianuarie-februarie 1930) 
publică primele traduceri în limba armeană din Eminescu şi o prezentare a biografiei 
poetului român, de asemenea în almanahul „Araş” (1933, despre Eminescu-viaţa şi 

opera, 1939, reflecţii despre biografia lui M. Eminescu). Contribuţii la cunoaşterea lui 
Eminescu prin intermediul traducerii şi comentariilor operei sale este compensată 
istoriografic şi valoric prin contribuţia armenilor din România. Vom începe cu literatul şi 
savantul Hagop Djololian Suruni (semna H. Dj. Siruni, membru de onoare postmortem al 
Academiei Române, prieten şi colaborator cu Nicolae Iorga), care la Bucureşti publică 
mai întâi *Poezii] (1932), ulterior altă ediţie, Mihai Eminescu în armeneşte (1939, 38 de 
traduceri, peste 80 de pagini despre viaţa, opera lui Eminescu şi despre propria 
traducere, prefaţată de N. Iorga), cu ample ecouri în presa armeană din România şi din 
alte ţări. În 1941, mai apare şi volumul „H. Dj. Siruni. [Opera lui Mihai Eminescu]” 
(Scrisoare-introducere de N. Iorga şi o „Dare de seamă” de Gr. Avakian despre 
traducerea şi influenţa poeziilor eminesciene asupra literaturii armene). În acelaşi an, în 
publicaţia „Haineanava”, apare un articol de evocare a personalităţii lui Eminescu, apoi 
„Nor Ghiank” (în 1964 publică Împărat şi proletar, Scrisoarea III, tr. Aram Haritorian şi 
articolul M. Eminescu; în 1989 publică o traducere şi articolul Eminescu şi armenii de 
Selian Sergiu-Iohanes), „Almanah armeano-român” (în 1914, Mai am un singur dor, O, 
mamă, O, rămâi, tr. Aris Lazar), almanahul „Araş” (1933, Eminescu. Viaţa şi opera; în 
1939, biografia M. Eminescu), „Tribuna României” (în 1973, M. Karacaşian în articolul 
„Omagierea orientalistului” reproduce în facsimil La Steaua, tr. H. Dj. Siruni, iar în 1974 
reproduce Ce te legeni, tr. H. Dj, Siruni, în alfabet armean şi în transliteraţie cu caractere 
latine, în articolul Eminescu în armeană), „România literară” (1989, „Seară literară 
Centenar Eminescu”, expuneri de H. Manaserian şi S. Kalagian, menţionând traducerile 
cunoscute, primele realizate de Lazar şi Siruni, ulterior de Borian, în 1964, 1974 şi de 
Emin, în 1984, altele nominalizate, dar neidentificate, aparţinând lui Soghomon Tarouţi, 
în 1966, sau acţiunea festivă dedicată lui Eminescu, în care actriţa V. Varderesian a 
recitat din lirica eminesciană). În 1984 identificăm poemul Luceafărul, apărut într-o 
ediţie multilingvă, „Arusiak”- Luceafărul (Bucureşti, 1984, în 9 versiuni, între care şi 
versiunea lui H. Siruni). Ca eveniment literar a fost apreciată ediţia bilingvă a volumului 
de [Poezii] (Bucureşti, 2000, reluarea ediţiei Siruni din 1939, 38 de poezii, însoţite de 
amplul studiu al acestuia despre viaţa şi opera lui Eminescu şi de prefaţa lui N. Iorga). O 
sinteză a contribuţiilor anterioare realizează volumul. „Eminescu văzut de armeni” 
(Bucureşti, 2000, alcătuirea aparţinând lui Fabian Anton). În Republica Moldova 
identificăm Corpus Eminescu, vol. IX (Chişinău-coed. Bucureşti., 2000, include Mortua 
est, Sonete 1-3, Luceafărul). 

XVII. EMINESCU UNIVERSAL 
Receptarea operei în publicaţii editate  
în limbi indo-iraniene 
 
 
Publicaţiile editate în limbile din familia indo-iraniană, în număr de 11, pe 
care le vom prezenta sumar în continuare, grupează în principal traducerile din 
poezia eminesciană şi ecoul acestora în limbile din India (1,2 miliarde de vorbitori), 
dar şi din ţări a căror limbă a urmat în evoluţia ei destinul istoric al popoarelor 
care s-au format şi şi-au statornicit spaţiul lingvistic şi geografic în decursul 
istoriei. 
 
1. În LIMBA BENGALI (bengaleză, una dintre principalele limbi oficiale din India, 
predominant vorbită de 7,5 milioane de locuitori, în statul West Bengal), Amita 
Ray-Bhose, în articolul „Rumaniya – bharatia sahitya”, publicat în revista, „Jugantar” 
(Calcutta, iulie 1968), apreciază literatura română şi pe „marele ei poet” Mihai 
Eminescu, concretizându-şi „afinitatea, devenită pasiunea de o viaţă prin traducerea 
poeziilor sale” şi elaborarea de exegeze despre creaţia sa. În anul următor, autoarea 
articolului şi-a început activitatea cu valorificarea moştenirii literar artistice 
eminesciene, publicând în limba bengali, şi în premieră în Asia, volumul Eminescur 
Kăvita (Calcutta, 1969, prefaţă şi 37 de traduceri). Volumul a fost remarcat ca o 
noutate de valoare literar-artistică rar întâlnită în spaţiul spiritual indian, din aceste 
considerente fiind şi popularizată imediat în marile reviste, între care „Amrita Bazar 
Patrika” (Calcutta, octombrie 1969, în articolul „Eminescur – Kăvita” de Sen Nikhil) 
şi „Amrita” (Calcutta, ianuarie 1970, în articolul „Eminescur – Kăvita” de Goswami 
Parimal şi martie. 1970, în articolul „Eminescur – Kăvita” de Dhar Krishna). În 
România şi Republica Moldova, unde Eminesu este recunoscut Poet Naţional, cu 
prilejul „Anului Eminescu”-2000, din versiunea poeziilor traduse la Calcutta de 

Amita Ray-Bhose s-a bucurat de o atenţie deosebită calitatea traducerii în bengali a 
poeziilor Şi dacă, Veneţia, Peste vârfuri, Dorinţa, Floare albastră, Revedere, 
acestea fiind preluate şi reproduse în antologia omagială „Corpus-Eminescu” (vol. IX, 
co-editat la Chişinău-Bucureşti).  
Activitatea de cercetătoare, scriitoare, traducătoare, iar din 1971 şi profesor de 
indianistică (specializare sanscrita şi bengali), la Universitatea din Bucureşti, a fost 
încununată în teza sa de doctorat, „Influenţa indiană asupra gândirii lui Eminescu” 
(conducător ştiinţific, Zoe Dumitrescu Buşulenga), susţinută la Facultatea de Filologie 
a Universităţii din Bucureşti, în 1973. Ulterior lucrarea a fost tradusă în limba română 
sub titlul „Eminescu şi India”, publicată în colecţia „Eminesciana” la Iaşi, în 1978, apoi 
reeditată la Bucureşti, în 2009 şi 2011. În aceste ediţii „Cuvânt înainte” aparţine 
Amitei Bhose, „Note finale”, 30 pagini, apariţia lui Mihai Dascal, iar prefaţa şi postfaţa 
eminescologului universitar Zoe Dumitrescu-Buşulenga. Rod al unei investigaţii 
laborioase, cartea abordează o tematică complexă şi de mare interes istorico-literar 
(India în romantismul european, India în conştiinţa poporului român, India în 
conştiinţa lui Eminescu, De ce Eminescu a fost atras de India?, Ecouri din Kalidāsā, 
Întâlnirea cu buddhismul, Trecerea la Vede), încheiată cu concluzia: „Mihai Eminescu e 
singurul poet european care a făcut India nemuritoare în ţara sa”. O studentă a 
profesoarei indiene, Carmen Muşat-Coman, în semn de respect pentru amintirea 
acesteia, la editura proprie din Bucureşti, „Cununi de stele”, i-a valorificat scrierile 
literare despre Eminescu, într-un ciclu de volume, al căror interes pentru lucrarea 
de faţă constă în publicarea a zeci de lucrări, interviuri, conferinţe, emisiuni 
radiofonice despre Eminescu, în diferite limbi şi ţări, (de pildă, în bengali, engleză, 
germană şi română la Calcutta-1961, 1962, 1968, Weisbaden-1970, Freiburg-1974, 
majoritatea la Bucureşti). Mai menţionăm şi stabilirea textului „Gramaticii 
sanscrite” de Fr. Bopp, tradusă de Eminescu şi rămasă în manuscris. Însoţindu-l de 
un aparat critic amplu, textul a fost publicat în vol. XIV al Operelor lui Mihai 
Eminescu (Bucureşti, 1983), la care se adaugă memoriile privind ecourile poeziei 
eminesciene în creaţia poeţilor indieni.  
La o astfel de întâlnire de la Calcutta cu scriitorii indieni, traducătoarea citind 
câteva din traducerile sale, fără să menţioneze numele lui Eminescu, câţiva dintre 
poeţii indieni de notorietate mondială au întrebat, – „Cine este acest mare poet 
indian, pe care noi încă nu-l cunoaştem? Aflând că acesta este un poet român, dar 
de talia lui Tagore, în acelaşi timp un bun cunoscător al culturii indiene, interesul 
pentru opera lui Eminescu a crescut în India, prin efectul celor rostite cu acel prilej 

şi publicate ulterior, iar unul dintre participanţi promiţând public chiar atunci că îl 
va traduce în limba Orya, una dintre cele 16 limbi oficiale ale Indiei. Mai reţinem 
ca semnificativ în acest înţeles unul dintre ecourile bengaleze din 1970, la volumul 
cu traducerile din 1969, semnat de scriitorul Gosvami Parimal: „Traducerea este 
cursivă şi a fost realizată într-un limbaj nuanţat, încât nu pare o traducere. Prin 
acest volum de poezie dintr-o ţară îndepărtată, traducătoarea a edificat o punte 
între două culturi, fapt pentru care literatura şi cultura noastră îi vor fi 
recunoscătoare”. 
 
2. În LIMBA HINDI (familia indo-europeană, ramura indo-iraniană, ca primă 
limbă, grup hindi, 18 milioane de vorbitori, grupul hindi-urdu, 250 milioane de 
vorbitori, în India limbă oficială, alături de engleză, 1,2 miliarde de vorbitori, 
capitala New Delhi). Eminescu apare într-o ediţie multilingvă, având pe copertă 
titlul englez, Mihai Eminescu.First Epistle-Scrisoarea I (ediţie în 9 limbi, Delhi, 
1979), traducerea versiunii în hindi fiind semnată de Usha Choudhuri. La o serată, 
organizată în 1979 la Universitatea din Delhi, dedicată zilei de naştere a poetului 
român, recitalul de poezie eminesciană a fost precedat de cuvântul inaugural al 
prof. R. C. Mehrota, vicecancelarul universităţii, în care a remarcat „prestigiul 
universal al poetului” român. Anterior însă, în decembrie 1978, la Congresul X de 
antropologie şi etnologie de la New Delhi, criticul român George Anca aborda o 
temă de context privind „Antropomorfismul în creaţia lui Mihai Eminescu”. În 
cadrul unei serate din ianuarie 1983, organizată la Delhi, dedicată poetului român, 
traducătoarea în sanscrită a Luceafărului a recitat poemul, acompaniat la sitar. 
„Latinitas” („Bulletin of Romanian Circle <M. Eminescu>” al Universităţii din Delhi, 
1983), în articolul „Romanian Poetry in Eshibition & a Week of Romanian Cultural 
Programmes” relatează că „International Academy Eminescu” a găzduit, în 
februarie-martie 1983, o expoziţie de carte românească în care a fost prezentat în 
principal Mihai Eminescu, opera şi ecourile acesteia în limbile lumii. În „Anuarul 
Institutului Central Hindi” (din Agra, statul Utar Pradesh-India), scriitorul român 
M. Itu a publicat în limba hindi, în 1993, Eminescu-Universal poet, studiu însoţit de 
traducerea poeziei Şi dacă. În „Anul Eminescu”, 2000, Corpus Eminescu, volumul 
IX (coeditat la Chişinău-Bucureşti), include Scrisoarea I, versiune semnată de Usha 
Choudhuri. 

3. În LIMBA GUJARATI (India, statul Gujarat, 45,5 milioane de vorbitori), 
apare Mihai Eminescu. First epistle – Scrisoarea I (Delhi, 1979, ediţie multilingvă), 
traducerea fiind semnată de Mahendra Dave. Corpus Eminescu, vol. IX (Chişinău-
Bucureşti, 2000), reproduce această versiune a textului Scrisoarea I, în traducerea 
Mahendra Dave). 
 
4. În LIMBA MALAYALAM (India, statul Kerala, 25,3 milioane de vorbitori), se 
publică Mihai Eminescu. First Epistle-Scrisoarea I, (Delhi, 1979, ediţie 
multilingvă), traducerea aparţine lui O. M. Anujan). Corpus Eminescu, vol. IX 
(Chişinău-Bucureşti, 2000) reproduce în facsimil Scrisoarea I, tradusă de O. M. 
Anujan). 
 
5. În LIMBA ORYANĂ (India, 31,6 milioane de vorbitori în statele Andra 
Pradesh, Bengal, Bihar, Madhia Pradesh), „Sochi Raut-Roy, poet de renume 
mondial şi traducător al unor poeţi de valoare universală, a tradus din limba 
intermediară bengali, în limba oryană, câteva dintre poeziile lui Eminescu, 
publicându-le în revista <Diganta>” (apud Corpus Eminescu, 2000, citat din 
articolul „Eminescu în ţara „Sakuntalei”, semnat de Amita Bhose, cunoscuta 
traducătoare în limba bengali, Eminescur. Kăvita, Calcuta, 1969, n.n.).  
 
6. În LIMBA PUNJABI (din India, statul Punjab, 27 milioane de vorbitori) se 
publică Mihai Eminescu. First Epistle-Scrisoarea I, pe care Corpus Eminescu, vol. 
IX (Chişinău-Bucureşti, 2000), o reproduce, în traducerea Gurbhagat Singh). 
 
7. În LIMBA SANSCRITĂ (oficială în India, limbă veche „moartă”, dar încă 
vorbită din motive religioase), la Delhi apar: Mihai Eminescu.First Epistle-
Scrisoarea I (1979, într-o ediţie multilingvă, traducerea aparţinând lui Rasik Vihari 
Joshi); antologia „Romanian Classics in Sanscrit” (1983, care include De ce nu-mi 
vii, în traducerea Urmilei Rani Trikha); revista „Latinitas” (1983, publică Doină şi 
Luceafărul, traducere şi o notă biografică de Urmila Trikha); Mihai Eminescu’s 
Luceafărul-Divyagrahah (versiunea sanscrită apare în ediţie separată, în 1983, în 

traducerea. Urmilei Rani Trikha. În România, la Bucureşti (1988), apare antologia 
„L’Enseignement et la pédagogie en Roumanie” care include Luceafărul, 
traducerea fiind semnată de Urmila Rani Trikha. La Iaşi, „Cronica” (1990) publică 
Imnul cosmogonic (Rig Veda X, 129), traducerea în metru original aparţine lui 
Cicerone Poghirc, însoţit de o notă a lui Mihai Drăgan, iar Corpus Eminescu, vol. IX 
(Chişinău-coed.Bucureşti, 2000) include, Doină şi Luceafărul, în traducerea 
Urmilei Rani Trikha). 
 
8. În LIMBA TAMIL (India, statul Tamil Nadu, 61,5 milioane de vorbitori), 
apare Mihai Eminescu. First Epistle- Scrisoarea I, (Delhi, 1979, ediţie multilingvă), 
traducerea fiind semnată de P. Balasubramanian), pe care Corpus Eminescu, vol. 
IX (Chişinău-Bucureşti, 2000), o reproduce, în traducerea aceluiaşi P. 
Balasubramanian). 
 
9. În LIMBA RROMANI (limba „ţigănească a căldărarilor şi ursarilor”, astfel 
este numită de traducătorii din Republica Moldova, România şi Ucraina), 
antologia Corpus Eminescu, vol. IX (Chişinău-Bucureşti, 2000), include Numai 
poetul şi Odă în metru antic în traducerea Deliei Grigore, Luceafărul în 
traducerea lui Anatol Rădiţă, Sara pe deal, Privesc oraşul furnicar şi Lacul în 
traducerea lui Nicolae Biţu). În „Moldova literară” (Chişinău, 1997), Mihai 
Kazimirenco publică traducerea poeziei De ce nu-mi vii, în dialectul „ţigănesc” 
servi). Mihai Kazimirenko publică aceeaşi traducere a poeziei De ce nu-mi vii şi 
în volumul lui Constantin Popovici, „Meditaţii şi confesiuni” (Chişinău, 2003, 
transcrierea în alfabetul latin aparţine lui Şt. Chelari). Cerban-Luceafărul, în 
traducerea lui. Francisc Remmel apare în ediţie separată la Timişoara, în 2001). 
 
10. În LIMBA PERSANĂ (modernă, indo-europeană, ram. indo-iraniană, Iran, 
22 milioane de vorbitori, nativi, iar ca limbă de comunicare interetnică 58 
milioane de vorbitori, în plus, în Afganistan, Irak, Pakistan, India, Egipt, 20 
milioane de vorbitori). Institutul Iranian de Studii şi Cercetări, publică volumul 
Mihai Eminescu [Poezii] (Teheran, 1991), „în onoarea Centenarului din 
1989,…pentru caracterul său de unicat, cel puţin până în momentul de faţă” 
(cuprinde traduceri şi 3 articole introductive despre viaţa şi opera poetului român, 

semnate de Naser Tasmil Hornoiu, Mohamed Ibrahim Bastani, Mohamed Ali Sut). 
Din această ediţie au fost selectate texte eminesciene, 6 pagini în facsimil, 
reproduse în volumul editat în anul 2000, la Chişinău-Bucureşti, Corpus Eminescu, 
vol. IX.  
 
11. În LIMBA TADJICĂ (Tadjikistan, capitala Duşambe, 7 milioane de 
vorbitori) Eminescu este prezentat în „Enciklopedia Sovetii Togik” (vol, 6, 
Dušambe, 1986), iar mass-media din Tadjikistan prezintă pe larg acţiuni culturale 
legate de marile evenimente eminesciene, recomandate de UNESCO, precum 
„Centenarul Eminescu” din 1989, „Anul Eminescu”, 2000 ş.a. 
 
12. În LIMBA URDU (164 milioane de vorbitori în Pakistan, dar şi în 
Afganistan, China, Iran şi câteva state indiene) este comentat ca „eveniment 
editorial” volumul [Mihai Eminescu. Poezii], (Rawalpindi, 1981, 69 poezii, traduse 
din engleză, ca limbă intermediară, după volumul de traduceri în engleză, realizate 
de Corneliu M. Popescu şi publicate iniţial la Bucureşti, în 1978. Ediţia engleză a 
poeziilor lui Eminescu este unanim apreciată, ca excepţională, traducerea în limba 
urdu şi prefaţa aparţinând lui Ayub Mirza şi Sajjad Hider Malid).  

XVIII. EMINESCU UNIVERSAL  
Receptarea operei în publicaţii editate în limbile  
unor ţări din Orientul Îndepărtat 
 
 
Traducerea şi ecoul operei eminesciene în limbi dintr-o zonă care cuprinde 
din punct de vedere geografic şi cultural ţări din Asia de Est (China, Japonia, 
Coreea, Mongolia) şi de Sud Est (Vietnam, Indonezia, Thailanda, Malaiezia, 
Singapore) se justifică prin posibilitatea de a corela unele elemente comune 
privind istoricul şi sursele receptării mesajului eminescian în climatul cultural al 
Orientului Îndepărtat, în care India ne-a deschis deja un orizont fascinant. Câteva 
precizări preliminare vizează pe unii traducători sau comentatori (din China, 
Vietnam, Coreea), care au cunoscut poezia lui Eminescu în original, în vremea 
studenţiei la Bucureşti. Alţii nu cunoşteau limba română, dar erau la curent cu 
opiniile despre „fenomenul Eminescu”, remarcat în secolul XX în marile 
enciclopedii şi în volumele cu traduceri şi exegeze academice sau prefeţe, 
semnate de scriitori de notorietate, în publicaţii de largă circulaţie internaţională, 
apărute în Germania, Franţa, Italia, Anglia şi mai ales în ţara vecină Rusia. Un rol 
aparte în prezentarea vieţii şi operei lui Mihai Eminescu, publicului internaţional, îl 
are în ultimii ani Enciclopedia multilingvă online „Wikipedia”, care prezintă viaţa şi 
opera eminesciană (cu numeroase trimiteri la surse tipărite şi online), atât în limba 
română, cât şi în alte 46 de limbi.  
 
1. În LIMBA CHINEZĂ (familia sino-tibetană, ramura chineză, oficială în China 
– 1,3 miliarde de vorbitori, capitala Beijing; un statut aparte are Singapore, în care 
se vorbeşte chineza, alături de engleză, malaeză şi tamil), iniţiativa receptării lui 
Eminescu China aparţine mass-mediei, cu unele aprecieri de mare profunzime, dar 
şi unele inadvertenţe, – „Unul dintre cei mai mari doi scriitori contemporani este 

poetul Mihai Eminescu. S-a născut în 1849 şi şi-a făcut studiile la Viena. Descrierile 
realizate de el, colorate şi concise, ameţitoare şi zguduitoare, îi dovedesc, cu 
adevărat, talentul lui de poet. A abordat cu condeiul unui mare artist tema eternă 
a iubirii şi a morţii. Atitudinea lui este melancolică şi deznădăjduită, dar el iubeşte 
viaţa, cu toate că o blestemă câteodată, necruţându-şi niciun efort”. Aceste 
aprecieri aparţin lui Ding Chao (românolog, profesor universitar, doctor, 
vicepreşedinte al Asociaţiei de Prietenie China-România, directorul Centrului 
pentru Limbi şi Culturi Europene al Universităţii de Limbi Străine din Beijing), ele 
apar în „The short story Magazine”, principala publicaţie a Societăţii chineze 
pentru studiul literaturii. Aici „au fost publicate de-a lungul timpului 804 titluri 
aparţinând unui număr de 304 scriitori din 39 de ţări ale lumii, însuşi Shen Yanbing 
publicând peste 200 de „Înştiinţări despre literaturile de peste hotare”; cea de-a 
83-a „Înştiinţare…”, regăsită în „Tomul XII” şi datând din numărul 2 al Revistei, luna 
iulie, 1921, era „Romanian Stories”, volum selectat şi tălmăcit de Lucy Byng, după 
informaţiile cercetătorilor chinezi...Ceea ce urmează în anii 1921-1922 să fie 
publicat în „The short story Magazine” ne interesează cu precădere pentru studiul 
de faţă…Medalionul „Scriitori din Balcani” avea, printre cele 14 titluri, unul „Despre 
doi mari scriitori români”, ales de Shen Yanbing pentru a fi tradus în limba chineză şi 
insertat la Secţiunea „Înştiinţări despre literaturile de peste hotare” a Revistei „The 
short story Magazine”, numărul din 10 noiembrie 1922”, din care am reprodus 
citatul de mai sus despre Eminescu.  
În acţiunea de receptare a lui Eminescu în China, reluată în anii ’50, s-au 
remarcat revistele de literatură universală: „Yiwen” (Beijing, care publică în 
versiune chineză poeziile Pe aceeaşi ulicioară, Somnoroase păsărele, Şi dacă, Ce 
te legeni, De ce nu-mi vii, traduse în 1955 – după versiunea intermediară apărută 
în limba rusă – de Ge Baoquan, iar poeziile Ai noştri tineri, Criticilor mei, Lacul, 
direct din limba română, traduse în 1958, de Xu Wende), „Sce Wen She” (Beijing, 
1960, 3 poezii), cu unele completări, acestea fiind reluate în revista din Bucureşti, 
„Luomania” (în 1960, 4 poezii şi în 1989, 8 poezii, traducători fiind Xu Wende, Ge 
Baoquan, Li Din Lai, însoţite de 3 articole. Xu Wende, în articolul, „Stea luminoasă 
pe bolta poeziei universale”, completa datele despre acţiunile de omagiere a lui 
Eminescu la Beijing de către Uniunea Scriitorilor, Academia Chineză de Arte şi 
Ambasada României la Beijing, cu prilejul „Centenarului Eminescu”, patronat de 
UNESCO, în 1989. O altă acţiune recentă de omagiere la Beijing a lui Eminescu, cu 
prilejul zilei de naştere, la Şcoala nr.1 din Beijing, a avut un ecou internaţional, 

fiind popularizată pe canalele online din majoritatea ţărilor care au receptat opera 
poetului român. 
Recunoaşterea ca valoare universală a operei şi personalităţii poetului român 
în „Marea Chină” s-a realizat prin publicarea – în tiraje de ordinul zecilor de mii de 
exemplare, care s-au epuizat imediat şi au cunoscut un ecou favorabil în mass-
media – a volumelor: „Aiminesiku shi xuan” (Shangai, 1981, prima culegere de 
poezii, incluzând titluri, care anterior au cunoscut o circulaţie şi recunoaştere 
internaţională: Luceafărul, La steaua, Ce-ţi doresc eu ţie, dulce Românie, Împărat 
şi proletar, Mai am un singur dor sau „bijuteriile lirice” Pe lângă plopii fără soţ, 
O, mamă, Somnoroase păsărele, Lacul, Ce te legeni codrule, Sara pe deal şi alte 
23 de traduceri, însoţite de prefaţă şi postfaţă, semnate de Ge Baoquan, Xu 
Wende, Li Ninglai). Antologia *„Poezii de dragoste din Occident”+ (f. l., 1981, 
include Şi dacă, De ce nu-mi vii, tr. Ge Baoquan), „Cijungo da baiku tiuans” 
(Beijing-Shangai, 1982, capitol despre Eminescu în colecţia „Biografia scriitorilor 
lumii”, apărută sub egida „Marea Enciclopedie de Literatură Universală”); 
*„Antologie de poezie universală”] (Beijing, 1983, în care Eminescu este selectat 
alături de clasicii consacraţi, Shakespeare, Goethe, Tagore, Lorca, Whitman, 
Mickiewicz, Lermontov, ş.a., include La steaua, O, rămâi, Sara pe deal, Lacul, tr. 
Xu Wende, Din străinătate, Dorinţa, Şi dacă, Somnoroase păsărele, De ce nu-mi 
vii, tr. Ge Baoquan, Frumoasă-i, tr. Li Ninglai); *„Poezii de dragoste din alte ţări”+ 
(f. l., 1986, altă ediţie 1987, tiraj 32.000 exemplare, include La steaua, Pe aceeaşi 
ulicioară, De ce nu-mi vii, Şi dacă, tr. Ge Baoquan); Selected Poems of Mihai 
Eminescu (Singapore, 1994), ediţie bilingvă engleză-chineză, cuprinde 30 de 
poezii, între care Luceafărul, Sonete, Odă în metru antic, Kamadeva, Glossă, O, 
rămâi, şi alte 22 de poezii, introducere şi nota explicativă a editorului Chen Jian, 
note despre traducători, în facsimil 3 strofe în chineză din Luceafărul, – versiunea 
engleză fiind realizată după originalul românesc de Corneliu M. Popescu, iar din 
această versiune engleză, în chineză traducerea a fost realizată de Chen Jian, 
Chang Yao, Gu Yi, Su Fei, Shi Min, Shan Seng Nam, cu o prefaţă de Edwin 
Thumboo); *„Dicţionarul liricii universale de dragoste”+ (Changchun, 1994, 
include poeziile, comentate, Şi dacă, Lacul, Sara pe deal, Dorinţa, Pe aceeaşi 
ulicioară, De ce nu-mi vii); *„Tezaurul Literaturii Universale”, vol. 4] (Shangai, 
1994, include Din străinătate, tr. Ge Baoquan, Lacul, Sara pe deal, tr. Xu Wende); 
*„Poeţi Est Europeni”] (f. l., 1999, include pe „faimosul poet Eminescu cu marele 
poem romantic, Somnoroase păsărele, tradus în chineza modernă, <jueh-stil<” de 

Lee Siu-Leung); „Corpus Eminesu, vol. IX (Chişinău-Bucureşti, 2000, în facsimil 
include Sara pe deal, tr. Xu Wende, Luceafărul, tr. Shi Min).  
Surprinzătoare pare asociaţia din titlul „Mihai Eminescu şi Nadia Comăneci 
omagiaţi în China”, în legătură cu care reţinem despre Eminescu: „Poetul naţional 
al românilor, Mihai Eminescu, a fost omagiat, marţi, în China, în cadrul unei 
ceremonii organizate la Şcoala Naţională „1 Octombrie” din Beijing, unul dintre 
liceele emblematice ale capitalei asiatice, într-un spectacol asigurat integral de 
elevii chinezi, pentru al cincilea an consecutiv...” (Site, <diplomapanda>, 15 ianuarie 
2013, „ştirea” făcând înconjurul lumii internaute). „Versurile lui M. Eminescu sunt 
îndrăgite mult în China. Încă în 1922, renumitul scriitor chinez Shen Yanbing a scris 
un articol, prezentându-l pe Eminescu drept <un poet talentat, un mare artist, care 
a scris versuri nemuritoare, legate de dragoste şi moarte>… Eminescu este un mare 
poet patriot atât al României, cât şi al Republicii Moldova. Versurile sale acoperă un 
evantai larg de tematici: istorice, religioase, cosmice, peisagistice, filozofice şi de 
dragoste... M-am îndrăgostit imediat de versurile eminesciene, caracterizate prin 
frumuseţea limbajului, rima şi acordurile deosebite. Nutresc o veneraţie profundă 
faţă de poetul talentat şi versurile sale de neegalat (prof. univ. Luo Dongquan, 
15.01.2014, pagină web: http://romanian.cri. cn/272/2014/01/15/ 1s145299.htm). 
„Cu o imensă emoţie m-am îndreptat spre publicul chinez exigent, instruit şi 
avizat, cu o pregătire desăvârşită în cunoaşterea literaturii popoarelor, cu 
traducerea poeziei „Şi dacă…”, dimpreună cu poetul chinez de expresie kazahă 
Xia Kan – Wolpaiev, în august, 1983, pentru gazeta literară „Zorii” („Shu guang”), 
a Uniunii Scriitorilor Chinezi, Filiala Regiunii Autonome Xinjiang – Uygură, de la 
Ürmuqi, în N-V Chinei, apărută în limbile chineză, kazahă, uigură şi mongolă”. 
Versiunea în limba chineză, a poeziei „Şi dacă”, sinologul prof. univ. Ileana Hogea-
Velişcu, o reproduce în articolul „Eminescu – şi nici un sfârşit! O ipostază inedită a 
geniului său în lumea chineză”, publicat în „Tribuna învăţământului”, Bucureşti, 26 
noiembrie 2014. Într-o discuţie orală, autoarea a informat că această poezie 
eminesciană a fost publicată în toate limbile în care a apărut „revista minorităţilor 
Regiunii Autonome Xinjiang”, adică în chineză, kazahă, uigură şi mongolă. Cât este 
de preţuit Eminescu în China constatăm şi din efortul unor asemenea „cărturari 
din provincie” de a şi-l apropia prin prezentări în reviste locale ori în antologii lirice 
alături de cei mai renumiţi poeţi ai lumii, dovadă placheta „Cele mai frumoase 
poezii”, de Mihai Eminescu, apărută în 1983, la Chongqing, provincia Sichuan. 

Ultimul volum, în ediţie separată, în condiţii tehnice grafice şi editoriale 
excepţionale, receptat favorabil în mass-media, apare tot în capitala Chinei, 
[Poezii şi proze alese ale lui Mihai Eminescu] (Beijing, 2003), cuprinde 65 de 
poezii, respectiv, 4 proze, – Sărmanul Dionis, Geniu pustiu, Făt Frumos din 
lacrimă, La aniversară, traducerea şi prefaţa aparţine lui Feng Zhichen, profesor 
la Institutul de Limbi şi Culturi Europene al Universităţii de Limbi Străine Beijing. 
Două dintre prozele cuprinse în volum: Făt-Frumos din lacrimă şi La aniversară, 
sunt traduse de Ding Chao. Potrivit mass-mediei, ediţia a fost reluată la 30 
septembrie 2006”, fiind dedicată lui „Mihai Eminescu, poetul universal şi 
nemuritor, va trăi veşnic în inima poporului chinez. Profesorul Feng mărturisea, – 
„timp de câteva decenii, scrierile eminesciene le-am şlefuit, îmbunătăţit de 
nenumărate ori”, pentru că „în opera lui Eminescu, fiecare pagină este grea, 
întruchipează dragostea şi ura poetului, dezvăluie întreaga lume spirituală a 
poetului, întruchipează idealurile şi explorările poetului, exprimă chintesenţa 
gândirii poetului…Operele sale înrădăcinate în popor, reflectă fără excepţie spiritul 
naţiunii române, acoperă cultura bogată şi colorată a acestei naţiuni străvechi, 
înfăţişează popoarelor lumii România frumoasă". Mihai Eminescu „este considerat 
drept poet naţional, poet sfânt, de neegalat, fondator al limbii literare române, 
un Luceafăr nestins,…un simbol spiritual al naţiunii, depăşind timpurile şi hotarele 
ţării. Editarea acestui volum reprezintă un eveniment de mare semnificaţie în 
cadrul schimburilor culturale dintre China şi România şi dintre China şi Republica 
Moldova. Prin această carte, cititorii ţării noastre pot admira operele şi strălucirea 
acestui poet, pot cunoaşte şi mai mult cultura şi tradiţia naţiunii române cuprinse 
în versuri, adâncind înţelegerea şi prietenia dintre popoarele noastre" (cf. 
„crioline”, Radio China, 21.10 2014). Postul Radio China Internaţional a difuzat pe 
15 ianuarie, marcând 164 de ani de la naşterea lui Mihai Eminescu, o emisiune 
dedicată marelui poet, în care Luo Dongquan, vicepreşedinte al Asociaţiei de 
Prietenie chinezo-română şi realizator al secţiei de limbă română de la postul 
menţionat, a recitat mai multe poezii semnate de Mihai Eminescu. 
Mass-media remarcă faptul că traducătorii chinezi ai operei lui Eminescu sunt 
foarte buni cunoscători ai regulilor interne ce guvernează atât limba lor maternă – 
decantată şi perfectată vreme de 6.000 de ani – cât şi legile poeziei chineze clasice 
şi moderne. Creatorului de poezie, deopotrivă şi consumatorului de poezie, în 
viziunea atât de specială şi complexă chinezească, le trebuie nu doar har şi 
sensibilitate, atribute unanim invocate, ci mai ales o temeinică şi bună învăţătură 
literară, existentă adânc în Codul cultural chinez şi, respectiv, universal. 

2. În LIMBA JAPONEZĂ (nipona, limbă „izolată„ din familia altaică, Japonia, 
127, 4 milioane de vorbitori, capitala Tokio), primele ecouri le-am atestat în 
revistele din Tokio, *„Floarea”+ (1922, publică Luceafărul, tr. Ubusakari); *„Analele 
Academiei Naţionale”+ (1936, publică Peste vârfuri, Luceafărul, tr. G. Băgulescu). 
Contribuţii editoriale au fost identificate în perioada postbelică, în „Sehai Mei 
Shishu Taisei”, vol. 15 (Tokio 1960, antologia poeziei universale include Ce-ţi 
doresc eu ţie, dulce Românie, Lacul, Somnoroase păsărele, Mai am un singur 
dor, Ai noştri tineri, Revedere, La steaua, tr. Harumi Tanaka); *„Antologie literară 
românească”] (Tokio, 1964, cuprinde Luceafărul şi o prezentare a vieţii şi operei); 
*„Antologie de basme populare româneşti”+ (Tokio, 1978, include Făt-Frumos din 
lacrimă, tr. Naomo Atsushi şi Sumya Haruya); *„Crestomaţie universală. Mari 
poeţi ai lumii”+ (Tokio, 1986-1988, include Rugăciunea unui dac, Glossă, Lacul, tr. 
Sumya Haruya).  
În România, revistele „Convorbiri literare” (Iaşi, 1939), reproduce în 
facsimil Peste vârfuri, tr. G. Băgulescu, iar „România literară” relatează, în 
februarie 1984, despre Simpozionul de la Tokio, consacrat vieţii şi operei 
eminesciene ca valoare universală, pentru care au pledat universitarii 
Takeshi Shinmura, Atshushi Naomo, Haruya Sumiya şi K. Boisno despre 
Eminescu şi filozofia indiană, respectiv, limbajul poetic eminescian; în 
ianuarie 1989, la Biblioteca Centrală Metropolitană s-a bucurat de o mare 
audienţă expoziţia „Mihai Eminescu – Luceafărul poeziei româneşti”, 
cuprinzând imagini şi volume în limba română şi în alte limbi de circulaţie 
mondială, la inaugurare a conferenţiat universitarul Atsushi Naono, după 
vernisaj a urmat un recital de lirică eminesciană, în japoneză şi română, iar 
posturi de radio şi televiziune „au transmis imagini de la expoziţie şi 
comentarii privind creaţia poetului naţional al românilor”; „Ramuri” 
(Craiova, 1989), publică Odă în metru antic, tr. Sumya Haruya, „Steaua” 
(Cluj-Napoca, 1990), publică Odă în metru antic, tr. Sumya Haruya. În 
Republica Moldova, „Literatura şi arta” (Chişinău, 4-1989) publică 
Glossă, tr. S. Haruya, iar Corpus Eminescu, vol. IX (2000, Chişinău-coed. 
Bucureşti), include Kamadeva, La steaua, Lacul, Glossă, tr. Sumya 
Haruya. Ampla prezentare a lui Eminescu din enciclopedia multilingvă 
„Wikipedia” este însoţită de un număr mare de surse cu informaţii 
„ascunse” despre Eminescu. Unul dintre linkuri, „amazon.com”, indică lista 

ţărilor în care prin cooperare editorială circulă aceste surse (în ordinea 
afişată: Italia, Japonia, Mexic, Olanda, Spania, Regatul Unit), alături de 
recomandarea ediţiei „M. Eminescu. Poems” (2000, Iaşi-Oxford-
Portland-Oregon). Recent a fost remarcată sinteza despre Eminescu în 
Japonia, în „THE INTERNATIONAL CONTEST „ART & LIFE”, 
JAPAN” (iunie 2015). 
La solicitarea pe Google, „Eminescu – Japonia”, ca şi în cazul altor ţări, sunt 
prezentate noutăţi de ultimă oră • peste 50 de imagini, „Fotografii de referinţă”, 
între care grupajul, – „Eminescu… nins de flori albe de cireş” (sakura) • Sub 
genericul „Japonia nu are un poet de felul lui Eminescu”, între altele se afirmă: 
„În Eminescu văd anumite puncte de convergenţă dintre Occident şi Orient. Dorul 
de Nirvana din Odă – în metru antic se conjugă cu o energică acţiune de 
recuperare a Eului: Pe mine mie redă-mă. Versul acesta răstoarnă părerea despre 
pura cufundare a eului eminescian în Nirvana. Prin urmare, e mai mult decât o 
gândire orientală în acest strigăt final…Până acum, Eminescu a fost tradus puţin 
în Japonia, spre deosebire de Creangă. Antologia poeziei universale din 1960 oferă 
cititorului nipon un grupaj deloc reprezentativ în poezia sa – aici au apărut Ce-ţi 
doresc eu ţie, dulce Românie, Lacul, Somnoroase păsărele, Mai am un singur 
dor, Ai noştri tineri, Revedere, La Steaua – în traducerea lui Tonaka Harumy, 
lingvist şi filolog de limbă engleză şi limbi romanice…Traducerea lui Eminescu în 
Japonia e încă o lucrare a viitorului” • „După ce a ajuns să fie tradus chiar şi în 
limba japoneză, marele poet Mihai Eminescu ar putea intra in Cartea 
Recordurilor”. Motivul: o cărţulie de 3 pe 3 milimetri, pe care se află scrise toate 
cele 98 de strofe ale poemului „Luceafărul". Particularitatea cărţii este că nu 
poate fi citită decât cu ajutorul microscopului. „Dimensiunile sunt de 3 pe 3 
milimetri. S-a lucrat la ea timp de un an şi opt luni, fiind scrise câte şase strofe pe 
pagină. Pentru scriere s-au folosit fire de păr de ied şi poate fi citită numai la 
microscop…Până când vom avea un răspuns de la reprezentanţii Guinness World 
Records, aflăm că opera „Luceafărul" este la mare căutare în Japonia” (2011, 
2278 afişări). 
 
3. În LIMBA COREEANĂ (familia altaică „izolată”, R.P.D, Coreea, de Nord, cap. 
Phenian, 23,3 milioane de vorbitori şi Republica Coreea, de Sud, 49 milioane de 
locuitori, capitala Seul), funcţie de datele identificate, agenţiile internaţionale de 
presă şi mass-media, începând din anii ´60, cu deosebire în anul aniversar, 1964, 

publicaţiile bucureştene („Munkasélet” „Gazeta literară”, „Luceafărul”) relatează 
despre „Sărbătorirea lui Eminescu” în capitala R.P.D. Coreeană, la Phenian: 
„Uniunea scriitorilor a comemorat, în cadru festiv, 75 de ani de la moartea lui Mihai 
Eminescu”. Alte surse consemnau că festivităţi similare au avut loc şi „la Moscova, 
Budapesta, Sofia, Berlin, Montevideo, Viena, Helsinki, Tirana, Phenian”, cu acest 
prilej, „poeziile traduse au purtat mesajul eminescian în lume”. Ştiri similare mai 
apar în 1989 despre festivităţile naţionale-coreene şi internaţionale, patronate de 
UNESCO, în „Anul Centenar Eminescu”, consacrate poetului român, organizate la 
Phenian, Seul şi în alte localităţi, reflectate în articole de presă, emisiuni la radio, 
conferinţe şi recitări din poeziile eminesciene în limba coreeană.  
În ajunul centenarului morţii poetului român, preocuparea ştiinţifică pentru 
valorificarea moştenirii sale literare a fost finalizată într-o teză de doctorat, însă 
susţinută şi publicată în Germania, ţara care l-a lansat pe Eminescu în lumea literară 
din Europa secolului XIX. Se apreciază că prin această exegeză academică, opera 
eminesciană a fost promovată, nu numai în literatura coreeană, ci şi în cea 
europeană şi asiatică, în care India, China, Japonia şi Singapore i-au publicat şi 
consacrat opera ca valoare universală. Apariţia exegezei coreene despre Eminescu, 
remarcată ca eveniment cultural de excepţie, aparţine actualului profesor al 
Universităţii din Seul, dr. Song-Ki Kim, întitulată „Eminescu und So-Wól Kim” (teză de 
doctorat susţinută şi publicată la Universitatea din Freiburg, în 1986, prefaţa şi 
notele autorului indicând o amplă bibliografie la zi despre Eminescu şi So-Wol Kim), 
de altfel, apreciat ca un „studiu de literatură comparată despre doi lirici clasici ai 
literaturii române şi coreene de valoare universală”. Pentru a susţine 
compatibilitatea celor doi lirici clasici ai literaturii universale, de acum doctorul în 
ştiinţe filologice coreean, Song-Ki Kim a venit chiar la Universitatea din Bucureşti să-
şi prezinte demonstraţia. Cu acest prilej, capacitatea de exeget şi-a dovedind-o şi în 
alt studiu despre motivul „Moartea şi natura”, în plan comparativ, în operele 
„Vântul funerar” de Hwang Dong Gyu şi „Mai am un singur dor” de Mihai Eminescu, 
publicat în „Analele Universităţii Bucureşti”, seria Limba şi literatura română (apud 
„Wikipedia”, în cadrul unui amplu articol despre viaţa, opera şi valoarea universală a 
operei eminesciene). 
 
4. În LIMBA MONGOLĂ (familia altaică, ramura mongolă, Mongolia, 2,9 
milioane de locuitori, capitala Ulan Bator, dar 2 mil. vorbitori există şi în China, 
Afganistan, Rusia), publicaţia *„Cultura şi literatura”+ (Ulan Bator, 1960), include 

Povestea codrului, în traducerea lui D. Gombojaev. Periodice şi radioul din 
capitala Ulan Bator relatează despre festivităţile prilejuite de „Centenarul Mihai 
Eminescu” din 1989: manifestarea culturală de amploare, „Anul Eminescu” are loc 
sub egida Uniunii Scriitorilor din Mongolia, în cadrul căreia vicepreşedintele D. 
Garmaa susţine o conferinţă (cf. „România literară”, „Luceafărul”), de asemenea 
o emisiune specială la radio, traduceri şi articole în presă, recitaluri de poezie în 
limbile română şi mongolă, o expoziţie de fotografii. La solicitarea pe Google, 
„Mongolia – Eminescu”, din cele peste 400 de poziţii, peste 60 îl reprezintă în 
diferite ipostaze, – înscrisuri şi imagini. Mass-media online relatează despre 
participarea activă a lui Mend Ooyo Gombojav, preşedintele Academiei de 
Ştiinţe din Mongolia, la Festivalul Mondial de poezie „Mihai Eminescu” 
(organizat, între 16-18 septembrie 2014, de Biblioteca judeţeană şi Academia 
Internaţională „Mihai Eminescu” din Craiova), alături de „poeţi de renume 
mondial şi renumiţi oameni de cultură din îndepărtata Coree, din Mongolia şi 
până în America Latină, din Noua Zeelandă la Atlantic, precum: Aad (Liban), 
Adonis (Franţa), Mamta Agarwal (India), Hai An (China), Ataol Behramoglu 
(Turcia), Vincenzo Bianchi (Italia), Vladas Braziumas (Lituania), Nicole Brossard 
(Canada), Ding Cheng (China), Nicolae Dabija (Republica Moldova), Germain 
Droogenbroodt (Spania), Michael Harlow (Noua Zeelandă), Gaetano Longo (Italia), 
Yong Tae Min (Coreea de Sud), Knut Odegard (Norvegia), Sreten Perovic 
(Muntenegru), Milan Richter (Slovacia), Amadou Lamine Sall (Senegal), Veaceslav 
Samoşkin (Federaţia Rusă), Rade Siljan (Macedonia), Ognean Stamboliev 
(Bulgaria), Juri Talvet (Estonia), Nedeljko Terzic (Serbia), Istvan Turczi (Ungaria), Yu 
Yu (China), Peter Waugh (Anglia), Justo Jorje Padron (Spania) ş.a. (apud „Festival 
Mondial de Poezie „Mihai Eminescu” a făcut înconjurul lumii”, în publicaţia 
„Lupta”, 24.10.2014). Ultima sursă consultată, „Tribuna învăţământului” 
(Bucureşti, 26 noiembrie 2014) ne oferă traducerea poeziei „Şi dacă”, în limba 
mongolă, publicată în 1983 de revista literară „Shu guang” („Zorii”) a Uniunii 
Scriitorilor Chinezi, Filiala Regiunii Autonome Xinjiang – Uygură, din Nord Vestul 
Chinei (parte din fostul Imperiu mongol Uygur). La data apariţiei traducerii 
eminesciene, revista era editată în cele patru limbi, corespunzătoare etniilor 
majoritare din această Regiune Xinjiang-Uygură: chineză, kazahă, uigură şi 
mongolă. 

5 În LIMBA VIETNAMEZĂ (ramura mon-khmer, prima limbă 65,7 milioane de 
vorbitori, Vietnam), încă din 1961, poetul a fost mai bine cunoscut prin traduceri 
şi conferinţe, organizate în capitala Hanoi, iar în 1989 prin acţiuni de popularizare 
a vieţii şi operei poetului român, cu prilejul „Anului Eminescu”, Centenar celebrat 
de UNESCO. Publicaţia *„Magazin literar vietnamez de literatură străină”+ (Hanoi, 
2000) dedică un număr întreg literaturii române, în centrul atenţiei aflându-se 
traducerile din Eminescu şi ecoul acestora în lume (cf. „Semne”, online, 2004). 
Volume apar tot la Hanoi: Tù Vá buôn vọng nểo dối (Poezii, Hanoi, 1992, include 
nota editorului în engleză şi vietnameză, note în vietnameză, alte note 
biobibliografice şi 26 traduceri de Thú Dân, Búi Hanh Cân ş.a.), de asemenea Mihai 
Eminescu. Thó Tinh (Hanoi, 2000, 31 texte bilingve în română-vietnameză şi 10 
texte numai în vietnameză, eseuri finale în engleză şi în vietnameză de Pham Viét 
Dào, Nguien Huan Sanh, Nguien Van Dan, iar prefaţa de C. Lupeanu). Din acest 
ultim volum apărut la Hanoi, Corpus Eminescu, vol. IX (Chişinău-coed. Bucureşti, 
2000), reproduce studiul Parfumul oriental în poezia lui Eminescu de Pham Viét 
Dào, tradus din vietnameză şi ilustrat cu poeziile analizate, Sara pe deal, La 
steaua, Mai am un singur dor, Pe lângă plopii fără soţ. Tot aici, ca texte 
independente, în facsimil vietnamez, sunt reproduse Sara pe deal, La steaua, Mai 
am un singur dor, Pe lângă plopii fără soţ, tr. Pham Viét Dào. Enciclopedia 
„Wikipedia” prezintă amplu viaţa şi opera lui Eminescu. 
 
6. În LIMBA INDONEZIANĂ (bahasa-indonezia, din familia astro-indoneziană, 
ramura indoneziană, indoneziana modernă, variantă a limbii malaeze moderne, 
din 1928 numită „bahasa” Indonezia – bahasa înseamnă „limbă” – ca prima limbă 
a 22,8 milioane de orbitori şi a doua limbă a peste 140 milioane de locuitori, 
Indonezia, capitala Jakarta) am remarcat o primă sinteză oficială, privind 
recunoaşterea valorii universale a lui Eminescu, în „Ensiklopedia Indonesia”, vol. I 
(f. l. 1955). Traduceri şi comentarii publică periodicele din Jakarta, „Harian Rakjat” 
(1960, un articol şi poemul Împărat şi proletar, în traducerea lui Anantaguna şi 
Warjanto), „Merdeka Minggu” (1960, articol), „Suluh Indonesia” (1960, articol), 
„Glasul patriei” (Berlin-Bucureşti, 1960), relata că „La Facultatea de Litere a 
Universităţii <Indonezia>” din Jakarta a avut loc o amplă acţiune de aniversare a 
110 ani de la naşterea lui Eminescu”. Enciclopedia „Wihipedia” îi consacră lui 
Eminescu un articol. 

7. În LIMBA MALAEZĂ (sau bahasa melayu, ramură indoneziană, oficială în 
Federaţia Malaieză, 24,8 milioane de locuitori, capitala Putrajaya, ca primă limbă 
pentru 7 milioane de locuitori şi limba a doua pentru 3 milioane de locuitori, 
engleza fiind prima limbă de comunicare interetnică), interesul pentru Eminescu 
s-a manifestat odată cu încheierea acordului dintre organismele de profil 
malaieziene şi enciclopedia internaţională online, „Wikipedia”, – de a prezenta în 
paginile acesteia articolul despre Eminescu, cu accent pe viaţa şi opera sa, 
activitatea la „Junimea” şi la ziarul „Timpul”, impunându-se ca „poet, nuvelist, 
jurnalist, cel mai faimos, influent, respectat în România şi Republica Moldova”. 
Capodoperele citate sunt „Bintang kejora – Luceafărul, 5 Satires, Ode in anticiem 
meter, 12 surse bibliografice, majoritatea în limba engleză, oficială în Malaiezia. 
Temele curente sunt „ascunse” în link-uri despre dezbaterile privind „Poetul 
naţional” al României; „Eminescu, o victimă politică”; „asasinarea lui Eminescu”; 
„164 ani de la naşterea Poetului, prozatorului, dramaturgului şi jurnalistului Mihai 
Eminescu”; „Melodii pe versuri de Eminescu”, pe YouTube. Site-urile despre 
Malaiezia şi Eminescu, în contextul relaţiilor bilaterale, culturale şi economice, de 
pildă, „Delegaţia malaieziană a fost condusă de Juhar Mahiruddin, Guvernatorul 
Statului Sabah, care a fost însoţit de ambasadorul României în Malaiezia şi 
reprezentantul Ambasadei Malaieziei în România, precum şi oameni de afaceri 
malaiezieni, o atenţie deosebită fiind acordată promovării relaţiilor bilaterale” 
(oraşul cultural, Iaşul a fost preferat mai ales „prin prisma studenţilor care vin să 
studieze la Universitatea de Medicină şi Farmacie”). Sunt numeroase„ştirile” 
despre actualitatea lui Eminescu, prin acţiuni – la recomandarea UNESCO sau din 
iniţiativă proprie – de sărbătorire a „Zilei de naştere a lui Eminescu, devenită şi 
Ziua Culturii Naţionale”; despre comemorarea zilei „trecerii lui în eternitate”; 
despre „interviul ambasadorului Marii Britanii la Bucureşti, – acesta a recitat 
versuri de Eminescu”; la „Invitaţia lansată de preşedintele Asociaţiei „Mihai 
Eminescu” din Viena, Marele poet naţional Mihai Eminescu a fost omagiat în 
oraşul studenţiei sale, unde există un bust, dar şi un monument Eminescu”, la 
acţiune participând „oameni de cultură, dar şi spectatori care se regăsesc, de 
fiecare dată, în versurile eminesciene”; „Poetul naţional Mihai Eminescu este 
sărbătorit în Ucraina după calendarul vechi. Cum 28 ianuarie a picat în zi de lucru, 
concursul literar itinerant din acest an, ediţia a VIII-a se desfăşoară sâmbătă 1 
februarie”; „Poetul M. Eminescu va fi comemorat în Parcul din Chişinău, pe Aleea 
Clasicilor Literaturii Române”; la Ierusalim, pe peretele unei nişte nu departe de 
Mormântul Mântuitorului, e harta României, marcarea graniţelor cu panglică 
tricolor, la mijlocul ţării Maica Domnului cu pruncu-n braţe, iar în partea de jos 

versuri eminesciene din „Ce-ţi doresc eu, ţie, dulce Românie „ şi „Rugăciune”; 
„Imagini pentru Eminescu în Malaiezia”, 83 din câteva sute; „Ediţie Eminescu bi şi 
trilingvă electronică la Bruxelles”; poetul turc Ali Narçyn a tradus Scrisoarea III de 
Eminescu, pe care o va include în volumul de poezii eminesciene; „Eminescu şi 
Imperiul Otoman”, declara traducătorul agenţiilor de presă, „în ciuda criticilor pe 
care Eminescu le aduce în poezie Imperiului Otoman, poporul turc are dreptul 
de a cunoaşte opera eminesciană”; „Ziua lui Eminescu şi a Culturii Române 
sărbătorită la Şcoala numărul 1 din Beijing”; „Album 2012. Mihai Eminescu în 
grafica mondială”, 2000 desene, 1500 de graficieni din 141 de ţări, inclusiv din 
Malaiezia.  
 
8. În LIMBA MALGAŞĂ (malagasy, familia austroneziană, ramura indoneziană 
de Vest, grupul hesperonesian, Madagascar, capitala Antananarivo, stat insular 
din S V Oceanului Indian S E Africii, a patra insulă ca mărime a Globului, peste 19 
mil. locuitori; conform Constituţiei din 2007, în Madagascar limba naţională este 
malgaşa, iar limbile oficiale sunt malgaşa, franceza şi engleza; limba malgaşă se 
mai vorbeşte în insulele Comore, sistemul de scriere este alfabetul latin) o 
prezentare sumară a vieţii şi operei lui Mihai Eminescu realizează, începând din 
februarie 2010, în enciclopedia internaţională online Wikipedia, – date sumare: 
scriitor, poet naţional al României, născut la 15 ianuarie 1850, moare la 15 iunie 
1889 la Bucureşti. O indicaţie expresă trimite la un text „ascuns” mai amplu 
despre „Mihai Eminescu poetul, prozatorul, ziaristul…”. Există posibilitatea ca 
textul despre Eminescu în cele 47 de limbi din „Wikipedia”, în care este prezentat 
Eminescu, să fie tradus, în şi din aceste limbi, în 90 de limbi (cf Anexe), pe baza 
unui program de traducere automată, prin simpla accesare pe Google, „translate”, 
implicit amplul text din limba română în malgaşă (pentru cunoscătorii limbilor co-
oficiale din Madagascar, franceza şi engleza, pot apela direct la amplele texte 
existente în aceste limbi).  
 
9. În LIMBA CAMBODGIANĂ (khmeră, kampuchiană, grupul mon-khmer, 
Cambodgia, 13 milioane de locuitori) agenţiile internaţionale de presă au difuzat 
informaţii, potrivit cărora mijloacele mass-media (presa, radioul, televiziunea) din 
capitala Phnom Penh au realizat emisiuni speciale, consacrate festivităţilor care 
au marcat 75 şi 100 de ani de la stingerea din viaţă a lui Mihai Eminescu. În „Anul 

Eminescu”, 1989, la recomandarea UNESCO, s-au organizat acţiuni de omagiere, la 
care s-au prezentat expuneri despre viaţa şi opera lui, recitaluri de poezie 
eminesciană, în limbile română şi cambodgiană.  
 
10. În LIMBA THAI (familia sino-tibetană, ramura kam-taithailandeză, 
Thailanda, 65 milioane de vorbitoru) se publică *Luceafărul-]-Hyperion (Bangkok, 
1989, cuprinde Luceafărul şi La steaua, prefaţă şi text paralel în limbile engleză, 
traducere Leon Leviţchi şi thai-thailandeză, traducere Montri Umavijani, 
Thanpuyng Somroj Swasdikul na Ayudhya, Uuthai Sindhusarn, iar prefaţa de 
Montri Umavijani). Acelaşi Montri Umavijani mai publică „A long, old Roman 
Road” (Bangkok, 1989, o cronică a călătoriei sale prin România, care cuprinde şi 
un capitol despre festivităţile prilejuite de Centenarul Eminescu, ilustrat cu versuri 
proprii, dedicate lui Mihai Eminescu). În acest volum autorul mai relatează despre 
o seară culturală din 25 aprilie 1989, în capitala Bangkok, cu ocazia Centenarului 
Eminescu, la care dintre cei aproape 50 de scriitori din Thailanda prezenţi, 15 au 
susţinut scurte intervenţii, printre care şi Montri Umavijani. Poeziile recitate, La 
steaua, Criticilor mei, Lacul, Stelele-n cer, Mai am un singur dor, Povestea 
codrului, Şi dacă, Despărţire, Când amintirile, Odă în metru antic, O, mamă, 
Kamadeva, ulterior au apărut în volumul „Thai Romanian cultural night, April 25 
1991”). Volumul Poems (Bangkok, 1991, ediţie bilingvă thay/tailandeză şi engleză) 
cuprinde mesajul ambasadorului Petru Mateescu, prefaţă şi 12 traduceri de 
Montri Umavijani. Ecourile acestui volum eminescian au avut o semnificaţie 
aparte, prelungită în timp şi spaţiu geografic. Amintim doar „Anul Eminescu”, 
2000, cu care prilej Corpus Eminescu, vol. IX (co-editat la Chişinău-Bucureşti) a 
reprodus Luceafărul şi La steaua, în traducerea lui Montri Umavijani. Conform 
agenţiei de presă, „Amos Nevs”, marcarea Zilei Naţionale a României a fost 
sărbătorită, începând din 20.11.2003, la sediul ''Siam Society'' din Bangkok. La 
prestigioasa fundaţie culturală thailandeză, sub patronaj regal, a fost prezentată 
„o conferinţă referitoare la viaţa şi opera marelui poet român Mihai Eminescu, în 
faţa unei audienţe alcătuite din reprezentanţi ai cercurilor academice şi 
universitare, ai societăţii civile, precum şi ai Corpului Diplomatic acreditat la 
Bangkok. După expunerea ambasadorului român, cunoscutul poet thailandez, 
Montri Umavijani, traducător al operei eminesciene, a făcut scurte comentarii şi a 
recitat fragmente din „Luceafărul” în limba thai. Seara culturală românească s-a 
încheiat cu proiectarea video a unor imagini din Romania. 

În loc de POSTFAŢĂ 
 
Incitat de valoarea documentară a prezentei lucrări de sinteză, a 
cercetătorului ştiinţific conf. univ. dr. Dumitru Copilu-Copillin, menită să pună în 
lumină valoarea universală a poetului naţional al României – printr-o cercetare de 
teren, migăloasă, şi savantă, a modului cum a fost şi este receptat, în Ţară şi peste 
hotare Mihai Eminescu – redau mai jos câteva gânduri, modeste, fugare şi departe 
de a epuiza un subiect mai nou apărut în eminescologia românească. Prin aceste 
gânduri doresc a reţine atenţia cititorului creştin responsabil asupra complexităţii 
ideatice prin care marele poet se impune tuturor conştiinţelor netrucate, drept un 
creştin iniţiat în misterul divin, într-un moment de „Revelaţie” din tinereţe, cu 
urmări asupra potenţialului său uman şi creator, supradimensional. 
În Postfaţă încercăm să abordăm unele aspecte, legate de tema cărţii, 
apelând la câteva aprecieri generale și încercând să argumentăm afirmaţiile 
autorului, printr-o analiză sumară, pe text și printr-o decriptare a câtorva aspecte, 
legate de unul din poemele marelui poet.  
1. Aprecieri generale, inclusiv, pe baza datelor din cartea de faţă, 
despre destinul universal al moştenirii culturale eminesciene, însoţite de 
consideraţii personale privind „fenomenul Revelaţiei”, petrecut în viaţa 
adolescentului Eminescu, pe când trecea din Transilvania vasală spre 
România liberă, poposind, se pare, în Munţii Cindrel din Carpaţii 
Meridionali. Aici, după umila noastră părere, este posibil să se fi desăvârşit 
înduhovnicirea de care poetul avea nevoie, pentru a putea participa plenar la 
copleşitorul „fenomen al Revelaţiei”, în anul 1867. Acest fenomen fiind 
prezentat mai detaliat în carte – dar încheiat cu fireasca întrebare a 
fizicianului Ioan Câmpan, în cartea sa, citată, „Eminescu. Magul călător”, în 
care abordează problema „Revelaţiei”, – dar de unde ştia adolescentul 
Eminescu toate acestea? – încercăm să răspundem printr-o decriptare 
interpretată a textelor, scrise de poet, imediat după 1867 şi ascunse, în 
mod deliberat, de ochii lumii; după anul binecuvântat, 1867, poetul scrie 

grandioase poeme precum Memento mori, dar şi poezii, care sunt 
menţionate în prefaţa autorului, noi punând accent – într-un spaţiu restrâns, 
ca mostră de explicare – pe decriptarea, aşadar parţială – a altui poem din 
aceeaşi perioadă, „Povestea Magului călător în stele”. 
După cum se ştie, îndemnul filozofului Constantin Noica, de a-l 
cunoaşte pe Eminescu, mai bine, noi înşine şi de a-l face mai bine 
cunoscut lumii, eminescologul Edgar Papu l-a preluat, ca pe un obiectiv de 
interes ştiinţific. Iată ce afirmă acesta: „Adevărat, există un izbitor decalaj 
între valoarea universală a poetului şi corespunzătoarea sa circulaţie 
universală care mai lasă de dorit. Pentru cunoaşterea circuitului universal al 
operei sale se cere însă ca, în ţara din care face parte poetul, înalta valoare a 
creaţiei lui Eminescu şi consacrarea ei universală să se bucure deopotrivă de 
o apreciere de acelaşi nivel cu difuzarea sa universală”. Obiectivul formulat 
astfel de Edgar Papu l-am regăsit – confirmat şi realizat – în ediţiile I - III a 
cărţii de faţă. 
Parcurgând paginile acestei cărţi, elaborată timp de câteva decenii de 
cercetătorul ştiinţific şi universitarul Dumitru Copilu-Copillin, interesul 
crescând pentru lectura datelor privind receptarea universală a operei poetului-
filosof, mi-a confirmat adevărul despre destinul postum al lui Eminescu, în care 
credeam, dar nu am avut până acum argumentul documentar convingător şi, în 
consecinţă, prilejul mai potrivit ca în momentul de faţă să-l şi mărturisesc. 
Mai întâi o reflecţie generală, întărită de argumentele oferite şi de cartea de 
faţă, – comparativ cu Dante, Shakespeare şi Homer, sau oricare altă mare 
personalitate cu perspective de a aspira la universalitate, ne permitem să 
afirmăm că Eminescu este suma lor, întrucât el vibrează la unison cu duhul 
care-l inspiră, rămânând, în acelaşi timp, un geniu cantonat pe toate 
dimensiunile de manifestare ale acelora. Structura lui vădit harică ne impune a 
nu-l compara decât cu sine. Toţi ceilalţi manifestă doar o parte din harul care se 
revarsă nesfârşit prin Eminescu, aspect care nu-i face mai mici decât sunt, dar 
nu pot fi comparaţi cu Eminescu, oricât de multă bunăvoinţă am avea. 
Eminescu se mişcă între coordonatele harice ale Cuvântului manifestat, pe care 
– aşa cum mărturiseşte în poezia „Preot şi filosof” – îl aude şi pricepe şoapta 
misterului divin. 
Aşa lucrează Poetul nepereche şi Geniul universal, – într-o limbă cu circulaţie 
restrânsă înalţă cuvânt cu putere miraculoasă, iar dintr-o ţară mică ridică 
vorbitori, care dovedesc că au înţeles ceva din măreţia tainică a Cuvântului lui 

Dumnezeu pus, prin poet în adâncurile versului eminescian, atât de încifrat haric. 
Ca să poţi să te adăposteşti la poala acestui nespus de mare poet-filosof şi „Preot 
deşteptării noastre, semnelor vremii poet” („Epigonii”), trebuie să fii bine 
acomodat cu apoftegmele Marilor Bătrâni, cu poezia sacră, cu poeziile mariologice 
şi Poemele Luminii, în paralel cu învăţăturile renumiţilor Sf. Cuv. Părinţi stâlpnici. 
2. Argumente – analiză – decriptare. Comentariu original privind „Povestea 
magului călător în stele” * Redăm, în continuare, fragmente de comentariu, ca 
exemplu de analiză a unui singur poem „tainic”, din creaţia eminesciană, 
structurat în trei Cânturi, ce însumează peste 960 de versuri. Acest grandios 
Poem, scris după momentul revelaţiei din 1867, reprezintă una din dovezile 
dobândirii unui potenţial uman şi creator incomensurabil, care se pretează – 
datorită tematicii speciale – la o profundă tâlcuire hermeneutică şi 
duhovnicească (paralelă şi nu similară cu formula cunoscutului criptolog, Ilie 
Torsan, pentru a „sparge” textele cu cifru ale unor mari poeţi români, îndeosebi 
ale lui Eminescu, aplicând şirurile Fibonacci [1175-1240] în domeniul poeziei, n. a., 
D. C-Copillin). Vom încerca, să aducem, în atenţie, doar câteva din aceste 
copleşitoare aspecte cifrate. Un prim aspect care frapează, în mod deosebit, ţine 
de modul complex în care ne apare structura Poemului (Versiunea din ediţia 
postumă, Preot şi filosof, Ed. Simplu, 2008, cu numerotarea versurilor) * Cântul I 
conţine 128 de versuri distribuite în 16 strofe a câte 8 versuri strofa. 128 (în 
numerologia creştină, n. red.) este 2, 16 este 7, iar 8 rămâne ca atare; la o analiză 
numerologică rezultă că poetul mag vrea să ne atenţioneze că se află în faţa lui 
Hristos-Dumnezeu, indicat atât prin numărul doi, care semnifică cele două firi ale 
Domnului, cea umană şi cea divină, cât şi prin numărul şapte, iar întrucât cele 128 
de versuri sunt împărţite în strofe de câte 8 versuri, aceasta vrea să însemne că 
poetul este pregătit ca, în prezenţa Domnului, să participe la Judecata de apoi, 
indicată de numărul 8 * Cântul II conţine 419 versuri distribuite în 11 strofe a câte 
5 versuri strofa; 23 de strofe a câte 8 versuri strofa şi respectiv 36 de strofe a câte 
5 versuri strofa. Numerologic, 419 este 14, adică 5, iar numărul 5 semnifică: 
Dumnezeu în mijlocul nostru, aspect reflectat pe deplin de poet, prin faptul că pe 
tot parcursul iniţierii magului, care nu-i altul decât poetul, este prezent zeul. 
Iniţierea este indicată prin numerele 23=5 sau 6 şi ea se face astfel încât magul-
poet are mereu prezentă ziua Judecăţii de apoi, indicată prin strofele de câte 8 
versuri. Magului iniţiat duhovniceşte îi este descoperită desăvârşirea lui 
Dumnezeu, prezentă şi lucrătoare, în Creaţie, indicată prin numărul 36=9 * Cântul 
III conţine 297 de versuri distribuite în 38 de strofe a câte 4 versuri, urmate de o 

strofă cu 5 versuri şi una cu 6 versuri, apoi 2 strofe a câte 5 versuri, urmate şi 
acestea de o strofă cu 6 versuri, după care urmează o strofă cu 7 versuri, o 
prozodie cu 33 de versuri, o alta de 18 versuri, după care poetul introduce o strofă 
cu 4 versuri urmată de o prozodie de 16 versuri şi 5 strofe a câte 8 versuri. Aşa 
cum se poate vedea, aspectele numerologice sunt mult amplificate, în acest ultim 
Cânt, dar ele au o coerenţă copleşitoare, coerenţă pe care doar un om 
înduhovnicit, prin care lucrează şi vorbeşte, necontenit, Duhul lui Dumnezeu, o 
poate avea. Dar într-o analiză numerologică, 38=11=2, care, în simbolica creştină, 
este cifra lui Dumnezeu Fiul sau Cuvântul, Acela Care este Lumina vie, în sânul Sf. 
Treimi. Este ca şi cum poetul doreşte să ne atragă atenţia, prin aceste 38 de strofe 
de câte 4 versuri, că toată călătoria magului, creat de Dumnezeu şi trăitor pe 
Pământul, semnificat prin 4, se face cu binecuvântarea Domnului Iisus Hristos, Cel 
în Care se manifestă două Voinţe, cea divină şi cea umană. Cum cifra 4 reprezintă 
totalitatea creată şi revelată dar şi sensul revelaţiei, desăvârşit de Fiul Întrupat, 
poetul ne dă astfel cheia saltului deosebit pe care-l face, în planul cunoaşterii 
tainelor, în anul 1867, anul despre care în cartea prefaţată se spune, pe baza 
surselor citate, că nu se cunoaşte unde a fost şi ce a făcut Eminescu. Strofa, 
imediat următoare, de 5 versuri, consfinţeşte prezenţa vie şi lucrătoare – la 
înduhovnicirea magului – a lui Hristos-Dumnezeu, care face un act de recreare a 
magului, lucru semnificat de strofa cu 6 versuri, 6 fiind simbolul creaţiei. Amintim 
că cifra 5, în simbolica creştină, este numărul harului divin. Lui 5 i se atribuie, în 
general, misteriul Fecioarei Maria, asupra căreia a planat plenitudinea harului. 
Prin aceasta poetul voieşte să ne spună că nici un nevoitor duhovnicesc nu poate 
să urce muntele desăvârşirii de sine şi al cunoaşterii lui Dumnezeu, cu Tainele pe 
care El ni le dăruieşte, prin har divin, dacă, pe tot parcursul, întocmai ca şi magul 
călător în stele, nu se bucură de prezenţa vie a Maicii Domnului în sufletul lui. 
După Biblie, 5 este simbol al Omului-Dumnezeu, Iisus Hristos, Acela Care a suferit 
cele 5 Plăgi pe Cruce şi al Fecioarei Maria, căreia poetul, inspirat de Duhul Sfânt, îi 
închină câteva poezii. Prin 5 poetul doreşte să ne atragă atenţia şi să ne asigure, 
că după iniţierea harică, în Sionul despătimit al magului călător în stele, se 
sălăşluieşte Viaţa divină cu Voinţa Sa divină, evidenţiate de poet prin cele două 
strofe de câte 5 versuri, care urmează strofei de 6 versuri. Prin strofa de 6 versuri, 
poetul voieşte să ştim că deasupra omului nevoitor, în special, se află Harul 
original, Acela Care s-a aflat asupra omului la momentul creierii lui. Dar 6 este şi 
cifra Luminii create, lumină care-l va însoţii pe mag, în tot periplul său spiritual şi 
duhovnicesc. Cum 6, după Euclid este şi primul număr perfect, nu mai este nici o 
surpriză că după tot periplul tainic, poetul mag ajunge desăvârşit, cât îi este 

permis unui om al lui Dumnezeu. Ca şi cum nu ar fi suficiente aceste date, poetul 
adaugă, imediat după strofa de 6 versuri, ce urmează după cele două strofe de 
câte 5 versuri, o strofă cu 7 versuri. Numărul 7=3+4 este Numărul lui Hristos. Căci 
Numărul 7 este şi Simbol al Duhului Sfânt, răspândit în creaţie prin cele 7 daruri 
sau virtuţi duhovniceşti, daruri pe care le va primi şi poetul-mag. Totodată, prin 
cifra 7, poetul doreşte să pună în evidenţă, în mod şi mai explicit schimbarea 
totală a lui, după periplul stelar. Numărul 7 este de asemenea număr perfect, care 
simbolizează, în egală măsură, abundenţa harului divin, aceea de care s-a bucurat 
şi poetul * Remarcăm, doar în treacăt, că din cele trei numere care ne indică 
numărul de versete ale fiecărui Cânt, doar numărul 128 se află de 4 ori în Biblie. În 
plus, conform sesizării matematicienilor, 128 este cel mai mare număr, care nu 
poate fi exprimat ca sumă de pătrate distincte. Numărul 128 poate fi exprimat 
prin combinarea cifrelor sale cu operatori matematici, astfel: 128=2 la puterea (8-
1). Numărul 128 are de asemenea caracteristica următoare. Plecând de la 1 şi 
luând, de fiecare dată, dublul pătratului fiecăreia din cele trei cifre componente, 
se obţine 128, după cum urmează: 1 la putere a doua x cu 2=1x2=2; 2 la puterea a 
doua x cu 2=4x2=8; 8 la puterea a doua x cu 2=64x2=128. De asemenea, 128 este 
un număr Zuckerman, căci 1x2x8=16 este un divizor al lui 128. Amintim că 128, în 
tehnica de calcul, este mărimea, în biţi, a unui format de date întregi, etc., etc.  
Desigur, mai sunt deosebit de multe alte aspecte numerologice ale acestui 
Poem de excepţie, dar am depăşii, cu mult, spaţiul afectat unei postfeţe, de aceea 
vom da, în continuare, doar câteva extrase dintr-un comentariu mai amplu al 
Poemului (Textul poemului cu structura Cânturilor şi numerotarea versurilor, de 
asemenea decriptarea altor texte poetice eminesciene, sunt publicate în revista 
online „Noi Dacii”, 2015, - www.noidacii.ro). * Poetul debutează în Poem cu 
referiri în primele versuri la simbolismul stelelor şi al culorilor, alb, blond, 
albastru, zicând: „În vremi de mult trecute, când stelele din ceruri / Erau copile 
albe cu părul blond şi des / Şi coborând pe rază, Ţara lor de misteruri /În marea 
cea albastră se cufundau ades.” Cufundarea deasă a stelelor copile albe în Marea 
cea albastră este, pentru neasemuitul poet, nu doar prilej de purificare tainică, ci 
şi însumarea decriptării hermeneutice a îmbinării dintre simbolismul stelelor şi cel 
al culorilor amintite, atât stelele cât şi culorile fiind în strânsă legătură cu 
ontologia omului. * „Bătrânul împărat” ar putea fii Tatăl ceresc, iar tânărul, pe 
umerii căruia voieşte să pună Imperiul ce-l poartă, „Imperiul gigantic, purpuriu-
mpărătesc” nu este altul decât Fiul lui Dumnezeu Întrupat, Împăratul eliberator 
din întunericul păcatului, datorat lumii sau Satanei ce cu visuri şi plăceri şirete te 

îmbie. Căci zice poetul: „El poate să aleagă-a plăcerilor şirag / Şi-atunci devine 
umbră pe mână de mişei”. * Poetul continuă să ne facă martori ai devenirii sale, 
întru fiinţă hristică, zicând: „Şi stâncile rupte-n cale-i s-aţin / Cu pasul lui sigur prin 
râuri înoată, / Se-ndreaptă spre ţelul cel mic şi senin”. Astfel putem spune că nimic 
nu stă în calea celui ce a început urcuşul duhovnicesc, chiar dacă „stâncele rupte-n 
cale-i s-aţin”. Redobândind discernământul, nevoitorul înduhovnicit îşi află 
„blânda stea ce-n Cartea veşniciei e unită cu-a lui nume” şi înţelege „că pentru el 
s-aprinde lumina ei de nea”. Despătimit, nevoitorul odată cu primirea 
discernământului simte „aripa îngerului” păzitor, care-i mângâie fruntea, devenită 
netedă, ca urmare a urcuşului duhovnicesc către „ţara steloasă şi întinsă”. * Iniţiat 
în taina Muntelui desăvârşirii de sine, poetul scrie: „Şi cine-enigma vieţii voieşte s-
o descuie, / Acela, acel Munte pe jos trebu-i să-l suie”. El dovedeşte că stăpânea 
tainele urcuşului duhovnicesc, despre care spune: „M-oi duce pân-la poala a 
Muntelui Pion / Şi-apoi pe jos, de-acolo eu muntele-am să sui, / C-a gândurilor 
mele aripe să le pui”. * În Magul ajuns pe una din culmile duhovniceşti „razele se-
mbină, se turbură se frâng / S-aud glasuri uşoare, ca arfe care plâng”. Poetul, 
oricât de erudit  și genial, nu ar fi putut, în veci să redea, cu atâta exactitate 
urcuşul duhovnicesc, către omul cel nou, dacă Dumnezeu nu l-ar fi binecuvântat, 
ca să facă el însuşi această fenomenală experiere în duh * Iată ce zice mai departe 
poetul: „Când Dumnezeu creează de geniuri o ceată / Să cerce vrea p’oricare de-i 
rău ori de e bun,/ Căci nu vrea să mai vadă cum a văzut odată / Că cete rele d’ 
îngeri la glas nu se supun”. Poetului despătimit, devenit Mag călător prin stele, 
Dumnezeu îi revelează una din Tainele Creaţiei Sale permanente, aceea a geniilor, 
pe care le înzestrează cu amor divin, ca prin „a lumii vamă”, bolnav de iubire să 
coboare în corpurile doritoare, „Cel Care aprinde luminile nestinse pe-a cerului 
cununi” face şi ca „imperii întinse a Îngerilor buni” să slujească celor smeriţi şi 
nevoitori. Poetul relatează, cu o forţă lirică ieşită din comun, toată lucrarea tainică 
de iniţiere hristică a sufletului – Mag călător prin stele, ajutându-l să-şi 
desăvârşească acea calitate ontologică de suflet, doritor să devină suflet 
hristificat, în Imperiul Îngerilor buni. Poetul spune: „Tu nu ai nici un înger, tu nu ai 
nici o stea”. Dar chiar şi aşa atât Îngerul păzitor cât şi steaua ta stau departe de 
tine, pentru că Domnul îţi respectă liberul arbitru. Aşadar Magul călător prin stele 
este chiar poetul Mihai Eminescu  de mare este puterea pe care Dumnezeu a zidit-
o în liberul arbitru al omului, întrucât atunci „Când cartea lumii mare Dumnezeu o 
citeşte / Se ’mpiedică la cifra vieţi-ţi făr’să vrea”, pentru că ai căzut prin păcatul 
neascultării, atât de jos încât „În planu-eternităţii viaţa-ţi greşeală este”. Este atât 
de ticăloşită condiţia omului căzut, încât „Genii beau vinu-uitării, când se cobor din 

ceruri”. Datorită milei divine deversată către omenire, prin genii „Deschise-ţi-s, 
nebându-l, a lumilor misteruri”, căci tu-ncurci al „veciniciei, mult înţeleptul plan”. * 
Oricât de păcătoşi ar fi oamenii „în sufletul lor, totuşi, ei mari îs şi distinşi / Căci 
Dumnezeu, în lume, le ţine loc de Tată / Şi pune pe-a lor frunte gândirea lor 
bogată”. Acesta este şi crezul poetului iniţiat duhovniceşte * În versurile: „Când 
mintea va cuprinde viaţa ta lumească, / Când corpul tău cădea-va de vreme risipit, 
/ Vei coborî tu singur în viaţa-ţi sufletească / Şi vei dura în spaţiu-i stelos 
nemărginit; / Cum Dumnezeu cuprinde cu viaţa lui cerească / Lumi, stele, timp şi 
spaţiu ş’ atomul nezărit, / Cum toate-s el şi dânsul în toate e cuprins / Astfel tu vei 
fi mare ca gândul tău întins” ni se prezintă, în mod magistral imaginea de 
necuprins a omului (Eminescu, n.n.) hristificat. Faptul că „Fantastic bătrânul 
s’ardică şi blând / În aer înalţă puternica-i vargă” în timp ce „razele albastre prin 
sală aleargă” ne obligă să-nţelegem că ne aflăm în faţa unei copleşitoare scene de 
urcuş duhovnicesc, în prezenţa harului, prin care poetul-mag este nu doar 
cufundat în cele mai tainice grote ale cunoaşterii universale, ci este şi înzestrat cu 
puterea şi libertatea de a reda propria-i înduhovnicire şi mulţimea cunoştinţelor 
neştiute decât de Dumnezeu. Următoarele cinci strofe sunt o mostră a exactităţii 
clarvederii celui luat în duh. Mihai Eminescu descrie cu o luciditate, greu de 
imaginat, aspecte cosmice pe care doar un echipaj aflat într-o navă spaţială, cu 
totul specială, le-ar putea reda. Este urcat, în duh, atât de sus, că de acolo de 
departe Pământul se contrage într-un punct, iar „Căci lumi de departe în puncte se 
schimb”. * „Şi sufletul liber privirea-i sânţită” este chipul clarvăzătorului, căci doar 
acesta „O nalţă pe stelnicul, marele plaiu”, ca să admire „O patrie nouă sublimă, 
iubită”, plină de cântece îngereşti, cum numai sfântului Andrei cel nebun după 
Hristos i-a fost dat să vadă şi să relateze semenilor, cu circa 1200 de ani mai 
înainte. Ajuns aici poetul află „Căci sorii scriu timpu’n acest univers”. * Referitor la 
versurile „din el ieşi afară, / Pe-o piatră detunată el şede peste văi”, „Magul rămas 
în munte” este de fapt poetul, care pentru a se desăvârşii duhovniceşte a fost 
introdus în Peştera rezultată după ce piatra necunoaşterii de sine a fost detunată. 
Acum, întrucât a dobândit statornicia în înălţimile duhovniceşti, el poate să şadă 
pe piatra detunată peste văile fiinţării sale, de unde i se mângâie fruntea uscată, 
deoarece „Codrii mângâiau, cu vânt de primăvară / A lui frunte uscată, adâncii 
ochi ai săi”, ca privirea-i să devină privirea limpede şi înainte văzătoare a omului 
cel nou. * A ieşi afară, pe o piatră detunată, în acest caz, înseamnă a părăsi omul 
cel vechi şi a te aşeza, cu smerită cugetare, pe piatra detunată, nu doar ca Piatră, 
ci şi ca „O stea, vultur de aur, cu-aripele de foc”. Simbolismul creştin al Vulturului 
de aur, cât şi al „Aripelor” şi al Focului, întăresc şi lămuresc, pe deplin cele 

afirmate de noi în această încercare de tâlcuire a versului eminescian (vezi 
„Dicţionarul de Simboluri literare”, etc.!). Semnificaţia poetului mag „şezând 
călare” pe o stea, vultur de aur, cu aripile de foc, şi zburând în infinit printre 
„Stelele sclipeau sfinte şi’n cale-i făceau loc”, cumulează toată simbolistica 
creştină a stelei, a vulturului de aur cu aripi de foc, a calului, a zborului, a stelelor 
sfinte, simbolistică departe de orice interpretare sau mai bine zis speculaţie 
ufologică. 
3. Concluzii: * a. de fapt mai întâi o întrebare, care rămâne fără răspuns, 
dacă nu sunt înţelese cele schiţate de noi: adolescentul de 16-17 ani, liceanul 
Eminescu, de unde intuia LOCUL (cf. Iconografie, Foto 2 a., adică Havila/Vlahia - 
menţionată în Biblie sau lumea stelară a magului călător) IZVORUL UNOR 
ADEVĂRURI şi subtilităţi inestimabile - unele dintre ele confirmate, iată, de 
ştiinţa veacului nostru – care să le transpună în opere grandioase într-o perioadă 
care începe după dispariţia sa din văzul biografilor, toate ca efect al fenomenului 
revelaţiei din 1867; * b. Poezia eminesciană, cu precădere, dar şi cea a altor poeţi 
români recunoscuţi, este o voce distinctă dintr-un Proiect creştin european, în 
revelarea adevărului. Înzestrat cu înţelepciunea de a răsfrânge formele 
comunicării cu frumosul ideal, şi adevărul haric, divin (Euharistia, Kenoza, Epifania, 
Epecstaza), în tiparele limbii române, şi cu un plus inconfundabil în Opera lui 
Eminescu, spiritul religios a contribuit în mod decisiv la apariţia şi dezvoltarea 
literaturii si a celorlalte arte, la cristalizarea fiinţei morale a neamului românesc, a 
instaurat ordinea sârguinţei şi a favorizat deschiderea ontologică către toate 
orizonturile de cultură adevărată. * Tipul de discurs abordat de Eminescu, în faţa 
„fenomenului Revelaţiei” la care a participat pe deplin, este discursul trezvitorului 
duhovnicesc, care permite, justifică şi oferă contextul potrivit pentru un Studiu al 
relaţiei dintre raţiune şi credinţă. Situarea sa pe o treaptă superioară a 
contemplării, în duh, i-a permis folosirea gândirii critice, care i-a rămas activă până 
la ultimele clipe de viaţă, în ciuda detractorilor care-l considerau nebun. Pentru 
Eminescu, raportul dintre raţiune şi credinţă este unul profund duhovnicesc. El a 
fost o adevărată persoană dialogică, responsabilă, după modelul hristic, în stare să 
se jertfească, până la jertfa de sine, pentru neam şi Ţara sfântă, România. * 
Fericita şi mai mult decât fructuoasa combinaţie dintre revelaţie şi cugetare, i-a 
permis lui Eminescu, ca după ce a definitivat dialogul dintre credinţă şi raţiune, în 
lăuntrul sufletului său despătimit, să spună: „Văd în lume şi în lucruri numai 
sâmburul ş-ideea; / Prototipu-l văd în toate”, fiindcă „În sublime revelaţii a 

misterului etern…/ Închin viaţa cugetării, un Pitagora modern” 
(„Antropomorfism”). 
Opera poetică, filosofică şi eseistică, a lui Mihai Eminescu, aşa cum 
parţial am văzut, este circumscrisă simbolurilor culturale, care definesc, 
cu precădere fiinţa profundă românească, dar şi simbolurilor 
universale ale marilor culturi şi civilizaţii, pe care le foloseşte, ca nimeni 
altul * Spaţiu poetic eminescian este unul profund naţional, dar cu 
reverberaţii de necontestat, în universal, este un spaţiu deosebit de 
armonios calcat pe nedefinitul cosmogonic, legat în permanenţă de 
profunzimile ontologice ale omului, pe care le raportează neîncetat la 
neamul şi Creatorul său, cu forţa şi acurateţea sufletului înduhovnicit * 
Coordonatele istorice şi stilistice ale operei lui Eminescu ies din 
rudimentele academice, întrucât sunt profund subordonate sacrului. De 
aceea metafora sacră este prezentă, la tot locul, în opera nepreţuitului poet şi 
filosof român * Cultura şi creaţia eminesciană este o cultură şi o creaţie 
profund duhovnicească şi în mare parte subtil codificată, aşa încât ea nu 
poate fi abordată precum o lectură oarecare, ci dispunând de mijloace de 
care a dispus Mihai Eminescu, mijloace care deţin cheia codurilor şi 
simbolurilor folosite de inegalabilul poet * În toată opera sa grandioasă, nu 
odată Eminescu pare că se opreşte, din cele lumeşti ca un străbătut de o 
revelaţie. Cititorul avizat, dotat cu dragoste de a descoperii adevăruri 
fiinţiale, îmbrăcate în frumos divin, nu odată va constata că Eminescu 
„Simţea foarte desluşit o nemărginită mulţumire ca şi când încetul cu 
încetul întreaga lui fiinţă s-ar fi topit într-o imensă revelaţie”, după cum 
spune Liviu Rebreanu, dând la iveală nemărginirea unui talent haric * De 
aceea, în ce priveşte fenomenul „Revelaţiei” din viaţa şi opera 
adolescentului Eminescu - „Revelaţie” la care îndreptăţit şi meritoriu face 
aluzie cartea de faţă - susţinem că proaspătul debutant în poezie, atunci 
ascuns de ochii biografilor aproape un an de zile, pe când, în trecerea din 
Transilvania vasală spre România liberă, se afla în Munţii Cindrel din 
Carpaţii Meridionali, a fost martorul unei Revelaţii profunde, care i-a 
marcat, pentru veşnicie Opera inconfundabilă.  
Cei care vor veni după noi şi vor dori să ştie asemenea adevăruri despre 
Eminescu se cuvine a face apel la eminescologi adevăraţi, precum Constantin 
Noica, iar mai recent Mihai Cimpoi, Theodor Codreanu, Nae Georgescu, 

Constantin Barbu, etc. sau la sintezele documentare ale lui D. Copilu-Copillin, la 
care fac referire şi cartea de faţă. Munca ieşită din comun a Prof. C. Barbu şi cea a 
Prof. D. Copilu-Copillin, de a-l reda pe Eminescu – cu argumente documentare – 
aşa cum a fost el, un geniu universal, avem convingerea că va rodi peste ani, în 
generaţiile care nu vor mai fi dispuse să accepte neadevărurile despre inegalabilul 
poet, prozator, dramaturg, ziarist şi filosof Mihai Eminescu. 
 
Mihail-Nicolae Stanca 

ICONOGRAFIE 
 
 
Aşa, probabil, arăta Eminescu, 
după ce s-a împărtăşit cu adevărul misterului divin 

Foto 1. Marea Adunarea Naţională de pe „Câmpia Libertăţii”, Blaj, 15 mai 1848 

Foto 2.a. Ţara Havila (anagrama,-Vlahia) – Edenul (după surse antice) 

Foto 2.b. Ţara Havila – „Grădina Maicii Domnului”. Pictură, Ierusalim 
 
 
 
 
 
 
ANEXE 
1. INDICE de limbi, în ordine alfabetică 
 
1. a. 80 de limbi, altele decât româna, în care Eminescu a fost tradus şi 
comentat în publicaţii tipărite şi online (paginaţia din textul tipărit)  
 
1. Albaneză /214 
2. Arabă / 220 
3. Aragoneză / 138 
4. Armeană / 230 
5. Aromână / 149 
6. Azeră / 225 
7. Bască-euskară / 138 
8. Belarusă / 186 
9. Bengali / 233 
10. Bosniacă / 181 
11. Bulgară / 175 
12. Cambodgiană-khmeră / 251 
13. Catalană / 139 
14. Cehă / 176 
15. Chineză / 239 
16. Coreeană / 246 
17. Croată / 180 
18. Daneză / 208 

19, Ebraică / 218 
20. Engleză / 157 
21. Esperanto / 146 
22. Estonă / 197 
23. Finlandeză / 198 
24. Flamandă / 210 
25. Franceză / 122 
26. Galego / 141 
27. Găgăuză / 226 
28. Georgiană / 230 
29. Germană / 110 
30. Greacă / 216 
31. Gujarati / 236 
32. Hindi / 235 
33. Idiş / 212 
34. Indoneziană / 248 
35. Istroromâna / 151 
36. Italiană / 117 
37. Japoneză / 244 
38. Kazahă / 226 
39. Kârgâză / 227 
40. Latină   / 143 
41. Letonă / 202 
42. Limburgheză / 211 
43. Lituaniană / 204 
44. Macedoneană / 182 
45. Maghiară / 189 
46. Malaeză / 249 
47. Malayalam / 236 
48. Malgaşă / 250 
49. Mongolă / 247 
50. Muntenegreană / 181 
51. Norvegiana bokmål / 207 
52. Norvegiană nynorsk / 207 
53. Olandeză / 209 
54. Oryană / 236 
55. Persană / 237 
56. Polonă / 177 
57. Portugheză / 129 
58. Punjabi / 236 
59. Retoromană / 150 
60. Rromani / 237 
61. Rusă / 166 
62. Sanscrită / 236 

63. Sardă / 144 
64. Sârbă / 178 
65. Siciliană / 145 
66. Slovacă / 176 
67. Slovenă / 182 
68. Spaniolă / 129 
69. Suedeză / 204 
70. Tadjică / 238 
71. Tamil / 237 
72. Tătară / 227 
73. Thailandeză / 251 
74. Turcă / 228 
75. Turkmenă / 229 
76. Ucraineană / 184 
77. Uygură / 229 
78. Urdu / 238 
79. Uzbekă / 229 
80. Vietnameză / 248 

1. b. 56 de limbi în care Eminescu nu este tradus şi comentat în publicaţii, 
editate în alte limbi decât româna, dar acum poate fi tradus prin programe de 
traducerea automată, ca efect al interesul crescând pentru Eminescu  
 
1. Africans 
2. Amharică 
3. Assameză 
4. Bihari 
5. Birmană 
6. Burmeză 
7. Cantoneză 
8. Cebuană 
9. Cherokee 
10. Chewa 
11. Chichewa 
12. Chineză simplificată 
13. Corsicană 
14. Creolă haitiană 
15. Cymraeg 
16. Dhivehi 
17. Engleză simplă 
18. Filipineză 
19. Galeză 
20. Guarani 
21. Hausă 
22. Hawaiană 
23. Hebrevă 
24. Hmong Daw 
25. Igbo 
26. Inuktitut 
27. Irlandeză 
28. Islandeză 
29. Javaneză 
30. Kannadă 
31. Klingoniană 
32. Klingoniană (plaqaD) 
33. Kurdă 
34. Laoţiană 
35. Malteză 
36. Maori 
37. Marathi 
38. Nepaleză 
39. Nianja 
40. Pashto 
41. Querétoto Otomi 
42. Samoaneză 
43. Scoţiană Galică 
44. Sesotho 
45. Sinhaleză 
46. Somaleză 
47. Sundaneză  
48. Swahili 
49. Telugu 
50. Tha 
51. Tibetană 
52. Unknown 
53. Velşă 
54. Yoruba 
55. Yucatec Maia  
56. Zulu 

2. INDICE de localităţi în care apar publicaţiile 
 
 
Lista celor peste 300 de localităţi funcţionale ca centre de iradiere în lume a 
mesajului eminescian, exprimat în cele peste 30.000 de texte eminesciene, 
apărute în peste 4.000 de publicaţii, tipărite şi online, editate în 79 de limbi 
oficiale sau intermediare din peste 250 de state şi teritorii geografice, 
majoritatea membre ale ONU şi UNESCO: 
Addis Abeba, Alessandria, Agra, Aix en Provence, Alger, Alma Ata, Almeira, 
Amman, Amsterdam, Ankara, Antananarivo, Antverpen, Arad, Arles-Aces-Sud, 
Aşhabad, Atena, Augsburg, Avignon, Bacău, Bagdad, Baia Mare, Baku, Balcik, 
Bangkok, Banya Luca, Barcelona, Bari, Beijing, Beirut, Belgrad,, Berekley, Berlin, 
Berna, Bildegeport, Bişkek, Blaj, Bogota, Bonn, Bordeaux, Boston, Botoşani, 
Braşov, Brasil, Bratislava, Brno, Brunsvich, Bruxelles, Bucureşti, Budapesta, Buenos 
Aires, Burgas, Cairo, Calabria, Calcuta, California, Capek Hill, Caracas, Caransebeş, 
Castellaum, Castelo Branco, Castiglione de Sicilia, Castila-Mancha, Catania, 
Cernăuţi, Changehun, Chicago, Chişinău, Ciudad de Mexico, Ciudad Real, 
Cleveland, Cluj-Napoca, Coimbra, Conde sur l′Escaut, Constantinopol, Constanţa, 
Copenhaga, Cracovia, Craiova, Croningen, Damasc, Dar es-Salaam, Darven, Delhi, 
Detroit, Deva, Dobrid, Duşambe, East Tenesse, Edinburg, Erevan, Espo, Fălticeni, 
Florenţa, Floreşti, Focşani, Fortaleza, Frankfurt am Main, Freiburg, Galata, Galaţi, 
Galicia, Geneva, Genova, Gerlinger, Gherla, Gornnii Milenovac, Göteborg, Les 
Granges le Roy, Gravenhage, Graz, Guarlanderas, Guatemala, Guiernsev, Guillford, 
Guterslok, Haga, Hamburg, Hamilton, Hanoi, Havana, Heidelberg, Helsinki, 
Hirosaki, Hruševac, Huvudsta, Iaşi, Ierusalim, Illinois, Iowa, Ipoteşti, Islamabad, 
Istanbul, Jakarta, Kaunas, Kazan, Kiev, Konstanz, Laguna, Lanesbourgh, Leer, 
Leipzig, Lima, Limburg, Lisabona, Londra, Louven, Ljubliana, Lugoj, Luisiana, Lund, 
Lvov, Madrid, Magdemburg, Malaga, Mannheim,, Mainz, Malmö, Manila, Maputo, 
Melitopol, Messina, Mexico, Michigan, Miercurea Ciuc, Milano, Minsk, 
Mishawaka, Modena, Montevideo, Montpellier, Montreal, Moscova, Münhen, 

Münster, Nantes, Nashwile, Nădlac, Needham, New Delhi, New Hampsire, New 
Jersy, New York, Napoli, Newton, Nice, Nijmen, Novara, Novi Sad, Odesa, Odorhei, 
Oldenburg, Oradea. Oregon, Oslo, Otawa, Oxford, Padova, Palermo, Pancevo, 
Paris, Parma, Pasadena, Pecs, Perugia, Petroşani, Phenian, Philadelphia, Phnom 
Penh, Pišec, Piteşti, Plovdiv, Podgorica, Portland, Porto, Poznan, Praga, Prihstina, 
Princeton, Puerto Rico, Putrajaya, Quebek, Quito, Rabat, Rawalpindi, Râmnicu 
Vâlcea, Renecato, Reşiţa, Richmond, Riga, Rio de Janeiro, Roma, Ružonberok, 
Saint Esteve, Salem-Oregon, Salonic, Salzburg, San Juan, Santiago, Santiago de 
Chile, Sao Paolo, Sarajevo, Satu Mare, Seul, Sfântu Gheorghe, Shangai, Sidney, 
Singapore, St Petersburg, Stokeran, Sttutgart, Syracuza, Şimleu Silvaniei, Sibiu, 
Sicilia, Skopie, Sofia, Split, Stockholm, Szeged, Tallin, Tartu, Taşkent, Teheran, 
Tbilisi, Tel Aviv, Tg. Jiu, Tg. Mureş, Timişoara, Texas-Guarland, Tirana, Toluca, 
Tompson, Tokio, Tolbuhin, Tronto, Toulouse, Tubingen, Tunis, Turku, Ulan Bator, 
Upsala. Vatican, Vălenii de Munte, Veneţia, Vilnius, Virginia, Vitoria-Gasteiz, 
Vjenac, Vrbad, Vyśkov, Waley Forge, Washington, Weimar, Weisbaden, 
Wittemberg Zagreb, Zaragoza, Zrejanin, Zürich, f.l.-10 ş.a. 

CINE ESTE DUMITRU COPILU-COPILLIN...?! 
 
Născut la 17 februarie 1931, în satul Şutu din actualul judeţ Cluj, provine 
dintr-o familie de ţărani nevoiaşi, al cincilea fiu al lui Mitru şi Veronica Copil.  
Doctor în ştiinţe filologice cu o lucrare privind relaţiile interliterare europene 
– o abordare cibernetică, susţinută în 1988 la Facultatea de Filologie a 
Universităţii Bucureşti, de asemenea, Deputy Director General (Director General 
Adjunct pentru Europa din partea României, cu dreptul de a folosi „dr.” – doctor 
în ştiinţe alături de „DDG”) al IBC-International Biographical Centre, Cambridge 
University, London, England, investit la Congresul Internaţional de Ştiinţe, Arte şi 
Comunicaţii, Hawai, SUA, iunie 2005. 
Experienţa de viaţă parcursă a fost una severă, începând de la vârsta de 14-15 
ani, – angajat ca muncitor necalificat, agricol în sat şi industrial la uzinele Malaxa-
Braşov; după 1957, deţinătorul de diplomă universitară ”cum laude” a fost nevoit 
să se angajeze înlocuitor temporar de translator-confruntator la AGERPRES, 
altădată asistent social, redactor şi consilier editorial, ziarist, redactor şef, 
documentarist la o bibliotecă universitară, - îndeplinind funcţii de execuţie 
elementare şi până la cele de conducere, continuate la CIDI (Centrul naţional de 
Informare Documentară al Învăţământului), de aici promovat la compartimentul 
de sinteze al ministrului învăţământului. Asemenea ocupaţii i-au întărit puterea de 
a se menţine ca un lucrător care prin munca lui să se poată face util, în stare să se 
depăşească, să reziste provocărilor, să năzuiască la realizarea de proiecte 
îndrăzneţe, opportune și actuale, în ruta sa profesională, în pofida obtuzităţii unor 
mentalităţi întâlnite în cele trei domenii intelectuale complexe, fecventate cu 
intermitenţe – literatură, informatică documentară, educaţie – preocuparea 
literară rămânând însă o constantă. Pe ceea ce a reprezentat o valoare socială, 
literară şi ştiinţifică în experienţa de viaţă dobândită şi-a clădit ultimele proiecte, – 
concluzii de o viaţă – realizate și publicate, oferite ca instrumente practice de 

lucru, de o utilitate metodologică generală (bază de date tip MID-Microsistem de 
informare documentară, în educaţie şi literatură, publicat într-o revistă UNESCO; 
„Structură constructivă privind integrarea învăţământului cu cu cercetarea şi 
practica socială”, înregistrată ca invenţie la OSIM, conţinutul cestui proiect - 
„Complex şcolar integrat” - experimentat în judeţul Alba, fiind publicat într-un 
volum în limba franceză, destinat străinătăţii, în 1978 adaptat în Polonia, iar 
același conţinut, prezentat în volumul „Ecole et production”, editat de Centrul 
UNESCO, BREDA, din Yaounde, Camerun, după un timp a reprezentat una din cele 
două teme dezbătute la o consfătuire a miniştrilor învăţământului din ţările 
africane; „Formarea competenţelor şcolare la lecţie şi a competenţelor 
profesionale/manageriale la curs”; un model de periodizare a știinţelor, adaptat 
la evoluţia procesului de universalizare a unor valori naţionale de dimensiune 
universală – cazul Eminescu, ş.a.). 
În perioada de formare profesională a avut parte de dascăli şi şcoli de 
excepţie (într-un liceu de elită din Transilvania, la Turda, apoi un institut de limbi 
străine din Bucureşti, care la finele anul I, drept răsplată pentru rezultatele de 
„excelent” îl recomandă la un concurs pentru o bursă internaţională, obţinută,iar 
după un stagiu de pregătire şi selecţie fiind singurul candidat acceptat la 
Facultatea de Filologie a unei universităţi tradiţionale de elită în epocă, 
„Lomonosov” din Moscova. După 5 ani, în 1957 obţine o dublă licenţă, de profesor 
şi cercetător ştiinţific. În 1991, Academia Română, filiala Cluj-Npoca îi oferă o 
bursă de specializare şi schimb de experienţă în domeniile literatură comparată – 
cu accent pe relaţii interliterare, cazul Eminescu în literatura universală – şi 
pedagogie comparată, la universităţi şi institute academice de profil din Moscova, 
Kiev, SanktPetersburg, Cernăuţi şi Chişinău.  
În activitatea didactică universitară şi postuniversitară a acumulat 25 de ani, 
pe post şi prin cumul, – peste 50 de ani de vechime generală în învăţământ (1958-
2010). În sistemul de formare iniţială a predat literatură în viziune comparativă 
(la peste 1000 de studenţi şi masteranzi de la facultăţile de filologie ale 
universităţilor de stat din Bucureşti şi Chişinău), iar în sistemul de formare 
postuniversitară a predat cursuri de management educaţional (conform cu 
versiunea în limba rmână a conceptului, înţeles și aplicat ca eficientizarea 
activităţilor educaţionale, - organizare, conducere, dezvoltare, curriculum, resurse 

umane) la absolvenţi-viitoare cadre didactice şi cadre didactice din învăţământul 
preuniversitar şi universitar, atât cu funcţii de predare (peste 3000 de educatoare, 
învăţători, profesori), cât şi de conducere (peste 3000 de manageri-directori şi 
inspectori şcolari), din cadrul departamentelor de profil ale unor universităţi din 
România (de stat, - universităţile din Bucureşti şi Oradea și particulare, - „Titu 
Maiorescu” şi „Ecologică” din Bucureşti) şi Republica Moldova (universităţile de 
stat „Ion Creangă”, „Tehnică”, „Tiraspol” din Chişinău, „Alecu Russo” şi „Colegiu 
de Medicină” din Bălţi). În sistemul de formare continuă acest curs a fost predat 
într-o formă adaptat la cerinţele solicitate de Casele Corpului Didactic-
Inspectoratele şcolare și Institutul Naţional de Management din România (din 30 
de judeţe şi municipiul Bucureşti), respectiv, Institutul de perfecţionare a cadrelor 
didactice, școli generale și profesionale polivalente şi Direcţii Generale de 
învăţământ din Republica Moldova (6 raioane şi municipiul Chişinău).  
În activitatea de cercetare ştiinţifică a acumulat 30 de ani pe post, realizând 
56 contracte de cercetare ştiinţifică, axate pe 30 de teme de interes naţional, 
inclusive în profil filologic (1974-2006), la Institutul de cercetări pedagogice şi 
psihologice din Bucureşti, Centrul de ştiinţe sociale al Universităţii „Babeş-Bolyai” 
din Cluj-Napoca, preluat apoi de Academia Română, filiala Cluj-Napoca, iar după 
1990 la Institutul de Ştiinţe ale Educaţiei din Bucureşti şi Chişinău. 
Valorificarea rezultatelor prin lucrări multidisciplinare: a. lucrări publicate, 
peste 400 mai importante (1948-2015), din care peste 130 literatură (teorie, 
istorie şi critică literară, axate pe 25 de teme, motive, relaţii interliterare sau mari 
personalităţi precum Eminescu, Creangă, Alecsandri, Coșbuc, Arghezi, Rebreanu şi 
Maiakovski, Esenin, Gorki, Ritsos, Žavada, o amplă anchetă literară internaţională 
cu 100 de notorietăţi, dar şi creaţii proprii, – poezie, eseu, traduceri); peste 250 în 
domeniul educaţiei (organizare, curriculum, eficientizare, modelare); altele, 
limbă, folclor, ziaristică, biologie (manuale de Botanică, Ecologie, Anatomie), 
matematică (debutul, în „Gazeta Matematică pentru elevi”), 52 interviuri, 16 
emisiuni RTV. Lucrările au apărut în publicaţii românești și străine, periodice 
(peste 70 de reviste şi ziare tipărite, în ultimul timp și online) şi neperiodice (peste 
80 de culegeri), peste 20 de volume personale, între care „Management 
educaţional” (2003, 2005), „O VIAŢĂ de dascăl obişnuit TRĂITĂ NEOBIŞNUIT”, 
2011 (sursa din care au fost extrase datele aici menţionate), serialul „Demistificări 

eminesciene”„ (1970-1992), „Eminescu în perspectivă universală. Reconstituiri şi 
restituiri”, 2013 (o selecţie de 14 studii academice, din cele peste 50 de lucrări 
publicate anterior, între care prelegerea de deschidere a ultimului curs despre 
Eminescu, publicată imediat de Centrul Academic Internaţional Eminescu din 
Chişinău, devenită tema unui proiect al serialului „Eminescu Universalul”, din care 
acum apare Partea I (a unei viitoare sinteze, „Dimensiunea şi valoarea universală a 
moştenirii culturale a lui Mihai Eminescu”), - „Eminescu în circuitul Universal”, 
2014 (ed. I, traducerea şi ecoul operei în 77 de limbi) și 2015 (ed. II şi III, 
traducerea şi ecoul operei în 79, respectiv, 80 de limbi din peste 250 de ţări); b. 
lucrări editate (1969-1974: 10 buletine de informare, coordonate şi o revistă de 
sinteze înfiinţată, „Educaţie-învăţământ”, redactor şef, 1971-1974); c. lucrări 
comunicate, peste 300, prezentate la reuniuni ştiinţifice locale, naţionale şi 
internaţionale, majoritatea publicate (1957-2015). Lucrările au fost publicate sau 
comunicate atât în limba română, cât şi în alte limbi (belorusă-1, engleză-20, 
franceză-20, germană-2, japoneză-1, maghiară-1, polonă-1, rusă-6, ucraineană-
2), în peste 80 de localităţi (60 în România, 8 în Republica Moldova, - Chișinău, 
Bălţi, Cimișlia, Florești de Soroca, Hâncești, Ialoveni, Orhei, Vadu lui Vodă, iar  13 
în alte ţări, – Anglia-Londra, Balarus-Minsk, Bulgaria-Sofia, Varna, Camerun-
Yaounde, Cehia-Praga, Germania-Berlin, Japonia-Hirosaki, Polonia-Varşovia, 
Rusia-Moscova, StPetersburg, SUA-Nord Carolina, Turcia-Istanbul, Ucraina-
Cernăuţi, Kiev). 
Apartenenţa la Asociaţii profesionale, România: Uniunea Naţională a 
oamenilor de ştiinţă, Societatea ziariştilor români, Asociaţia slaviştilor din 
România, Societatea „Ateneul Român” (patron al Universităţii Ecologice), 
Societatea Scriitorilor Târgovişteni; Republica Moldova: Asociaţia managerilor 
educaţionali; Turcia (Istanbul): Asociaţia pedagogilor din ţările balcanice. 
Distincţii, România: „Meritul Cultural clasa I”, Consiliul de Stat, 1970; 
Diplome de „Excelenţă” şi de „Merit”, Case ale Corpului Didactic, Inspectorate 
şcolare, şcoli; „Premiul Societăţii Scriitorilor Târgovişteni”, 2014 (pentru volumul 
”Eminescu în perspectivă universală. Reconstituiri și restituiri”, Ed. ”Bibliotheca”, 
Târgoviște, 2013); „Medalia jubiliară «Litere» – 15 ani”, pentru susţinerea rubricii 
permanente, „Eminesciana”, în revista SST, 2011-2015; ”Medalia de aur, jubiliară 
«Ubi libri, Ibi lux» – 10 ani” de la constituirea SST, 2015; SUA - după o 

monitorizare timp de un deceniu şi o intensă corespondenţă, însoţită de lucrări 
publicate, rezultatul s-a concretizat, între altele, cu distincţii - ABI, din North 
Carolina. conferă „Man of the year” (Om al anului), 2004; Diploma „Great Minds 
of the 21’st Century” (Marile inteligenţe ale secolului 21), sub care denumire 
apare, în 2007, Dicţionarul enciclopedic, sub egida enciclopediei de personalităţi 
cu biografii, „Who’s Who Internaţional”, în care i se prezintă biografia şi realizările 
de o viaţă; nominalizare pentru „Editor consultant al Enciclopediei de referinţă 
Who’s Who Internaţional”, „Diploma de Master al Academiei Mondiale de Litere” 
ş.a.; Anglia: Diploma „Deputy Director General” al IBC (Director General Adjunct 
pentru Europa din partea României, 2005, ulterior nominalizat pentru „Director 
General Onorific” pentru perioada 2006-2008); „Medalia de argint a Congresului 
Internaţional de Ştiinţe, Arte şi Comunicaţii”, cu prilejul investirii în funcţia de DDG 
al IBC, 2005; Diploma IBC, „2000 Oustanding Intellectuals of the 21’st Century” 
(2000 de intelectuali remarcabili ai secolului 21), sub care denumire apare şi ediţia 
33 a Dicţionarului enciclopedic cu acelaşi titlu, publicat sub egida enciclopediei de 
personalităţi cu biografii, „Who’s Who Internaţional”, Cambridge University, 
London, 2006, în care este prezentată viaţa, activitatea şi o listă cu lucrări de 
interes general; consecinţă, IBC emite un „Comunicat de presă” către mass-media 
şi instituţiile cu care autorul a colaborat şi continuă să colaborez, în care se 
apreciază contribuţia sa la dezvoltarea educaţiei şi ştiinţei literare contemporane. 

